
Kartkartėmis man pasirodydavo, kad jį matau. Jo 
sandalų išbrūžintose gatvėse prieš akis netikėtai iškil- 
davo jo veidas, į šalis siūbuojantis liesas kūnelis ir už 
tamprių marškinių dirželių užkišti vietoje nenustygs- 
tantys mažyčiai nykščiai. Man dingodavosi, kad įsitvė- 
ręs į užpakalinę automobilio sėdynę ir mažytėmis ran- 
komis įsikibęs į jos apmušalus jis ropščiasi į vidų. Visi 
tie automobiliai atrodė itin šiuolaikiški ir patogūs, skirti 
šeimoms ar net mamoms vežioti į mokyklą vaikus. At- 
rodydavo keista, nes paprastai buvome pratę bastytis 
nudrengtais, aplamdytais kledarais su šonuose ryškio- 
mis spalvomis išpiešta tviskančia vaivorykšte, žydinčio- 
mis gėlėmis, saule ar mėnuliu. Mirtini psichodeliniai 
spąstai. Kartais regėdavau jį skubant gatve: su kiekvienu 
žingsneliu kilnojosi plaukai, ant pečių kratėsi mokinuko 
kuprinė, nors jis niekuomet nelankė mokyklos ir netu- 


rėjo nė vienos knygos. Tiesa, kai vaizduotė pradeda pa- 
našiai veikti, visos taisyklės nustoja galios, ir aš pamažu 
apsipratau su panašiais kliedesiais. Kartais matydavau, 
kaip jo siekia kita ranka, padeda jam pakilti, tempia pir- 
myn ir vėl iš naujo jį iš manęs atima. 

Panašūs regėjimai mane persekiojo jau seniai, ir ne- 
galėjau tiksliai prisiminti, kada prasidėjo. Gal net buvo 
nuo pat pradžių. Žinau viena, kad tai buvo anaiptol ne 
didelių marihuanos dozių sukelti regėjimai. Tikėjausi, 
kad sugrįžus į Airiją man pavyks jų atsikratyti, kaip ge- 
rai papurčius skėtį atsikratoma mažyčių lietaus lašelių. 
Tiesa, tą dieną, kai traukiniu tolau nuo Dublino, kai įsu- 
kus klastingam miegui į šoną sviro apsunkusi galva, o 
nuo gilaus kvėpavimo rūku apsitraukė langas, prie kurio 
buvau prispaudusi veidą, per sapną girdėjau pakrantėje 
švelniai dūžtančias bangas ir išvydau jį - stovėjo sutar- 
šytais plaukais, dilbiuose išryškėjusiomis duobutėmis, 
išdidžia ir kiek nuožmia laikysena, priekin išsišovusiu 
pilvuku ir smakru. Akys nukreiptos į jūrą, bangomis 
monotoniškai skalaujančią krantą. Panašūs regėjimai 
jau senokai pradėjo mane lankyti, todėl, galima sakyti, 
buvau pasiruošusi ir šiam. Puikiai žinojau savo vaidme- 
nį - stebėti jį iš tolo ir įsivaizduoti: tyliai akimis sekti lė- 
tus ir aiškius jo judesius, kai basomis kojytėmis brauko 
minkštą smėlį. Jaučiau, kaip aštrios kriauklelių nuolau- 
žos skaudžiai duria jam į minkštus padukus. Tiesa, tuose 
regėjimuose paprastai vaiko nei kalbindavau, nei liesda- 
vau. Prie šonų stipriai prispaudęs rankytes, jis artinosi 


prie kranto, plaunamo galingų jūros bangų. Pamenu, 
kaip kadaise sverdėdamas jis prie krūtinės prispaudė 
sukryžiuotas rankas. Taip sulenktomis rankomis iš lėto 
stumdamasis pirmyn žingsniavo mažumėlę pakrypęs į 
šoną, sakytum, tuoj tuoj grius. Kaip ir anuomet, man 
suspaudė krūtinę - rudeniop ilgesys žnaibė dar skau- 
džiau. 

Galbūt tai nutiko dėl anksčiau regėtos panašios vizi- 
jos, o gal dėl staigaus traukinio trūktelėjimo, bet pabu- 
dau, kol banga dar nespėjo tykštelėti jam į blauzdą, todėl 
šįsyk pavyko išvengti ir to bjauriojo širdies spaudimo. 
Sklaidantis sumišimo rūkams, paprastai lydintiems mie- 
go pabaigą, balsas garsiai paskelbė stotelės pavadinimą. 
Supratau, kad atvykome. Stoties aikštelėje jos manęs jau 
laukė: viena dairėsi nerimastingu ir nepaprastai rimtu 
žvilgsniu, jaunesnioji klaidžiojo niūriomis išdidžiomis 
akimis. Rankiodamasi daiktus pasijutau įsitempusi ir 
netvirta. Mažumėlę pykino. Kai išsigavau į stotį, priešais 
mane jau stovėjo Sorča. 

— Lara, - tarė ji. 

Sorčos akyse sustingo žvilgsnis. Jame buvo viskas - vi- 
sas mano gyvenimas ir tai, ką ji apie mane manė, nu- 
trūktgalviška mano kelionė, santykiai be atsakomybės, 
permainingas gyvenimas. Štai kodėl Sorča nėmaž ne- 
nustebo išgirdusi, kad sugrįžtu. Tiesa, pusseserės aky- 
se pamačiau ir užuojautą, todėl jos glėbyje didelei savo 
nuostabai pajutau, kad ūmai suplūdusios ašaros, veržda- 
mosi lauk, pradėjo graužti gerklę, todėl pasiskubinau jas 

nuryti, nustumti į pačias pilvo gelmes. Kai Sorča mane 
paleido ir mažumėlę atšlijo, pastebėjau, kad blizgančios 
jos akys kažko dairosi. Nors buvau tvirtai apsisprendu- 
si tvardytis, kol ji mane varstė savo liūdnu ir gedulingu 
žvilgsniu, pajutau senąjį susierzinimą. 

- Eime, - paragino Sorča. - Gatvėje palikau automo- 
bilį. 


Seno alyvmedžio pavėsyje mūsų laukė didelis senas 
mersedesas odiniais kreminės spalvos sėdynių apmuša- 
lais - tikras retro stiliaus brangakmenis. Sorčai jis nėmaž 
netiko. Įsikibusi į vairą atrodė tikra nykštukė. Tupinti 
ant sėdynės tiesi kaip lazda ir akis įbedusi į kelią, Sorča 
nepatogiai plaukė odine jūra pasroviui, orą skrosdama 
paeiliui žeriamais klausimais. Važiuojant užmiesčiu, ant 
priekinio automobilio stiklo pakelės medžiai metė taš- 
kuotus šešėlius, o didžiulę tuščią erdvę užpildė balsas, 
pilnas nekantraus optimizmo, atmiešto nervingais virp- 
čiojimais, barbenančiais tarsi lietus į stogą. 

— Kaip sekėsi kelionė? Ar nepavargai? - gyvai klau- 
sinėjo Sorča. 

- Puikiai. Pati juk žinai, kaip būna - visi tie persėdi- 
mai. Stypčiojimas oro uostų laukiamuosiuose. 

Užpakalinėje sėdynėje susmukusi Eivrilė neištarė 
nė žodžio, giliai nugrimzdusi į savo paauglišką nerimą. 
Sorčos balso ritmas kėlė sumaištį ir žaidė įtemptais po 
kelionės mano nervais, o kur dar penki ar panašiai vod- 
kos šimtgramiai, išgerti ilgoje kelionėje iš Brazilijos. 

- Ar lėktuve pamiegojai? 

- Tiesą sakant, ne. Mažumėlę snustelėjau traukinyje. 

— Ką gi, bent tiek. Šiaip ar taip, prireiks šiek tiek lai- 
ko, kol atsigausi, - patvirtino Sorča mažumėlę perspaus- 
tu balsu. 

Aukštai kalvose netvarkingai pakrikusios ganėsi 
avys. Akimis gaudžiau Kerio kraštovaizdžio spalvas - to- 
lumoje miglos apsiausti stūksojo purpuriniai medžiai, 
net ir vasarai pakrypus rudeniop, akį vėrė sodri žalu- 
ma. Prieš akis iškilo praeities kraštovaizdžiai - dulkė- 
tos, išdegintos lygumos, išraižytos stačių uolų ir pilnos 
piktų kaktusų, dygliuotais pirštais baksnojančių į pa- 
niurusį dangų. Kai galiausiai išlipau iš traukinio, pro- 
tas atrodė skaidresnis, tarsi ką tik pabudus, daugiau nei 
kada per pastaruosius kelis mėnesius. Gal todėl, kad ir 
vėl čia grįžau, o gal ir todėl, kad jo ieškodama ištrūkau 
iš Pietų Amerikos. Šiaip ar taip, dabar mano akys re- 
gėjo plačiau, sakytum, daugiau sugertų vaizdų, garsų 
ir kvapų, sieloje palikusių neišdildomą pėdsaką - Žžuvė- 
drų klyksmas, degančios velėnos kvapas, vaivorykštės 
spalvų miestai. Netikėtai mane užvaldė pakili nuotaika 
ir aš pratrūkau kalbėti - žodžių pliūpsnis pripildė au- 
tomobilį. 

- Nepatikėsi, Sorča, kokia griežta oro uostuose ap- 
sauga. Niujorke dar tikrai ne blogiausia padėtis. Štai Rio 
jie privertė mane atsitempti visą bagažą - pati matei, 
kiek jo, - ir viską iki mažiausio daiktelio iškraustyti. Vi- 
sur kitur tik pervarė per mašiną peršviesdami rentgeno 

spinduliais ar panašiai, bet Rio viską tikrina rankomis. 
Tualeto reikmenys, apatiniai, darbai. Privalai pamiršti 
gėdą. Sakau jums... 

Kaip įmanydama stengiausi išlaikyti tą džiugią nuo- 
taiką, kol pradėjau girdėti savo pačios balsą ir jame ai- 
dintį nervingą spiegesį. Pastebėjau, kaip blizgančios 
Sorčos akys kartkartėmis nustėrsta. Toks jaudulys man 
buvo beveik nepažįstamas, veikiausiai atsirado dėl namų 
artumo ir stiprėjančio jausmo, kad man prieš akis kitoks 
gyvenimas. Atrodo, išsivadavau iš tamsių dienų ir naktų 
rato. Nuo galimybių man svaigo galva. Tiesa, žinojau, 
kad privalau tramdyti jaudulį ir valdyti savo nuolat kin- 
tančias nuotaikas. 

- Luktelėk, Lara, netrukus išvysi miestą. Pažadu, kad 
nebegalėsi jo pažinti. 

Kol stipriai įsikibusi į vairą Sorča stūmėsi į priekį, o 
saulės šviesoje blizgėjo vestuvinis žiedas, pamačiau, kaip 
paseno jos rankos - pasidarė šiurkščios, oda prie kaulų 
įsitempusi. Ji taip pat vogčiomis žvilgčiojo į mane, ban- 
dydama gerai apžiūrėti pusseserę, kurios nebuvo mačiu- 
si daugiau nei penkiolika metų. Regis, jos veide pleveno 
nedidelis nusivylimas. Nebuvo sunku susiprasti, kad ji 
tikėjosi, jog būsiu labiau prislėgta. Iš Sorčos bruožų, kol 
ji laukė manęs traukinių stotyje, buvo galima spręsti, 
kad buvo pasiruošusi sutikti vis dar gilaus liūdesio kan- 
kinamą moterį, pametusią galvą, palūžusią ir sunkiai 
tvardančią ašaras. Tiesa, ilgai buvau tokios būsenos, kol 
galiausiai suvokiau, kad tai atima visas jėgas ir visiškai 

išsunkia sielą. Galų gale ateina metas, kai esi priverstas 
rinktis - ar nulenkti galvą amžinam sielvartui, ar suimti 
save į rankas, užsidėti drąsaus veido kaukę ir pabandyti 
viską pakeisti. Žinoma, kartkartėmis mano veidas apsi- 
niaukdavo, tačiau nuo to laiko, kai netekau vaiko, praėjo 
jau dveji metai, todėl spėjau sugalvoti kelias gudrybes. 
Sorča anaiptol nebuvo man mieliausias žmogus pa- 
saulyje, ir šią popietę prisiminus bendrą mudviejų pra- 
eitį veikiausiai atrodė, kad elgiuosi su ja neteisingai. 
Mano žaizdos vis dar pūliavo, todėl spėjau, kad vis dar 
negaliu pamiršti, kaip ji pasinaudojo savo gimda, kad 
prieš daugelį metų sutrukdytų mūsų, mano ir jo, pla- 
nams. Žvilgčiodama į pusseserę, artimiausią dar gyvą 
giminaitę, ieškojau, kas joje pasikeitė, kaip kad paprastai 
elgiasi moterys. Ji buvo dvejais metais už mane vyres- 
nė, vadinasi, trisdešimt šešerių. Pusseserė buvo sustam- 
bėjusi, žinoma, po gimdymų, bet vis tiek atrodė keista. 
Akys vis dar ryškiai mėlynos, didelės, ilgomis, lipniais 
juodais dažais paryškintomis blakstienomis, ir šios jos 
išraiškai suteikė kažkokio nerimo. Mintyse spėliojau, 
ar akis pasidažė mano garbei. Baltas Sorčos garbanas 
metai buvo mažumėlę praretinę ir nušiurinę, tarytum 
įsitempęs jos kūnas būtų pakenkęs plaukų galiukams, 
todėl vos tvardžiausi, kad jų netimptelčiau, kad bent 
mažumėlę atsipalaiduotų. Tiesa, labiausiai pasikeitė po 
plaukais pasislėpęs Sorčos veidas: jame neliko švelnių lė- 
liškų bruožų. Skoningo humoro kauke ji puikiai dangstė 
įtampą ir nuovargį. Nustebau, kai netikėtai mane užlie- 

jo šilti jausmai, prabėgęs laikas sušvelnino visus blogus 
prisiminimus. Manyje augo naujas ryžtas praeitį palik- 
ti praeičiai. Beveik galėjau girdėti čaižų savo verčiamo 
lapo kuždesį. 

— Miela tave matyti, - ūmai paskelbiau. 

— Man taip pat malonu, Lara, - iš nuostabos po aki- 
mirkos atsakė Sorča. - Labai dėl tavęs jaudinomės. Po 
viso to, kas nutiko. Gerai, kad grįžai namo. 

Namo. Šis žodis skambėjo tyloje, kuri mus apgaubė, 
kai važiavome pro Kilorglaną ir Glenbėjų. Išrietęs vin- 
gį kelias pasinėrė į slėnį, kol vėl pakilęs prieš akis atvė- 
rė plačios jūros vaizdą. Vandens paviršiuje žaismingai 
virpčiojo šviesa, o didelis jūros kūnas, atsiskyręs nuo 
Atlanto vandenyno, pliuškėjo tarp pusiasalių, popiečio 
saulėje jis atrodė šviesiai mėlynas. Buvau net pamiršusi, 
kokia ji graži, todėl žiūrėdama pro automobilio langą ir 
kramtydama nagą, saulei šildant vieną mano pusę, neti- 
kėtai pajutau stiprų jausmo antplūdį. Mane užliejo gali- 
mybių šiluma, tarsi dabar sukčiau už kampo ir visa, kas 
blogiausia, liktų praeityje. 

- Ar tau viskas atrodo pasikeitę? - smalsavo Sorča. 

— Nė nežinau. Kalvos atrodo mažesnės. 

- Palyginti su Andais. Žinoma, kad mažesnės! - ūmai 
prasiveržęs šiltas ir skambus pusseserės juokas pripildė 
automobilį. 

— Turėtų taip būti. 

— Tikiuosi, pasiėmei nuotraukų. Mums visiems be 
galo knieti pažiūrėti tavo kelionių nuotraukas, tiesa, 

Eivrile? - Sorčos duktė, susmukusi galinėje sėdynėje, vis 
dar nepratarė nė žodžio, neatplėšdama nuo lango akių. - 
Žinoma, šimtus jų turi! - neatlyžo Sorča. 

— Turiu. 

Nė neketinau pradėti pasakoti, kad visas savo nuo- 
traukas paleidau nuo Cukraus Galvos viršūnės ir žiūrė- 
jau, kaip jas pasigriebęs vėjo gūsis nuneša tolyn virš pla- 
čios didžiulės įlankos, kol galiausiai iš lėto šios pradėjo 
birti tarsi konfeti - tai atrodė nepaprastai dramatiška, 
todėl patraukė minios dėmesį. Vienu vieninteliu mostu 
vėjais paleista penkiolika metų. Tai buvo ūmus poelgis, 
vėliau man jis atrodys dramatiškas ir neapgalvotas. Pa- 
menu, gręžiausi eiti, kol bent viena jų nespėjo nusileisti, 
nėmaž nenorėdama matyti, kur jos nutūps, ir baimin- 
damasi, kad tik man nešautų mintis stačia galva pulti jų 
rinkti. Priblokšta apsisukau eiti ir patraukiau atgal prie 
funikulieriaus. 

— Ką gi, namai tau paruošti, tiesa, Eivrile? 

Sorčos dukrą stebėjau pro šoninį automobilio veidro- 
dėlį. Tai buvo piktas rūškano veido padaras. Merginos 
akys atrodė tokios pat juodos kaip ir jų dažai bei nuotai- 
ka. Eivrilė. Nedidelė pasėta ir sudygusi sėklelė, prieš pat 
man išvykstant. Toji slapta, gėdinga sėklelė. Anuomet ji 
buvo tik dalelė jaudulio, dangstomo Sorčos šypsenos. 
Visa atrodė taip seniai. Jos mažą nykštukinį veidą, tokį 
pat juodbruvą, buvo perkreipusios siauros lūpos. Paju- 
tau palengvėjimą, kad drauge su jomis manęs pasitikti 
neatvyko ir jis. Nežinau, kaip būtų mane paveikęs - jo 

akys, švelnus balsas. Eivrilė buvo penkiolikos, pritren- 
kiantis fizinis priminimas, kiek laiko manęs čia nebūta. 
Man sunkiai sekėsi atplėšti nuo jos akis. 

— Ar tai vis dar vadinama Jankių namais? - pasi- 
teiravau pasisukusi į ją ir padovanojusi jai drąsinančią 
šypseną. Mergaitė nusmelkė mane trumpu slegiančiu 
žvilgsniu. 

— Taip, - trumpai ir atžariai atsakė ji, aiškiai nepaten- 
kinta, kad prievarta iš jos ištraukiau šiuos kelis garselius. 
Iš jos įtempto mažo veido sklido priešiškumo virpesiai. 
Buvo aišku, kad nebus lengva ją palenkti į savo pusę, 
nors, tiesą sakant, nejaučiau ir ypatingo poreikio su ja 
susidraugauti, todėl vėl įsistebeilijusi į priekį laukiau, 
kol iškils pastatas. Jankių namai, pilkšvai mėlynas va- 
sarnamis apkaltomis sienomis, iš visų pusių apsuptas 
balkono. Jis labai skyrėsi nuo tradicinių kaimiškų namų 
su nedideliais langiūkščiais ir nuožulniais stogais arba 
naujųjų vieno aukšto namų, pridygusių kaip grybų, su 
dideliais langais ir pernelyg išpūsta pakraige. Tai buvo 
tradicinis rytinių Amerikos pakrančių vasarnamis per- 
matomomis durimis ir moliniais vazonėliais su nuvytu- 
siais snapučiais. Vydamasi pinučiais į viršų korėsi sena 
raganė. 

Per visus šiuos metus mintyse ne sykį jį regėjau, ir 
prieš akis iškilęs jo vaizdas mane ramindavo, todėl au- 
tomobiliui riedant žolėtu keliu, rodos, kažkas suspaudė 
man krūtinę, ir viduje atgijo prisiminimai. Akimirką 
kone patikėjau, kad netrukus balkone pamatysiu mamą, 

nuo saulės prisidengusią ranka. Anapus namo bangos 
tingiai veržėsi į krantą ir sunkėsi į drėgną smėlį. Tolu- 
moje kuždėjo ošianti jūra. 


Kol Sorča spynoje sukiojo raktus, per petį man aiš- 
kindama, kad šis užraktas itin savotiškas, pajutau, kaip 
mane užplūsta keistas ilgesys, panašus į jaudulį. Tai buvo 
šviesios vilties antplūdis, kad ir vėl esu namuose. Tiesa, 
kai durys garsiai atsidarė ir visos trys įpuolėme vidun, 
stumdamos su savimi mano lagaminus, mano jaudulys 
lyg ir subliūško. Kurį laiką nejudėdama stovėjau moti- 
nos kambaryje, o mano galvoje vis ryškėjo supratimas, 
kad čia beveik niekas nepasikeitė. Jis atrodė toks pat, 
kaip ir tą dieną, kai išvykau, - tie patys baldai, įrėmintos 
protėvių fotografijos, glaudžiai sukabintos ant sienos, 
iš svetainės į virtuvę, miegamuosius ir vonios kambarį 
atsiveriančios durys. Tiesa, namai atrodė keistai suma- 
žėję. Tą akimirką nusprendžiau, kad į viską reikia žiūrėti 
naujomis akimis, panašiai kaip žvelgia Eivrilė savo jau- 
nu nepalankiu žvilgsniu. Kampuose kaupėsi amžiaus 
ženklai, nematomi praeities pirštai nuo medžio dirbi- 
nių lupo dažus, sienas vagojo įtrūkiai, įsimetė kalkių 
sluoksniai ir kiti žmogaus buvimo aidai. Baldai atrodė 
patamsėję ir paniurę, nuo ilgo stovėjimo netekę savo 
pirmykštės formos. Juose buvo įsirėžę kitų žmonių 
įspaudai. 

Nenuspėdama apie mano nuovargį Sorča, nešina la- 
gaminais, visu smarkumu nuskubėjo į miegamąjį ir po 


18 


akimirkos grįžusi apdovanojo mane savo galinga opti- 
mistiška šypsena. 

— Padėjau daiktus ten, - energingai paskelbė ji. - Ten 
tau paruošta ir lova. 

— Ačiū, - padėkojau neišmanydama, kaip turėsiu 
jaustis miegodama savo motinos lovoje, nors praėjo jau 
daugiau nei dveji metai, kai ji ten mirė. - Tu labai ma- 
loni. 

— Niekai. 
kus. Iššluotos grindys ir nublizginti baldai, prabangios 
užuolaidos ir paklodės garbanotais krašteliais. Tarsi še- 
šėlis slankiodama po kambarius galėjau matyti, kad per 
pastaruosius metus jos čia būta: tvarkyta, šluota ir valy- 
ta. Jos buvimas buvo justi net iš rankšluosčio, tvarkingai 
sulankstyto ir pakabinto virš vandens čiaupo. Jos būta 
visur, 0 manęs - niekur. 

Ūmai mane užplūdo nenugalimas nuovargis, ir gal- 
voje pradėjau girdėti balsą. Lara, susikaupk. Šįkart tik 
vienas dalykas. Vėl prisiminiau, kodėl čia esu, kodėl čia 
sugrįžau, ir ši mintis mane nuramino. 

— Aš užkaisiu virdulį, - pasiūlė Sorča. - Visos išgersi- 
me po puodelį puikios arbatos. 

Girdėjau, kaip ji kuičiasi virtuvėje - iš ten nuo jos 
plušėjimo sklido ūžesys. Pakėlusi savo rankinę susiradau 
cigaretes, ranka liesdama maišelį Ziploc, kuriame gulėjo 
pakelis Rizzlas ir žiupsnelis žolės, kurios pavyko įsigyti 
Heustono stoties bare. Save įspėjau, kad tik kritiškiems 

atvejams. Manyje vis dar ruseno ugnelė vilties, kad galiu 
išsiversti ir be jo. Be to, pamaniau, ir Sorčai nebus malo- 
nu, jei užsirūkysiu. 

Spragtelėjusi cigarečių dėžutės dangtį vis dėlto vie- 
ną išsitraukiau ir pajutusi, kad į mane įsispitrijo Eivrilė, 
trumpam sustingau. 

- Ar norėtum? - pasiūliau jai ištiesdama dėžutę. 

Mergaitė akimis nukrypo į praviras virtuvės duris, iš 
kur sklido veiklos garsai, ir paskubomis papurtė galvą. 
Atsisėdusi priešais ji sekė mane rudomis apvaliomis aki- 
mis, ir aš pastebėjau, kad jose žybčioja gintaro dėmelės, 
visai kaip jo. Merginos akyse pasikeitė šviesa. Atsirado 
pagarba. Prisidegusi cigaretę įtraukiau į plaučius dūmus 
ir lenkiausi kitame stalo gale gulėjusios geldelės formos 
peleninės. Spėjau, kad jei motinos nebūtų namuose, 
Eivrilė mielai būtų užsirūkiusi. Nusišypsojau, tačiau ne- 
trukus ėmiau gailėtis, kad ją gundau. 

Stumdama barškantį padėklą su ratukais pasirodė 
Sorča. 

— Štai čia, - pasakė ji gaudydama kvapą. Ant kavos 
staliuko dėdama virdulį ji švelniai pliaukštelėjo Eivri- 
lei per kojas, kad ši persėstų ant sofos. - Tai tave atgai- 
vins. 

Stebėjau, kaip plonyte srovele arbata suteka į puode- 
lius ir kaip, Sorčai pilstant pieną, išsilenkia jos mažasis 
pirštelis. Pusseserė dvelkė elegancija, dėl to pati pasiju- 
tau didelė ir nerangi, apkramtytais nagais ir netvarkin- 
gais plaukais. 

— Tiesa, šitie tau, - pridūrė Sorča, rankos mostu ro- 
dydama į nedidelę laiškų krūvelę, gulinčią už virdulio. — 
Keli neseniai tavo adresu į mūsų namus atėję laiškai. 
Galėtum paštui pranešti, kad ir vėl čia siųstų laiškus. 

Keldama puodelį stengiausi sėdėti tiesiai ir atitikti 
Sorčos laikyseną. Užsikišau plaukus už ausų ir pasitai- 
siau marškinius, užsitempiau juos ant kelių. Tarp mūsų 
trūko pusiausvyros - ji tvarkinga ir pilna energijos, o 
aš —- pavargusi ir susitaršiusi. Tiesa, virš visko dar buvo 
pakibusi skola. Ji buvo ypač ryškiai juntama pažvelgus į 
namų tvarką. Nebylus priminimas visko, kas vyko anks- 
čiau, ypač jos rūpinimasis mano motina Lilijana. 

- Šituos puodelius, - kalbėjo Sorča, apžiūrinėdama 
juos su ypatinga pagarba, - be galo mėgo Lilijana. 

Tai buvo nedideli dailūs puodeliai išlenkta rankenė- 
le, tokia mažyte, kad galėtų tikti nebent vaiko rankytei. 
Nuo porceliano švietė didelė rausva rožė su lapais ir spyg- 
liuotu stiebu. Kai pakėlusi puoduką žvilgtelėjau į Sorčą, 
pastebėjau, kad jai suvirpėjo lūpos ir vos vos sukrutėjo 
skruostai, bet ji paskubomis susitvardė. 

— Viskas vyko nepaprastai ramiai, - Sorča kalbėjo 
švelniai, ir kambaryje trumpam įsivyravo tyla. - Galiau- 
siai Lilijana pasitraukė labai tyliai. 

Akimirką neišmaniau, ką atsakyti, nes galvoje skam- 
bėjo žodis „galiausiai , o už jo slypėjo skausmo antplū- 
džiai prieš ramią mirtį. 

— Man labai gaila, kad nebuvau šalia, - nuoširdžiai 


apgailestavau. - Tikrai norėjau būti su ja. 

— Ji anaiptol nenorėjo kviestis tavęs namo, bent jau 
taip Lilijana mums nuolat sakydavo. Nevarginkite La- 
ros, kartodavo ji. Jai nepatiko mintis šaukti tave atgal, 
kai tu vis dar ieškojai, vis dar kažko daireisi... 

Sorča leido žodžiams plaukti laisvai, todėl akimirką 
visos trys sėdėjome nepratardamos nė žodžio. Eivrilė 
neatplėšė akių nuo puodelio. Jutau, kad jai nesmagu. 

Tyloje tarp mūsų kažkas pasikeitė, atsirado naujos 
įtampos. Sorča atrodė susikaupusi - galėjau spėti iš jos 
žandikaulyje išryškėjusios raumens raukšlelės. Ji nustel- 
bė mane neryžtingu žvilgsniu, todėl akimirksniu galė- 
jau susiprasti, ką ji nori man pasakyti. 

— Lara, man taip skaudu dėl tavo sūnaus. 

Žodžiai, rodos, ten ir pakibo, sunkūs ir nuoširdūs. 
Vienui vieni, tik skalaujami jūros. Eivrilė pakėlė akis ir 
žvilgsniu nudegino man veidą. 

- Toks baisus dalykas... kaip motina galiu įsivaizduo- 
ti, ką turėjai patirti, kokį sielvartą turėjai ištverti. 

Šie žodžiai, atrodo, išvaikė visą aiškumą ir jėgą, kurią 
tariausi iki tol turinti. Galimybių jausmas, kurio buvau 
įsikibusi, išgaravo, kaip, beje, ir mano ryžtas atsisakyti 
maišelio Ziploc. Laukiau nesulaukiau akimirkos, kai ga- 
lėsiu uosti svilėsių kvapą, tvyrantį atspurusios suktinės 
gale. 

- Labai apgailestauju, - sušnibždėjo Sorča. 

Jie visi kartoja, kad apgailestauja. Žmonės nežino, 
kokius parinkti žodžius, kai gyvenime ištinka tragedi- 
ja. Ypač dėl pagrobto vaiko. Tiesa, „apgailestauju“ buvo 

per menkas žodis, kad mane bent mažumėlę paliestų. 
O ir ko jiems apgailestauti? Juk ne jie jį pagrobė. Juk ne 
jų akys nukrypo į šalį, kai berniukas pradingo minioje. 
Jau antri metai girdžiu iš žmonių, esą, jie nepaprastai 
apgailestauja. 

- Turbūt tau buvo siaubinga, - tęsė Sorča, o paskui 
dar nedrąsiai ir klastingai, kaip jai įprasta, pridūrė: 

- Ir tavo vyrui. 

- Jis nėra mano vyras, - paskubomis atžariai atšo- 
viau. - Gerai jau, prisipažinsiu, - tai buvo tarsi gynybos 
poza. - Mudu niekuomet nebuvome susituokę. 

- Na, taip. Žinojau, - pasakė Sorča atsiprašinėdama 
ir tarsi pripažindama savo klaidą purtė galvą. - Primink, 
koks jo vardas? 

— Alechas, - atsakiau, šįsyk jau švelniau ir nerūpes- 
tingiau. 

— Alechas, - pakartojo ji pritariamai linkčiodama 
galvą. - Tavo motina neretai apie jį kalbėdavo, minėjo, 
kad laiškuose daug apie jį pasakoji. Atrodo, jai jis pati- 
ko. Patiko, kaip skamba jo vardas. Jis bus jai geras, sykį 
pasakė man. Tik labai gaila, kad jai taip niekuomet ir 
nepavyko jo pamatyti. Ir tavo berniuko. Ignacijus, tie- 
sa? - pasitikslino ji, atsargiai tardama vardą. - Koks jo 
vardas? 

- Ignasijus, - pataisiau, o paskui dar pridūriau: 

- Jo vardas yra Ignasijus. Jis nemirė, juk tu žinai. — 
Mano balsas staiga užlūžo, todėl privalėjau sulaikyti ūmai 
susitvenkusias ašaras, energingai besiveržiančias gerkle 

aukštyn. Tiesa, laikiausi ramiai, sutelkusi dėmesį į mus 
skiriantį padėklą ir iš po virdulio kyšančią laiškų krūvą. 

— Gana neįprastas vardas, - kiek patylėjusi pridūrė 
Sorča, o jos balsas atrodė tylus ir atlaidus. Ji nenorėjo 
įžeisti. Tik vylėsi prie manęs kaip nors prisikasti. Kadai- 
se juk buvome artimos. - Tiesą sakant, dabar retai kada 
beišgirsi tokius senus religinius vardus. 

Tai buvo Alecho mintis. Berniuką panoro pavadinti 
tėvo vardu. 

— Kodėl ne? - nesipriešinau. - Geriau nei maniškis. 
Tiesa, niekuomet jo taip ir nevadinome, - paaiškinau 
suvaldžiusi balsą. - Načio. Štai kaip jį šaukėme. 

— Načio, - pakartojo Sorča, skiemenuodama žodį. 

Panašiomis akimirkomis pajusdavau, kaip manyje 
kažkas suvirpa ir atgyja skausmas. Giliai viduje jis buvo 
susisukęs lizdą, užlindęs už šonkaulių grotų, tūnojo kaž- 
kur paširdžiuose. Panašiomis akimirkomis pajusdavau, 
kaip pradeda spurdėti. Rąžydavosi tarsi pabudęs kati- 
nas, ir čia likdavo visas mano vidus. 

Akimirką nė viena nepratarėm nė žodžio, kol galiau- 
siai šiurkščiai papurčiau galvą. 

- Atsiprašau, — ištariau išspaudusi šypseną, dėdama 
visas pastangas pakelti dvasią. - Vis dar sunku apie jį 
kalbėti. 

- Žinoma. 

- Be to, buvo ilga diena. Keista čia sugrįžus. 

Pabandžiau nusijuokti, kad sumažinčiau įtampą, ir 
Sorča grakščiai nusišypsojo. 

— Turbūt esi labai pavargusi. Paliksime tave ramybė- 
je, kad kiek pailsėtum. 

Sorča atsistojo ir vienu rankų mostu ištiesino sijoną, 
o aš stebėjau, kaip leisdamasi durų link, kur jau stovėjo 
Eivrilė, ji kaukši aukštakulniais, o jai įkandin ore ple- 
vena sijono palanka. Nors mačiau užuojautą ir nuošir- 
dų rūpestį, jaučiau, kad man anaiptol netrūksta Sorčos 
drauge su jos tvarkinga šukuosena, švariu ir ramiu gy- 
venimu, primesta užuojauta ir tyliu teismu. Sorča atro- 
dė tokia galinga ir atsakinga, žinojau, kad ji niekuomet 
nebūtų leidusi, kad taip atsitiktų jos vaikui, todėl vėl iš 
naujo pajutau kaltę ir gėdą. Joms pavymui durys užsida- 
rė, ir daugiau nieko nebegirdėjau. 

Kai liko tik tyla, pajutau iš rėmelių į mane nukry- 
pusias protėvių akis, varstančias šaltais priekaištingais 
žvilgsniais. Jų būta visur: teisė nuo židinio atbrailos, vė- 
siai mane sveikino nuo senų sienų. Neištvėrusi palinkau 
į priekį siekdama krepšio ir įnikau sukti vienintelį mane 
galėjusį išgelbėti vaistą. Namai atrodė pasenę. Judant 
girgždėjo ir dejavo, o nuo Atlanto pučiantys vėjai negai- 
lestingai puldinėdami daužė jų šonus ir stogą. Švelniai 
trinksėjo durys, iš šonų šnabždėjosi kambariai, palei 
sieną trynėsi paskubomis šmėžtelėję prisiminimai. 

Užsidegiau suktinę, atsilošiau į pagalves ir dešimtį 
palaimos minučių nugrimzdau į užmarštį. Tą akimirką 
man buvo nė motais vaikystės namai, pamiršau net vyrą, 
gyvenantį kitame paplūdimio krante, jo gintarinėmis 
ugnelėmis žaižaruojančias akis ir visus mus siejančius 

įvykius, bet maloniausia buvo tai, kad pamiršau net už 
lango plytinčias vandenyno platybes, skiriančias mane 
nuo sūnaus. Dešimt palaimos minučių prabėgo neskai- 
čiuojant minčių. Pro langą veržėsi šviesa, nutvieksdama 
kavos staliuką, ant jo liko pusiau nugerti puodeliai su 
atvėsusia arbata, kurios paviršiuje plūduriavo vos įžiūri- 
ma plėvelė. Ten vis dar gulėjo šūsnis laiškų, ir tik dabar 
iš tolo pastebėjau atviruką, ypač spalvotą ir pažįstamą. 
Traukdama jį iš krūvos ir versdama kita puse girdėjau, 
kaip pašėlusiai daužosi mano širdis. Atvirukas buvo 
tuščias - jokio parašo, išskyrus mano vardą, adresą ir 
pašto ženklą. Šiaip ar taip, man nereikėjo parašo, kad 
galėčiau suprasti, jog atvirukas nuo jo. Ir vėl ta pati ke- 
lionė, tas pats maršrutas, kuriuo ne kartą teko keliauti 
drauge. 

Atvirukas buvo su Kusko, nedidelio Peru miestelio 
Andų kalnuose, vaizdu. Jie jį vadino pasaulio centru. 
Akimis lakiojau kvadratinėmis gatvėmis, šurmuliuojan- 
čiomis gyvenimu - šviesiai nudažytos medinės durys, 
metisų moteris su apvalia plačiakrašte skrybėle ir šviesiu 
sijonu, o ilgi juodi jos plaukai nugaroje buvo padalinti į 
dvi kasas. Nedidelė apšviesta katedra, dramblota Andų 
kalnų virtinė snieguotomis viršūnėmis - tokia didinga 
ir miela. 

Čiupinėdama atviruką užsimaniau ten sugrįžti, atgal 
į tą vietą, kurioje prieš daugelį metų mudu susitikome... 

Tąsyk užsikėlusi koją ant kojos sėdėjau Ginklų aikš- 
tės kampe, Balcon de Cusco šešėlyje. Priešais mane gu- 

lėjo dėžė su rankų darbo papuošalais, odiniais diržais ir 
ryškių spalvų karoliais. Prekiaudama įvairiausiais niek- 
niekiais, patraukdavau nebent prošal einančių švedžių 
dėmesį. Man vis dar sukosi galva ir kartkartėmis ištik- 
davo šleikštulio priepuoliai, nes organizmas dar nebuvo 
pratęs prie reto oro ir aukštumų. Iš savo vietos aikštės 
pakraštyje žvilgsniu galėjau aprėpti didingus koloniji- 
nio stiliaus pastatus. Po visų tų lūšnynų, kuriuos teko 
matyti nuo Limos, šie statiniai atrodė neįtikėtinai didin- 
gi ir tvirti. Tą dieną mieste negailestingai kepino saulė, 
o fontano pursluose žaidė šviesa, dėl to gatvės grindinio 
akmenėliai atrodė itin švarūs. Tuojau už miesto kylantys 
Andai apgaulingai dingojosi tokie didžiuliai ir taip arti, 
kad buvo panašūs į Kuską globojančią ranką. 

Buvau atvykusi ten vos prieš dieną, spėjusi atsikratyti 
Stanu, su kuriuo susibičiuliavau Karakase, buvusiu JAV 
laivyno jūrininku, kuriam pavymui buvo likusi ne vie- 
na pradėta karjera. Dvejus metus Teksase jis dirbo stik- 
lapūčio pameistriu, vėliau beveik tapo aviacijos pilotu, 
atsiradus internetui, pamėgino verstis ir šiuo verslu, bet 
gavęs netinkamą patarimą nevykusiai investavo pinigus. 
Tai buvo žmogus, kurį mano motina būtų pavadinusi 
beviltišku. Kai susitikau jį Venesueloje, jis turėjo pilną 
maišą gandžos ir fotoaparatą. Jis pasidalino su manimi 
savo paslaptimis, ir aš susižavėjau jo pomėgiu fotogra- 
fuoti. Nesipriešinau pozuoti, nors man atrodė, kad tai 
tarsi vaikštinėti paplūdimiu be viršutinės maudymosi 


kostiumėlio dalies. 

Tiesa, po kiek laiko mane apėmė nuobodulys, pasi- 
dariau vangi. Jutau, kad fotosesijos pradeda plėšyti man 
sielą, be to, dažni ir slegiantys Stano pasinėrimai į save 
man ėmė kelti baimę, ir kai vidurnaktį pabėgusi iš Li- 
mos atvykau į Kuską, jutau, kad mano oda yra pernelyg 
pavargusi ir nešvari, kad galėčiau ilgiau ištverti. 

Nepraėjo daug laiko, kai Alechas prisipažino kiaurą 
dieną nepaleidęs manęs iš akių. Jis sėdėjo kitoje gatvės 
pusėje su prekystaliu priešais fontaną pačiame aikštės 
viduryje. Tiesa, buvau pernelyg pavargusi, kad ką nors 
pastebėčiau. Apsiausta kepinių ir išmetamųjų dujų kva- 
pų atrodžiau sutrikusi nuo triukšmo ir vietos šurmulio — 
piktas automobilių pypčiojimas, garsiai šūkaujantys gat- 
vių prekeiviai, trypianti minia, užplūstanti Kuską, prieš 
kelionę į Šventąjį slėnį ir inkų taku. Mane persekiojo ne- 
rimas, ir aš būgštavau, kad pakėlusi akis nepamatyčiau 
mane suradusio Stano, puolusio iš paskos, kai suprato, 
kad jo kuprinėje nebėra dviejų šimtų dolerių. Tiesa, jis 
niekuomet nepasirodė. Tik saulei pakrypus vakarop ir 
leidžiantis už kalnų, Alechas paliko savo prekystalį ir 
prisiartino prie manęs, o kai pakėliau galvą, susitikau su 
jo mažytėmis tamsiomis akimis ir ta plačia šypsena, ati- 
dengiančia stiprius stačiakampius dantis, tokius ryškius 
ir baltus, kad, palyginti su veidu, jo burna atrodė nepro- 
porcingai didelė. Jis stovėjo rankas susibrukęs į kišenes, 
ojo ilgi juodi plaukai buvo užkišti už ausų. Iš po beis- 
bolo kepuraitės kyšojo kirpčiukai. Jis lėtai kramsnojo 
kokos lapus. 

— Iš kur atvykai? - paklausė Alechas, staigiai truk- 
telėjęs galvą, o man tuo metu užkliuvo jo marškinėlių 
užrašas Prisitaikyk arba nešdinkis lauk, šviečiantis ant 
jo siauros krūtinės. 

- Iš Airijos, - atsakiau. 

— A, Airijos. - Regis, jo šypsena padidėjo, o kai aki- 
mis jis paskubomis peržvelgė mano prekystalį su pa- 
puošalais, jo veidas pralinksmėjo. 

- Jūs, airiai, esate be galo talentingi ir kūrybingi žmo- 
nės, - Alechas linktelėjo galvą. - Dailininkai, rašytojai, 
muzikantai. 

Akimirką svarsčiau, ar jis šaiposi iš apgailėtinos 
mano karolių kolekcijos, kuri net nebuvo mano. Iš- 
traukiau juos iš po gulto merginos iš Kolumbijos nak- 
vynės namuose Mirafloras, dairydamasi, ką galėčiau 
nukniaukti. Nebenorėjau dar sykį skambinti motinai į 
Airiją ir maldauti jos pinigų. Ir štai anuomet gęstančios 
dienos šviesoje sėdėjau ten ir šypsojausi su dėkingumu 
priimdama jo komplimentą. Jei jam patinka manyti, jog 
esu kūrybinga, tikrai neimsiu tam prieštarauti, nors vie- 
nintelis talentas; kurį, man rodos, turiu - pasirinkti ne- 
vykusius vyrus ir nuolat įsivelti į kokią bėdą. 

— Sveika atvykusi į Kuską, aire, - pasveikino Alechas 
šypsodamasis ir grįžo prie savo prekystalio su savo pa- 
ties rankų darbo odiniais dirbiniais, diržais, kuprinėmis 
ir apyrankėmis. 

Mano širdis kaip pašėlusi daužėsi krūtinėje, ir aš pa- 
maniau, kad tai reiškia meilę, nors iš tiesų tokia savijauta 

galėjo būti dėl aukščio. Kita vertus, aš visuomet buvau 
linkusi įsimylėti iš pirmo žvilgsnio, be to, šis tas, išvy- 
dus jo eiseną, atpalaiduotus pečius, nerūpestingą kojų 
vilkimą, abejingai į kišenes sukištas rankas, vertė mane 
manyti, kad jis yra toks patenkintas ir mylintis gyveni- 
mą, kad, atrodo, joks blogis niekuomet negalėjo jo pa- 
liesti. Panūdau bent dalelės to, ką turėjo tas žmogus, - 
jo pasitikėjimo savimi, jo lengvumo ir ramybės. Tiesa, 
labiausiai man norėjosi savo pavargusį, nustekentą kūną 
paguldyti šalia jo. 


Įsistebeilijau į atviruką bandydama įžiūrėti pašto 
antspaudo datą ir tyliai viską perversdama galvoje pa- 
mėginau skaičiuoti. Mintyse regėjau, kaip jis grįžta į 
vietą, kurioje mes pirmą kartą susitikome, mano širdis 
pašėlusiai daužėsi. Rankoje laikydama atviruką ir aki- 
mis rydama miesto vaizdus, net ir po tiek laiko ir vėl 
pajutau jo trauką. 

Trinktelėjus durims, automobilis vos vos susiūbavo. 
Vėliau stojo tyla, ir Kristis su Sorča akimis sekė dukrą, 
gudronuotu plentu lipančią stačiu šlaitu namo. Pusiau- 
kelėje ji pasitaisė per petį permestą krepšį ir atmetė rudų 
plaukų kuokštą, kurie, atrodo, įkyriai laikėsi prikibę prie 
jos veido. Tylėdamas Kristis stebėjosi, kaip nuo viso jos 
kūno sklinda nuobodulys. 

- Ką gi, bent viena pavyko atsikratyti, - trumpai nu- 
sijuokęs pasakė Kristis ir užvedė automobilį. Paskui pri- 
siminęs, kad užpakalinėje sėdynėje sėdi sūnus, jis žvilg- 
telėjo per užpakalinio vaizdo veidrodėlį. - Džimbo, tik 
neįsižeisk. 

Pasinėręs į žaidimą berniukas nė nepakėlė akių. 

— Kaip su laiku? - pasiteiravo Sorča, nuleidusi saulės 
skydelį ir žvilgčiodama į kitoje jo pusėje esantį veidro- 
dėlį, ji taisėsi plaukus. 

- Kaip visuomet vėluojame, - pranešė Kristis. Šįiva- 
kar jis buvo pakilios nuotaikos, keistai žvalus, o kūnas, 
rodos, pasirengęs gyslomis pulsuojančioms adrenalino 
bangoms. 

Nuriedėjęs nuo šaligatvio Kristis spustelėjo garso sig- 
nalą ir akimis dairėsi gatve skubančios Eivrilės. Ši nieko 
nepasakė ir nė nežvilgtelėjusi atgal pradingo pastate. 

Vairuodamas atkreipė dėmesį, kaip Sorča atkakliai 
vaiko šalin ant kaktos įkyriai krentančią plaukų sruogą, 
sakytum, šis nekintantis judesys galėtų užtikrinti, kad 
sruoga galiausiai paliks veidą ramybėje. 

— Pažadėjau Stelai, kad pasirodysime aštuntą, - išsi- 
blaškiusi sumurmėjo Sorča. 

— Manau, dėl penkiolikos minučių ji tikrai nepyks, - 
švelniai ir raminamai tarstelėjo Kristis. 

Jie vyko į svečius pas Stelą ir Gajų Nesbius mažu- 
mėlę išgerti ir lengvai užkąsti. Kaip tai panašu į Stelą, 
ironiškai pagalvojo jis, - dailus pakvietimas, kuriame 
buvo aiškiai išsakyta, ko jie gali tikėtis. Jis kone girdė- 
jo jos balsą, žemus ir sodrius jo tonus. Paprastai Kristis 
atsisakydavo šių pakvietimų. Stela jam atrodė pernelyg 
arogantiška. Jis ne sykį yra pavadinęs ją troliu, aišku, ne 
tiesiai į akis. Gajus buvo pakenčiamesnis nei jo apkūni 
rėksminga žmona, bet į menininkus pretenduojančio 
žmogaus tipas Krisčiui visuomet kėlė įtarimą. Iš už jų 
marlės ir sandalų jis jautė stiprų kapitalizmo dvelksmą. 
Prieš ketvertą metų Stela su Gajumi atvyko iš Anglijos. 
Jis vadino juos „tarsi iš dangaus nukritusiais“, nors ir 

pats yra nukritęs, tiesa, ne iš taip aukštai. Nedidelėje ko- 
plytėlėje jie atidarė amatininkų parduotuvę, pavadino ją 
Senąja koplytėle. Jos viduje baltai dažytos sienos, atviros 
sijos ir vitražiniai langai. Visur pilna mezginių, kerami- 
kos dirbinių ir ąžuolinių skėčių stovų, erdvę užpildo ai- 
dinti Enijos muzika. 

- Prakeikti stovai, - Kristis sušnibždėjo Sorčai, kai 
jiedu pirmą kartą ten apsilankė. Bet Sorča buvo kitokios 
nuomonės. 

— Užsieniečiai parodo, kuo dera užsiimti, - paskelbė 
ji didžiai jo nuostabai. 

Toks atkaklus žmonos noras laikytis šios draugystės 
Kristį be galo nustebino. Kai prieš trejus metus Stela 
atidarė knygų klubą ir įrašė į jį Sorčą, nuo to laiko jie 
nesiliauja dalinęsi šia abipuse gestų kalba - pietūs, kor- 
tų vakarėliai, fondiu naktys, o sykį - siaubingas prisi- 
minimas - net būrimas iš taro kortų. Tiesa, šįsyk va- 
žiuodamas Kristis pajuto palengvėjimą, kad vakarą teks 
praleisti jų draugijoje. Jis mielai buvo pasiruošęs taip 
prasiblaškyti, nes abejojo, ar būtų galėjęs ištverti vakarą 
namuose vienu du su Sorča. Tik ne šįvakar. 

Buvo grįžusi Lara. Sunku ir neįmanoma patikėti - 
po šitiek metų. Kristis nė neišmanė, kaip jaustis. Jau 
visą savaitę, kai netikėtai buvo pranešta apie staigų jos 
atvykimą, jis blaškėsi tarp nuogąstavimų, abejonių ir 
džiaugsmo protrūkių. Kartkartėmis dingojosi, kad vien 
nuo minties jam sukasi galva. Visi šie netikėti jausmai 
jam pačiam atrodė pavojingi ir reakcijos įtartinos. Jo 

patarta Sorča pasitiko Larą stotyje. „Ji bus laimingesnė, 
jei tu ją pasitiksi , - pasiūlė Kristis. Ištisą dieną jis vengė 
paplūdimio, smėlio ruožo tarp savo ir jos namų, baimin- 
damasis ją pamatyti, jausdamas poreikį pasiruošti, neiš- 
manydamas, kaip prie jos ir jos skausmo priartėti, nors 
viduje kunkuliavo nenumaldomas smalsumas. Kart- 
kartėmis net kelis sykius per dieną jis nejučia mintimis 
nuklysdavo į namus paplūdimio pakrašty, bandydamas 
įsivaizduoti, ką ji veikia, kaip įsikūrė ir ar po šitiek metų 
pasikeitė. Visi šie klausimai šokinėjo Krisčio viduje, bet 
jis jautėsi pernelyg pavargęs ištarti juos garsiai, pernelyg 
jau troško ką nors sužinoti. Kai Sorča pasakodavo apie 
savo pusseserę ir jos gyvenime vykstančius pokyčius, jis 
stengėsi atrodyti nerūpestingas ar atsitiktinai nugirdęs 
kokį gandą, nors viduje virė siaubingas noras sužinoti. 
Kristis nutuokė, kad žmona laikosi atstumo, atsargaus 
santūrumo, todėl jis jautėsi tarsi vienas su kitu jiedu 
šoktų žodžių piruetus, nė vienas nedrįsdamas pakelti 
praeities velėnos. 

Sorča užvėrė saulės skydelį, o plaukai galiausiai pa- 
kluso jos valiai. Iš jos išsprūdo laimingas trumpas ato- 
dūsis, reiškiantis, kad ji laukia nesulaukia vakaro, paga- 
liau baigiantis dienai. 

- Artau neatrodo, kad turėjome pasiūlyti jai vykti drau- 
ge? - pasiteiravo ji pažadindama vyrą iš susimąstymo. 

— Kam? 

— Larai. Jaučiuosi nejaukiai pirmąją naktį palikdama 
ją vieną. 

— Man regis, ji nori pabūti viena. Turbūt yra labai pa- 
vargusi. Duok jai laiko apsiprasti. 

— Vargšelė Lara, - pasakė Sorča, ir Krisčio krūtinėje 
vėl suspurdėjo jaudulys. 

— Ji atrodo klaikiai, - pasakojo jam Sorča, ir jį už- 
plūdo nenumaldomas noras patikrinti, kas slypi už 
šio užuojautos kupino balso. Galbūt pasitenkinimo 
pėdsakai. Tiesa, šių nebuvo nė kvapo, todėl Kristį 
ir vėl apniko kaltė, kad jis taip galėjo pamanyti apie 
žmoną. 

- Ji paseno, - pridūrė Sorča. 

— O mes - ne? 

- Tiesa. Bet nesitikėjau, kad ji atrodys tokia pasenusi. 
Nežinau - dalelė manęs tikėjosi pamatyti ją tokią kaip 
anksčiau. Energingą. Jaunatvišką. 

— Kaip čia pasakius, ir tave saulė būtų taip paveikusi, - 
atrodo, jo samprotavimuose buvo logikos. 

— Ne. Ne tai. Ji tiesiog pasirodė tokia... 

- Kokia? - Kristis sėdėjo akių nenusukdamas nuo 
kelio, laukdamas žodžio, staiga nesitverdamas savam 
kaily sužinoti ir išgirsti mažiausią detalę. 

- Palūžusi, - pagaliau ištarė Sorča. 

Nuo šio žodžio Krisčio kūnu perbėgo šiurpulys. Jam 
įkandin nuvilnijo šoko bangos ir sukėlė nelauktus jaus- 
mus. Tą pačią akimirką automobilis įvažiavo į kiemą, ir 
Kristis pamatė, kad verandoje sušmėžavo Stela garstyčių 
spalvos suknele, todėl sustabdęs automobilį ir atidaręs 
dureles pajuto dėkingumą už galimybę nusigręžti nuo 

žmonos, nes baiminosi, kad jo veidas būtų išdavęs už- 
plūdusias mintis. 


Pasirodė, kad lengva vakarienė Stelai su Gajumi tapo 
galimybe atskleisti savo gabumus. Jie didžiavosi, kad yra 
savarankiški. 

— Kristi, kaip tau ožkos sūris? — paklausė Stela, jos 
žandai žvakių šviesoje atrodė rausvi ir blizgantys. 

— Skanus. 

— Taip ir maniau, kad tau patiks! - Išpūsdama krū- 
tinę ji garsiai nusikvatojo. - Jis yra stipraus nepastovios 
nuotaikos būdo. Mažumėlę kaip tu! 

Kristis akimirką apie tai pagalvojo ir nutarė praleisti 
žodžius pro ausis. 

Pastebėjo, kad panašūs dalykai pastaruoju metu tapo 
itin madingi. Vis daugiau žmonių didžiavosi savo ekolo- 
giškai išaugintomis daržovėmis ar ypatingais naminiais 
rauginimo būdais. Bet Gajus su Stela nukrypo į visiškus 
kraštutinumus. Dėl Dievo meilės, jie net laikė ožką! 

Sėdėdamas ant sudedamosios sofos, apramstytas 
visos gausybės pagalvėlių, iki valiai prisisotinęs Kristis 
dairėsi po kambarį, žvelgė į jį per tingiai malonią raudo- 
nojo vyno miglą. Priešais ant sofos sėdėjo Stela su Sorča 
veidu viena į kitą. Stelos kojas slėpė plati suknelė. Kristis 
nepraleido pro akis jos pikto veido raudonio ir nuolat 
judančio veido duobučių. Šalia šio virpančio moteriš- 
kumo Sorča atrodė liekna ir smulkutė, visai tokia, kokią 
pirmą kartą ją sutiko, ir Kristis pajuto užplūdusią išdi- 

dumo bangą. Jis įvertino, kiek pastangų jo žmona įdėjo 
į savo išvaizdą - makiažas, elegantiška juoda suknelė ir 
aukštakulniai šalia bohemiškos trolio aprangos - ir pa- 
juto dėkingumo virpesį. Moterys kalbėjosi apie knygų 
klubą. Pro ausis plaukė pokalbio nuotrupos. 

- Man pasirodė, kad tai nuostabu - jos humoras, 
kaip ji sugeba pamėgdžioti tėčio balsą. 

- Ir mamos. 

- Taip, bet turėtume pripažinti, Sorča, kad motinos 
balsą jai niekuomet nebuvo sunku pamėgdžioti. Turiu 
galvoje, ji yra tą dariusi ir anksčiau. Bet štai tėvo... 

Kristis nė nežinojo, ką manyti apie tą jų knygų klu- 
bą. Žinoma, tai buvo Stelos mintis - moterų susirinki- 
mas (jis visuomet stebėjosi, kodėl tik moterų?) kartą per 
mėnesį Senojoje koplytėlėje. Susirinkimus vedė Stela, o 
Sorča atliko sekretorės pareigas. Jis paskaitinėjo apie ke- 
lias šių susitikimų akimirkas, aprašytas jo kompiuteryje, 
ir nesitvėrė nuostaba dėl asmenų, paminėtų tame pus- 
lapyje. Sorča, sąžininga, drovi, jų rengiamai medžiagai 
puoselėjanti prieštaringus jausmus, bet siekianti įtikti: 
„Sorčos nuomone, tai puikus darbas, ji nei smerkė, nei 
atmetė, be to, mano, kad knyga puikiai parašyta.“ O štai 
Stela aiškiai išreiškė savo nuomonę, tiesmuką, net kiek 
agresyvią, ir nėmaž neabejojo savo įsitikinimu: „Stela 
pareiškė, kad paskutinis Eugenides kūrinys yra tikras 
šedevras, toli pralenkiantis jo ankstyvąjį, daug žadantį 
kūrinį Jaunosios savižudės. Puikiai perteiktas genofon- 
do keliamas pavojus ir tai, kokią neišdildomą žymę jis 

gali palikti ateities kartoms. Knyga, kurią būtina per- 
skaityti.“ 

Gurkšnojant paskutinius vyno lašus, Krisčio mintys 
nuklydo prie jo paties romano, tiesa, vis dar be pavadi- 
nimo. Jis svarstė, kaip priimtų knygą skaitytojų klubas, 
jei Kristis apskritai kada nors baigtų ją rašyti. Kokių 
netikėtų įžvalgų sulauktų, jei kam suteiktų galimybę 
užmesti į jį akį. Tiesa, apie jo naująjį romaną jos nie- 
ko nežinojo - po nesėkmingo savos poezijos skaitymo 
Kristis stengėsi laikyti rašymą paslaptyje. Nors praėjo 
jau dveji metai, jį vis dar persekiojo prisiminimai, blo- 
giausi iš visų - visos tos moterys, atviras sumišimas jų 
veiduose, ir jis pats, aiškiai persistengęs su savo įman- 
triu tonu, padedančiu išlaikyti pusiausvyrą, ir pernelyg 
gerai apie save manantis. Šie prisiminimai vertė Kristį 
gūžtis. 

Tarp Stelos ir Sorčos sėdėjo Elijas. Blyškaus veido, 
kaulėtas dešimties metų vaikas, iš pažiūros viską pavel- 
dėjęs iš tėčio, tarsi tyčia vengęs ką nors pasiimti iš Ste- 
los. Kalbėdama ji pirštu raitė berniuko ilgų juodų plau- 
kų sruogelę. Elijas to tarsi nė nejuto, pasinėręs į priešais 
atverstą žurnalą Taisyklingos mitybos vadovas. Krisčiui 
atrodė, kad šis vaikas yra pasmerktas. Kokia viltis jam 
likusi, kai namuose du tokie auklėtojai? Iš dalies Elijas 
buvo jų atvykimo priežastis - tai buvo Sorčos suma- 
nymas tarp berniukų įžiebti draugystę. Jų pačių sūnus, 
sėdėdamas ant pagalvėlės, visą vakarą kone nepratarė 
nė žodžio. Nė vienas berniukas nerodė nė mažiausio 

susidomėjimo bendrauti: Džimas - slegiamas perdėto 
drovumo, o Elijas - mieliau pasirenkantis suaugusiųjų 
draugiją. Kristis bandė sugauti Sorčos žvilgsnį, tačiau 
nepastebėjo, kad jos akyse būtų nusivylimo dėl pastangų 
suartinti berniukus. Ji buvo visiškai panirusi į pokalbį. 

- Štai ką turime, - iš virtuvės išniro Gajus, kiekviena 
ranka įsitvėręs po vyno butelį. - Nagi, siųskite čia savo 
taures. Nesikuklinkite. 

Nors ir buvo linkę į sveikatingumą, Gajus su Stela 
mėgo išgerti. 

- Ar jau parodei jam? - paklausė Gajus Stelos. 

— Ak, Dieve, visai pamiršau! 

Gajus perėjo kambarį, „nustypino“ - tinkamiausias 
žodis, pamanė Kristis, nusakyti šioms ilgoms išstypu- 
sioms kojoms - ir akimirką pasiknaisiojo knygų lenty- 
noje, kol galiausiai iš jos ištraukė laikraščio iškarpą. 

— Štai ji. Radau praeito šeštadienio laikraštyje, ir 
mudu su Stela iš karto pagalvojome apie tave. 

Kristis akimis perbėgo suglamžyta laikraščio skiau- 
tele, rydamas naujo Irish Times poezijos konkurso deta- 
les: už geriausią poezijos rinktinę buvo pažadėtas 10 000 
eurų prizas. Krūtinėje kažkas sukirbėjo, ir susimąstęs 
Kristis gurkštelėjo vyno. 

— Kaip manai? Kaip pirštu į akį, tiesa? - Kristis se- 
niai atkreipė dėmesį, kad kartkartėmis Gajus kalba kaip 
amerikietis. 

- Taip. Puiku. Žinoma, reikėtų išsiaiškinti daugiau 
detalių. Galbūt yra kokių reikalavimų, dėl kurių negalėtų 

patekti viena ar kita rinktinė, išleista anksčiau, ir taip 
toliau. 

- Nesąmonė! - įsiterpė Stela. - Žinoma, kad galėsi 
dalyvauti. Jokių abejonių! 

Gajus skatinamai paplekšnojo jam per ranką. Kristis 
pajuto, kad jų entuziazmas ir tikėjimas jam trinktelėjo per 
galvą. Tarp knygų apie ekologinį žemės ūkį, vaikų auklė- 
jimą namuose ir gerą seksą tūnojo ir nedidelis jo poezi- 
jos tomelis, kuriame baltai buvo išrašytas pavadinimas, o 
raudonomis raitytomis raidėmis - K. E. Arčibaldas Lašišų 
metas. Ant viršelio šokanti lašiša - Stelos kūrinys. Kristis 
norėjo pasirašyti tik inicialais, nes jam atrodė, kad poetui 
tai labiau pritinka. Bent jau taip jis manė anuomet. 

— Būtinai turi dalyvauti, - neatlyžo Stela, ir Kristis 
dosniai jai nusišypsojo. 

— Man rodos, verta pabandyti. 

— Jie pames dėl jos galvą, užtikrinu tave, Kristi. Jie 
išprotės! Ir dėl Dievo, jei bus kitaip, vadinasi, su jais kaž- 
kas ne taip! Kažkas negerai jų galvelėse! 

Kristis nesiliovė šypsotis ir linkčioti galvą, tikėda- 
masis, kad galiausiai ji baigs. Stela skleidė šiltą energiją, 
kuriai sunku buvo atsispirti. Neretai po pokalbio su ja, 
prisiklausęs garsaus jos juoko ir aukšto veriančio balso, 
Kristis jausdavosi mažumėlę pavargęs. Dar jis ne kar- 
tą svarstė, kaip Stelai pavyksta kvėpuoti po tokia didele 
krūtine. Jai visuomet be galo patiko jo kūriniai, dėl to iš 
pradžių Kristis buvo jai dėkingas. Dabar pajuto, kad jos 
entuziazmo našta negailestingai užgulė jo pečius. 


9 


Praėjo dveji metai nuo knygos pasirodymo, „knyga“ — 
pasakyta pernelyg garsiai - dvidešimt trys eilėraščiai, 
surinkti ir išspausdinti paties lėšomis. Kristis optimis- 
tiškai išleido trijų šimtų egzempliorių tiražu. Daugu- 
ma jų ir šiandien tebeguli jo rašomojo stalo stalčiuje 
ir tyliai dvelkia nesėkme, turbūt ja persismelkė ir visas 
kambarys. Atrodo, kad šis gyvenimo epizodas buvo 
įkištas į gėdos rėmus - jo paties entuziazmas, pakurs- 
tytas Stelos ugnies, leido jį įtikinti, kad verta išspaus- 
dinti knygą, dėl to ir įvyko jo viešas pažeminimas. Au- 
syse dar ir šiandien spengia toji kurtinanti tyla vienos 
mokyklos, kurioje buvo pristatyta knyga, mokytojų 
kambaryje. Net ir skurdūs kolegų sveikinimo žodžiai 
nesuteikė paguodos. 


Vakaras pasitaikė gražus, todėl Kristis su Gajumi išė- 
jo į verandą parūkyti. Mažumėlę guodžiančioje naktyje 
jų pasveikinti iš sodo kilo kvapai. Krisčiui nosį kuteno 
lelijų ir saldus sausmedžio kvapas, kol Gajaus uždeg- 
ta cigaretė paskleidė tabako tvaiką. Jo žvilgsnis krypo 
į laukinę obelį, kurios šakos lūžo nuo saldžiarūgščių 
obuolių. Atrodo, kad gera nuotaika ir linksmumas kaž- 
kur išgaravo. Tai vis tas poezijos konkursas, Krisčiui pri- 
minęs apie patirtą nesėkmę. Jis trokšte troško, kad visa 
tai būtų likę praeityje. 

- Sorča pasakojo, kad turite naują kaimynę. 

— Tiesa. Nors ne visiškai naują. 

— Ne? 

- Ji ten gyveno prieš daugelį metų. Ji yra Sorčos pus- 
seserė. Galima sakyti, visi trys kartu užaugome. 

— Tiesa. Spėju, kad tai buvo tragiška istorija, - tarė 
Gajus, pūsdamas dūmus į nakties orą. 

- Taip. - Kristis pajuto, kad jam smaugia gerklę. Jis 
negalėjo pasitikėti Gajumi, žmogumi ilgais, anksčiau 
laiko pražilusiais plaukais, surištais į uodegą. Jis buvo 
lėtas, gremėzdiškas vyras. Krisčiui pasirodė, kad iš šių 
nojo, ką Sorča yra jiems papasakojusi apie Larą ir jos 
istoriją. 

- Tai pasakyk man, Kristi, - neatlyžo Gajus, jo ranka, 
spaudžianti cigaretę, stabtelėjo pakeliui į burną, o balsas 
nuskambėjo žemai, tarsi sąmokslo bendrininko. - Toji 
Lara, ar ji graži? 

Krisčio veidą išpylė prakaitas. Pasigirdo Stelos juo- 
kas. 

- Nežinau. Vis dar neteko jos pamatyti. Na, kadaise ji 
buvo, bet... praėjo tokia gausybė metų, - Kristis girdėjo, 
kaip jo paties balsas užsikerta, netikėtai užkluptas gašlių 
Gajaus akių. 

— Kažkodėl tragedija žmogaus veidui suteikia gro- 
žio, ar tau taip neatrodo? - Gajus giliai įtraukė ciga- 
retės dūmus, užgesino ją į turėklą, o nuorūką išmetė į 
sodą. Šis judesys Kristį nustebino ir sustiprino įtarimą, 
kad šis vyras yra tikras apsimetėlis. - Liūdinti jauna 
moteris atrodo nepaprastai seksualiai. Nė nežinau. 
Galbūt dėl iššūkio ją paguosti. Ar galimybės, kurias 


42 


gali pasiūlyti panaši padėtis. Tikiuosi, supranti, apie ką 
aš kalbu? 

Kristis suprato. Palūžusi moteris, dingtelėjo jam. Pažei- 
džiama. Akimirką nė vienas jų nepratarė nė žodžio. Tyloje 
Kristis jautė, kaip verda vyresnio vyro vaizduotė, o jį patį 
kausto pančiai. Jo galvoje kirbėjo klausimai, kurių jis taip ir 
neuždavė Sorčai ir į kuriuos žūtbūt taip reikėjo atsakymų: 
ar ji apie mane klausinėjo? Ar mane paminėjo? Visa atrodė 
beviltiška. Kristis suvokė, kad ištisą dieną apie ją galvojo. 

Kvaila, šaipėsi pats iš savęs. Atrodai juokingai. Ap- 
gailėtinai. Juk viskas vyko taip seniai - nuo to laiko daug 
vandens nutekėjo. Po viso to, kas jai atsitiko, tai, kas tarp 
jųdviejų įvyko prieš šitiek metų, jai turėjo atrodyti taip 
beprasmiška. 


Vairuoti atgal į namus teko atsargiai. Džimas miegojo 
užpakalinėje sėdynėje, o Sorča žiūrėjo pro langą į tamsą. 
Krisčio galva atrodė apsunkusi nuo vyno, todėl jis va- 
žiavo lėtai, apdairiai, priešakiniais žibintais apšviesda- 
mas siaurą ir vingiuotą kelią. Sorčos ranka pajudėjo ir 
švelniai pliaukštelėjusi atsidūrė ant jo šlaunies. Tai buvo 
ženklas, kad grįžus namo ji norės mylėtis. Kristis paju- 
to, kaip jam suspaudė krūtinę. Jo mintys nuklydo į visą 
gausybę penktadienio naktų, kai pasirėmęs ant rankų jis 
judėjo virš žmonos kūno - veidą paslėpęs pagalvėje, jai 
įsitvėrus jo pečių, jis įeina į ją, vaizduotei suteikdamas 
laisvę. Vėliau Kristį persekiodavo abejonės, ar tik šis 
veiksmas nebus jiems kančia, o ne malonumas. 

Važiuojant pro senas kareivines, kertant tiltą ir py- 
limu keliantis aukštyn, Kristis prisiminė Sorčos ištartą 
žodį „palūžusi“, ir labai nustebo, kai jo krūtinę netikėtai 
pervėrė skausmas. Šio žodžio jis niekuomet nebūtų ga- 
lėjęs susieti su Lara. Net aną paskutinį vakarą, kai ji įsi- 
kibo į jį akimis, o jos žvilgsnyje virė skausmas, apmau- 
das ir nepasitikėjimas, ten vis tiek buvo likę įžūlumo, 
valios ir jėgos. Prisiminęs šį žvilgsnį Kristis pajuto, kaip 
jo kaklu ir pečiais suvirpčioja nervai. Tiesa, gal tai buvo 
tik tai, ką jis norėjo išvysti ir taip numalšinti savo kaltę. 

Praėjo beveik šešiolika metų, bet tos dienos įvykiai 
kuo ryškiausiai įsirėžė jam į atmintį - šleikštus, į namų 
vidų besiveržiantis kepimo kvapas, kambaryje tvyrantis 
karštis, ant grotelių čirškantis kepsnys, ankštoje patal- 
poje susispietę giminės, bučiniai į skruostus, be perstojo 
graibstoma jo ranka ir ausyse skambantys sveikinimai. 
Kristis anaiptol viso to nenorėjo ir atkakliai tam prieši- 
nosi. Tiesa, tąsyk jau buvo pradėjęs suprasti, kad tai, ko 
jis nori, nebėra svarbu. Aplinkui pleveno suknelės, su- 
kinėjosi moterys, rankose laikydamos arbatos puodelį 
ir lėkštę su valgiais, aidėjo aukšti ir veriantys jų balsai. 
Paniurę vyrai sėdėjo, šlamštė sumuštinius ir gurkšnojo 
viskį, persimesdami viena kita trumpa fraze. Viso to vi- 
duryje sėdėjo Sorča, iš jaudulio nuraudusiu veidu. Ji at- 
rodė patenkinta ir - ar tąsyk jis tai pastebėjo - pasiekusi 
pergalę. Krisčiui dingojosi, kad jo plaučiai dega, apykak- 
lė smaugia gerklę, ir staiga jis pajuto nenugalimą norą iš 
ten išsinešdinti. 

Tą dieną dangus buvo pilnas piktų debesų, stirtomis 
plaukiančių virš alavinės jūros, todėl jam bėgant sūrus 
vėjelis atgal plakė jo kaklaraištį ir plaukus. Kristis jautė- 
si sumišęs ir netekęs kvapo, o bėgančios mintys vertėsi 
viena per kitą. Atrodė, kad taip staiga ir netikėtai jo gy- 
venimas pakeitė pavarą, nors jis nebuvo tam pasiruošęs. 
Krisčiui buvo vos dvidešimt vieni, bet jo jaunystė, rodos, 
liko praeityje, persekiojama naujos atsakomybės. Tąsyk 
atrodė, kad toji įvykių grandinė pradėjo gyventi savą 
gyvenimą ir jo nebebuvo įmanoma sustabdyti. Kristis 
jautėsi iš tiesų sutrikęs ir išmuštas iš vėžių. Priblokštas 
savo minčių, jis akimirksniui užmiršo uolas, stūksančias 
pakeliui, ir užkliuvęs virto ant žemės, rankomis ir keliais 
atsimušdamas į žvyrą. Į jo mėsingus delnus įsirėžė ma- 
žyčiai akmenėliai. 

— Dieve! - sušnypštė Kristis, paskubomis pakildamas 
ant kojų ir žvilgčiodamas į namų pusę. 

Kristis vylėsi, kad jie jo neišgirdo. Jis nežinojo, ar ga- 
lėtų atlaikyti, jei kas nors čia jį tokį aptiktų ir primygti- 
nai reikalautų paaiškinti, kas nutiko. Galvoje įrėmintas 
durų iškilo jų - žmonos giminių - vaizdas: Sorčos tėvo 
paniurusi ir nepritariama veido išraiška, jos susirūpi- 
nusios motinos kandus žvilgsnis, jo paties tėvo veidas, 
pilnas skausmo. O blogiausia pati Sorča - dailų jos vei- 
delį iškreipė suraukti antakiai. Ji tyliai stovi ir varsto jį 
plačiomis mėlynomis akimis. Nieko nereikėtų nė sakyti. 
Viską būtų galima perskaityti iš veido. Štai tuomet ji 
suprastų, kad viskas, ką jis kalbėjo - tie keli žodeliai, 

menkutės jo pastangos parodyti susižavėjimą - buvo 
vienas melas. Jo žodžiai visiškai nieko nereiškė. 

Kristis ranka perbraukė klešnes, nuo geliančių delnų 
nusivalydamas žvyrą, ir pasileido pilku smėliu. Eidamas 
prie kranto jautė, kaip gelia koją. Potvynis atslūgo, ir 
artėdamas prie vandens vis labiau skubėjo, degdamas 
troškimu nutolti nuo namų. Griebęsis už kaklaraiščio 
Kristis paskubomis jį atlaisvino, nutraukė per galvą ir 
įsidėjo į striukės kišenę. Baigiantis paplūdimiui, kuria- 
me viena ant kitos gulėjo ilgi plokšti pilkai melsvų uo- 
lienų sluoksniai, Kristis suprato, kad jo greitai bėgta, nes 
jis vos galėjo atgauti kvapą ir nė nepajuto, kaip pirmieji 
lietaus lašai ėmė čaižyti skruostus. Kristis ją pamatė iš 
tolo - vis dar vilkėdama savo karinio jūrų laivyno mo- 
kyklos uniforma, reiškiančia protestą, ji stovėjo parimu- 
si į uolą, vėjyje plaikstėsi nesutramdomi jos plaukai, o į 
viršų kilo cigaretės dūmų driekanos. Nors Lara rymojo 
į jį nugara, jos laikysena viską išdavė. Kristis tai suprato 
iš jos pakreiptos galvos, įtemptų pečių ir to, kaip laikėsi 
įsitvėrusi uolos. 

Kai Kristis priėjo prie jos, Lara grįžtelėjo į jį, ir jis 
pamatė, kaip jos veidu srūva ašaros, trūkinėjančios ir 
rausvos nuo vėjo. Tos ašaros jį pribloškė. Jis nėmaž ne- 
sitikėjo jų išvysti. 

- Žinai, kad išvykstu, - pasakė ji įspėjančiu balsu. — 
Nė nemanyk manęs kviesti, nes aš vis tiek neisiu. Ten 
nestovėsiu ir nedalyvausiu toje suklastotoje ceremoni- 
joje. 

— Lara, - prakalbo Kristis ir žingtelėjo jos link. Staiga 
ji nusisuko ir į uolą užgesino nebaigtą rūkyti cigaretę. 
Jos judesys dvelkė žiaurumu, todėl Kristis stabtelėjo. Ži- 
nojo, kad privalo atsargiai su ja elgtis. 

— Aš to nenorėjau, - neryžtingai prabilo Kristis, o 
jo balsas buvo aukštas, plonas ir beviltiškai vaikiškas. - 
Privalai suprasti, kad nėmaž nenoriu... 

- Nepradėk, - nutraukė Lara purtydama galvą taip 
ryžtingai, kad neliko abejonių, jog nebus leista pasiaiš- 
kinti ir kad jai nėmaž nerūpi jo žodžiai ir apgailėtinas 
pasiteisinimas. Šis vienintelis žodis, atrodė, užbraukė 
liniją viskam, kas tarp jųdviejų buvo. Lara nėmaž neno- 
rėjo išgirsti, kaip jam skaudu ir kaip netikėtai į šipulius 
sudužo visos jo viltys ir svajonės. Dabar tai jau nieko 
nebūtų pakeitę. 

- Ir jei manai, kad liksiu stebėti, kaip judu vaidinsite 
laimingą šeimą, didžiai klysti. 

Larai ištarus šiuos žodžius, jo krūtinę, rodos, užgulė 
sunki našta, sugniuždydama bet kokį iki šiol dar ruse- 
nusį lengvumą. Visas jo gyvenimas, visos dienos, mėne- 
siai ir metai netikėtai išstūmė viską, kuo jis tikėjo. Kristį 
pribloškė jo paties ramybė dėl savojo nerūpestingumo. 

- Išvykstu be tavęs, - pabrėžtinai kalbėjo Lara, pasi- 
sukdama į Kristį, kad šis jos akyse galėtų išvysti pergalę 
ir ji parodytų, jog galės ištverti ir be jo. - Nors tu ir spjo- 
vei į mūsų planus, bet aš ir viena juos įgyvendinsiu. 

— Tuo nė kiek neabejoju, - pasakė Kristis su švelniu 


susižavėjimu. 

Tą akimirką kažkas pasikeitė, o iššūkį išstūmė skaus- 
mas. Larai sunkiai sekėsi jį nuslėpti. Kristis jautė, kaip 
viduje ji garsiai šaukė „kodėl*“, ir jo širdyje plykstelėjo 
pykčio kibirkštis. Nejau ji nemato, kad tai jam bus blo- 
giau? Nejau ji nesupranta, kad tai ji čia laiminga? Kad ji 
vis dar laisva? Tiesa, Kristis nespėjo jai to pasakyti, nes 
ji stryktelėjo nuo uolos, grįžtelėjo atgal ir vienu mostu 
nuo veido nusibraukė plaukus. 

— Girdėjau, kad vykstate į Italiją, - šaltai pasakė ji, 
stengdamasi atrodyti abejinga, nors buvo per vėlu. - 
Medaus mėnesio. 

- Taip, - atsakė Kristis, o širdyje pajuto tarsi akme- 
nį. 

- Žinai, kad tai nebus tas pats. - Lara šaltomis ir pil- 
komis it jūra akimis įsiskverbė į Kristį ir akimirką jį taip 
laikė. - Tai visiškai ne tas pats. 

Paskui nusisuko, ir Kristis sekė akimis, kaip ji, tiesi ir 
išdidi, nužingsniavo paplūdimiu tolyn, o artėdama prie 
namų pasileido bėgti. Kristis stovėjo ir nesiliovė svars- 
tęs, ką ji turėjusi galvoje sakydama „ne tas pats“? 

Nejau jau anuomet Lara žinojo, kaip bus? Nejau jau 
anuomet ja nuslinko mažytis intuicijos šešėlis? Ir kaip 
galėtų? Iš kur ji galėtų žinoti? Kaip ji nuspėjo, kad, kol 
jis lakstė po Pompėjų griuvėsius, Sorča mandagiai ir 
kantriai sėdėjo pavėsyje, vėdindamasi skrybėlaite, vai- 
kydama šalin nuobodulį ir laukdama, kol jis sugrįš? Ir 
kaip Lara galėjo numatyti, kad stumdantis eilėje prie 
Uficių galerijos, dusinančiame Florencijos katile, nuo 

inkščiančio nuovargio jam pradės niežėti smegenis? Juk 
Lara negalėjo žinoti, kad jam teks nuolat sau priminti 
apie žmonos padėtį, dėl to negalėjo tikėtis, kad ji kartu 
su juo šlaistytųsi saulėje. Kad ir kaip gerai Lara juodu 
pažinojo, niekaip negalėjo nė įsivaizduoti, kad galiausiai 
visą medaus mėnesį jie praleis gulėdami po skėčiais prie 
viešbučio baseino, beveik nepratardami vienas kitam nė 
žodžio, anapus užrakto palikę visą Italijos istoriją ir kul- 
tūrą. 

Aplinkui plytėję laukai atrodė tamsūs, o žemė ypač 
nyki. Važiuojant pamažu užvaldė nuovargis ir iš galvos 
išvaikė visas mintis. Kristis pajuto, kad gelia nugarą ir 
aukštyn žemyn šokinėja pikti diegliai. Ant šlaunies vis 
dar ilsėjosi Sorčos ranka. Jausmas buvo toks, kad, atro- 
dė, sunku ir pirštą pajudinti. Prisiminus iš Laros akių 
dvelkiantį šaltį ir ramybę aną, paskutinę dieną, visa 
šiluma ir juos siejantis artumas ūmai išgaravo. Kristis 
pabandė apie nieką negalvoti ir visas mintis sutelkti į 
nušviestą gudronuotą plentą ir mėnulio nubalintus de- 
besis, iš lėto slenkančius virš juodos kalnų virtinės. Kad 
ir kiek jis stengėsi, galvoje ir vėl skambėjo jos balsas. 
Tai ne tas pats. Pravėręs langą Kristis klausėsi tolumoje 
šniokščiančios jūros. 

Vyras pasišnekėjo su manimi savo kabinete. Tarp 
mudviejų ant stalo garavo du puodeliai kapučino iš apa- 
rato. Popierinių puodelių paviršiuje stingo putos. Tie- 
są sakant, pokalbiui nebuvau pasiruošusi, nes pabudau 
maudžiančia galva, tuščiu gurgiančiu pilvu ir kartkar- 
tėmis ištinkančiais šleikštulio priepuoliais. Seniai nebu- 
vau patyrusi tokių pagirių, todėl prireikė šiek tiek lai- 
ko, kol įstengiau suimti save į rankas. Vargais negalais 
atsiplėšusi nuo čiužinio nušliaužiau į vonios kambarį 
ir po dušu prastovėjau ištisas penkiolika minučių, kol 
galiausiai iš drabužių krūvos išsirinkau tinkamiausius ir 
padoriausius apdarus, susirišau plaukus į arklio uodegą 
ir kosmetikos priemonėmis pabandžiau sukurti sveiko 
ir darbingo Žmogaus veidą. 

Kaži kaip man pavyko viską suspėti laiku. Skaitydama 
užrašą ant durų - Alanas Vudgeitas, direktorius - paban- 

džiau įsivaizduoti, kaip atrodo žmogus, turintis tokį prak- 
tišką ir paprastą vardą. Mintyse iškilo aukštas sustingęs 
vyras, judantis taip, tarsi jo sąnariai būtų mechaniniai, ir 
tvirtai spaudžiantis ranką. Neteko visiškai nusivilti. 

— Vadinasi, esate iš šių kraštų? - paklausė ponas Vud- 
geitas, nė nežvilgtelėjęs į prašymą. - Vietinė? 

- Taip, nors čia negyvenau daug metų. 

- Žinau. 

Pro plonyčius plaukų kuokštus švietė blizgi galva. Tai 
buvo jaunas, anksčiau laiko praplikęs, aukštas ir blyš- 
kaus veido vyras aštriu ir be perstojo judančiu Adomo 
obuoliu, nuo kurio niekaip neįstengiau atplėšti žvilgs- 
nio, kol jis gurkšnojo kapučiną. Mažumėlę gunktelėjęs, 
ponas Vudgeitas sėdėjo palinkęs prie mano prašymo ir 
gilindamasis į mano gyvenimo detales prie apatinės lū- 
pos spaudė rašiklį. Už jo esantis langas vėrėsi į prekybos 
centrą, bet iš mano vietos tebuvo galima matyti tik die- 
nos šviesą, sklindančią nuo lubų it spinduliai, žybsintys 
man tiesiai į akis, vis dar geliančias nuo praėjusios nak- 
ties nesaikingumo. Mažumėlę nerimavau dėl asmeni- 
nės informacijos. Prašymą išspausdinau senąja mamos 
spausdinimo mašinėle Olympia. 

— Ką gi, turėjote išties margos patirties, jei galima taip 
pasakyti, - prabilo ponas Vudgeitas, žvelgdamas į mane 
su vos pastebima savimi patenkinto Žmogaus šypsena ir 
prieš alkūnėmis atsiremdamas į stalą pasitaisė kaklaraištį. 

— Taip, bet iš mano anketos galite matyti, kad turiu 
patirties paslaugų srityje. 

— Savitarnos skalbyklos, barai, parduotuvės, restora- 
nai, - ponas Vudgeitas kalbėjo pro nosį. - Paskutinė vie- 
ta, kurioje dirbote, prieš išvykdama iš šalies, buvo baras 
Vimpi Aukštojoje gatvėje. 

— Teisingai. 

— Prašom pasakykite, kodėl išėjote iš to darbo? 

Galvojau apie barą Vimpi, kuriame uždarbiaudavau 
per vasaros atostogas ir baigusi mokyklą. Aš su kitomis 
trimis merginomis, pasirišusios dryžuotas prijuostes, 
skrudinome bulvytes ir automatiniuose patefonuose kei- 
tėme muziką. Riebalais aptekę langai, virš prekystalio sto- 
ras suodžių sluoksnis, ore sklindanti Madonnos, Aha ir 
Tinos Turner muzika, taukų kvapu persismelkę plaukai ir 
oda. Man patiko šis darbas. Būčiau mielai ten pasilikusi, 
jei vieną vakarą jo savininkas Metas, turintis šešis vaikus ir 
virš kelnių besiveržiantį pilvą, nebūtų pabandęs prispausti 
manęs prie prekystalio ir pabučiuoti, kai barą jau turėjo- 
me uždaryti. Nuo tada man nebekilo koja ten sugrįžti. 

- Laikiau egzaminus. Reikėjo laiko mokytis. 

— Bet jūs nelaikėte baigiamųjų egzaminų. Bent jau 
taip suprantu iš anketos. - Ponas Vudgeitas bakstelėjo 
rašikliu į gyvenimo aprašymą. - Taip niekuomet ir ne- 
baigėte mokyklos. 

- Tiesa, - prisipažinau sutrikusi. - Šis tas nutiko, ir 
aš nusprendžiau išvykti, tikėjausi, kad vėliau sugrįžusi 
galėsiu išlaikyti egzaminus. 

— Bet taip to ir nepadarėte. 

— Ne. Atrodo, pernelyg nuo to atitrūkau. 

- Ištisus šešiolika metų? 

— Tiesa, - atsakiau ir pabandžiau nusišypsoti kaip 
savimi pasitikinti moteris, besistengianti, kad kiekvie- 
ną akimirką jos nesupykintų dėl praėjusią naktį išgerto 
ketvirčio butelio Soufen Komfort. Pono Vudgeito veide 
pasirodė nepritariamas žvilgsnis, todėl supratau, kad 
mano šypsena jo neįtikino. Be galo knietėjo paklausti, 
kam reikalingas diplomas krauti prekes į lentynas. Ži- 
noma, garsiai to neištariau, nors abu tą puikiai suprato- 
me. Umai dėl šios absurdiškos padėties mane užplūdo 
nesuvaldomas noras pratrūkti juoku - sėdžiu čia pagi- 
ringa, kamantinėjama nuobodaus vyriškio. Jaučiau, kad 
vis tiek gausiu darbą, nors prieš tai teks iškęsti visas šias 
sapaliones, turėjusias man parodyti, kas čia viršininkas 
ir kieno čia valdžia. Taip sukaupusi kantrybę sėdėjau 
ir kramsnojau apatinę lūpą, kad netyčia nepasirodytų 
šypsena, mat, nors kamuojama pagirių, jaučiausi keistai 
žvali, o darbas jau buvo mano rankose. Galiausiai ir ma- 
nęs laukė šioks toks pastovumas ir rutina. 

Ponas Vudgeitas dėjosi viso to nepastebintis, jis per- 
žvelgė dar kelias detales. Pokalbiui einant į pabaigą, su- 
dėjo popieriaus lapus į tvarkingą krūvelę, o kai atšlijo į 
krėslą, jo smulkūs pečiai, rodėsi, subliūško. Ponas Vud- 
geitas pakėlė į mane akis ir paklausė: 

— Tai kas vis dėlto jus privertė čia sugrįžti? Kodėl iš- 
vykote iš Pietų Amerikos? 

Ūmai mintimis nuklydau į Čilę, San Pedrą, tą dulkė- 
tą ir atokią vietovę Atakamos dykumoje. 

- Grįžk namo, - pasiūlė man Alechas, ranka švelniai, 
bet tvirtai spausdamas man krūtinę, dėl to pasijutau pri- 
rakinta prie lovos, nors jis nė nemanė man grasinti. — 
Grįžk namo, į Airiją. 

Pamenu, kaip bandydama išlipti iš lovos, jaučiau, 
kaip gelia akis ir džiūsta gerklė, bet Alecho ranka ne- 
leido man pakilti. Manyje įsižiebė didžiulis noras prie- 
šintis, o dėl susikaupusio kartėlio išsprūdo aštrūs it 
peilis žodžiai. Jie perskrodė erdvę tarp mūsų. Akimirką 
Alechas užsimerkė, ir sunkūs vokai prarijo jo mažytes 
juodas akeles. Kai vėl atsimerkė, jo žvilgsnyje, atrodė, 
neliko nieko kita, tik begalinis liūdesys. 

- Pakaks, Lara, - tarė Alechas. - Pakaks. 

Lauke sužvigo furgono variklis, ir aš supratau, kad 
tai jie jau laukė Alecho ir tai jie įkalbėjo jį mane palikti. 
Staiga pajutau, kaip po jo slegiančia ranka palūžau, su- 
gniuždyta naujo išdavystės jausmo. 

Alechas pakilo nuo lovos, kitapus jos išvydau prie 
durų pūpsančią sukrautą ir paruoštą kuprinę. Dingtelė- 
jo mintis, ar jis jau seniai ketino pabėgti. 

— Ką aš be tavęs darysiu? - beviltiškai paklausiau. 
Net ir dabar, prisimindama šią sceną, imu savęs nekęsti, 
kad buvau tokia silpna ir priklausoma. Tiesa, Alechas, 
rodos, nė negirdėjo, ko klausiu. 

— Pasirūpink savimi, mažyte, - sušnabždėjo jis, žiū- 
rėdamas į mane iš viršaus. Jo mielas veidas buvo per- 
smelktas skausmo ir gedulo, todėl atrodė, kad jis tą daro 
prieš savo valią, bet aš nepalikau jam pasirinkimo ir 

įspraudžiau į kampą, esą, jei dabar neišeis, galbūt nie- 
kuomet nesugebės to padaryti. 

Ir kas man beliko, išskyrus grįžimą? Ar turėjau kitą 
pasirinkimą? Alechas paliko mane vienui vieną maža- 
me miestelyje, vidury Atakamos dykumos. Nepažinojau 
nė vieno žmogaus. Turėjau vos saujelę pinigų. Galėjau 
ir vėl leistis į dulkėtą kelią, tik be jo. Nebeliko nei noro, 
nei jėgų pradėti viso to varginančio paieškų rato. Grįžk 
namo, patarė jis. Nejau Alechas nesuprato, kad vienin- 
teliai namai, kuriuos kada esu turėjusi, buvo gyvenimas 
su juo? 

Tiesa, šiam pilkam plinkančiam vyrukui, pakliuvu- 
siam į savo paties įstaigos spąstus, virš sklandžiai su- 
kurptos anketos pamaldžiai sunėrusiam rankas ir kan- 
triai lūkuriuojančiam, paaiškinau visai ką kita. 

— Nes niekas manęs ten nebelaikė, - pasakiau. 


- Jis tikras bjaurybė, - jau pirmą dieną įspėjo mane 
Geras. - Verčiau jau iš anksto tą žinoti. 


Mudu stovėjome saldumynų skyriuje, dėliodami į 
lentynas skardines su saldžiu kremu. Geras tai darė kaž- 
kaip meniškai - visos etiketės buvo atsuktos į priekį ir 
skardinės taisyklingai išrikiuotos. Žingtelėjome atgal 
pasigrožėti savo darbu, keisdamiesi įspūdžiai apie virši- 
ninko kabinete sėdintį Alaną. 

- Jis turėjo įžūlumo man duoti pastabą dėl aprangos, - 
tęsė Geras, raitydamas lūpą. - Ne dėl to, kad ji nešvari ar 

nudėvėta. Kiek per aptempta, ar tau taip neatrodo? Štai 
ką pasakė tas šiknius. 

Mudu su Geru dėvėjome mėlynus marškinėlius ir jū- 
reiviškas kelnes, tačiau man atrodė, kad jo apranga jam 
turėjo labiau tikti. Vyrukas rūpinosi savo išvaizda - plo- 
nyčiai juodi plaukai buvo sutepti želė ir kaip Tintino su- 
šukuoti į priekį. Beveik ant kiekvieno piršto jis mūvėjo po 
žiedą. Visą rytą jis man rodė pynes, ir aš pajutau dėkingu- 
mą už jo jaunatviškumą ir paprastą žavesį, o labiausiai - už 
gebėjimą nekreipti dėmesio į tai, kas man nutiko. Kiti dar- 
buotojai personalo kambaryje, merginos, kurias pamenu 
iš mokyklos, varstė mane tyliais žvilgsniais, bylojančiais, 
kad apie mane žino ir girdėjo, kas nutiko Načio. 

Prekybos centras vadinosi Pašėlusios kainos. Jis man 
atrodė nepaprastai šaltas - aplink burzgiantys ir orą 
stingdantys šaldytuvai. Viskas be galo tvarkingai su- 
krauta, gražiai sudėliota ir taip neapsakomai abejinga. 
Kiek teko būti Peru, ten nė sykio nemačiau nė vieno 
prekybos centro. Paprastai lauke virdavo ryškios turga- 
vietės, o net ir įrengtos viduje anaiptol nepanėšėjo į šią 
neoninės šviesos nušviestą ir kruopščiai išdezinfekuotą 
patalpą. Dirbdama Gerui pasakojau apie sutrūkinėjusius 
betono stulpus, senas didžiules svarstykles, rudas ran- 
kas apkramtytais nagais, šiukšlių krūvoje rankiojančias 
vaisius, grūdų semtuvus, pulsuojančius maišus, krauju 
aptaškytas staltieses, ant žemės tyškantį kraują, aplink 
šniukštinėjančius šunis, nuolatinį erzelį ir didžiulės pra- 
monės garsus. Geras bjaurėdamasis raukė nosį. Jis buvo 

jaunas vaikinas, išsiskiriantis stipriu estetikos jausmu. 
Darbe pasirodydavo visuomet išsikvepinęs. Pašėlusios 
kainos su savo ramia muzika, sklindančia iš nematomų 
kolonėlių, buvo jo įprastinė aplinka, tokia tyli ir blanki, 
palyginti su turgavietėmis, kuriose teko lankytis. 

Laikas bėgo. Kasdien turėjau užsiėmimą, net nustebau 
supratusi, kad darbas pasiteisino. Trečią dieną Alanas - ar 
ponas Vudgeitas, bent jau kaip pats norėjo būti vadina- 
mas, - pranešė, kad ruošiasi paskirti mane kasininke. 

- Jei įrodysi, kad esi patikima, - ištarė jis. 

Kol Alanas šnekėjo, nepaleidau jo iš akių. Tiesą sa- 
kant, man atrodė mieliau krauti lentynas, tvarkyti ir 
perstumdyti prekes. Taip dirbdama turėjau galimybę 
pasinerti į savo mintis. Pajutau, kad vis daugiau galvoju 
apie Alechą - ne apie tai, kur jis dabar ir su kuo, bet pri- 
simindama kartu praleistą laiką, tarsi mintyse paleisčiau 
seną juostą ir taip galėčiau jį išsaugoti. Viena mano pusė 
baiminosi, kad iš ten išvykusi galiu jį pamiršti. Galvo- 
jau viską užrašyti ir net kartkartėmis pabandydavau tai 
padaryti, bet rezultatas išėjo nekoks - šis tas tarp Mills 
and Boons, kelionių vadovo ir narkomano išpažinties. 
Nusprendžiau, kad mieliau dėliodama skardines su vai- 
siais grimsiu į prisiminimus. Tai padėdavo man ištverti 
nepakeliamas dienas. 

Pro Gero akis nepraspūsdavo, kad vis dažniau pasi- 
neriu į save. 

- Apie ką mąstai? - klausinėjo jis pasipiktinimo pilnu 
tonu, sakytum, mintyse knaisiočiausi po baisius dalykus. 

Kai dar kartą pasirodęs Alanas paskelbė apie kasą 
ir pasitikėjimą manimi, mintimis klaidžiojau po Kuską 
antrą savo viešnagės dieną. Tąsyk iš Andų atplūdo smar- 
ki liūtis ir kiaurai mane permerkė. Buvau tokia šlapia, 
jog atrodė, kad lietus prasismelkė iki kaulų. 

Pamenu, kaip tąsyk, kaip ir daugelį kitų rytų, Peru 
pabudau nuo triukšmo, riaumojimo, žiovulio ir krenkš- 
timo - triukšmo, prie kurio buvau spėjusi priprasti. Anas 
bendrabutis buvo kiek geresnis už daugelį kitų, kuriuose 
teko apsistoti. Ten miegą nuolat trikdydavo baimė, to- 
dėl kiaurą naktį tekdavo likti budriai. Nepastebėjau, kad 
lyja, kol neišėjau į lauką, verždamasi ten, kur pirmą kar- 
tą susitikome. Jau senokai niekam nebuvau to jautusi - 
ir blaivi, ir kartu mažumėlę apkvaišusi. Mintyse regėjau 
tas akis, vos akimirkos žvilgsnį, skubotą akių nudūrimą 
šalin ir jausmą, kad kažkas pervėrė man krūtinę. Tiesa, 
pamačius, koks prastas oras, man nupuolė širdis, sudu- 
žo visos viltys. Užvaldė baisi neviltis: kūnas atsidūrė jos 
nasruose, skaudžiai plakė pasibaisėtina liūtis. 

Ginklų aikštėje nebuvo nė gyvos dvasios. Fontano sro- 
vė liejosi su nepermaldaujamu lietumi, grindinys atrodė 
slidus ir nepatikimas. Žmonės spietėsi po balkonų arka- 
domis ir parduotuvių promenadomis. Atrodė, kad vaka- 
rykštės dienos šurmulys buvo tik sapnas. Aikštėje nebeli- 
ko gatvės pardavėjų. Nesimatė nei krepšių, nei diržų, nei 
papuošalų, tvarkingai sukrautų ant tautiškų apklotų. Lau- 
ke stypčiojo tik restoranų plėšrūnai, prie krūtinių spaus- 
dami atverstus valgiaraščius ir turistus viliodami gelbėtis 

nuo lietaus. Pamenu, stirksodama aikštės kampe jaučiau, 
kaip nuo vamzdžių teškantis vanduo semia mano kulkš- 
nis. Stovėjau gniaužiama abejonių ir sielvarto, kad nega- 
liu jo rasti, nerimaudama, kad jis jau pradėjo slysti man iš 
rankų. Šliaužiojau iš baro į barą, kaišiodama nosį į barus 
Los Peros, Kroskys ir Afrika. Jo niekur nebuvo. Žinojau, 
kad jis yra perujietis. Tai buvo galima spėti iš neaukšto 
ūgio ir tamsaus gymio, todėl buvo vilčių, kad jis Kusko 
gyventojas, o aš tik be reikalo panikuoju. Tiesa, žinojau 
ir tai, koks jis galėjo būti - atrodo, jį nuolat viliojo kelias, 
o užsibuvęs vienoje vietoje netenka kantrybės ir tampa 
irzlus. Toks tipas nė nedvejodamas traukia į kitą miestą, 
ir kraustosi vien tam, kad paspruktų nuo prasto oro. 
Galiausiai prislėgta, iki kaulų permirkusi ir sušalusi 
prisėdau prie katedros durų. Ką aš darau? Klausinėjau 
savęs, jausdama, kaip pačioje pilvo gilumoje lizdą suka 
neviltis. Iš katedros žmonės landžiojo ir tikrino, ar nesi- 
liovė lietus, bet aš nedrįsau prie jų prisijungti, baiminda- 
masi, kad pabandžiusi galiu užsitraukti nesėkmę - ir taip 
jų patyriau per akis. Nežinau, kiek laiko ten prasėdėjau, 
bet turbūt nemažai, nes liovėsi lietus, aikštėje pasikeitė 
apšvietimas ir pro pilkšvą debesų antklodę ėmė brau- 
tis saulės šviesa, mirkčiodama betono įdubose ir žolėje 
telkšančiose balutėse. Mačiau, kaip į saulę veržiasi turis- 
tai, ir pajutau, kad mane pamažu įsuka miegas. Galva at- 
rodė sunki ir permirkusi kaip ir visas kūnas. Vos spėjau 
užsimerkti, iš viršaus pasigirdo tas pats jau pažįstamas 
balsas Sveika, aire. Akimirksniu pamiršau savo kiaurai 

perlytus, sulipusius drabužius, krūtinėje suspurdo širdis 
ir vidų užliejo šiluma. 

Mudu patraukėme į barą, iškart už katedros. Pakeliui 
užsukome į turistų parduotuvę, nusipirkau joje marški- 
nėlius Inka Kola ir čia pat parduotuvėje juos apsivilkau, 
mėgaudamasi sausa, kūną maloniai glostančia medvilne. 
Susėdome baro gale ir šnekučiuodamiesi gurkšnojome 
alų chicha. Jo balsas pasirodė švelnus ir sodrus, tarsi trūk- 
čiojančios muzikinės frazės. Mano naujasis pažįstamas 
anglų kalbos buvo išmokęs keliaudamas, iš užsieniečių 
pasigaudamas vieną kitą žodį. Jis man papasakojo apie 
save, o aš pasidalinau savo istorija. Man kažkodėl pasiro- 
dė, kad mano praeities detalės jam nepadarė jokio įspū- 
džio. Jam nerūpėjo, kur buvau, ką sutikau ar ką veikiau. 
Mažytes žvilgančias akutes jis įsmeigė man tiesiai į veidą, 
ir aš pajutau, kaip jis kiaurai permato mano sielą. Niekuo- 
met nesijaučiau tokia pažeidžiama. 

Tą naktį į bendrabutį negrįžau. Jis nuomojosi kam- 
barį iš draugo, turinčio butą Via del Piso. Po lietaus vis- 
kas atrodė ramu, gatvės vis dar tuščios, sakytum, van- 
duo būtų nuplovęs viską, kartu ir triukšmą. Kambaryje 
taip pat viešpatavo tyla, kai laikiau jį apkabinusi, kojo- 
mis liesdamasi prie jo kojų ir traukdama jį prie savęs. 
Buvo taip tylu, kad virš savęs galėjau girdėti jo širdies 
dūžius, iš krūtinės besiveržiantį gilų kvėpavimą, prie 
mano kūno prisispaudusios jo odos garsą. 

Mane pamažu užvaldė jausmas, kad vyksta šis tas 
svarbaus. Aplinkui viskas sužibo kitomis spalvomis. 

Viskas atrodė aštriau ir ryškiau, ore sutirštėjo garsas. 
Laikiausi jo įsitvėrusi, troškau jame pasinerti, pajusti, 
kaip jame ištirpstu. Mudu gulėjome tamsoje, jam nuo 
veido braukiau juodus kaip rašalas plaukus, pirštais ve- 
džiojau skruosto išlinkius ir nedidelius randelius, su- 
sispietusius prie skruosto linijos. Jo kvėpavimas sulėtė- 
jo, ir galva, besiilsinti ant mano rankos, apsunko nuo 
miego. Nė nebandžiau jos judinti. Nenorėjau nuo jo 
pasitraukti. Nė pati nesuprasdama kodėl, pajutau, kad 
tai likimas. Gulėdama klausiausi ramybės šnabždesio, 
po laukinės sumaišties nurimusios širdies, tarsi ryškios 
ir spindinčios gatvės, ir pasijutau švari, kol galiausiai ir 
mane įsuko miegas. 


Džiaugdamasi savaitės atlyginimu nusipirkau dažų. 
Tiesa, pasirinkimas buvo apgailėtinas - blyškūs magno- 
lijų, persikų ir avižų košės atspalviai. Kramtydama lūpą 
ilgai mindžikavau virš spalvų lentelės, kol galiausiai ne- 
tekau kantrybės. 

- Niekai, - nusprendžiau netekusi vilties ir pagrie- 
biau dvi skardines su sviestinės spalvos emulsija, volelį, 
padėklą ir du teptukus. 

Bjaurėjausi ir savimi, ir vieta, kurioje gyvenau. Gal- 
vojau pradėti nuo namų, ten viską pakeisti, o paskui 
pereiti prie savęs. 

Penktadienio vakare, žingsniuodama miestu, kuria- 
me tvyrojo visiška ramybė, nešina Pasidaryk pats įran- 
kiais, niekaip nesilioviau stebėtis, kodėl šis miestas mano 

atmintyje liko toks elegantiškas. Iš jo išvykau 1989-ai- 
siais, tais pačiais metais, kai sugriuvo Berlyno siena, 
tūkstančiai žmonių buvo nužudyta Tiananmenio aikš- 
tėje, o ajatola Chomeinis Salmanui Rušdžiui paskelbė 
fatvą. Nuo to laiko Vokietija labai pasikeitė, Airija į Ki- 
niją siunčia prekybos delegacijas, o Salmanas Rušdis ne- 
besislapstydamas skelbia apie savo jauną ir gražią žmo- 
ną. Supratau, kiek permainų įvyko, kol manęs nebuvo. 
Mano miestas dabar atrodė kiek nuniokotas, nuskuręs 
ir mažas aukštų kalnų šešėlyje. Pagausėjo vaizdajuosčių 
nuomos punktų ir interneto kavinių. Pagrindinėje gat- 
vėje pastatai puikavosi dvigubais langais, baltais plasti- 
kiniais rėmais ir blizgančiais stiklais. 

Per mūsų padrikus ir retus pokalbius telefonu mama 
papasakodavo apie pasikeitusį miestą. Skambučiai vi- 
suomet buvo vienpusiai, nes tik aš viena užgriūdavau li- 
niją liepsnojančiu entuziazmu ir stypčiodama dulkėtoje 
gatvėje į aparatą vieną po kitos mėčiau monetas, postrin- 
gaudama apie tai, ką nuveikiau, apie aplankytas vietoves 
ir sutiktus žmones. Paprastai prieš skambindama prisi- 
gerdavau, ir, man rodos, mama tai suprasdavo, nes jos 
pabrėžtina tyla buvo kupina nepritarimo ir nerimo. Kai 
atsirado Alechas, tikriausiai ji pajuto, kad pasikeičiau, 
todėl iš kitos linijos pusės jaučiau sklindantį atsipalai- 
davimą, o į ausį ne kartą pliūptelėdavo jos sodraus juo- 
ko skambesys. Žinoma, mamai palengvėjo, kad mano 
gyvenimas pagaliau susitvarkė. Tiesa, po kelerių metų, 
kai gimė Načio, kai su Rodžeriu ir tom dviem danėm 

trankėmės iš vienos vietos į kitą, pajutau, kad tarp mu- 
dviejų su Alechu pradeda vertis praraja, pastebėjusi, kad 
tarp jo ir Silvijos, merginos kukurūzų spalvos plaukais, 
kažkas vyksta. Kai mane užvaldė įtarimai, apie tai nieku 
gyvu negalėjau papasakoti mamai, nes nenorėjau ir vėl 
jos įtraukti į nerimo ir sumaišties sūkurį. 

Pasinėriau į tylą, todėl dabar šias tylas pradėjo gai- 
nioti mama, mus skiriantį atstumą užpildydama pa- 
sakojimais apie pasikeitusį miestą, apie naują savo šu- 
kuoseną, kurią pasidarė Kilorglane, apie užsidariusią 
vienuolyno mokyklą, apie tai, kad girdėti kalbų, jog ne- 
beliks berniukų mokyklos, kad mieste netrukus įsikurs 
Teisingumo ministerija, todėl šalia uosto iškilo naujas 
pastatas. Klausiausi šių naujienų nuotrupų niekuomet 
nesusimąstydama, ką jos iš tikrųjų reiškia, dėmesį sutel- 
kusi į mamos balsą, tą vienintelę paguodą, į kurią pasi- 
nerdavau visa esybe. Per paskutinį mūsų pokalbį, kai jau 
buvo dingęs Načio, kai mamos balsas atrodė nusilpęs, o 
ji pati sunkiai kvėpavo, aš vis dar nežinojau, ką iš tikrųjų 
tai reiškia, nes buvau taip stipriai apnikta skausmo, ma- 
nyje atsivėrusio tarsi gili bedugnė, kad tekdavo ne kartą 
ranka prisidengti burną, kad tik nepratrūkčiau verkti. 

Išsigavusi iš miesto jaučiau, kaip nugarą glamonėja 
popiečio šiluma. Nudelbusi žemyn akis žiūrėjau į kelią 
ir žingsniuodama lėta vienoda žingine mėgavausi jos 
ritmu. Dažų kibirėlių lankeliai rankose man išspaudė 
griovelius, tačiau nepasidaviau, nes mano galvoje sukosi 
planai viską pagražinti ir pertvarkyti. Degiau troškimu 

atsinaujinti. Priešakyje mindžikavo kelių darbininkai ir 
ūžė gariniai volai. Vyrai oranžinėmis liemenėmis taisė 
kelią, o nuo gudronuoto plento kilo virpčiojanti karščio 
migla. Lėtai žingsniavau iš akių nepaleisdama tolumoje 
stūksančio Kilealano kalno, baltame dangaus fone ap- 
sisiautusio purpurine spalva. Pakelėje, tarp susipynusių 
erškėčių krūmų, augo gervuogės, gyvatvores padengė 
rugsėjo fuksijų žiedai. Aukštai danguje ritinėjosi saulė, 
ir mane staiga užvaldė pašėlęs noras nusiplėšti drabu- 
žius, pulti į jūrą ir jausti, kaip švelniai užlieja bangos, 
putotomis rankomis glamonėdamos kūną. 

Įkandin išgirdau automobilį, pamažu lėtinantį greitį, 
ir paskubomis pasitraukiau į šalį, kad šis ramiai galėtų 
pravažiuoti, bet, užuot nurūkusi tolyn, mašina privažia- 
vo šalia ir pro pravertą langą keleivio pusėje pastebėjau 
nuo saulės prisimerkusį vyriškį, linkstantį arčiau manęs. 
Prireikė akimirkos, kol pasirausus atmintyje iš šešėlių 
išniro to žmogaus paveikslas - jaunesnio, be barzdos. 
Akimoju man atėmė žadą. Regėdama šį veidą likau pri- 
blokšta - akyse sustingusi rimtis, virš jų lanku išsirietę 
antakiai - kadaise jį taip gerai pažinojau. 

- Tai tu, - išsprūdo man, o balse nuskambėjo nuos- 
taba. 

— Taip, - nusišypsojo Kristis, ir mano širdis mažu- 
mėlę suspurdėjo. 

— Pamačiau, kad sunkiai tempi, - pasakė jis bakste- 
lėdamas į dažų skardines. - Tempi didelę naštą. Jei nori, 
galiu pavėžėti. 

— Aaa, na... gerai. Ačiū. 

Mano, o ir Krisčio viduje siautėjo sumaištis, kūliais 
virsdama iš mudviejų bendros praeities. Jis kalbėjo ne- 
rūpestingai, nors jaučiau, kad tai dirbtina ir reikalauja 
pastangų. Pirkinius sukrovusi ant užpakalinės automo- 
bilio sėdynės girdėjau, kaip plaka mano širdis - krūtinė- 
je virė tikras nervų mūšis. 

- Ačiū, - padėkojau ir prieš sėsdamasi į priekinę sė- 
dynę akimirką stabtelėjau, kol Kristis nuo jos grabalio- 
jo pasklidusius popieriaus lapus. Kai galiausiai įsėdau 
ir prisisegiau saugos diržu, jų šūsnį jis numetė man po 
kojomis. 

- Atsiprašau, - murmtelėjo Kristis, turėdamas galvo- 
je popierius. - Tai mokyklai. 

— Aaa. 

Stojo ilga siaubinga tylos minutė. Kristis, nepratarda- 
mas nė žodžio, atsargiai vairavo, o man be perstojo kilo 
prisiminimai, kaip jis kadaise atrodė - jaunatviškame 
žvilgsnyje sustingusi rimtis, kilnūs, geriau įsižiūrėjus, 
dar ir švelnūs bruožai. Jo veide buvo šis tas įspūdingo, 
karališka kaulų struktūra, bet akys visa tai švelnino, iš 
jų sklido šiluma, virpėjo ilgos blakstienos. Nepaprastai 
knietėjo užmesti į jį akį, gerai apžiūrėti ir įvertinti įvy- 
kusius pokyčius. Dar daugiau - norėjau įsitikinti, ar vis 
dar liko pėdsakų to, ką apie jį žinojau ir kas man šį tą 
reiškė. 

- Taigi, - ištarėme drauge, kone vienu atsikvėpimu, 
ir abu pratrūkome juoku. 

- Tu pirma, - pasiūlė jis. 

— Kaip tau sekėsi? - paklausiau, o gerklėje strigo žo- 
džiai, nes ūmai nebeišmaniau, kaip turėčiau su juo elgtis. 
Senasis pyktis buvo seniai dingęs, išsisklaidęs it dūmai, 
jo vietą užėmė kiti dalykai, nors vis tiek šis tas liko - at- 
sargumas ir netikrumas, kol vienas į kitą žvilgčiojom. 

- Gerai, - patikindamas Kristis linktelėjo galvą. - 
Ketinau... na, ruošiausi tau paskambinti, bet, pamaniau, 
duosiu laiko įsikurti. 

— Aišku. 

— Tai spėjai įsikurti? Ar viskas klojasi kaip norisi? 

- Žinoma. 

- Puiku. 

Viena su juo šioje nedidelėje erdvėje regėjau savo 
judesius, girdėjau savo kvėpavimą, jaučiau pavargusias 
kojas ir tarp mudviejų įsiterpiančius vienskiemenius 
žodelius. Svarsčiau, ką jis galvoja apie mane, ar pastebi 
manyje pokyčius, saulės išgairintus plaukus ir odą, įsi- 
rėžusias raukšles, smalsumo ir skausmo paliktas žymes. 
Labiausiai mane nustebino mano pačios troškimas, kad 
tik nepamanytų apie mane blogai - sena aistra, noras 
patikti. Žaidžiau su savo megztinio užtrauktuku, nesi- 
liaudama svarstyti, ką čia pasakius. 

— Susiradau darbą. Pašėlusiose kainose. 

— O? - vos prasiveržė Krisčio balsas. 

— Nieko ypatinga. Į lentynas kraunu prekes. 

— Ne, tai nuostabu. Tai siaubinga. 

— Nieko bloga. 

— Vadinasi, ketini ilgėliau čia pasilikti? 

- Galbūt. 

Susimąstęs Kristis linktelėjo galvą, sakytum, virškin- 
tų naujieną. Jo akyse atsirado kai kas iš ano jaunatviško 
ir mąslaus žvilgsnio, išlikusio mano atmintyje. Tą pačią 
akimirką pamaniau, kaip jis atrodė aną, pirmąjį kartą, 
kai susitikome: tąsyk jo veide kovėsi drovumas su išdi- 
dumu. Tamsūs bruožai, nerūpestingai į kišenes sukištos 
rankos, slepiama šypsena, dėl kurios manyje įvyko stai- 
gus lūžis, jo ir šiandien nesugebėčiau paaiškinti. 

— Turbūt jautiesi keistai, - tarė jis ir sukosėjo, - vėl 
čia atsiradusi. Po tiek laiko. 

- Taip, turbūt. Kad ir kaip ten būtų, viskas atrodo 
kitaip. 

— Kodėl? 

- Tarkime, namai atrodo mažesni. Pilni griozdų ir 
tamsių pakampių. Negaliu to pakęsti. 

Jis grįžtelėjo į mane, ir aš supratau, kaip dramatiškai nu- 
skambėjo mano žodžiai, todėl suskubau juos sušvelninti. 

- Paprasčiausiai reikia juos mažumėlę atnaujinti, iš- 
šveisti ir išvalyti. 

Susimąstęs Kristis dar kartą linktelėjo galvą. 

— Tai neblogi namai, - tarstelėjo jis. 

- Žinoma. Tik bėda, kad jie ne mano. Bent jau taip 
nesijaučiu. 

- Iš tiesų? 

- Tiesą sakant, net neatrodo, kad juose gyveno 
mama. 

Kristianas dar kartą mestelėjo į mane žvilgsnį, kol 
galiausiai jo akys nukrypo į kelią. 

— Man jie vis dar tebėra tetos Lilijanos namai. Nuo 
jos laikų mažai kas pasikeitė. 

Bandžiau apžiūrėti jį akies krašteliu, bet man sunkiai 
sekėsi. Tamsi kaip ir plaukai barzda, spėjusi pasipuošti 
pirmąja žilės šarma. Nepamenu, kad anksčiau jis būtų 
auginęs barzdą. Su ja Kristis atrodė vyresnis ir kiek gar- 
besnis. Jis buvo trumpai nusikirpęs plaukus, ir man pa- 
sirodė, kad jei jie būtų kiek ilgesni, kristų garbanomis 
kaip anuomet. Prie kaktos jau buvo pradėjęs plikti. Ne- 
galėjau nematyti, kad jis bando plaukus šukuoti į priekį, 
kad kaip nors paslėptų amžiaus pėdsakus - nedidelis, 
bet ryškus tuštybės ženklas. 

- Eivrilė minėjo, kad jie vis dar vadinami Jankių na- 
pastebimą šypseną. 

— Na, jau seniai negirdėjau, kad kas juos taip vadintų. 

Krisčio lūpos buvo ilgos ir tiesios, barzda - tvarkin- 
gai apkirpta, bet jo veide vis dar buvo žymus jaunystės 
švelnumas, jis glaudėsi jo akyse, o jų tamsiose rudose 
rainelėse atsispindėjo šviesa. Galvojau, koks jausmas vėl 
bučiuoti šią tiesią lūpų liniją, ant veido jausti pūkuotą 
ir švelnų žandikaulį. Ranka paskubomis persibraukiau 
plaukus. Šiuo laukiniu judesiu vydavau šalin į galvą ne- 
tikėtai šovusias mintis. 

- Svarstau, ar nebūtų galima išjudinti tėčio senojo dat- 
suno. Vaikščioti iš miesto - kiek toloka, - tauškėjau. - Jis 

vis dar trūnija pašiūrėje, nors, kas ten žino, kokia jo bū- 
klė. 

-— Aš ir pamiršau, kad ten stovėjo automobilis, - sva- 
jingai nutęsė Kristis. - Lilijana niekuomet juo nevaži- 
nėjo. 

Jam nepasakiau, kad mama nekentė tos mašinos — 
ryškaus jos raudonumo, karamelinės spalvos užvalkalų. 
Tai buvo tėčio automobilis - ryškus ir krintantis į akį. Ji 
niekuomet nesuprato, kodėl jis jį paliko. Palieku tau au- 
tomobilį, brūkštelėjo raštelyje, sakytum, šis būtų bran- 
giausia dovana. Nejau jis nežinojo, kad mama jo neken- 
čia ir tikrai niekuomet nebūtų sėdusi prie vairo? 

— Gal betinka tik metalo laužui, - nusprendžiau. 

— Galiu jį apžiūrėti, jei nori, - pasiūlė Kristianas tyliu 
ramiu balsu, jame, tiesa, nuskambėjo ir nekantrumas. 

Kristiano pasiūlymas padėti mane nustebino. Nema- 
niau, kad jis priklauso tam vyrų tipui, kuriems patinka 
knaisiotis prie variklio. Jo panagės buvo pernelyg šva- 
rios, drabužiai - per daug tvarkingi. Jo žvilgsnyje ryškė- 
jo švelnumas. Tykus jo būdas leido spėti, kad šis žmogus 
mieliau laiką leidžia su knyga nei po automobilio pilvu. 
Man pasirodė, kad jo beveik nebepažįstu. Juk turėjau tik 
šūsnį atsiminimų. Metai mus abu pavertė nepažįstamai- 
siais. Galbūt tai tik į gera. 

— Žinoma, - sutikau. - Jei nesunku. 

— Ne, visai ne. 

Kelias buvo panašus į ilgą lėtai plevenantį kaspiną, 
įstrigusį tarp kalvų ir vingiuojantį jūros link. Tolumoje 

pliuškėjo vanduo - nuo ryškios saulės šviesos žvilganti 
žalsvai melsva platybė. Atrodė keista vėl atsidurti kelei- 
vio - žmonos - pusėje, kai vairuoja vyras. Mane mažu- 
mėlę užvaldė jaudulys. Tarp mudviejų tvyrojo įtampa, 
tyla prisipildė neištartų klausimų, tačiau ar vertėjo da- 
bar juos pažerti? Viskas, ko kadaise troškau jo paklausti, 
atrodo, neteko prasmės. Visi šie deginantys klausimai, 
metams bėgant, atvėso. Tarp mudviejų įsiviešpatavo 
tyla, tiesa, draugiška. Pajutau, kad ji mane ramina. 

Staiga šis tas nutiko. Automobilyje grojo radijas: iš 
jo sklido vos girdimi balsai, tyloje jie tapo aiškesni ir 
suprantamesni. Radijo bangomis buvo transliuojama 
vietinė radijo stotis, jos pranešėjas skelbė mirusių žmo- 
nių vardus. Visai pamiršau, kad šiame Žemės kampelyje 
egzistuoja šis keistas ir baisus paprotys. Sėdėjome vienas 
šalia kito, kol klausėmės visų šių velionių mirčių detalių, 
tarp mudviejų vėl grįžo nesmagumo jausmas, kol Kris- 
tis supratingai paskubomis palinko prie radijo imtuvo ir 
pakeitė stotį. 

— Atsiprašau, - sumurmėjo jis, ant vairo vėl nuleis- 
damas rankas. 

Automobilį pripildė The Who daina The Seeker, o 
mes beveik nejudėdami sėdėjome ir klausėmės jos žo- 
džių: 


Paklausiau Bobo Dilano, 
Paklausiau bitlų, 

Paklausiau ir Timočio Lario, 
Bet ir jis negalėjo man padėti... 

Pažvelgiau Krisčiui į veidą ir pamačiau, kad jo 
skruostus virš barzdos išmušęs raudonis. Supratau, 
kad mirties paminėjimas, kai aš buvau šalia, jį sutrikdė. 
Krisčio skruostai degė, akys lakstė į šalis, o aš galėjau 
jausti jo gėdą. Staiga visa tai pasirodė taip komiška, kad 
kilo nesulaikomas noras juoktis. Bandžiau tvardytis, bet 
prunkštimas lyg garsus žagsėjimas pergalingai išsprūdo 
lauk, ir Kristis atsisuko mano pusėn. Jo veidas atrodė su- 
trikęs, todėl mane ir vėl užplūdo noras kikenti ir netikė- 
tai virto nesuvaldomu linksmumu, pratrūkusiu griaus- 
mingu juoku. Nuostabos ištiktas, jis spoksojo į mane, o 
mano skruostais riedėjo ašaros. Neįstengiau susivaldyti. 
Netikėtai ir Kristis pratrūko juoku. Dviese automobilio 
priekyje bandėme atgauti kvapą. Kai mažiausiai to ti- 
kėjausi, kvailiausiomis aplinkybėmis pajutau, kad nuo 
manęs nusirita didžiulė našta. Pajutau, kaip mane už- 
lieja palengvėjimo jausmas ir švelnumas, pažadintas šio 
bendro juoko. 

Kai juokas pritilo, nurimo krizenimas, pasijutau 
lengva, tarsi mano viduje būtų pravertas langas, 0 pro 
jį pūstų gaivus vėjelis. Jaučiau, kad tarp mūsų viskas 
klostysis gerai, kad visas pyktis, skausmas ir prabėgę 
metai nieko nebereiškia. Galbūt ir Kristis tai pajuto, 
nes, net ir paliovusio juoktis, jo lūpose liko šypsena. 
Netrukus jis suktelėjo į žolėtą šaligatvį ir sustabdė au- 
tomobilį. 

— Ką gi, - tariau segdamasi saugos diržą ir šyptelėjau 
jo pusėn. - Ačiū, kad pavėžėjai. 

————— 


— Niekis, Lara, - Kristis švelniai atsakė ir pirmą kartą 

Išlipau lauk, nuo užpakalinės automobilio sėdynės 
susirinkau dažų skardines ir trinktelėjusi dureles dar 
sykį pažvelgiau pro pravertą langą. 

— Na? 

— Ką gi, - tarstelėjo Kristis. - Galbūt kitą savaitę kada 
užsuksiu apžiūrėti automobilio. 

— Žinoma. Būtų puiku. 

Trumpam stojo tyla, ko! galiausiai jis suktelėjo auto- 
mobilio raktelį. Kaip tik tuo metu man netikėtai šovė į 
galvą mintis, ir nė nesusimąsčiusi ją garsiai išpyškinau. 

- Kristis? Ar tai Kristoferio sutrumpinimas? 

Tai buvo klausimas, kuriuo niekuomet nei domėjau- 
si, nei ketinau užduoti. Krisčio veidu nuslinko nuostaba 
ir sumišimas, ir jis akimirką sustingo. 

— Kristiano, - atsakė švelniai ir jau pasikeitusiu balsu 
pridūrė, - tiesa, niekas manęs taip nebevadina. 

Nė nežinojau, kodėl jo šito paklausiau, bet jo prisi- 
pažinime nuskambėjo toks liūdesys, ypač ryškus, mums 
taip įsilinksminus, kad nesusivaldžiau nepridūrusi: 

Jis luktelėjo, kol susirinkau pirkinius ir patraukiau 
namų link. Jaučiau, kaip jis žvilgsniu seka man įkandin, 
ryja mane akimis. Tik įėjusi į vidų, išgirdau, kaip įsijun- 
gia variklis ir automobilis pamažu nutolsta. 

Papietavęs Kristis prieglobstį surado darbo kamba- 
ryje - tai buvo nedidelė patalpa su vaizdu į jūrą - ir sė- 
dosi prie savo knygos. Word dokumente atsidarė septin- 
tą skyrių ir akimis peržvelgė paskutinę pastraipą. Prieš 
metus buvo pradėtas rašyti pasakojimas apie pavydą, 
godumą ir turto daromą žalą, kūrinio centre - dviejų 
brolių ginčas dėl lopinėlio žemės, o šalutinėje siužeto 
linijoje kalbama apie abiejų mylimą moterį. Baigusį be- 
veik lanką, Kristį pradėjo graužti abejonės, kad turinys 
yra per siauras, persunktas nostalgija ir pernelyg atitrū- 
kęs nuo šiuolaikinio gyvenimo. Dar kartą viską peržvel- 
gęs Kristis pakeitė siužetą - vienas brolis buvo įsivėlęs 
į virtualų pedofilų tinklą. Tai buvo per radikalu, todėl 
kirbėjo nuojauta, kad gali pasirodyti kiek dirbtinoka. 
Kelintą kartą iš eilės skaitant paskutinius skyriaus saki- 
nius, žodžiai tarsi išgaravo į debesis, ir Krisčio žvilgsnis, 

nejučia atsitraukęs nuo ekrano, pradėjo klaidžioti po 
kambarį. 

Praėjo savaitė po susitikimo automobilyje, kai užsi- 
merkdavo, Krisčio vaizduotėje vėl pasirodė Laros nuo- 
gos kojos, aplink lūpas susidariusios pašaipos raukšlelės 
ir tamsus jos akių liūdesys. Jis girdėjo Laros balsą, kai ji 
tarė jo vardą... 

Liaukis, sudraudė save, ir vydamas šalin mintis pa- 
purtė galvą. 

Šis darbo kambarys buvo tikra prieglauda, kurioje 
buvo galima pasislėpti, kai šeimos balsai imdavo skam- 
bėti pernelyg čaižiai ir įkyriai. Čia buvo galima ramiai 
padirbėti prie knygos. Prie žemėlapių ant sienos buvo 
prisegioti atvirukai - keli dar jo tėvo. Tai buvo vietovės, 
kurias jis svajojo aplankyti. Žemėlapį jis taip pat pavel- 
dėjo iš tėvo, ir dabar Kristis mielai prisimindavo laiką, 
kai jiedu klaidžiodavo po rausvas ir žalias teritorijas. 
Ir savo sūnų jis pabandė įtraukti į šių tolimų vietų pa- 
slaptį, bet nors Džimas atrodė patenkintas sėdėdamas 
ir jo klausydamasis, jo abejingos akys dvelkė liūdesiu ir 
nuoboduliu. Jo vaikai nėmaž nesidomėjo nei jo tikslais, 
nei aistromis, todėl Kristį tai neapsakomai liūdino. Jie 
nesidomėjo nei poezija, nei literatūra. Nors fiziškai vai- 
kai buvo labai panašūs į jį, ypač Eivrilė, atrodė tolimi ir 
svetimi. Ir kaip Sorčos genai sugebėjo taip stipriai paim- 
ti viršų? O gal tai susiję su motinos vaidmeniu, kuriuo 
ji padarė jiems įtaką. Jai labiau nei jam sekėsi pabrėžti 
savo tapatybę. 

Akimis sugrįžęs į ekraną Kristis pridėjo dar kelis 
žodžius, šįsyk aprašinėdamas merginą, įsipainiojusią 
į meilės trikampį, - tai buvo tamsiaplaukė suplėšytais 
džinsais, įsispyrusi į sandalus laukinių akių savininkė. 

Rankos liovėsi spausdinti. Trumpam nuneštas min- 
čių tolyn Kristis giliai į krūtinę įkvėpė oro ir aprimo. 
Tiesa, prieš akis šviečiantis tekstas atrodė pilkas ir be 
gyvybės, o jam niekaip nepavyko susikaupti, kad kaip 
nors jį atgaivintų. Kristis įsijungė internetą ir pradėjo 
naršyti. 

Po susitikimo automobilyje Kristis pajuto, kad jo 
viduje atsirado naujas, sakytum, į kraują įaugęs jaus- 
mas, jo jis pats negalėjo įvardinti. Viduje įvyko didelis 
pokytis, todėl Krisčiui atrodė keista, kad visi elgiasi su 
juo kaip anksčiau. Tiesa, jis pats kuo puikiausiai jautė 
atstumą, skyrusį jį nuo šeimos. Šis taip slapčia atsira- 
do, kad vos neprasprūdo pro akis. Šiandien per pietus 
Kristis pajuto, kaip nuo jų nutolo. Sorča ir Eivrilė atsi- 
dūrė kitoje ilgos ir varginančios eilės pusėje, dangsty- 
damosi savo asmenybių kraštutinumais: dukra visiškai 
pasinėrė savin, slapstydamasi už plaukų užuolaidos; ją 
nuolat ištikdavo pykčio priepuoliai; žmona, bandydama 
viską užglaistyti, atrodė dirbtinai pakylėta ir priversti- 
nai linksma. Sorčos balsas skambėjo per garsiai, todėl 
Krisčio galvoje iškilo balso stygų vaizdas. Vaizduotėje 
jos atrodė išsipūtusios, rausvos ir žvilgančios. Džimas 
tylutėliai šlamštė pietus, kažką sau po nosimi niūniuo- 
damas. Kristis stebėjo berniuko akis, kurios virš stalo 

švietė pamišusiu nakvišos žvilgsniu. Jis ne kartą svarstė, 
kas iš tikrųjų dedasi sūnaus galvoje. Šis tuščias svajingas 
žvilgsnis jam atrodė lyg kokia gynybos forma, tvirta tarp 
jų iškilusi siena, todėl sūnus jam darėsi dar svetimesnis 
nei Sorča su Eivrile. 

Pietus nutraukė Eivrilės mobilusis telefonas, įkyriai 
pypsintis ir vibruojantis. 

— Padėk šalin, - pareikalavo Kristis, kol ši nykščiu 
spaudinėjo mygtukus ir kažką įnirtingai rašė. Eivrilė 
pervėrė tėvą piktu žvilgsniu ir kiek per stipriai svystelėjo 
telefono aparatą į šoną. 

Šis nesibaigiantis susirašinėjimas Kristį nepaprastai 
siutino - nuolatinis baksnojimas nykščiu ir įkyriai cyp- 
sintys atsakymai, nepaliaujamas kikenimas ir vaipyma- 
sis. Kristis spėliojo, su kuo ji galėtų bendrauti, ir minti- 
mis nuklydo į laikus, kai dukra dar žaisdavo su mažomis 
mergaitėmis. Kristis mielai stebėdavo jas šėliojančias po 
namus, aidinčius nuo spiegimo ir juoko. Tiesa, per pas- 
taruosius dvejus metus šios nekaltos mergytės virto jau- 
nomis damomis, laidančiomis akiplėšiškus žvilgsnius ir 
rodančiomis pašaipią nepagarbą. Atsidūręs jų draugi- 
joje Kristis pasijusdavo nejaukiai, sakytum, jos jį tyliai 
vertintų. Krisčiui einant iš virtuvės, nusirito juoko ban- 
ga, ir jis pajuto, kaip į veidą pliūptelėjo kraujas. Atrodo, 
Eivrilė valandų valandas leidžia prie telefono, įklimpusi 
į slaptus pokalbius. Kristį trikdė mintis, kad šių paau- 
glių kalbos niekuomet neišsenka. Dar nesiliovė stebėtis, 
kaip keičiasi dukters balsas priklausomai nuo to, su kuo 

ji šneka. „Tėti! suduoda jam trumpą ir stiprų smūgį lyg 
durtų į nugarą. O štai kalbantis su draugėmis, jos balsas 
pakyla - tikras dainavimo ir dūsavimų mišinys. „Ikiiiii!“ 
ir vėl pasineria į prastą nuotaiką. O kaip Kristis pasiilgo 
dukters juoko, paprasto jame slypinčio džiaugsmo. 

Šypsokis, dėl Dievo! Krisčiui taip norėjosi ją paragin- 
ti. Juokas išblaškys visus sunkumus. 

Tiesa, dabar duktė nebebuvo to amžiaus, kad jis galė- 
tų jai nurodinėti, tegu ir lengvabūdiškai. Eivrilei tai pa- 
sirodytų kaip puolimas ir noras užgniaužti jos laisvę, be 
to, mintyse jau girdėjo jos atsakymą: O ko šypsotis? 

Per pietus, tvyrant slogiai ir nemaloniai nuotaikai, 
Kristis žvilgtelėjo į dukrą. Išvydęs jos surauktą kaktą 
pagalvojo: Kadaise šią mergaitę mylėjau. 

Kristis atsilošė krėsle, mintimis klajodamas po visus 
šiuos nemalonius dalykus, kol galiausiai įniko naršyti 
po Google paiešką - „Dingę Brazilijos vaikai“. Jis buvo 
priblokštas, kai ekrane pasirodė gausybė antraščių. Per- 
žvelgęs viską akimis išsirinko vieną, ir kai iš lėto vėrėsi 
puslapis, pradėjo ryškėti veidai, beveik visi - paauglių 
berniukų. Perbėgęs juos akimis, Kristis patikslino paieš- 
ką - berniukai, dingę prieš dvejus metus. Ekrane pasi- 
rodė stulbinama gausybė nykščių antspaudų, ir Kristis, 
kantriai per kiekvieną vedžiodamas rodykle, skaitė ap- 
rašymus. Ignacio Moreno de Salvatore, tarp gausybės 
paauglių išsiskiriantis amžiumi - jis vienintelis tebuvo 
vos ketverių. Nuotrauka nebuvo itin aiški - pagau- 
ta atostogų akimirka. Prigludęs arčiau ekrano Kristis 

mažyčiame tamsiame veide ieškojo panašumų su Lara. 
Panašumą liudijo nuožulnus lūpų išlinkimas ir šelmiš- 
kos akys. Krisčiui suspaudė krūtinę, jam pradėjo trūkti 
oro, todėl net ėmė gailėtis pradėjęs šią paiešką. Pasijuto 
tarsi vujaristas, nerūpestingai stebėdamas šį sunkiai įsi- 
vaizduojamą skausmą. 

Atsidarė durys, ir akimirksniu Krisčio dėmesys su- 
grįžo į kambarį: jis paskubomis atsilošė ir spustelėjo 
Word dokumentą, sumažintą ekrano apačioje. Sorča sau 
pavymui uždarė duris. 

- Ar aš trukdau? 

- Žinoma, kad ne. 

Sorča nuėjo prie lango ir atsirėmė į palangę. Sunė- 
rusi po krūtine rankas žvilgsniu nuklydo į jūrą. Kart- 
kartėmis nuo jos dvelkė kažkokia ramybė, savitvarda, 
ir tai jam padėdavo. Sorča turėjo įgimto grakštumo, 
tiesa, su kandumo, o liūdesio ir nuovargio akimirko- 
mis - net grožio atspalviu. Ji kažko siekė, Kristianas 
tai spėjo iš to, kaip ji tikslingai nužygiavo prie lango, 
taip pat iš ramios jos laikysenos. Jis laukė, kol ji prabils. 
Kristianas jautė, kad Sorča norėtų pasikalbėti apie Eiv- 
rilę. Pastaruoju metu kone visi jų pokalbiai sukosi apie 
paauglę dukrą, nes abu buvo be galo sunerimę dėl joje 
vykstančių pokyčių. 

— Dieve, ji taip išvargina, - atsiduso Sorča, ir Kristia- 
ną užliejo pergalingas malonumo raudonis, kad jis ne- 
klydo. - Paskutiniu metu viskas, kas su ja susiję, atrodo 
lyg nesibaigiantis mūšis. 

- Tai toks laikotarpis, - Kristiano žodžiai buvo pa- 
grįsti. - Ji išaugs. 

— O dabar kaip elgtis? Sėdėti rankas sudėjus ir laukti, 
kol jos siautėjantys hormonai nurims? Dėl Dievo, kai jai 
užeina, atrodo, galėtų ką nužudyti. 

— Na, bent jau galime pasirūpinti, kad taip neatsitiktų 
už šeimos ribų, - Kristianas nusišypsojo. - Labiausiai 
tikėtina, kad auka būsiu aš arba tu. 

- Aš rimtai, Kristi. Taip nebegali ilgiau tęstis. - Sorča 
papurtė galvą, jos garbanos sutrūkčiojo, o akyse pasiro- 
dė švelnus apgailestavimas. - Šiandien ryte ji man tėš- 
kė tiesiai į akis, esą, atrodau lyg kokia kaimo prasčiokė. 
Nejau tai tiesa? 

Sorčos veide atsirado toks nuogas skausmas, kad 
Kristianas pajuto stiprų norą ją apginti. 

— Ne, žinoma, kad ne. 

Kristį vis dar jaudino žmonos nepasitikėjimas jų- 
dviejų vaikais ir jų įtaka jai. Jis puikiai prisimena dieną, 
kai sugrįžęs iš darbo - Eivrilė tuomet tebuvo vos pra- 
dedantis vaikščioti kūdikis - jis aptiko žmoną su dukra 
paplūdusias ašaromis, išraudusiais veidais: viena rau- 
dojo kupina apmaudo, kita - netekusi galvos dėl to, ką 
padarė. Tąsyk pirmą kartą užvaldyta pykčio Sorča su- 
davė dukrai. Tada priglaudęs ją prie krūtinės ir švelniai 
supdamas jis klausėsi žmonos atgailos šnabždesių. Šis 
tas jo viduje ir vėl norėjo jausti jai artumą, tarsi ilgesys 
tų laikų, kai glausti žmoną prie krūtinės reiškė tai, kad 
viskas atrodys šviesiau. 

- Ir vis dėlto, - šįsyk Sorča atrodė atkakli. - Vienas iš 
mūsų turi su ja pasikalbėti. 

- Ar nori, kad aš pasikalbėčiau? 

— Ar galėtum? Mano veidas per liūdnas, kad bandy- 
čiau. O tavęs ji paklausys. 

- Tiesą sakant, labai tuo abejoju. 

— Prašau. 

Kristianas pakėlė į Sorčą akis, vis dar abejodamas, 
kad jo žodžiai Eivrilę galėtų kaip nors paveikti - įvykis 
per pietus buvo įrodymas, kad jam nebesiseka susikal- 
bėti su dukra. Prie to dar prisidėjo Eivrilės plaukų šydas 
ir stipriai jį suerzino. Jis norėjo, kad dukra susirištų juos 
į uodegą ar panašiai. Per pietus Kristis stebėjo, kaip ji 
stumia valgį į burną, ir visa šakutė pradingsta už plaukų 
sienos. 

— Dėl Dievo, Eivrile, - Kristianas neslėpė susierzini- 
mo, jausdamas kaip jo pirštai tvirčiau suspaudžia peilį ir 
šakutę. - Susitvarkyk plaukus, gerai? 

Dukros atsakymas buvo trumpas, lydimas veriančio 
tuščio žvilgsnio - ji pakilo nuo kėdės, piktai ją trūktelėjo 
per plyteles ir išbėgo iš virtuvės. 

— Tegu verčiau grįžta ir baigia pietus, - pasakė jis 
Sorčai kone grasinamu tonu. 

— Palik ją ramybėje, - tai buvo jo pavargusios žmo- 
nos atsakymas. Viršuje trinktelėjo durys, pasigirdo garsi 
tranki muzika, ir Kristianui dingo apetitas. 

— Prašau, - maldavo Sorča, ir Kristis jautė, kad turėtų 
ją nuraminti. 

— Gerai, brangioji, pasikalbėsiu. 

Kai Kristianas pažadėjo, Sorčos kūnas tarsi atsipalai- 
davo - nusimetus naštą, atsileido pečiai. Žmona nusi- 
šypsojo, atitraukė nuo krūtinės rankas ir atsistūmė nuo 
palangės. Stabtelėjusi prie jo kėdės pasilenkė pabučiuoti 
jo pakaušio. Kristianas pakėlė prie peties ranką ir palietė 
ten gulinčią jos ranką. 

— Ačiū. 

— Nedėkok, ko! nepasikalbėjau. 

Sorča veidu prigludo jam prie galvos, ir Kristoferis 
pajuto, kad akis nukreipė į kompiuterio ekraną. 

— Kaip sekasi su knyga? 

- Gerai. 

— Ar iš agentės yra kokių žinių? 

Ją paminėjus, Kristianas trumpam sustingo ir pasi- 
muistė kėdėje. 

— Ne, negavau. Kol kas ne. Pirmiausia turiu nusiųsti 
likusią knygos dalį. Tik tuomet ji žadėjo su manimi su- 
sisiekti. 

— Tai tu jos dar nebaigei? 

— Ne, Sorča, aš vis dar taisinėju. 

Kristiano balse nuskambėjo susierzinimas, ir jis pa- 
leido žmonos ranką. Paminėjus agentę, jam sunkiai se- 
kėsi tvardytis. Gailėjosi apskritai apie ją užsiminęs ir pa- 
pasakojęs savą įvykių versiją. Ir kaip nerūpestingai pa- 
sielgė, priversdamas žmoną manyti, kad romanas kone 
baigtas, nors iš tiesų jis tebuvo vos pradėtas. 

— O apie poezijos konkursą ką nors daugiau sužinojai? 


81 


— Dėl Dievo, Sorča, kas čia dabar? - Kristianas giliai 
atsiduso. Jis nebeįstengė susivaldyti. 

— Tik paklausiau. 

Akimirksniu jo nuotaika pasikeitė. Tarsi pajutusi 
vyro nesmagumą, Sorča atsitraukė. 

- Ką gi, palieku tai tau. Bet prieš išeidamas, - pridūrė 
ji, - susirask Eivrilę paplūdimyje. Man rodos, ji ten nu- 
ėjo susitikti su Lara. 

- Tikrai? 

— Taip, atrodo, atsirado lyg ir koks didvyrės kultas. 
Tiesą pasakius, nė nežinau, ar tai taip jau gerai. Joms 
abiem. 

— Kodėl taip manai? 

— Pats pagalvok, Kristi. Nejau manai, kad lakią vaiz- 
duotę turinčiai paauglei Lara galėtų būti geriausias pa- 
vyzdys? Be to, jai pilna darbų. Nemanau, kad Larai pa- 
tiks, jei Eivrilė ten nuolat maišysis? 

- Gali būti. 

- Ar buvai ją sutikęs? 

- Trumpam. Sykį pavėžėjau iš miesto. 

— Nieko apie tai neužsiminei. 

— Nejaugi? Matyt, visiškai bus išgaravę iš galvos, - 
teisinosi Kristianas, bandydamas atrodyti nerūpestingas 
ir likti ramus, nors iš tiesų toks nebuvo. 

- Ir kaip ji tau pasirodė? 

- Pati žinai - pavargusi, liūdna, kiek išsiblaškiusi. 

Kristianas pajuto, kaip jo veidą išmušė raudonis, to- 
dėl nenorėdamas, kad žmona tai pastebėtų, paskubomis 

įsistebeilijo į kompiuterio ekraną. Akimirką juodu pa- 
tylėjo, kol galiausiai Kristis išgirdo, kaip žmona spusteli 
durų rankeną. 

— Sorča? 

- Mmm? - sumurmėjo, gręždamasi į jį. 

- Ar Stelai nieko nepasakojai? Apie romaną? Apie 
tai, ką pasakė agentė? 

Sorča, kaip jam pasirodė, ilgai į jį žiūrėjo, paskui kilste- 
lėjo antakius, veidą sumaniai slėpdama nekaltumo kauke. 

— Ne. Ne, žinoma, kad ne. - Keisdama temą Sorča 
linktelėjo galvą į langą, už kurio pradėjo niaukstytis 
dangus. - Štai ji. 

Akimirką Kristianas dvejojo, ką ji turėjusi galvoje, ir 
apsisukęs kėdėje žvilgtelėjo į jūros pusę. Kai vėl grįžte- 
lėjo į žmoną, ši jo veide perskaitė įsismelkusią dvejonę. 
Sorča mažumėlę įsitempė. 

— Turiu galvoje Eivrilę, - patikslino ji ir tyliai pasi- 
traukė. 


Stojus prieblandai, Kristis išėjo į lauką. Į veidą tvoks- 
telėjo šviežutėlis oras ir pripildė plaučius, giliai įkvėpęs 
jis pajuto, kaip šis pasklinda viduje. Takelis į paplūdimį 
buvo nutviekstas sidabrinės šviesos, ir Kristis atsargiai 
patraukė prie jūros. Lauke, rodėsi, lengviau kvėpuoti ir 
daugiau erdvės mąstyti. Šalimais siautėjo bangos ir dužo 
į sūrius purslus. Priešaky, uolėtoje seklumoje, Kristis pa- 
stebėjo Eivrilę. Ji skynėsi kelią pro jūros sąnašas, kurias 
ši ir vėl netrukus turėjo atsiimti. 

Kristis akimis sekė šlaunimis siūbuojančią dukrą, nė 
nenumanančią, kad yra stebima. Eivrilė buvo įvaldžiusi 
naują eiseną, tingią ir koketišką. Nuo jos dvelkė stipriu 
paauglišku nuoboduliu. O dar tie juodi batai aukštais 
plokščiais padais, ne mažiau kaip trijų colių aukščio. 
Kristis visa širdimi jų nekentė, ir kai ji pirmą kartą su 
jais pasirodė, primygtinai reikalavo juos grąžinti atgal. 
Šie batai Eivrilei siaubingai netiko, nes, dėl Dievo mei- 
lės, ji vis dar augo. Jie galėjo sugadinti jos laikyseną, bet 
jis pralaimėjo ir šį mūšį. 

Krisčiui atrodė, kad beveik viskas, dėl ko kadaise jis 
mylėjo šią mergaitę, savo pirmagimę, pamažu dingsta. 
Šią vasarą paplūdimyje jį pribloškė dukters kūno poky- 
čiai. Eivrilę užvaldė gašlumas ir visiškai ją pakeitė. Kris- 
tis nebuvo pasiruošęs, kad jo paauglė taip greitai keis- 
tųsi, o visas jos kūnas pakliūtų į pražūtingų hormonų 
nagus. Eivrilės nuotaikos nuolat svyravo. Kristis bijojo 
būti šalia, todėl artėdamas prie namų mintyse pasiruoš- 
davo jos pykčio ir įniršio protrūkiams. Jis vis dar mylėjo 
dukterį, bet paskutiniu metu vis dažniau turėjo sau tai 
priminti. 

Šaukdamas ją vardu Kristis vijosi Eivrilę prie ilgų 
plokščių uolų, o kai dukra jį pamačiusi sustojo palaukti, 
pagreitino žingsnį. Priartėjęs Kristis Eivrilės veide iš- 
vydo įtarimą ir tamsoje šviečiančias jos kategoriškas ir 
skvarbias akis. 

— Kas atsitiko? - niūriai paklausė Eivrilė, kai bandy- 
damas atgauti kvapą Kristis sustojo šalia. 

— Ar galėtume trumpai šnektelti? 

— Manau, - gūžtelėjo ji pečiais. 

— Paklausyk, mieloji, - pradėjo Kristis, iškvėpdamas 
orą ir bandydamas ramiai pradėti kalbą. - Atsiprašau, kad 
piktai su tavimi kalbėjau. Kai prikaišiojau tau dėl plaukų. 

— Su mano plaukais viskas gerai. 

- Žinau. Žinau. Tik kartais atrodo, kad jie pernelyg 
paslepia tavo dailų veidą. 

Neatrodė, kad Eivrilė būtų įtikinta. Akimis sekda- 
mas krantą laižančią putą Kristis pasiūlė pasivaikščioti 
pakrante. Kurį laiką nė vienas nepratarė nė žodžio, ir 
Kristis nesiliovė galvojęs, kaip čia pradėjus kalbą apie 
jos elgesį, kivirčus su motina ir nebepakeliamą akiplė- 
šiškumą. Tiesa, toje tyloje buvo ir šis tas malonaus, be- 
veik magiška, todėl Kristis bent trumpam dar nepanoro 
nutraukti jos kerų. Kadaise jiedu su Eivrile buvo tokie 
geri draugai. Kai duktė gimė, Kristį užvaldė noras ją 
ginti, susipynė su pagarba visiems jos veiksmams. Vos 
dvejų Eivrilė nepaprastai susižavėjo drugeliais. Ji vadino 
juos „grūdeliais, o Krisčiui nė nekildavo mintis ją taisy- 
ti. Net pajuto liūdesį, kai vieną dieną mergaitė pradėjo 
tarti kaip reikia. Dabar ir vėl jį užplūdo nenugalimas no- 
ras tapti jos draugu. 

— Tai keliauji pas Larą? 

— Ahaa. 

— Atrodo, kad pastarosiomis dienomis praleidi su ja 
nemažai laiko. 

- Taip. Ji puiki. 

- Tikiu. 

- Ji nepanaši į kitus suaugusiuosius. Nepuola klau- 
sinėti, ar neturėčiau keliauti namo, ar tėvai neims neri- 
mauti arba panašaus šlamšto. Ji man leidžia man elgtis, 
kaip šauna į galvą. 

Kristis užgniaužė norą priversti ją prisiekti, svarsty- 
damas, ką tiksliai Lara leidžianti jo dukrai daryti, ko ši 
negali namuose. 

- Ir kuo judvi ten taip užsiimate? - paklausė nerū- 
pestingai. 

— Padedu jai tvarkyti namus. Ji beveik visiškai juos 
pakeitė. 

— Visiškai pakeitė? 

— Na, nukabino visus senus paveikslus, perdažė sie- 
nas ir panašiai. 

- Teisingai padarė. 

Kristis pabandė prisiminti, kaip anksčiau atrodė Li- 
lijanos namai. Prie lubų nukarusios tįsodavo ilgos mus- 
gaudžių juostelės, o prie jų prilipusios musės atrodė it 
juodieji serbentai. Nuo šių lipnių spiralių su juodais la- 
vonais jam darydavosi bloga. Kaip, beje, ir nuo ten tvy- 
rančio kvapo, ypač kai Lilijana iš tikrųjų pasiligojo - ten 
tvyrojo bjaurus dezinfekcijos priemonių tvaikas. Žino- 
ma, dabar tų musgaudžių nebėra, ir Krisčio vaizduotėje 
iškilo vaizdas, kaip pro pravirus langus ir duris atkaklus 
vėjas lauk gena blogą kvapą. 

— Larai įrašiau šį kompaktinį diską, - kiek kuklinda- 
masi prisipažino Eivrilė. 

— Kas jame? 

- The Cure, Interpol, The Bravery, Franz Ferdinand, 
The Killers. 

Kol mergaitė vardijo muzikos grupes, iš jos balso 
Kristis suprato, kad ji didžiuojasi jomis ir savimi, kad 
jas vertina. 

— The Bravery? - paklausė Kristis. - Kas jie tokie? 

— Aaa, tai iš tiesų puiki grupė, - duktė atrodė pagy- 
vėjusi, galėjai pamanyti, kad net visas jos priešiškumas 
akimirksniu išgaravo. Kristis stebėjo, kaip pleveno nuo 
veido pakilę plaukai - gynybos pozos kaip nebūta - ir 
veržiasi vaikiškas optimizmas. Kristis ūmai pajuto, kaip 
stipriau ėmė plakti širdis, ir jį užplūdo sena, tokia įprasta 
meilė dukrai. - Turėtum pasižiūrėti jų videoklipą: ilgos 
domino lentelių eilės tarsi fabrike. Kai lentelės pasiekia 
įrenginius, šie sprogsta. Tai taip šaunu. 

— Skamba puikiai. 

Kristis pajuto šilumą, užliejusią jį dėl malonios tarp 
jųdviejų įsigavusios nuotaikos. Po viso to sunkaus, dir- 
glaus tylėjimo, atmiešto grasinimais, dabar taip puikiai 
jautėsi. Prieš kelias savaites įsiplieskus ginčui Eivrilė pa- 
vadino jį nevykėliu. Tąsyk šis žodis Kristį pribloškė ir 
net atėmė žadą. Nuskambėjęs šis žodis, regis, taip ir liko 
kyboti ore, stipriai pulsuodamas. Ir kaip jai šovė į galvą 
tai ištarti - šis žodis smigo į patį jo nepasitikėjimo vidų. 
Paaiškėjo, kad šis prakeiktas žodis jį galėjo sužeisti stip- 
riau nei bet kuris kitas. Atrodė, per žiauru, kad savo lū- 
pomis duktė ištarė žodį, kuriuo paprastai apibūdindavo 

pasaulį. Eivrilei visas pasaulis atrodė pilnas nevykėlių, 
veltėdžių, idiotų ir subingalvių. 

Kristį nepaprastai gąsdino dukros elgesio pokyčiai — 
nutolimas, naujasis žodynas, visko neigimas ir naujai at- 
rastas įgūdis sužeisti jį. Tiesa, dabar, jiems vaikštinėjant 
paplūdimyje, kai artinantis nakčiai virš galvų pasipylė 
žvaigždžių lietus, Kristis buvo pasiruošęs pamiršti tą 
žvilgsnį, kuriuo ji pastaruoju metu taip skaudžiai jį nu- 
liedavo, tą veido išraišką, spinduliuojančią neapykantą, 
atmieštą gėdos ir pašaipos. Žvilgsnis, kurį išvydus nu- 
krėsdavo šiurpas. 

Tolumoje, pakrantės gale, kur purslais pažyra į uolas 
dūžtančios bangos, vaikydama šalin tamsą sklido šviesa. 
Atrodė keista, kad po dvejų metų tie langai ir vėl sklei- 
džia blankią pašvaistę. Jiedu pasiekė stačius laiptus, ku- 
rie raitydamiesi pro smėlėtą ir aukštą seklumą kilo iki 
susmegusio prieangio. Kristis prie lango pastebėjo pra- 
slenkantį šešėlį, ir širdis suspurdo smarkiau. Lara. 

Akimirką Kristis dvejojo, kaip geriau pasielgus. Jis 
taip ir nepasikalbėjo su dukterimi, kaip buvo pažadėjęs 
Sorčai, nors jautė, kad šio to pasiekė. 

— Ką gi, paliksiu tave vieną. 

- Gerai. 

Akimirką jiedu stovėjo tamsoje žiūrėdami vienas į 
kitą. Šnabždantis vanduo virto bangomis ir duždamas 
liejosi į smėlį. 

— Beje, Eivrile. 

— Taip? 

— Būk nuolaidesnė mamai, sutariam? 

Akimirką mergaitė susimąstė. 

— Iki, tėti, - tarstelėjo, o jos balse nuskambėjęs švel- 
numas suteikė vilties. 

Kristis nusekė akimis, kaip duktė lipa laiptais. Links- 
mai nubildėjo jos žingsniai medinėmis lentomis. Pasigir- 
do viršuje atsiveriančios durys, ir jo veidą pagavo laiptus 
užliejusi šviesa. Pasigirdo pakylėti sveikinimosi balsai. 
Kristis luktelėjo, kol juodvi grįžtelės į jį, bet, užuot tai 
padariusios, pradingo name, prarytos uždaromų durų. 

Akimirką Kristis dvejojo, iš akių nepaleisdamas lan- 
go ir tikėdamasis, kad jau netrukus pro šešėlius išnirs 
Lara, pašauks jį vardu ir pakvies į vidų. Pastovėjęs dvi 
ar tris minutes Kristis apsisuko keliauti atgal, pykdamas 
ant savęs, kad leido sau mėgautis tokia kvaila mintimi. 
Pasilikęs vienas tamsoje Kristis ant juosmens užsirišo 
švarką ir pasileido paplūdimiu atgal, lydimas tik pašo- 
nėje ošiančios jūros. 

Sorča sėdėjo Senosios koplytėlės gale, kurį Stela va- 
dino kavine, ir kantriai laukė. Visur aplinkui skambėjo 
žmonių balsai, besimaišantys su muzika, sklindančia iš 
garsiakalbių. Tvyrojo džiugi nuotaika, ir ji abiem ranko- 
veržiančius garus. Kažkodėl, rankose spaudžiant molinį 
puoduką, vienai sėdėti buvo nepaprastai malonu. Atro- 
dė, tikra prabanga nieko neveikti, tik sėdėti ir laukti. 

Prieš metus Sorča lankėsi pas savo apylinkės gydy- 
toją, kuris rūpinosi jos sveikata nuo vaikystės, aukštą 
padorų vyrą, ir neištvėrusi papasakojo jam apie savo 
skausmą. Sorča prisivertė pas jį nueiti tik primygtinai 
prašoma Krisčio. Susirūpinęs jos itin dažnais verksmo 
protrūkiais ir jos pačios nerimu dėl apatijos, atkakliai 
įsikibusios į jos mintis, jis privertė ją kreiptis į profesio- 
nalą pagalbos. Praėjus keliems mėnesiams po Lilijanos 

mirties, kai niekaip nesitraukė jautrumas ir nuovargis, 
štai tuomet gydytojas paėmė jos rankas ir įdėmiai į ją 
žiūrėdamas tarė: Sorča. Privalai išmokti būti sau švel- 
nesnė. Tą akimirką ją užliejo nauja jausmų banga, kai 
netikėtai jo akys pasirodė pernelyg švelnios, o balsas — 
pernelyg aistringas. 

Kava su pyrago gabalėliu koplyčios kavinėje buvo 
viena galimybių pasinerti į save - Sorča mėgavosi šiuo 
ritualu. Jai patiko manyti, kad tai yra jos meditacijų dalis. 
Apsidairiusi aplink prie bufeto pamatė Stelą, aptarnau- 
jančią klientą. Ji riktelėjo - minutėlę. Tiesa, Sorča jautėsi 
laiminga, turėdama galimybę nuklysti į savo mintis. Ji 
be galo vertino šias vienatvės minutes, atitrūkusi nuo 
kasdienybės rūpesčių. Sorča širdyje džiūgavo, kad vasa- 
ra ritasi rudeniop. Kai vaikai ir Kristis pradės vaikščioti 
į mokyklą, jai ir vėl priklausys visi namai. Ši vasara kaip 
niekuomet anksčiau pasitaikė itin įtempta. Įžūlus Eiv- 
rilės elgesys, staigūs jos nuotaikų pokyčiai paveikė juos 
visus. Kristis elgėsi kaip anksčiau - užsidarydavo savo 
darbo kambaryje arba vienas išeidavo pasivaikščioti pa- 
plūdimiu. Sorčą vis dar stebino toks vienatvės poreikis. 
Rodos, ir jųdviejų sūnus paveldėjo šią savybę. Tai buvo 
dar vienas jos rūpestis - Džimo polinkis užsidaryti sa- 
vyje, nuolatinis, nežinia ką reiškiantis tylėjimas. Vasa- 
rą Sorča suprato, kad sūnus visiškai neturi draugų. Jai 
skaudėjo širdį matant, kaip jis bastosi po namus, abe- 
jingomis akimis sėdi priešais televizoriaus ekraną arba 
užsidaro savo kambaryje ir ten įsijungia Geimbojų arba 

varto komiksus. Apie tai prie kavos puodelio Sorča išsi- 
pasakojo Stelai. Kai atsilaisvinusi Stela ėjo jos link, Sorča 
svarstė, ar ir dabar ji pradės apie tai kalbėti, ypač po to 
nevykusio bandymo Džimą supažindinti su Eliju. 

- Pagaliau, - Stela giliai atsikvėpė ir trumpai atsi- 
dususi susmuko ant siauro suoliuko. Jos veidas švytėjo 
sveikata ir geranoriškumu. Palinkusi ji suėmė Sorčos 
riešus. Stela buvo lytėjimo žmogus, dėl to net ir po ke- 
lerių metų draugystės Sorča jautėsi mažumėlę nesma- 
giai. 

— Kaip tu, brangioji, laikaisi? 

- Gerai. Pagaliau atsilaisvinau. 

- Ak, tiesa. Prasidėjo mokslai! - akimirkai Stela nuti- 
lo, puodelyje maišydama cukrų, ir mažiausiai tris kartus 
šaukšteliu pabeldė į puodelio kraštą. - Mano vaikinai 
šiandien liko namuose. Vyras moko Eliją. 

Sorčai atrodė keista vaiką mokyti namuose. Ji nega- 
lėjo įsivaizduoti nei Krisčio, nei savęs, ištisą dieną sėdin- 
čių namuose ir mokančių vieną vaikų. Jai pavykdavo ne 
ilgiau kaip valandą ant virtuvinio stalo tikrinti Džimo 
namų darbus. 

- Lara nebuvo užsukusi? - pasiteiravo Stela, ir Sor- 
ča pajuto, kaip ją užlieja raudonis, prisiminus draugės 
užuominą pasikviesti pusseserę prie jų prisijungti ir 
drauge išgerti kavos. 

— Ne. Bijau, kad ji labai užsiėmusi. 

- Kaip gaila. Šiaip ar taip, labai tikiuosi, kad jau ne- 
trukus turėsiu galimybę su ja susitikti. 

Sorča šyptelėjo, gurkštelėjo kavos ir klausėsi, ką Stela 
planuoja per kitą jų knygos klubo susitikimą. Tiesa, sė- 
dėdama ir tylėdama ji iš tiesų galvojo apie Larą ir įtam- 
pa, kuri, Sorčos manymu, vis dar tarp jųdviejų neslūgo. 
Kai vakar ji užsuko pusseserės aplankyti, dar mažumėlę, 
ir tikriausiai būtų prasiveržęs atviras priešiškumas. 

Kai Sorča pasibeldė į duris, iš pradžių Lara atrodė 
mažumėlę sutrikusi: mirkčiojo tamsoje tarsi netikėtai 
pažadinta iš miegų, o Sorča stovėjo verandoje ir iš visų 
jėgų bandė šypsotis. Jos balsas, regis, pervėrė kiaurai, 
kai ji pasiteiravo, ar ne laiku užsuko. 

— Ne, visiškai ne, - tikino Lara, plačiau verdama du- 
ris. 

Sorča įėjo jai pavymui ir netikėtai stabtelėjo. Akimis 
perbėgo sienas, jos atrodė šviesesnės ir švaresnės nei 
prisiminimuose. Umai Sorča tartum suakmenėjo - ant 
sienų nebematė nė vieno paveikslo. Nebeliko nei įrė- 
mintų nespalvotų, tamsiai rusvų, išblukusių nuotraukų, 
nei paveikslų, kuriuos Lilijana taip mėgo. 

— Paveikslai! - šūktelėjo Sorča anksčiau nei spėjo su- 
sigriebti. - Kur jie dingo? 

Sorčos balse nuskambėjo kaltinimas ir ji jo neįstengė 
paslėpti. Išgirdo ramų ir atsargų Laros atsakymą. 

- Jie man varė baimę, - paaiškino ji tyliai, - todėl 
privalėjau jais atsikratyti. 

Pati to nesitikėdama Sorča aiktelėjo. 

— Bet Lilijana... 

- Lilijana jų nekentė. 


22 


— Negali būti! 

Lara persmelkė pusseserę žvilgsniu, ir ši suprato per- 
nelyg toli nuėjusi - jos balsas, kaltinanti pauzė pokal- 
byje. Tarp jųdviejų buvo juntama įtampa ir žodžiais ne- 
išsakytas priešiškumas, atrodė, dar kiek - ir įsiliepsnos 
ginčas. Sorča baisiai nemėgo ginčų. Po jų jausdavosi su- 
žeista ir bejėgė. Galiausiai ji išsisuko nuo Laros žvilgsnio 
ir akimis klaidžiodama po sienas išspaudė šypseną. 

— Dabar jos atrodo švarios ir šviesios, - tyliai pasakė ji. 

Per kitas dvidešimt minučių Sorča sėdėjo gurkšno- 
dama arbatą ir kalbėjosi su pussesere, klausydamasi 
savo pačios balso, aidinčio neseniai perdažytame kam- 
baryje. Ji įdėmiai stebėjo Larą, vieną po kitos traukian- 
čią cigaretes. 

Sorča neprasitarė apie tai Stelai. 

— Kaip sekasi vaikams grįžus į mokyklą? - paklausė 
draugė. 

- Ai, pati gi žinai. Kaip visuomet Eivrilės nuotaikos 
nuolat keičiasi. Džiaugiuosi, kad iki ketvirtos valandos 
popiet jos nėra namuose, todėl lieka bent kelios valan- 
dos poilsiui. 

— O Džimas? 

— Džimas. Tiesą sakant, vis taip pat. Sunku pasaky- 
ti - jis nieko nepasakoja apie mokyklą. Niekaip negaliu 
suprasti, kas dedasi jo galvelėje. 

Vakar atvažiavusi jo pasiimti iš mokyklos pro auto- 

lis berniukų, visi po vasaros įdegę ir sveiki, kol galiausiai 

jiems įkandin pasirodė jos išblyškęs sūnus nudelbtomis 
akimis ir kaip visuomet vienas. Sorčą apėmė baisus ne- 
rimas. 

— Ar nebandei kalbėtis su mokytojais? - paklausė 
Stela. 

— Praėjusio trimestro pabaigoje. Jie siūlė jį dar metus 
čia palaikyti, prieš išsiunčiant į vidurinę. 

Prikandusi lūpą Stela išmintingai kinksėjo galva. Sor- 
ča žinojo, apie ką jos draugė galvoja. Jau ne kartą teko 
klausytis jos audringų išvedžiojimų apie švietimo siste- 
mą, buvo girdėjusi ir tiesmuką Stelos įspėjimą dėl prie- 
vartavimo ir berniukų pažeidžiamumo. Nepratardama 
nė žodžio Sorča rankiojo iš jos knygų ir žurnalų iškar- 
pas apie išaugusį savižudybių skaičių tarp paauglių. Taip 
baimė spėjo joje įleisti šaknį. Anksčiau šias laikraštines 
iškarpas ji bandė kaišioti Krisčiui, tačiau po įvykio su 
Betdžemeno poema liovėsi. Įsitikinusi, kad padeda, Ste- 
la visokiais būdais patarė ieškoti priėjimo prie Krisčio, 
todėl įteikė Sorčai Džono Betdžemeno poemą, kurioje 
šis aprašo savo vaikystės patirtį, kai buvo išprievartau- 
tas. Jo poema vadinosi „Prigimtinė nuodėmė Sasekso 
pakrantėje“. Sorča, nieko bloga neįtardama, padavė ją 
perskaityti Krisčiui. Šis vos nesprogo iš pykčio. 

- Kąji tuo norėjo pasakyti? - siuto Kristis, mosuoda- 
mas virš galvos popieriaus lapu su poema ir kunkuliuo- 
damas pykčiu. - Tai taip būdinga Stelai ir jos padėvėtai 
išminčiai! Skolintais žodžiais bandyti įvaryti kitiems 
baimę. Ir ko ji iš mūsų tikisi - kad Džimą atsiimsime 

iš mokyklos? Pradėsime jį vesti į jų gyvatvore aptvertą 
mokyklą, kad turėtų galimybę jo galvelę prikimšti įvai- 
rių niekų ir paversti vaiką apkiautėliu, kokiu jau spėjo 
tapti jų brangusis Elijas? Žinoma, Sorča nepasakojo 
Stelai apie vyro reakciją. Ji niekuomet nekalbėjo apie 
Krisčio nuogąstavimus, nors užsiminė, kad Elijas jam 
atrodo ne pagal metus subrendęs, pernelyg sulysęs ir 
pasinėręs į savo pomėgį. Sykį ji liko sukrėsta išgirdusi 
Krisčio nuomonę, kad Elijas yra panašus į mokslinės 
fantastikos romano personažą, tiesą sakant, mažai kuo 
primenantį žmogų. Sorča atkreipė dėmesį, kad vyro 
pastabos apie Stelą, Gajų ir Eliją per pastaruosius me- 
tus tapo itin bjaurios. Ji įtarė, kad priežastis gali būti jo 
poezijos knyga. 

— O ką Kristis mano apie vaiko atsilikimą? - domėjo- 
si Stela, traukdama Sorčą iš pražūtingų minčių sūkurio. 

- Jam neatrodo, kad tai gera mintis, jis įsitikinęs, kad 
tai būsiąs tik laiko gaišimas. Jis mano, kad Džimas iš to 
išaugs. 

Taip kalbėdama Sorča pagalvojo, kad tai apskritai 
vienintelis Krisčio atsakymas, susijęs su jų vaikų bėdo- 
mis. Ūmai ją užplūdo neapykantos banga. 

— O kas dėl Krisčio, - tarė Stela, o jos akyse blykste- 
lėjo sąmokslininkės liepsnelė. - Paskambinau į The Irish 
Times dėl poezijos konkurso ir sužinojau, kad jis yra 
tinkamas kandidatas! - Ji pergalingai atsilošė linkčioda- 
ma galvą tarsi sakytų: „Štai, prašom!“ 

— Ak. Tiesa? 

— Ar tai ne nuostabu? 

- Žinoma. Tai puiku! - Sorča girdėjo savo balsą ir į jį 
įsigavusį nuovargį. Atmintyje iškilo Krisčio atodūsis, kai 
ji apie tai užsiminė jo darbo kambaryje. Paprastai Kris- 
tis nebuvo vienas tų vyrų, mėgstančių dūsauti, todėl tas 
nedidelis, kantrybės netekusio žmogaus oro iškvėpimas 
su aimana privertė ją sunerimti. Jie niekuomet apie tai 
nesikalbėjo, apie tą didįjį nusivylimą jo poezija. Sorča nu- 
sprendė tai palikti jų santuokos užribiuose, kad su laiku 
ten nusėstų dulkėmis. Sakytum, nebuvo to skaudaus epi- 
zodo, spengiančios tylos, lydėjusios knygos pasirodymą, 
sutartinio laikraščių ir žurnalų tylėjimo - vos vienintelė 
apžvalga, drungna it burbtelėjimas Kerryman. O kur dar 
finansiniai sunkumai, savo lėšomis išleidus visus pinigus 
egzemplioriams, kurių taip ir nepavyko parduoti, ką jau 
kalbėti apie asmeninį pažeminimą tą vakarą Senojoje 
koplyčioje, kai jos vyras garsiai skaitė savo kūrinius, per- 
nelyg pabrėžtinai, perdėtai raiškiai tardamas žodžius ir 
daugiažodžiaudamas. Apsidairiusi aplink tąsyk Sorča re- 
gėjo apsiblaususius susirinkusiųjų žvilgsnius, ir dėl vyro 
ją pervėrė skaudus smūgis - pompastiškas pristatymas, 
juokingas pasirodymas ir supratimas, kokios iš tiesų tos 
poemos yra bevertės. Sorča jautė net kaltę, kad visa tai lei- 
do ir nebandė jo apsaugoti nuo kritikos geluonių ar šalto 
abejingumo. Tai prisiminusią Sorčą vėl išmušė raudonis. 

- Nepamiršk jam priminti, kad nusiųstų savo kny- 
gą! - nurodinėjo Stela, savo ilgais smiliais pabrėžtinai 
tapšnodama stalą. 

— Būtinai. 

- Jei jis to nepadarys, pati jiems nusiųsiu! 

Sorča žinojo, kad tai ne tuščias grasinimas. Ji jau 
anksčiau suprato, kad Stela mano turinti teisę kištis. Tai 
buvo aišku nuo tos akimirkos, kai Stela pirmą kartą skai- 
tė poemas ir pradėjo savo energingą palaikymo kampa- 
niją. Nuosavybės jausmą sustiprino Krisčio prašymas 
sukurti knygos viršelį ir Stelos sutikimas, esą, jai tikra 
garbė jam padėti. Stela tarėsi esanti tikra menų globė- 
ja, turinti ne tik meno dirbinių parduotuvę, bet dar re- 
mianti ir vietos menininkus. O kur dar jos užsidegimas 
Senojoje koplyčioje rengti skaitymus ir seminarus. Sorča 
žinojo, jog viskas yra paremta gera valia, kad ir kaip tai 
atrodytų ne vietoj ir ne laiku. Galbūt todėl Sorča jai ir 
prasitarė apie agentę iš Londono, o dabar gailėjosi dėl 
savo atviravimo. 

— Stela, - pradėjo ji nedrąsiai. - Pameni, ką praėjusį 
vakarą papasakojau apie tą agentę? 

— Ak, Dieve brangus! - Stela padėjo kavos puodelį ir 
sugniaužė kumščius. - Ar jam pavyko sužinoti ką dau- 
giau? 

— Ne, ne! Ne apie tai kalba. Aš tik norėjau... gal ga- 
lėtum niekam apie tai neužsiminti? Žinoma, Gajui gali 
papasakoti, bet paprašyk ir jo, kad niekam neprasitartų. 

- Žinoma. Bet kodėl? Ar kas nors ne taip? 

— Ne, viskas gerai, - Sorča pratrūko nervingu juo- 
ku. - Tąsyk nė nesusimąsčiau, bet man niekam nederėjo 
apie tai pasakoti. 

— Ar Kristis mažumėlę dėl to jaudinasi? - šypsoda- 
masi paklausė Stela. - Nesirūpink, brangioji. Visiškai 
tave suprantu. Ak, ta jautri menininko siela. 

— Tiesa, - pritarė Sorča, svarstydama, ar derėtų pra- 
šyti Stelos neužsiminti apie tai ir Krisčiui. Galbūt dėl 
linksmo jaudulio, kurio užvaldyta jos draugė baigė gerti 
kavą ir palinkusi priekin patapšnojo jai ranką, o gal dėl 
viduje ramybės neduodančio kaltės jausmo, kad ir kas 
ten būtų, Sorča galiausiai nusprendė, kad geriau apie tai 
neužsiminti, ir nieko nepasakė. 

Atsisveikindama Stela ją apkabino, ir važiuodama 
namo Sorča svarstė, kodėl ji apskritai užsiminė apie tą 
agentę. Atrodo, buvo mažumėlę išgėrusi. Joje įsižiebė 
ta tokia pažįstama nerimo liepsna, kai aną vakarą Stela 
svaičiojo apie poezijos konkursą. Galbūt apie tai prabi- 
lo, kad kaip nors atitolintų kalbą apie poeziją, nes aiš- 
kiai matė, kad Krisčiui nėra malonu apie tai klausytis. 
O galbūt tai kaip nors susiję su jos viltimi, kad šis tas 
iš to išeis? Sorča prisimena jo balse nuskambėjusį už- 
sidegimą, tiesa, tramdomą, kai Kristis papasakojo, kad 
agentė iš Londono, kurią buvo sutikęs kūrybos festiva- 
lyje, perskaitė tris jo knygos skyrius ir nė nebandė slėpti 
susidomėjimo. Susidomėjimo - būtent taip ji ir pasakiu- 
si. O gal priežasties, kodėl prasitarė Stelai apie agentę, 
apskritai reikėjo ieškoti kitur. 

Važiuodama iš miesto, Sorča akimis sekė ryškias pa- 
kelės juostas, virš galvos kažkur skubėdami ritosi debe- 
sys. Jai atrodė, kad jų draugystė šiek tiek pasikeitė. Jau 

kiek laiko Sorča dėjo pastangas, kad pataisytų savo san- 
tykius su Stela po to, kas nutiko Klonakiltyje. Ji pati tai 
vadino „Klonakilčio įvykiu“. Kad ir kaip būtų kvaila, tai 
vis tiek sunkiai užgulė sąžinę, nors Sorča buvo įsitikinu- 
si, kad tai nebuvo vien jos kaltė. 

Vėliau nė viena jų apie tai neužsiminė: nei pasakytų 
žodžių, nei nesmagių prisipažinimų. Sorča kuo puikiau- 
siai visa tai prisimena. Stela pasiūlė abiem vykti į Klo- 
nakiltį. Ten ji turėjo pasimatyti su dailininku, kuriam 
ketino duoti darbo užsakymą Senajai koplyčiai. Stela 
planavo su juo susitikti, apžiūrėti jo keramikos darbus, o 
likusį laiką praleisti mineralinių vandenų kurorte vieš- 
butyje Inchydoney. Sorča prisiminė, kad pakviesta paju- 
to draugei didelį dėkingumą. Jai atrodė, kad yra žmo- 
nių, sukurtų draugystei, - ji pati neturėjo šios dovanos. 
Galvodama apie praėjusį savo gyvenimą Sorča regėjo tik 
eilę nevykusių draugysčių, vienaip ar kitaip sugadintų 
ar šiaip nutrūkusių. Ji baiminosi, kad ir sūnus neužaug- 
tų panašus į ją. Gal todėl prievarta bruko Elijo draugys- 
tę, panašiai kaip jos tėvai norėjo, kad ji susidraugautų 
su Lara. O štai Stelos gebėjimas draugauti veržėsi per 
kraštus. Be mažiausių pastangų ji aplink save suburdavo 
žmonių, pritraukdavo juos nematomu magnetu ir ap- 
siausdavo savo žavesiu. Krisčiui visa tai atrodė it prie- 
vartavimas. Sorča pažinojo ir daugiau žmonių, kuriems 
Stela atrodė atstumianti. Tiesa, tą vaiskią liepos popietę, 
kai jiedvi įsėdo į Gajaus landroverį, Sorča jautėsi laimin- 
ga, užlieta Stelos žavesio ir trokštanti prasiblaškyti. 

Važiuodamos į vakarinį Korką, draugės be paliovos 
šnekučiavosi. Sorča išliejo širdį dėl Džimo, dėl įtartino 
berniuko uždarumo ir nemokėjimo susidraugauti su 
savo amžiaus vaikais. Papasakojo ir apie Eivrilę, kurios 
nuolat besikeičiančios nuotaikos tapo jų jaudulio prie- 
žastimi. Stela atskleidė jųdviejų su Gajumi finansines 
bėdas, nes pasitaikė prasta vasara turizmui, todėl smar- 
kiai smuko prekyba. Įtraukė Sorčą į Gajaus pirmos san- 
tuokos paslaptis: kaip jo pirmoji žmona, reikalaudama 
alimentų, jį sausai išsunkusi ir kokia bejėgė jautėsi Stela, 
atsidūrusi nuošalyje ir negalinti įsikišti. 

Nusigavusios į viešbutį ir mažumėlę pailsėjusios 
moterys, prieš patraukdamos į menininko namus, nu- 
sprendė vietos bare išgerti butelį vyno. Sunku pasaky- 
ti, ar dėl to, kad vynu mėgavosi tuščiu skandžiu, ar dėl 
vyravusios pakilios nuotaikos, bet juodvi greitai įkaušo. 
Pokalbis pradėjo krypti į vis asmeniškesnius reikalus. 
Stela prisipažino, kad norėjusi antro vaiko, bet Gajus 
buvo neperkalbamas, esą jiems nepavyks jo išlaikyti. 
Dėl to jai be galo skaudėjusi širdis, ji pykusi ant Gajaus, 
kad šis toks neperkalbamas ir taip lengvai paklūsta savo 
pirmosios žmonos reikalavimams. Sorča papasakojo 
Stelai, kaip netikėtai pastojusi dar iki jųdviejų su Krisčiu 
vestuvių. Tąsyk jiedu nebuvo nė susižiedavę. Kokią gėdą 
ir baimę ji tuomet jautusi. 

- Ir kodėl jie tai vadina „pastoti '? - stebėjosi Stela. 

- Nežinau. Tikrai kvaila. 

— Tarsi - oi! Stojausi ir pastojau! 

- Padėkite, mano kiaušinėliai apvaisinti, todėl pasto- 
jau! 

Jiedvi iš visos širdies kvatojosi, įkaitintos pakilios 
nuotaikos ir vyno. 

Stela toliau atviravo - gyrėsi savo su Gajumi sėkmin- 
gu seksualiniu gyvenimu. Koks jis esą jautrus meilužis, 
koks kūrybingas, kaip neriasi iš kailio stengdamasis su- 
laikyti savo malonumą, kol ji nepasiekia orgazmo. 

— Jis tikras džentelmenas, - pašmaikštavo Sorča, 
bet ūmai susigėdo. Pernelyg įbridusi į pokalbį, ji pajuto 
norą išsisukti nuo prievolės atskleisti savo intymaus gy- 
venimo detales. Giliai širdyje nugalėjo jos įgimtas dro- 
vumas. Sorčos pastaba dar labiau pakurstė Stelą, ir ši, 
sakytum, įgijo pagreitį. 

- Prieš persikeldami į Airiją, - pasakojo ji kiken- 
dama ir iššiepdama vyno nudažytus dantis, - turėjo- 
me vieną porelę draugų. Galima sakyti, jie buvo pa- 
našių pažiūrų žmonės. Vieną vakarą, išgėrę šiek tiek 
vyno - tiesą sakant, nemažai - supranti, pradėjome 
bandymus. 

Sorčos akys išsprogo iš nuostabos. Ji negalėjo susi- 
tvardyti. Tiesa, labiausiai ją apstulbino staiga užvaldęs 
pasidygėjimo jausmas, kol Stela su pasimėgavimu pasa- 
kojo savo naktinius nuotykius, kaip skraidžiojo iš vieno 
miegamojo į kitą. 

— Ar vėliau nesijautėte, na, kaip čia pasakius, nesma- 
giai? — išstenėjo Sorča, - kitą kartą su jais susitikę? Ar 
nesijautėte pažeminti? 

- Nesąmonės! Visi iš to smagiai pasijuokėme. - Pasa- 
kojimą Stela baigė savo įprasta šypsena, privertusia Sor- 
čą spėti, kad buvo ir antras, o gal net ir trečias kartas. 

Stela susitarė, kad abi pasirodys menininko - jo var- 
das Neilas Sviftas - namuose vakarienės, ją šeimininkas 
sumaniai patiekė savo rankomis žiestuose induose. Sor- 
ča neįsivaizdavo, ar Neilas su Stela yra geri pažįstami, ar 
ne - iš vis girtėjančios draugės sunku buvo ką aiškiau 
sužinoti. Regis, Stela paėmė pokalbį į savo rankas, tirštai 
jį prisodrindama begėdiškais anekdotais, pakylėtomis 
išpažintimis ir koketišku juoku. Sėdėdama kitame sta- 
lo gale Sorča tyliai stebėjo namų šeimininką. Tai buvo 
smulkaus veido vyriškis ryškiomis akimis, pražilusiais 
puriais plaukais, rodos, skrajojančiais jam ant galvos. 
Nuo jo plaukų Sorča neįstengė atplėšti akių. Po jais 
švietė riešutų spalvos nugairinta oda, dėl to jo žydros 
akys atrodė dar žydresnės. Jų žvilgsniai susitiko, ir Sorča 
paskubomis nusuko į šalį akis, jausdama, kaip jos vei- 
dą užlieja raudonis. Stelai laidant pokštus, Neilas šiltai 
juokėsi ir, atrodo, nėmaž nesipriešino gausiai besilie- 
jančiam vynui, užgaulioms pastaboms ir triukšmingam 
girtumui. Jūreiviškame menininko megztinyje žiojėjo 
kelios skylės, pro kurias prasišvietė balta medvilnė. Vy- 
riškis atrodė mažumėlę apsileidęs, ir Sorča jam pajuto 
draugiškumą, netgi norą juo rūpintis - tąsyk tai suvokė 
kaip tikrą beprotybę. Sorča buvo viena tų moterų, ku- 
rios laikėsi pasenusios nuostatos, kad vyrai yra padarai, 
kuriais reikia pasirūpinti. Dairydamasi po vyriškio ne- 

didelius, net ankštus namus, ji visur įžvelgė apsileidimo 
požymių - aukštų lubų kampuose ir virš pageltusių tin- 
klinių užuolaidų draikėsi voratinkliai, stovėjo išblukusi 
ir susmukusi sofa, ant jos papietavusi Stela ir sudribo. 
Tiesą sakant, tik jo paties žiestos mėlynos, pilkšvos ir 
žalios spalvos lėkštės, puodukai bei dubenėliai - spalvos 
molyje kilo ir leidosi bangomis it jūra - tik jie vieni, ro- 
dos, liko neapdužę, neaptrinti ir švarūs. 

Artėjant nakčiai, lengvas girtumas perėjo į stiprų svai- 
gulį. Draugiški Stelos juokeliai tapo vis pavojingesni. Pa- 
jutusi Neilo žvilgsnį Sorča pakėlė akis. Jis ilgai neatitraukė 
akių nuo jos, o ši bandė atspėti, ką šis žvilgsnis nori jai pa- 
sakyti. Stela pradėjo nepadoriai elgtis, o kai bandė atsisto- 
ti, dideliam Sorčos nusivylimui tapo aišku, kad jos draugė 
yra girtut girtutėlė, todėl negalės žengti nė žingsnio. 

— Atrodo, kad jums teks čia praleisti naktį, - nu- 
sprendė Neilas. Sorča jo balse tikėjosi išgirsti pasipikti- 
nimą, bet nieko panašaus neįvyko. 

— Labai atsiprašau, - lemeno ji jausdama dėl draugės 
gėdą ir susirūpinimą. Sorča nežinojo, kaip elgtis pasi- 
likus šio vyriškio namuose. Tai buvo visiškai svetimas 
Žmogus. 

Pusiau nešdami, pusiau tempdami, jie drauge atvilko 
Stelą į Neilo miegamąjį, ir taip netikėtai įsiveržusi į as- 
meniškiausią jo erdvę, Sorča pasijuto visiškai sutrikusi. 
Lova atrodė sujaukta klostėtomis paklodėmis ir užval- 
kalais, prie sienų pūpsojo krūvos knygų, o kampe matyti 
fotelis su didžiule drabužių krūva. 

Kai Stela galiausiai buvo paguldyta į lovą, Neilas ma- 
žumėlę prie jos pastovėjo žiūrėdamas žemyn į sąmonę 
praradusią moterį. Sorča girdėjo jo kvėpavimą ir jautė jo 
artumą. Netikėtai Neilas supratingai pasitraukė iš mie- 
gamojo, palikdamas Sorčą vieną nuauti draugei batus ir 
paruošti ją miegoti. Stela atsigavo, kai Sorča tipeno durų 
link, iš lovos pasigirdo nusilpęs balsas. 

— Kas ten“ 

— Tai aš, Sorča. 

Pro mažumėlę pravertas duris ji galėjo tarp pagal- 
vių matyti sklindančios šviesos nutviekstą platų drau- 
gės veidą, nedideles tamsias akis ir į kiaulės panašius 
skruostus. 

— Sorča, - prakalbo Stela, o jos lėti judesiai atrodė 
tarsi įspėjimas. Sorča galvojo, kas bus toliau. - Ar Žinai, 
kad tau visiškai netinka šis vardas, - pareiškė Stela, o jos 
balse nuskambėjo grasinimas. - Tau tiktų Enid, Meivis. 
Ar Airis. Ar kas panašaus. 

Šie žodžiai buvo aiškiai atmiešti niekšybės. Senų mo- 
teriškių vardai. Sorča puikiai suprato, ką ji norėjo pasa- 
kyti. 

Išsigavusi į ryškiai apšviestą prieškambarį ir sau 
įkandin uždariusi duris, Sorča pasijuto priblokšta, jai 
drebėjo kojos, o viduje kilo nesuvaldomas noras verkti. 

— Ar viskas gerai? - švelniai paklausė Neilas, išnirda- 
mas į šviesą. 

— Aš... aš, - ji bandė surasti žodžių, bet neištvėrusi 
didžiam savo siaubui pratrūko garsiai raudoti. 

Akimirką nė vienas nepajudėjo, ir tyloje jos verks- 
mas atrodė it didžiulis ir nerangus daiktas. 

- Atsiprašau, - galiausiai išlemeno pro ašaras vir- 
pančiu, isterišku balsu, ir dėl to apėmė dar didesnis ne- 
rimas. 

- Čia, - tarė Neilas, paimdamas ją švelniai už alkū- 
nės ir sodindamas prie stalo. Sorčai pasirodė, kad jis ją 
veda tarsi vos bepaeinančią senutę, tarsi jai skaudėtų 
kojas ir grėstų, kad lūš kaulai. Ją užplūdo dėkingumas, 
kad, užuot pasiūlęs nejaukią sofą, vietą prisėsti jis išrin- 
ko prie stalo su jų ką tik vykusios vakarienės likučiais. 

Sėsdamasi į kietą kėdę Sorča servetėle nusišluostė 
akis, o Neilas kiek atokiau įsitaisė priešais, laukdamas, 
kol ji nurims. 

- Nesuprantu, kas man pasidarė, - pareiškė Sorča, 
bandydama nusijuokti, o Neilas tik nusišypsojo ir link- 
telėjo galvą. Sorča pamanė, koks jis geras žmogus ir koks 
mielas jo veidas. 

— Rizikuoju, kad gali visiškai pašlyti, - tarė, pakėlė 
butelį vyno ir pripildė dvi taures. 

Sorča pakėlė taurę prie lūpų, svarstydama, ar pro- 
tinga taip elgtis, o kai vėl išdrįso pažvelgti į Neilą, šio 
žvilgsnis buvo įbestas tiesiai į ją. Be galo įdėmiai. 

Sorča pagalvojo apie gretimame kambaryje mie- 
gančią Stelą, namuose ramiai jųdviejų lovoje išsitiesusį 
Kristį ir vaikus, pasinėrusius į sapnų pilnus pasaulius. 
Priešais driekėsi naktis, o ji čia vieniša kartu su šiuo sve- 
timu ramaus balso ir mielų akių vyriškiu. Tarp jųdviejų 

augo tyla, ir ji pasirodė Sorčai sudėtinga ir gal net pa- 
vojinga. Miegoti nebuvo kur, bet Sorča nenorėjo miego, 
bijojo likti viena su savo mintimis, todėl sėdėdama prie 
stalo su vis dar nenurinktais jų vakarienės likučiais, pa- 
kėlė galvą, pažvelgė į Neilą ir pratrūko kalbėti. 

Išdavystės prasideda lengvai ir nekaltai. Filmuose ir 
romanuose neištikimasis visuomet dievagojasi, kad ne- 
žino, kaip tai prasidėjo, sakytum, galima netyčia paslysti 
ir įpulti į neištikimybę. Kaip ir netyčia tapti nėščiai. Ne- 
ištikimai. Tiesa, Sorča nebuvo neištikima. Ji neturėjo dėl 
ko sau prikaišioti. Kalbėti, kol išauš ir languose pasiro- 
dys šviesa, nebuvo neištikimybė tikrąja šio žodžio pras- 
me. Nors ir jautė poreikį visa tai nuslėpti. Kai važiuo- 
jant namo pagiringa Stela Sorčos paklausė, ką ši veikusi 
kiaurą naktį, ji pamelavo, esą, miegojusi ant sofos. Sorča 
nė pati nenumanė, kodėl meluoja, anaiptol neketino to 
daryti, tačiau sumojo, kad taip bus saugiau. 

Namuose pasakodama Krisčiui apie kelionę, Sorča 
nutylėjo du dalykus: bjaurų epizodą su Stela, iki šiol ne- 
duodantį jai ramybės, ir naktinį pokalbį su Neilu. Sorča 
apie juos neužsiminė, nes nežinojo, ką jis gali pamanyti. 
Tai buvo keisčiausia naktis jos gyvenime. Sorčą graužė 
sąžinė, kad visko nepapasakojo Krisčiui, štai kodėl tarsi 
kompensuodama nutylėtus dalykus ji jam išklojo apie 
tai, kaip dar Anglijoje Stela su Gajumi buvo susikeitę 
partneriais. 

Krisčio akys išsiplėtė iš nuostabos, burna taip ir liko 
pražiota, kol galiausiai jis pratrūko juoku, o jo užkrėsta 

pradėjo juoktis ir Sorča, todėl tai, ką buvo nutylėjusi, 
nebeatrodė taip blogai. 

- Dieve brangus! - šaukė Kristis, šluostydamasis aša- 
ras. - Tai nepaprastai juokinga! Stela ir Gajus - plyšiu iš 
juoko. 

- Žinau. Beprotybė, tiesa? 

— Ar manai, kad jie vis dar tai daro? 

— Dieve, tikiuosi, kad ne. 

— Daro, - nusišypsojo Kristis, nesuvaldydamas juoko, 
bet paskui, sakytum, kalbėdamasis su savimi pridūrė: 

— Gaila, kad Stela tokia pabaisa! 

Vėliau likusi viena Sorča galvojo apie tai, ką Kristis 
pasakė. Kol ji mintimis klajojo tuo keliu, pradėjo kilti 
vis naujų klausimų. Jei Stela būtų patraukli, nejau jis ga- 
lėtų pasvarstyti apie tokią galimybę? Ar jam buvo kada 
šovusi į galvą mintis būti neištikimam? Ne. Sorča buvo 
tikra, kad Kristis yra jai ištikimas. Kad ir kaip ten būtų, 
ji pasijuto mažumėlę užgauta ir suprato, kad šis skaus- 
mas neatsirado dėl jos vyro galimos neištikimybės, bet 
veikiau dėl supratimo, jog jis nėmaž nesipriešintų min- 
čiai, jei ji pergulėtų su Gajumi. Jam nė į galvą nešovė 
apie tai užsiminti. Sorča svarstė, ar Kristis apie tai bent 
pagalvojo, ir negalėjo atsikratyti minties, kad, gali būti, 
jog tai nėmaž jo nejaudina. 

Šis skausmas dar ilgai liko joje tūnoti. Rodos, nebuvo 
įmanoma juo nusikratyti. Jis prisišliejo prie žaizdos dėl 
Stelos įžeidimo ir potekstės, kad Sorča yra pernelyg dro- 
vi, senamadiška ir neišradinga. Sena moteriškė, ir tiek. 

Galbūt dėl šių žaizdų ar dėl ilgai ją slėgusio inertiškumo, 
kad ir kas ten buvę, tą vakarą virtuvėje Sorča išsitrau- 
kė mobilųjį telefoną, rankinėje sugrabaliojo popieriaus 
skiautelę, kurioje buvo užrašytas Neilo telefono numeris 
ir inicialai - menininko rankos kilpa, viltingas parke- 
rio mostas, - ir spaudydama mygtukus surinko tekstą, 
kurio pradžia buvo: Sakei, kai pajusiu norą pasikalbėti, 
visuomet galiu tave rasti. 


Praėjo savaitė, ir Kristis galiausiai nusprendė susitikti 
su Lara. Jam atrodė, kad savaitė yra pakankamas laikotar- 
pis. Antraip jo nekantrumas galėjo sukelti nerimą, nors 
Kristis būgštavo, kad paaugliškai drebantis balsas vis tiek 
galėjo jį išduoti. Ilgiau kaip savaitę buvo galima suprasti 
kaip panieką, o jis anaiptol nenorėjo, kad Lara pamanytų, 
jog ji jam nerūpi ar kad jis nenori jos matyti. Be to, vėl 
prasidėjo nauji mokslo metai, ir užklupo niūri kasdieny- 
bės monotonija, todėl jam atrodė, kad kelias valandas pa- 
sikrapštyti prie automobilio būtų vienas malonumas. 

Aną popietę automobilyje prieš Laros valią buvo jus- 
ti, kokia ji pažeidžiama, ir dalis jos silpnumo užkliudė jo 
širdies stygą. Vos likęs vienas Kristis nuolat apie tai galvo- 
jo. Mintyse vis iškildavo jos akyse skendintis skausmas ir 
nuo jos balso sklindanti šiluma, kai ji pavadino jį Kristia- 
nu. Jos lūpomis tariamas jo vardas, jo senasis vardas. 

Žinoma, Kristis Sorčai apie tai nieko neužsiminė. Kai 
pasakė, kad ketina padėti Larai užvesti automobilį, pa- 
matė, kaip žmona klausiamai kilstelėjo antakius. 

- Betgi tu nieko neišmanai apie automobilius, - 
šiurkščiai rėžė Sorča. 

— Šį tą išmanau, - pasiteisino jis irzliai, kad ir kaip 
stangėsi susivaldyti. 

Privalau sudėlioti į vietas savo mintis, tikino save 
vaikštinėdamas pakrante, glamonėjamas nuo Atlanto 
pučiančio vėjelio. Toks gamtos ritmas jį nuramino, nu- 
maldė užvaldžiusį nerimą, kurį sukėlė jo paties elgesys 
ir tai, kaip lengvai jis pasidavė neigiamybei. Paskutiniu 
metu atrodė tarsi jo gyvenimas kryptų į šoną. Kristis 
jautėsi taip, tarsi būtų netekęs pusiausvyros, nebežino- 
damas nei į ką remtis, nei kur jo vieta pasaulyje. 

Pakrantėje nebuvo nė gyvos dvasios. Ši vieta liko ap- 
leista nuo to laiko, kai prieš dvidešimt metų į krantą buvo 
išplautas kūdikio lavonas. Tai atsitiko per potvynį, kai 
seklumą nukloja visos pakrantės sąnašos: pamesti batai, 
valčių skeveldros, rankšluosčiai, drabužiai, lėlės, padan- 
gos, palikti ar jūros pavogti daiktai ir net apiręs moteriš- 
kos lyties kūdikio kūnelis. Kyšojo sudužusio laivo likučiai, 
plūduriavę Atlanto iškyšulyje, prieš patekdami į krantą. 
Kristis prisiminė šią istoriją - pamėlęs ir išbrinkęs kūdi- 
kis, ištrauktas iš jūržolių ir seno plastikinio trąšų maišo. 

Po šio įvykio paplūdimys ištuštėjo. Žmonės liovėsi 
čia traukę iš miesto, vakaro maudynėms mieliau rinkosi 
akmeningą Kuskromo įlankėlę ar vos už ketverto mylių 

besidriekiantį ilgą smėlingą Balinaskelingo paplūdimį, 
glostomą ramių bangų. Ši vieta liko apleista, kartkartė- 
mis užklysdavo nebent vienas kitas iš ganyklos paspru- 
kęs galvijas. 

Šiame paplūdimyje prabėgo kone visas Krisčio gy- 
venimas. Vaikystėje čia praslinko jo vasaros, prie Kilea- 
lano kalnų pas senelius, o studijuodamas universitete 
atvykdavo per kiekvienas atostogas. Šis ištuštėjęs paplū- 
dimys jo niekuomet nebaugino. Bent jau iki to meto, kai 
jiedu su Sorča persikėlė į namą ir kas vakarą ateidavo 
čia pasivaikščioti. Į jo širdį pradėjo belstis vienišumas. 
Sorča jam atsiliepdavo. Pirmaisiais metais, jei pasitaiky- 
davo šilta naktis, jiedu kartu ilgai sėdėdavo kopose, nea- 
titraukdami akių nuo pakrantę skalaujančio Atlanto. 

— Apie ką galvoji? - paklausdavo ji švelniai. 

Kartkartėmis Kristis pasakodavo galvojantis apie 
darbą mokykloje, naują mokymo programą, kokią bėdą 
dėl vieno ar kito mokinio arba mažytę pergalę mokyto- 
jų kambaryje. Kartkartėmis apkabindavo Sorčos pečius, 
prisitraukdavo arčiau savęs ir prisipažindavo, kad visos 
jo mintys sukasi apie jos įsčiose šokinėjantį kūdikį. Pa- 
sitaikydavo vakarų, kai jis žvilgsniu nuklysdavo į jūrą ir 
pašnabždėdavo savo tiesą. 

— Galvoju apie visus kraštus, plytinčius kitame van- 
denyno krante. 

Paprastai Sorča tik paimdavo jo ranką ir nykščiu sli- 
dinėdavo jo krumpliais. Šis švelnus glostymas be žodžių 
bylojo, kad ji supranta jo skausmą dėl netekties ir neiš- 

sipildžiusių svajonių. Jie nekalbėjo apie neįvykusias ke- 
liones ir atidėtus į šalį planus. Kristis dėl to nesiskundė, 
o Sorča neimdavo garsiai dėl to apgailestauti. Nesikalbė- 
davo jiedu ir apie Larą. Nė vienam tai neišeitų į gera. 

Vaikštinėdamas pakrante Kristis kartkartėmis žvilgs- 
niu aprėpdavo plytinčią jūrą, jį jaudino dūžtančios ban- 
gos. Atsitrenkusios į krantą, jos garsiai šnypšdavo. Kristis 
negalėjo prisiminti, kada paskutinį kartą vaikščiojo drau- 
ge su žmona; kada dviese brisdami pro apdriskusį jūr- 
žolių kilimą stūmėsi pirmyn. Metai prabėgo nepaprastai 
greitai, užaugo paniurę ir pikti vaikai, bet jis taip ir neiš- 
drįso pakviesti žmoną pasidalinti savo vienatve. Tai galėjo 
pasirodyti keista, sakytum, prašytų ko nors neįmanomo. 
Kristis nežinojo, kaip Sorča į tai pažiūrėtų. 

Dar nepriėjęs Laros namų pamatė ją sėdinčią ant 
apatinio laiptelio. Iš veido buvo galima spėti, kad ji gi- 
liai pasinėrusi į savo mintis, rimta ir susikaupusi. Kristis 
stabtelėjo svarstydamas, ar dera taip netikėtai įsiveržti į 
jos vienatvę. Jis stovėjo ir žiūrėjo, apimtas drovumo, kol 
staiga Lara pati jį išvydo, tarsi būtų sugauta nusikaltimo 
vietoje, jos veidu perbėgo kalta šypsena. Tik arčiau pri- 
ėjęs Kristis pamatė Laros rankoje marihuanos suktinę ir 
užuodė ore tvyrantį degėsių kvapą. 

- Sugauta nusikaltimo vietoje, - ramiai tarė Lara, 
žaismingai šypsodamasi, nors mažumėlę susidrovėjusi 
prikando apatinę lūpą. Akimirkai Kristis nuklydo į at- 
siminimus, kai prieš daugelį metų ją netikėtai užklupo 
nepažįstamo jaunuolio glėbyje. Jos mokyklinis krepšys 

gulėjo numestas dilgėlyne. Ta pati vos pastebima šypsena, 
žvilgsnis iš po apsunkusių vokų, akyse kaltės kibirkštėlė, 
lygus tarsi nuzulintas akmenėlis veidas, nutviekstas žino- 
jimo, kad jis niekam apie tai neprasitars ir jos neišduos. 

— Ar tai yra tai, apie ką manau? - paklausė Kristis, 
mikčiodamas tarsi paauglys. 

- Tik bandau šiek tiek sušvelninti ribas. Gal nori pri- 
sijungti? 

Kristis žvilgtelėjo į rūkstančią suktinę ir pasijuto ma- 
žumėlę nejaukiai. 

— Ne, ačiū. 

Jis pasirodė tarsi tikras šventeiva ir pats tai žinojo, 
tačiau Lara, regis, praleido tai pro pirštus ir prieš prabil- 
dama giliai į krūtinę įtraukė dūmą. 

— Kartais tai padeda paprasčiau žiūrėti į gyvenimą. 

— Ar tau reikia mano pagalbos? 

Sutikusi jo žvilgsnį Lara gūžtelėjo pečiais ir tarsi flir- 
tuodama nusisuko į šalį. Įtraukė dar vieną dūmą, tik 
silpniau, ir akimirką sulaikė jį viduje. Tada į laiptelį už- 
gesino nuorūką ir įdėjusi ją į nedidelį plastikinį maišelį 
įsikišo į kišenę. 

- Galbūt ne dabar, - pasidavė ji. - Gal norėtum pa- 
sivaikščioti? 

- Tiesą sakant, atėjau apžiūrėti tavo automobilio. 

Lara šyptelėjo, ir jos šypsena Krisčiui pasirodė pašaipi. 

— Gal dabar apie tai pamirškime, - nusprendė ji ir 
Kristis pajuto, kad ji slapčia iš jo šaiposi. - Ar galėtum 
su manimi mažumėlę pasivaikščioti? 


114 


— Gerai. 

Kristis luktelėjo, kol Lara atsistojo, persirišo megz- 
tinį per juosmenį ir sukryžiavusi rankas ant krūtinės 
nuklampojo minkštu smėliu. Kai pasuko į jūros pusę, 
atsidūrė šalia jo. Akimirką visos Krisčio mintys sukosi 
apie marihuaną, kurią pagavo Larą rūkant. Iš kur jai 
pavyko jos gauti? Kokio šlamšto buvo prikimšta ta jos 
suktinė? 

Vėjui pučiant, Krisčio kelnės plakėsi prie kojų. Jiems 
žingsniuojant kietu marmuriniu smėliu, tyloje jo nie- 
kaip neapleido mintys apie Larą, jis bandė atsargiai pri- 
imti naują jos, kaip apsirūkėlės, įvaizdį. 

— Nesijaudink taip, - staiga tarė Lara. 

Kristis pakėlė į ją pilnas sumišimo akis, ne itin su- 
vokdamas, ką ji turėjusi galvoje. 

Jį nužvelgusi Lara nusijuokė ir papurtė galvą. 

- Tik pažiūrėk į save - veide baisus nerimas, piktai 
suraukti antakiai. - Regis, Kristis iš tikrųjų atrodė su- 
trikęs, apimtas nuoskaudos, todėl Lara dar kartą nusi- 
kvatojo ir sugriebė jo alkūnę. - Iš tikrųjų atrodai toks 
rimtas! Toks sukrėstas! 

Kristis nežinojo, ką pasakyti. Laros balse buvo girdė- 
ti pašaipa, ir jam dingojosi, kad ji jį niekina. Jos balsas 
atrodė keistai persimainęs, ir Kristis įtarė, kad tai che- 
minis pakitimas. 

- Tai padeda man nusiraminti, - švelniai paaiškino 
Lara. - Neverta dėl to pernelyg nerimauti. Štai gali ir tu 
pamėginti. 


Kristis stabtelėjo ir žvilgtelėjo į nedidelį uždarą plas- 
tikinį maišelį ištiestoje jos rankoje —- jame viena prieš 
kitą gulėjo dar dvi tvirtos suktinės. 

— Nagi. Man jų nebereikia. 

Krisčiui pasirodė, kad Lara jį bando, akimirką jos 
poelgis jam pasirodė tikras iššūkis. 

— Gerai, Lara. Nė neabejoju, kad tavimi galima pa- 
sitikėti. 

Šįsyk ji nebesijuokė, tik trumpai šyptelėjo, ir Kristis 
pasijuto tarsi išlaikęs egzaminą. 

Apsisukę jiedu patraukė toliau, ir tvyrojusi įtampa 
tarp jų atslūgo, sakytum, ją nusinešė vėjas. 

— Tai atrodau rimtas, tiesa? - erzino Kristis. 

- Visiškai. Jei atvirai, ši žema kakta ir tamsūs plaukai, 
tas slegiantis žvilgsnis - atrodai susirūpinęs ir prislėgtas 
baimės. 

— Atvirai? 

- Iš širdies, jei nori. 

- Iš širdies. Man tai patinka. 

Kristis pajuto, kaip širdyje kažkas suspurdėjo. Jis su- 
prato, kad tai tuštybė, bet tai jį sušildė. Jis jai nusišyp- 
sojo, bet pasijutęs tarsi flirtuotų nudelbė akis ir pažvel- 
gė į smėliu apneštus savo batus. Jam atrodė, kad jiedu 
grįžta į seną jųdviejų vagą. Būgštavo, kad juodu pamažu 
įsuka paauglystės kasdienybė - lengvi juokeliai, Laros 
Žaismingumas ir erzinimas, jo paties neryžtingumas ir 
nežinojimas, ar ji šaiposi iš jo, ar flirtuoja. Larai palietus 
ranką, Kristis pajuto mažytį malonumą. 

— O kaip gi aš? - paklausė Lara, dirsčiodama į jo 
pusę, jos šypsena ir erzinantis tenoras išdavė nervingu- 
mą. Kristis pajuto, kad ji mažumėlę nerimauja dėl to, ką 
jis gali jai pasakyti, ir suprato, kur jos pažeidžiama vieta — 
nepasitikėjimas savimi, atsiradę pokyčiai susiliejo su jos 
liūdesiu. Už pašaipaus žaismingumo tūnojo nenumal- 
domas noras, kad jis jai būtų švelnus ir malonus. 

— Tu kaip visuomet, - kilniaširdiškai ištarė Kristis. - 
Beprotiškai charizmatiška. 

— Nepasenusi? 

- Ne. 

— Melagis. - Jos balse jis išgirdo gerą nuotaiką. - O 
tu - taip. 

- Labai ačiū. 

Laros juokas smogė ore tarsi kumščiu, ir Kristis ne- 
jučia jai šyptelėjo, rankas susikišęs į kišenes, vėjui vėsi- 
nant veidą. 

— Tau tai tinka, - padarė išvadą ji. - Dabar dėl savo 
veido atrodai tarsi suaugęs. 

- Suaugęs su veidu? 

— Nagi! - Lara alkūne stuktelėjo jo ranką. - Liaukis 
prašęsis komplimentų. Ir taip jau pažėriau jų visą krūvą. 

Kristis pasijuto tarsi sudrausmintas ir nusišypsojo 
avies šypsena. Pačiame jūros pakraštyje danguje pro 
pilkšvus debesis veržėsi oranžinė saulės šviesa. Jiedu 
artėjo prie uolėto šlaito, kur virš jūros kyšojo uoliniai 
varvekliai, ir netikėtai pajutusį naują energiją Kristį 
užvaldė nenumaldomas noras eiti tolyn. Jam magėjo 

uolomis užsikarti aukštyn, kaip jie buvo pratę daryti, iki 
tos vietos, kur želia žolė. Galbūt ir Lara tą patį pajuto, 
galbūt joje sukirbėjo praeities sentimentas, nes, kai ji 
grįžtelėjo į jo pusę, jos veidas atrodė mįslingai. 

— Ar manai, kad jis vis dar ten? - paklausė Lara, kres- 
telėdama galvą, ir Kristis akimirksniu suprato, apie ką ji 
kalba. 

— Nesu tikras. Jau seniai ten nebuvau. 

Laros akys blykstelėjo Krisčiui prie veido, sakytum, jis 
tyliai kažką skaičiuotų, ir ji nusisuko nuo jo. Kristis stebė- 
jo, kaip išsiveržusi į priekį ji patraukė prie uolų, jos megz- 
tinio kraštai plevėsavo vėjyje, kol galiausiai ji sustojo. 

- Ateik čia, - Lara šūktelėjo per petį. 

Krisčio krūtinėje kažkas suspurdėjo ir jis paklusniai 
nusekė jai iš paskos, stebėdamas, kaip ji kojomis į šalis 
spardo akmenis, ir paklusdamas jos tvirtam įsakymui. 
jos nepaklusnūs plaukai. Nors Kristis buvo trejais me- 
tais už Larą vyresnis, tarp jųdviejų buvo nusistovėjusi 
tokia tvarka - Lara vadovauja, Kristis jai paklūsta. Metų 
skirtumą ištrynė jos polinkis dominuoti ir jo drovumas. 
Tai Lara visuomet kurstydavo jų kelionę į kyšulį arba 
paragindavo Sorčos tėčio laivu plaukti į Begnį, arba va- 
žinėtis dviračiu Portmagi ar pervažiavus tiltą nusigauti 
iki Valentijos salos. Jiedu taip nesunkiai įsitraukė į savo 
vaidmenis: Lara, vadovė iš prigimties, į savąjį optimiz- 
mą ir geraširdišką vadovavimą, o štai Kristis, skausmin- 
gai priimantis pasaulį - mikčiojimas, žaizdos dėl žiaurių 

pastabų ir vienišumas, nes buvo kitoks, - rodos, atsipa- 
laiduodavo šalia jos neišsenkančio entuziazmo, buvo 
pasroviui nešamas jos minčių bei įsakymų ir jautė šiltą 
priklausomybės virpesį. Sorča taip pat buvo šalia. Tiesa, 
iš tų laikų ji mažiau įstrigo atmintyje - didelės geltonos 
garbanos, tvarkingas dailumas. Ji kaip ir jis buvo tyli, 
todėl ją nustelbė ryškesnė Laros asmenybė. Sorča visuo- 
met vilkosi jiems iš paskos, todėl Kristis tarsi pro miglas 
prisiminė, kad kartkartėmis tekdavo atsigręžti atgal ir 
įsitikinti, ar ji vis dar ten. 

Pasiekęs akmenuotą krantą Kristis stebėjo Larą, 
brendančią per ilgą žolę, kol priėjusi prie senojo akmens 
pakaušį, susivėlusius plaukus ir žingtelėjo į šoną, kad 
galėtų matyti bent dalį jos veido - švelnų skruostikau- 
lio nuolydį, kaktos kampą - ir iš naujo žavėtis jos veido 
išlinkiais ir bruožais. Jos įdegusios rankos ilgais pirštais 
braukė šalin žoles ir smėlį, kad pasirodytų ant žemės gu- 
lintis sunkus pilkšvas akmuo, ant kurio, nors ir išbluku- 
sios, vis dar matėsi dažais išrašytos raidės. 

- Jis vis dar čia, - pašnibždomis ištarė Lara. - Sunku 
patikėti. 

Kristis stovėjo šalia nepratardamas nė žodžio, neno- 
rėdamas jos pertraukti, kol vedžiodama pirštais ji vienas 
po kitų skaitė eiles. 

Tai buvo Laros mintis - paminklas negyvam kūdi- 
kiui, kurio niekas taip ir nepasigedo. Šis kapas žymėjo 
vietą, kurioje jūros kūnelis buvo išplautas į krantą. Tąsyk 

šį ilgą, plokščią ir vandens nugludintą akmenį jie aptiko 
paplūdimyje. Visi trys atitempė jį čia ir paslėpė žolėje, 
šalia tos senos uolos. Tai Kristis sugalvojo žodžius. Atro- 
do, jis turėjo poeto gyslelę. Tiesa, tai nebuvo jo sukurta 
frazė. Ką tai galėjo reikšti? Ar tai, kad jis plagijuotojas? 
O gal apsimetėlis? 

Prisimindamas eilutes Kristis akimirką pajuto ap- 
gailestavimą ir ore tvyrantį nesmagumą. Tai buvo V. B. 
Jeitso eilių Pavogtas vaikas ištrauka. Suviliotas kalbos 
grožio, Kristis buvo užvaldytas romantiškos nuotaikos 
ir stipriai paveiktas poezijos. Be to, deklamuodamas jau- 
tėsi pergalingai, maloniai nuteiktas jų reakcijos ir susi- 
žavėjimo tuo, kad taip greitai surado tinkamus žodžius. 

Lara skaitė pašnibždomis, bet Kristis suprato visus 
žodžius. Šie pleveno ore virš galvos. 

- Žmogaus vaike, įsitvėręs fėjos rankos, pasitrauk į 
vandenis ir laukus, nes pasaulyje yra daugiau skausmo, 
nei galėtum įsivaizduoti. 

Po šių žodžių, regis, Laros skausmas atgijo ir įsismel- 
kė tarp jųdviejų. Staiga mintys pasisuko apie jos mažąjį 
sūnelį, ji vėl pajuto netektį. Krisčiui magėjo ją paliesti, 
numaldyti skausmą, sutrypti susiraičiusią jos pykčio 
spyruoklę ir vėsinančiame vakaro vėjyje ją pasupti. Šis 
jausmas Kristį taip netikėtai užplūdo, kad jis pajuto, 
kaip įsitempia kūnas. Panašios mintys yra pavojingos, 
priminė sau. 

— Man labai gaila, - ištarė jis klūpančiai Larai, kurios 
dalis veido buvo nuo jo paslėpta, o akys įbestos į akme- 

nį. - Turbūt tai be galo skausminga. Šie žodžiai. Turbūt 
jie tau primena. 

— Man nereikia priminimo. 

Lara atsistojo, jos žvilgsnis trumpam susitiko su 
Krisčio, ir jis aiškiai pamatė jos pilkas kaip anapus be- 
sidriekianti jūra akis - jos buvo kupinos ryžto, tvirtos ir 
atviros - ir paskubomis nuo jo nusisuko. 

Tvirtai prie savęs sunėrusi rankas Lara leidosi plaka- 
ma vėjo, iš aukštai žvelgdama į paplūdimį. Šis judesys 
Krisčiui pasirodė tarsi gynyba, stiprus noras nepasiduo- 
ti. Tą akimirką ji buvo panaši į senąją Larą. 

— Jei būtų galimybė rinktis, kur vykti, ką pasirink- 
tum? - atsisukusi per petį paklausė Lara. Kristis pajuto, 
kaip jį užlieja šiltas nostalgijos dvelksmas, prisiminus, 
kaip anksčiau ji daugybę kartų to paties jo yra klausi- 
nėjusi. 

— Buenos Aires. 

— Buvau ten. - Lara nusišypsojo. Tai buvo pergalės, 
dėkingumo ir draugystės šypsena. - Ar manai kada nors 
iki ten nusigauti? 

— Kas žino? - jo atsakyme nuskambėjo ilgesio gai- 
delė. 

— Pameni, ketinome apkeliauti visą pasaulį? Tu ir aš. 
Viską suplanavome. 

— Pamenu. 

— Kaip ištisas valandas ten įsitaisę aptarinėdavome 
galimos kelionės vietas ir svarstydami, kokį maršrutą 
pasirinkti, planuodavome keliones. 

Kristis stebėjo Laros antakių išlinkį, klausėsi pakylė- 
to jos balso ir pajuto jam mestą iššūkį, prisiminus praei- 
tį ir bendrus jųdviejų išgyvenimus. 

— Na, bent jau vienas mūsų tikrai pakeliavo, - ištarė 
jis kiek liūdnai. 

- Tiesa. Keista, kaip viskas susiklostė. 

— Niekuomet nerašei, kaip žadėjai. - Tai nuskambėjo 
tarsi kaltinimas, nors Kristis anaiptol neketino to daryti. 
Šiaip ar taip, Lara nekreipė į tai dėmesio. 

— Ne. Bet pykau ant tavęs. Rašydama būčiau tik bau- 
dusi tave, be to, man visiškai nesinorėjo girtis ir kan- 
džiai kalbėti. Nemačiau prasmės. Buvau pasakiusi viską, 
ką turėjau. 

Kristis stovėjo plakamas vėjo ir vėl klausėsi jos lau- 
kinio jaunatviško balso, kuriame ryškėjo skausmas ir 
nepasitikėjimas. „Ir kaip tu galėjai?“ - klausė jo Lara, 
sakytum, jis tyčia būtų norėjęs ją įskaudinti, tarsi tai 
būtų kas kita, o ne vien kvaila nerūpestingumo akimir- 
ka. Lara klausinėjo, o Kristis tik stovėjo siaučiamas savo 
paties suglumimo ir beviltiškos tylos. 

Toli apačioje potvynis telkėsi į ilgą plonytę liniją, 
panašią į apatinio sijono nėrinėlius. Jūra atrodė rami it 
tvenkinys, o niūrus vanduo atspindėjo viršuje pakibu- 
sius pilkšvus, migla apsitraukusius debesis. Tą vakarą 
viską buvo galima matyti aiškiai kaip niekad. Tai šen, tai 
ten įlankoje išsimėčiusios žvilgančios ir švelniai nuglu- 
dintos uolos atrodė čia pat, visai arti, o paplūdimys prie 
kranto rietėsi tarsi iš jūros išpjautas marmuras. 

- Buvo metas Pietų Amerikoje, kai nepaprastai pasiilg- 
davau jūros, - susimąsčiusi kalbėjo Lara. - Tose dulkėto- 
se vietose, kur nėra priėjimo prie jūros, kartais jausdavau, 
kaip neapsakomai ilgiuosi didžiulio vandenyno kūno. 

Iš Laros veido buvo galima spėti, kad ją užlieja prisi- 
minimai. Jos bruožais nuslinko liūdesys, ir Kristis kone 
galėjo prie jo prisiliesti. 

— Pažvelk ten, į apačią, - tarė Lara. Jos akys vėl išsi- 
plėtė, o ranka mostelėjo į paplūdimio pusę. Kristis aki- 
mis sekė jos judantį ištiestą pirštą, kol pastebėjo vienišą 
žmogaus ir šuns siluetą. Nuklampoję sudriskusiu jūržo- 
lių kilimu jie nusigavo iki kranto. Kartkartėmis vyriškis 
pasilenkdavo, kažką pakeldavo nuo žemės ir žingsniuo- 
davo toliau. 

— Kaip manai, ką jis ten renka? 

— Buvau pratęs tą patį daryti su vaikais, - atsakė Kris- 
tis. - Kai buvo mažesni, traukdavome pakrante dairyda- 
miesi lobio - spalvotų kriauklelių ar sudžiūvusios jūros 
žvaigždės. O kartais paėmęs juos už rankų vesdavausi į 
laukus ir rodydavau įvairius augalus: sausmedį, mont- 
bretę ar net be galo retus, tarkime, orchidėją, Kerio leliją 
ar uolaskėlę. 

Kalbėdamas Kristis pajuto, kaip iš krūtinės gelmių 
veržiasi liūdesys. Lara nieko nepasakė, tik žvilgtelėjo į jį. 

— Bet jiems vis tiek labiausiai patikdavo pakrantėje 
ieškoti lobio, - pridėjo Kristis, bandydamas pralinks- 
mėti. - Niekad negali žinoti, ką gali rasti ir ką jūra šian- 
dien gali pasiūlyti. 

— Smagu, - tarstelėjo Lara, nors pati nesišypsojo. — 
Nuo tada, kai Načio... kai tai nutiko, nuolat randu vai- 
kiškų drabužėlių - paplūdimyje paliktų seilinukų, pa- 
mestą batuką, žaislų, čiulptukų. 

Kristis dėmesingai nužvelgė Larą. 

- Ir ne tik šiame paplūdimyje, - tęsė ji, - bet ir kitose 
įvairių šalių pakrantėse. Atrodo, tai įprasta - vaikai vi- 
sur nerūpestingai elgiasi su savo daiktais, o nuolat sku- 
bantys tėvai to nė nepastebi. Žinai, prieš kokius metus 
Brazilijoje sėdėjau vienoje paplūdimio kavinėje. Šalia 
manęs buvo įsitaisiusi atostogaujanti britų šeima. Mama 
su trimis vaikais sėdėjo prie staliuko, ant kurio buvo 
padėtas vienas vaikiškas batukas. Kaip dabar atsimenu 
tą vienišą batuką, į kurį buvo nukrypę visų žvilgsniai. 
Paskui nuo paplūdimio pusės pasirodė tėtis, ir žmona 
jo paklausė Na, ar pavyko rasti?, bet vyras tik neigia- 
mai papurtė galvą. Staiga ją apėmė baisus įniršis ir veidą 
užliejo raudonis. Pamenu, kaip ji tarsi laukinė sugriebė 
berniuko ranką ir pratrūko šaukti Kiek kartų tau karto- 
jau? Vaiko skruostais ritosi stambios ašaros. Tai bran- 
giai kainuoja. Negaliu tau pirkti naujų batų kaskart, kai 
vieną pameti! Žiūrėjau į tą vaiką ir nežinau kodėl, ar dėl 
jo nerūpestingumo, ar dėl susikrimtusio veido ir ašarų... 
manyje pradėjo kažkas kauptis. Nežinau, kas man pasi- 
darė, bet netikėtai pratrūkau: 

- Tai batukas. Tai tik batukas. 

Kristis atidžiai ją stebėjo, rankas susikišęs į kišenes. 
Šiaušdamas vėjas atgalios kedeno jo plaukus. 

— Arjie tave išgirdo? - paklausė jis. Paskubomis link- 
telėjusi galvą Lara nusišypsojo ir pabandė nusijuokti. 
Kristis suvokė, kad ji stengiasi viską užglaistyti. 

— Dar ir kaip išgirdo. Nužvelgė laukiniu paklaikusiu 
žvilgsniu, tarsi būčiau kokia beprotė. Nieko nepasakė, 
tik paskubomis išsitempė vaikus ir išėjo. Aš jų nekalti- 
nu. Turbūt iš tikrųjų atrodžiau keistai. 

Lara nutilo, nors Kristis jautė, kad istorija nebaigta, 
bet ji nebedrįso jos tęsti. Iš staigiai nutraukto pasakoji- 
mo ir išsiblaškiusio Laros žvilgsnio jis suprato, kad anai 
šeimai tardama tuos žodžius Lara apsipylė ašaromis. 
Akimirką jiedu stovėjo vienas šalia kito, ir Kristis galėjo 
užuosti druskos kvapą, tvyrantį vos šešių juos skiriančių 
colių erdvėje. 

— Kaip tai vadinasi? - paklausė Lara, nuo veido 
nubraukdama plaukus ir paleisdama juos pavėjui, - 
likučiai, kuriuos atsitraukdamos bangos palieka pa- 
krantėje? 

Kristis akimis permetė pakrantėje nusidriekusį jūr- 
žolių taką. 

- Tai vadinasi pakrantės sąnašos. 

— Ak, - švelniai atsiduso Lara. - O aš vis galvojau. 

Po akimirkos jiedu apsisuko ir patraukė atgal tuo pa- 
čiu keliu, kuriuo atėjo, tik šįsyk lėčiau, nebe tais ryžtin- 

gais žingsniais, nešte atnešusiais juos čia, kupinus smal- 
sumo ir jaudulio. 

- Ar nepameni, kaip dviese paplūdimyje knaisioda- 
vomės po tas sąnašas? - paklausė Lara. 

— Pamenu. 

Taip jie ir susipažino. 

- Ar kada nors apie tai pagalvoji? 

Orą, sakytum, pripildė tyliai ištartas Laros klausi- 
mas. Krisčiui dingtelėjo, kad nebūtų to klaususi, jei nie- 
ko nebejaustų. 

— Kartais, - atsakė jis. 

Kristį užklupo naujas jausmas, o veikiau tas, kurio 
seniai nebuvo patyręs. Tas saldus pradžios silpnumas. 
Toks netikėtas jaudulys tarsi perliejus botagu. Kristis 
pajuto, kokia jam Lara brangi. 

Atgijo anos dienos prisiminimas. Kristis galėjo visą 
istoriją papasakoti iki smulkmenų: vienas vaikščiojau pa- 
krante, braidžiodamas po jūros sąnašas, ir staiga išvydau 
tave. Ten, prie uolos tvenkinių, - buvai basakojė, sijono 
palankos sukištos už trumpikių. Graibydama vandenyje 
ieškojai plukių, o atšlijusi išvydai mane - stovėjau neat- 
plėšdamas nuo tavęs akių ir, žinoma, užstojau tau šviesą. 
Iki kelių įbridusi į vandenį atrodei stipri it amazonė. Vei- 
das tamsus, paskendęs šešėliuose, netvarkingai apkritę 
tamsūs plaukai. Iš vos pastebimos šypsenos supratau, jog 
žinojai, kad tave stebėjau. Jutai, kad sekiau tave akimis. 
Spėjau, kad tau trylika ar keturiolika metų. Tyliai ir ma- 
žumėlę droviai tarstelėjai „labas“. Man išsyk padarė įspūdį 
tavo balsas, kažkas viduje sukirbėjo ir palietė širdį. Tą pa- 
čią akimirką supratau, kad tarp mudviejų kažkas vyksta. 

Tiesa, Kristis jai to nepasakė. Žinoma, kad ne. Ir taip jau 
pernelyg daug kalbėjo, o apie tai pasakoti nebuvo saugu. 

Jiedu nusiropštė nuo uolų, ir kai vėl pajuto kietą smė- 
lį, Lara grįžtelėjo į jo pusę. Jos veidas buvo stojiškai ra- 
mus, bet viduje vyko kova. 

— Tai atsitiko todėl, kad jie aptiko jo batuką, supran- 
ti? Načio batuką. Sandalą. Jie rado jį viename paplūdi- 
myje. 

Krisčiui užgniaužė kvapą, ir jis pažvelgė Larai tiesiai 
į veidą. 

- Be to, jie dar rado kelis vaikiškus drabužėlius, - tęsė 
Lara, kone abejingai, - bet nė vienas jų nebuvo Načio. 
Išskyrus sandalą. Pamenu, kaip apžiūrinėdama tą krū- 
velę drabužių aptikau jo sandalą ir pajutau, kaip širdį 
perveria baisus dieglys. 

Krisčiui sunku buvo įsivaizduoti panašų skausmą. 
Sykį, būdama penkerių ar šešerių, buvo dingusi Eiv- 
rilė. Buvo graži diena, aplink zujo ūkininkai ir darbi- 
ninkai - pilna žmonių. Tarsi paklaikęs nuo jaudulio, 
jis visur jos dairėsi minioje. Kai galiausiai mergaitė 
atsirado raudonu tarsi jautiena paltuku, Krisčiui tarsi 
akmuo nuo širdies nusirito ir jį užplūdo baisus noras 
verkti. Kristis negalėjo įsivaizduoti skausmo netekus 
vaiko, skausmo, įsirėžiančio giliai į krūtinę, kai, rodos, 
niekuomet nebus įmanoma juo atsikratyti. Neturėti ki- 
tos išeities, tik nešiotis jį savyje ir su juo susigyventi. 
Metams bėgant ir mąžtant vilčiai, lieka viena - ilgėtis 
vaiko iš praeities. 

— Neįsivaizduoju, kaip tau pavyksta tai ištverti, — 
Kristis buvo atviras, jo viduje vėrėsi skausmo klodai. 

Lara nusišypsojo, o iš jos šypsenos buvo matyti drąsa 
ir liūdesys. Ji draskė jam širdį. 

- Jie nusprendė, kad Načio batukas yra įrodymas, jog 
jis miręs, - rimtai atsakė ji. 

-— Bet tau taip neatrodo? 

— Ne. - Laros balsas nuskambėjo taip graudžiai ir 
ryžtingai, kad privertė Kristį įdėmiai į ją pasižiūrėti. 

- Vadinasi, taip ir nėra, - patikino Kristis, vis dar aki- 
mis įsikibęs į Larą. - Jei būtų miręs, žinotum. Jaustum. 

Laros veidas pasikeitė. Krisčiui atrodė, kad per tą 
stojišką kaukę jis įžvelgia šį tą daugiau. Tarp jųdviejų 
nuvilnijo nauja supratimo banga, gili, abipusė ir neįvar- 
dijama, užpildanti tarp jų plytinčią erdvę. 

Didėjo bangos ir vis stipriau plakė vėjas. Kai jiedu 
pasiekė Laros namų laiptus ir atsisveikino, artinosi va- 
karas. Laiptų apačioje Kristis stabtelėjo ir luktelėjo, kol 
Lara susiieškos raktus ir atsirakins duris, o paskui apsi- 
suko ir paplūdimiu patraukė namo. Po kiek laiko Kristis 
svarstė, ką dabar Lara veikia: svaiginasi ir neria į už- 
marštį, kurią padeda prisišaukti maišelio turinys? Net 
jei ir taip, Kristis jautė, kad neturi teisės jai priekaištauti. 
Galvoje ir vėl iškilo anos dienos prisiminimas, kai jį ap- 
akino spindintis vanduo, tyvuliavęs aplink jos ilgas nuo- 
gas kojas, išnirusias iš žėrinčių tvenkinių. Tiesa, vidinis 
balsas jį įspėjo susilaikyti nuo panašių prisiminimų, nes 
grįžti atgal gali būti be galo pavojinga, todėl jųdviejų 
bendrą praeitį reikia palikti ramybėje. 

Prieš trejus metus mano gyvenimas buvo visiškai ki- 
toks - galima sakyti, paprastesnis ir judresnis. Gyvenau 
su Alechu ir Načio - dviem savo gyvenimo vyrais, 
drauge su jais keliaudavome iš vienos vietos į kitą, nie- 
kur ilgėliau taip ir neapsistodavome. Tarsi koks atsitik- 
tinis Brauno judėjimas. Na, nevisiškai taip kaip apra- 
šyta Džeko Keruako knygoje - linksmiau ir su mažiau 
narkotikų. Apskritai tai buvo laimingiausi mano gyveni- 
mo metai. Gimus Načio, gyvenimas mažumėlę sulėtėjo: 
rodos, tapome atsargesni, vengėme nuotykių. Pamenu, 
kaip prie Peru pasienio pakeliui į Boliviją stovėjau prie 
krūtinės pasirišusi vaiką ir stebėjau, kaip ilga sunkve- 
žimių, furgonų ir kitų transporto priemonių eilė kerta 
sieną. Daugelis jų su sudaužytais priekiniais stiklais - tai 
buvo įrodymas, kad kelyje siautėja smurtas. Su juo tek- 
davo susidurti ir anksčiau, tačiau nekreipdavome į tai 

dėmesio, trokšdami išbandyti naujas galimybes, tačiau 
tą dieną susirūpinusiu veidu Alechas grįžtelėjo į mane 
ir liūdnai tarė: 

— Neverta rizikuoti. 

Tiesa, daug kas liko kaip buvę. Vos atvykusi į naują 
miestą ar kaimą, nepraleisdavau progos apsilankyti ne- 
naujų knygų keitykloje. Pietų Amerikoje jų buvo visa 
gausybė, prie kavinių, hasjendų ar restoranų. Lentynose 
gulėjo knygos, paliktos ankstesnių lankytojų. Tai buvo 
tarsi milžiniška biblioteka, išplitusi po visą subkontinen- 
tą, ir ja naudotis galėjai be skaitytojo pažymėjimo. Vos 
perskaitytas knygas pakeisdavau naujomis. Labiausiai 
man patiko keitykla Puolę angelai Kuske, ant kurios sie- 
nos buvo užrašas: Vienišas vyras ieško knygų mėgėjų, 
su kuriais galėtų apsikeisti mėgstamomis knygomis. 
Dvi knygas keičiu į vieną. Jausmingumas - privalu- 
mas. Kol kiti keliaudami visur dairydavosi interneto ka- 
vinių pasitikrinti elektroninio pašto, aš ieškodavau nau- 
jos knygos. Skaičiau viską, kas pasitaikė po ranka, - Vil- 
burą Smitą, J. G. Balardą, Timą Vintoną, Danielį Stylą, 
Andželą Karter, Harį Kunzru, J. K. Rouling. Taip vieną 
po kito rinkdavausi literatūros kūrinius, o perskaitytus 
pakeisdavau naujais. Taip anuomet mes ir gyvenome, 
prie nieko ilgiau neprisirišdami - nepastovus ir nuolat 
besikeičiantis gyvenimo būdas. 

Grįžusi namo lioviausi skaityti. Šiame mieste nėra 
knygų keityklos, tik biblioteka, kurioje reikalaujama 
skaitytojo pažymėjimo, o man trūko jėgų pildyti įvai- 

rias anketas, nes bet kokia biurokratija man atrodė ti- 
kras prakeikimas. Tiesa, popietėmis pradėjau lankytis 
interneto kavinėje. Prieš trejus metus neturėjau net 
elektroninio pašto. Man jo ir nereikėjo. Kiti mūsų pake- 
leiviai - Rodžeris, Širlė ir net Ernestas - mudu su Ale- 
chu laikė tikrais bepročiais. Ypač mane. Sykį Rodžeris 
pasišaipė, esą būsiu likusi vienintelis dinozauras visoje 
Pietų Amerikoje, neturintis elektroninio pašto dėžutės. 
Tiesa, aš anaiptol nesijaučiau esanti dinozauras. Niekaip 
nesijaučiau. Be abejo, žinojau, kad mano gyvenime nėra 
nė mažiausios tvarkos, tačiau anuomet man nėmaž ne- 
rūpėjo priklijuoti sau kokią etiketę. Nemačiau prasmės 
valandų valandas leisti priešais kompiuterio ekraną ir 
mieliau šildžiausi saulėje atsivertusi naują knygą. 

Mano santykis su internetu, galima sakyti, privers- 
tinai prasidėjo dingus Načio. Kiekvieną savaitę grįžusi 
namo prasėdėdavau gerą valandą kantriai atlikdama 
paiešką ir vildamasi gauti naujos informacijos ar bent 
užuominą apie tai, kur jis galėtų būti. Tiesa, man atrodo, 
kad tik dėdavausi ieškanti, iš tiesų ne itin tikėdamasi ką 
nors rasti. Kartais gaudavau kokį laiškelį iš Širlės ar Ro- 
džerio, o sykį net iš Silvijos, dėl to likau labai nustebusi, 
bet štai iš Alecho - niekuomet. Tiesą sakant, nelabai ir 
tikėjausi. Jis vengė bet kokių naujų komunikacijos for- 
mų, mieliau siuntinėjo neprirašytus atvirukus su savo 
slaptuoju suodžių ženklu. Nuo to laiko, kai sugrįžau 
namo, gavau juos net net tris, o paskutinį aptikau šįryt. 
Pastarasis buvo iš Arekipos, nepaprastai gyvo pietų Peru 

miesto, Andų pašlaitėje. Atvirukas buvo su Chuanitos, 
mažos mergaitės, atvaizdu, kurios kūnas - maždaug 
penkių šimtų metų, beveik puikiai išsilaikęs - buvo ras- 
tas ledyne ir dabar rodomas Arekipos muziejuje. Pame- 
nu, kaip su Načio ėjome jo apžiūrėti ir kaip vaikas išsi- 
gando. Kūnas buvo padengtas vašku ir atrodė nenatūra- 
liai. Galvoje buvo kirčių žymės - ryškūs įdubimai tose 
vietose, kuriose kaukolė buvo knežinama. Nors buvau 
tikinama, esą mergaitė nuskendo anksčiau nei spėjo pa- 
justi skausmą, nesilioviau galvoti apie nelaimėlę ledinio 
kalno viršūnėje - kaip ten turėjo būti šalta ir kaip siau- 
bingai jie su ja pasielgė, paaukoję ją dievams. 
Nesilioviau galvoti, kodėl Alechas pasirinko šį at- 
viruką? Kodėl man atsiuntė atviruką su Chuanita, kai 
buvo visa gausybė atvirukų su Arekipos vaizdais? Užuot 
atsiuntęs kokį mielą katedros bokštą ar Šventosios Kata- 
linos vienuolyną, jis pasirinko vaizdą, turėjusį pažadinti 
jausmus. Koks tikslas, išskyrus norą sukelti skausmą, 
buvo siųsti atviruką su mirusio vaiko atvaizdu? Inter- 
netas pasitaikė lėtas, todėl parėmusi galvą ant rankos 
spoksojau pro langą. Kavinėje buvau viena, nes likusi 
miesto dalis laiką leido uoste žiūrėdama regatą. Gatvė- 
je tarp pastatų buvo ištempta virvė, ant jos sukabintos 
vėjyje pleveno ryškios vėliavėlės. Žiūrėdama pro langą 
pastebėjau, kaip pro praviras lažybų punkto duris išny- 
ra pažįstama figūra. Tai buvo Kristis. Labai nustebau, 
nes niekuomet nemaniau, kad jis galėtų būti lošėjas, jau 
veikiau doras bendruomenės narys - tėvas, mokytojas, 

atsakingas pilietis. Akimirką stabtelėjęs, jis kažką įsikišo 
į kišenę, veikiausiai laimėtus pinigus, ir apsidairė į šalis. 
Kristis elgėsi kiek slapukiškai. 

Begėdis, pamaniau, šypsodamasi, kai jis atsitraukė 
nuo lažybų tarpininkų ir nuskubėjo gatve. 

Kompiuteris urzgė, švietė saulė, ji pasiekdavo mane 
net atokiausiame kampe, ir aš supratau, kad nebenoriu 
čia likti. 

- Po galais, - nusikeikiau stodamasi, viena ranka jį 
išjungdama, kita siekdama švarko. 

Gatvės tolumoje girdėjau šurmuliuojančią minią, no- 
sinius garsiakalbių riksmus, o pasukusi už gatvės kam- 
po išgirdau, kaip triukšmas stiprėja. Pasekiau Krisčiui 
įkandin žiūrėdama į jo kvadratinius pečius, mąslią eise- 
ną, į priekį palinkusią galvą, tarsi tyrinėtų priešais nusi- 
driekusį šaligatvį. Nemanau, kad Kristis mane pastebė- 
jo. Žingsniuodama prisiminiau vieną lietingą vaikystės 
vasaros popietę, kurią praleidome drauge. Tą vasarą 
susitikdavome kone kasdien. Turėjau raketes, kurios 
priklausė mano tėčiui - seno modelio medinės raketės 
dideliais kvadratiniais rėmais, saugančiais ne žaidimo 
metu. Lietaus suplūktame smėlyje mudu braižydavome 
aikštę ir mušinėdavome kamuoliuką. Kartkartėmis su 
mumis ateidavo ir Sorča, tačiau ją ne itin traukė spor- 
tas, be to, ji pradėjo avėti aukštakulniais bateliais ir nie- 
ku gyvu nenorėjo nusilaužti kulniuko, todėl paprastai 
tik sėdėdavo kopose ir žiūrėdavo į mus, kartais, iškilus 
neaiškumų, atlikdavo teisėjo vaidmenį. Mudviejų su 

Krisčiu jėgos buvo apylygės, todėl pasitaikydavo ir labai 
karštų kovų. 

Kol sekiau jam įkandin, mano galvoje iškilo ana lie- 
tinga popietė, kai žaisti atrodė per drėgna, nes atūžė iš- 
ties įspūdinga liūtis. Mudu su Krisčiu mano verandoje 
dažėme mamos atitemptą suoliuką. Šis buvo nuteptas 
žaliai, bet ji užsimanė, kad būtų mėlynas. Aš pradėjau iš 
vienos pusės, o Kristis - iš kitos, ir taip pamažu mudu 
artėjome vienas prie kito. Nors tarp mūsų buvo trejų 
metų skirtumas, jo nebuvo justi. Šiaip ar taip, tai buvo jo 
paskutinė vasara prieš įstojant į universitetą, todėl giliai 
viduje jutau nerimą, kad jis susiras ten naujų draugų, 
vyresnių ir labiau išprususių, o aš galiausiai jam pasiro- 
dysiu per vaikiška, netaktiška ir nesubrendusi. Galbūt 
ir jo galvoje sukosi panašios mintys, nes tą vasarą kartu 
leidome kiek įmanoma daugiau laiko. Netrukus mudvi 
su mama paliko ir tėtis, tą pačią popietę, kai dažėme, 
girdėjome, kaip jiedu smarkiai ginčijasi. 

Iš pradžių stengėmės nekreipti dėmesio į tai, kas 
vyksta už durų - kalbėjomės, juokavome ir elgėmės 
taip, tarsi anapus nebūtų prasidėjęs trečias pasaulinis 
karas. Tiesa, dar nepasiekusi suolelio vidurio, supratau, 
kad ginčas įgijo naują pobūdį. Galiausiai mane paveikė 
tvyranti nuotaika tarsi klausydamasi dainos girdėčiau, 
kaip pasikeičia melodija ir įsivyrauja minorinės natos. 
Kristis nutilo, sakytum, būtų be galo įsigilinęs į dažy- 
mą, o aš - atvirkščiai - niekaip nesilioviau tarškėjusi, 
visomis pastangomis bandydama išlaikyti linksmumą ir 

taip atsverti jo tylėjimą ir atsklindančius tėvų riksmus. 
Dabar tai prisiminus atrodo juokinga - mudu suklupę ir 
įsitvėrę teptukus, kaip iš kibiro pila lietus ir tiesiai prieš 
nosį byra tėvų santuoka. Tada - tai man įstrigo labiau- 
siai - Kristis padėjo teptuką ir paėmė mane už rankos. 
Nė vienas nepratarėme nė žodžio. Net nepažvelgėme 
vienas kitam į akis. Tik stovėjome tarsi sustingę, kol at- 
sivėrė permatomos durys ir pro jas išėjo tėvas, po kelių 
minučių suurzgė jo užvedamas automobilis. Tik kai ma- 
šinai nutolus įsigalėjo tyla, Kristis paleido mano ranką, 
ir mudu baigėme dažyti, sakytum, nieko ypatinga nebū- 
tų įvykę. Anuomet buvau penkiolikos. 

Ilgai nebuvau prisiminusi tos popietės, bet sekdama 
Kristį iki uosto prisiminiau aną dieną: jo rankos tvirtu- 
mą, jėgą ir švelnumą, viskas drauge mane nepaprastai 
guodė. Panašios mintys lindo į galvą stebint jį besibrau- 
nantį pro regatos minią, o aš, nenusprendusi, ką daryti 
toliau, sustojau. Per pastaruosius dvejus metus dėjau 
visas pastangas vengti minios. Retai kada veldavausi į 
spūstį, nes paprastai tai visuomet pasibaigdavo blogai. 
Stovėjau šurmulio pakraštyje ir tiesiau kaklą pažiūrėti, 
kur link Kristis nuėjo, kai netrukus, perskaičius varžybų 
dalyvių vardus, pasipylė plojimai. 

Užvaldyta nerūpestingumo broviausi pro minią, iš 
visų pusių stumdoma žmonių. Toli priekyje nepaleidau 
iš akių Krisčio pakaušio, iškilusio aukščiau kitų. Jis buvo 
aukštas tiesus vyras, ir mažiausias jo nugaros slanks- 
telis reikalavo erdvės. Atsidūriau kiek galima arčiau, 

nors laikiausi atstumo. Tikrai neketinau šūktelti jo var- 
du ar tarsi beprotė pratrūkti mosikuoti rankomis. Tik 
stovėjau kaip įbesta ir tyliai jį stebėjau. Šalia jo atsirado 
blondinė - ne Sorča ir net ne kita pažįstama moteris. 
Rankose ji laikė kūdikį - šis baltapūkis buvo tikra ma- 
mos kopija: didelėmis akimis nė nemirksėdamas jis ste- 
bėjo aplink gausiai susirinkusius žmones. Kūdikio plau- 
kai buvo sušiaušti balti kuokštai, o minkštučiame veide- 
lyje įsispraudusi smalsi šypsena. Jis glaudėsi prie mamos, 
o ši ramindama švelniai jį sūpavo. Nė vieno jų - motinos, 
vaiko, Krisčio - nepaleidau iš akių. Toli gražu neatsitikti- 
nai susibūręs trejetas kartu atrodė taip nuostabiai, kone 
spinduliavo, sakytum, reklamuotų ką nors rimta ir gar- 
binga - sveikatos draudimą ar vitaminus. Jie man priminė 
paveikslėlį iš mokyklinio tikybos vadovėlio, aukštinančio 
šeimos vertybes, o seksą - tik kaip magišką dovaną, skirtą 
gyvybei sukurti. Užburta šios šeimyninės laimės spinde- 
sio akimirką pamiršau mane supančią minią. 

Staiga nuaidėjo trumpas šūvis, ir susibūrusia minia 
tarsi atsakas nuvilnijo jaudulys. Varžybos prasidėjo, ir 
susirinkę Žmonės sužiuro į valtis. Staiga akyse sužaibavo, 
kažkas stuktelėjo į galvą, burnoje pajutau metalo skonį, 
o iš skrandžio stryktelėjo rūgšties banga. Tada viskas, 
sakytum, aptemo, o atsikvošėjusi pajutau, kad kažkas 
tvirtai laikydamas mane už alkūnių tempia iš sambrūz- 
džio. Tarp padrikų pro akis slenkančių vaizdų mačiau 
grindinio akmenis, savo batų padus, dangų, vandenį ir 
akinantį saulės spindesį. 

Atgavusi sąmonę supratau, kad sėdžiu ant suoliuko, 
galvą įspraudusi tarp kelių ir akimis stebeilydamasi į 
žvyrą. Ant nugaros jaučiau kažkieno ranką, o prie au- 
sies išgirdau balsą. 

— Lara? Ar viskas gerai? 

- Taip, - patikinau pakeldama galvą ir rankomis įsi- 
tverdama į suoliuką. - Atrodo. 

Mažumėlę svaigo galva. Šviesa atrodė per ryški, bur- 
noje buvo justi rūgšties skonis, ir man dingtelėjo, kad 
būsiu vėmusi. 

— Buvai nualpusi, - pranešė Kristis ir aš grįžtelėjau jo 
pusėn. Jo veidas atrodė susirūpinęs, o akys tarsi pamišė- 
lio aukštyn žemyn perbėgo manimi. 

— Kristis, - pratariau jį pažinusi. 

- Bingo. 

Kiek laiko abu sėdėjome, kol galiausiai išsitiesiau ir 
bandydama suvokti, kas dedasi, ėmiau dairytis į šalis. 
Mudu ilsėjomės ant suoliuko šalia tilto, atokiau nuo re- 
gata susidomėjusios minios. Stebėjausi, kaip jam pavyko 
mane čia atvilkti. Mintyse regėjau vaizdą, kaip persime- 
tęs mane per petį Kristis tempia mano apsunkusį kūną, 
mano kojos tįsta šaligatviu, o iš burnos driekiasi seilės. 
Tai nebuvo pats šauniausias vaizdas. 

— Tai bent, - tarė Kristis, o jo balse pasigirdo nuosta- 
ba. - Niekuomet neteko matyti panašaus alpulio. 

— Tai aš nualpau? 

— Taip. 

— Tarsi Holivudo filme. 

— Tik nespalvotame, - pataisė Kristis. - Ir nebylia- 
me. 

Krisčio ranka vis dar gulėjo man ant nugaros, ir, tarsi 
tik dabar atsikvošėjęs, jis paskubomis ją atitraukė ir at- 
silošė, kojas sukryžiuodamas per kulnus. 

- Kaip manai, kas ten nutiko? - įtarimų pilnas jo 
balsas privertė mane prisiminti jo veidą, kai aną dieną 
užklupo mane rūkančią žolę ir nusmelkė aštriu, smer- 
kiančiu žvilgsniu. Kristis, be abejonės, manė, kad aš ap- 
sirūkiusi, ir buvo tikras, kad tai ir bus šio dramatiško 
priepuolio priežastis. 

— Aš nesu apsvaigusi, - paaiškinau, kai galvoje po 
truputį pradėjo šviesėti. - Tiesiog minia mane gąsdina. 

- Iš tikrųjų? Nepamenu, kad tave būtų kankinusi to- 
kia fobija. Kada pradėjai alpinėti? 

Akimirką apie tai susimąsčiau. 

- Nebegaliu prisiminti. - Šis nekaltas melas nusklen- 
dė tarp mūsų atslinkus tylai. 

Tik staiga užklupta nelaukto jausmo persigalvojau ir 
nusprendžiau viską jam išpasakoti. Puikiai pamenu aną 
dieną paplūdimyje, kai jis suprato, kad Načio gyvas, nes 
jei tik dėtųsi taip manąs, būčiau pajutusi - tas įsitikini- 
mas, įsitvirtinęs jo žodžiuose, tarsi iš tikrųjų būtų tuo 
visiškai tikras, žvilgsnio nuo manęs nenuleidžiančios 
akys. Gal dėl to, kad vis dar jaučiau svaigulį, o gal dėl 
to, kad po alpulio man grįžo nuovoka, o gal vien todėl, 
kad jis to paklausė, kad ir kaip ten būtų, mane užvaldė 
nenumaldomas noras jam viską papasakoti, iškloti jam 

visą istoriją, kad ir jis, o ir visi kiti sužinotų, kas nutiko. 
Galbūt tai padės jaustis ne tokiai vienišai. 

— Tiesą sakant, galiu prisiminti, - pradėjau. - Tai 
atsitiko Brazilijoje prieš kelerius metus, maždaug tuo 
metu, kai jo netekau. 


Stovyklavome dulkėtoje aikštelėje, šalia raudono 
molkelio, netoli Ubatubos. Palapinė buvo praverta ir 
vienas atlankas pakeltas, todėl prieš akis vėrėsi didžiu- 
lė pieva ir nusidriekusi tvoros viela. Po neaukštomis 
obelimis vaikydami šalin vabzdžius uodegomis plakė 
arkliai. Netoliese ganėsi ir galvijai. Naktį girdėjau, kaip 
jie bliauna, dejuoja, o kažkur tolumoje skalija šunys. Po 
vidurnakčio erzelis taip įsisiautėjo, kad iškišau galvą pa- 
žiūrėti, kas ten dedasi, tačiau tik gęsdamas ruseno lau- 
žas, o virš galvos didžiulėje dangaus platybėje vietomis 
mirkčiojo žvaigždės. 

Tą naktį Načio beveik neužmigo. Gulėdamas tarp 
mūsų su Alechu nuolat spardėsi, nedidelis jo kūnelis 
rangėsi po antklode, o plaukai lipo prie prakaitu išpiltos 
kaktos. Ryte, kai bandžiau vaiką aprengti, jis buvo pik- 
tas ir irzlus. Įsispitrijęs nenorėjo manęs klausyti, todėl 
buvau priversta jėga jį apvilkti. Lauke girdėjosi storas ir 
stiprus Širlės balsas ir sodrus Rodžerio baritoninis juo- 
kas, pergalingai išvaikęs ryto ramybę. Į palapinę veržė- 
si skardinių ir stalo įrankių žvangesys, kai Načio kojas 
bandžiau jėga įgrūsti į nudėvėtus sandalus, kad juos už- 
segčiau, traukdama jį į savo pusę. Pamenu jo pienišką 

kvapą ir nuo miego vis dar šiltą kūną. Viską atiduočiau, 
jei galėčiau sugrąžinti šią akimirką. 

Alechas jau buvo lauke ir staiga man šūktelėjo, kad 
su Silvija traukia į turgų. Mačiau ją stovinčią už jo, dai- 
liai apsirengusią, pasiruošusią ir laukiančią saulėje. 

- Palaukite, - šūktelėjau, - ir mes keliausime drau- 
ge. 

Plaukus užsikišusi už ausų dairiausi sandalų ir 
krepšio. Ant palapinės gulėjo permestos antklodės, 
miegmaišiai ir drabužiai, todėl neįstengiau rasti Načio 
megztinio. Lauke Silvija juokėsi, o jos ilgi geltoni, į kasą 
supinti plaukai blizgėjo saulėje. 

— Tiek to, - ištariau garsiai, liovusis ieškoti. Vėliau 
naktimis šis skubotas sprendimas nedavė man ramybės, 
nes darėsi vis vėsiau, oras stingo nuo šalčio, todėl minty- 
se nuolat regėjau vaizdą: mano mažylis vienomis juodo- 
mis trumpikėmis, oranžiniais marškinėliais ir nutrintais 
sandalais. Manęs neapleido siaubinga sąžinės graužatis. 
Ir kodėl man pritrūko kantrybės surasti jo megztuką? 
Vėliau aptikau jį sugrūstą į kuprinę, raudoną su melsvais 
lopais alkūnėse. Pamenu, kaip iškėlusi jį į viršų spau- 
džiau prie veido, ir mane sukrėtė į jį įsismelkęs vaiko 
kvapas. 

Visas ketvertas keliavome sausu molingu keliu. Na- 
čio strakaliojo šalia manęs, savo maža rankele įsitvėręs 
mano rankos. Kartkartėmis abu stabtelėdavome pakelti 
vieno ar kito keistos formos akmenėlio ir įmesdavome 
jį į jo vaikišką kibirėlį. Kai nusigavome iki siaurų Uba- 

tubos gatvelių, dėl bemiegės nakties Načio kamavo nuo- 
vargis — jis timpčiojo mane už rankovės, sunkiai vilko 
kojas ir nerodė nė mažiausio noro eiti toliau. Kelias į 
turgų buvo suiręs, betonas išvarpytas didžiulių įtrūkių, 
todėl teko žingsniuoti atsargiai. Prie rotušės šurmuliavo 
žmonių sambrūzdis. Švietė transparantai, į juos suglu- 
musios spangino pusamžės moterys paniurusiais vei- 
dais, baltais marškinėliais, po krūtine sunėrusios rankas. 
Kai ėjom pro šalį, stipriai laikiau Načio už rankos. Prie- 
kyje mačiau, kaip neskubėdami žingsniuoja Alechas su 
Silvija. Vieną ar du kartus jie atsisuko pasižiūrėti mūsų, 
galiausiai sustojo ir luktelėjo, kol juodu pasivysime. 
Pagrindinėje aikštėje kareiviai žygio kelnėmis ir rusvai 
žalsvos spalvos marškinėliais, aptaškytais baltais dažais, 
dažė nedidelę akmeninę bažnyčią. Tą gražų rytą jie atro- 
dė linksmi ir trykštantys jaunyste. Vėliau kelis jų mačiau 
slankiojančius po turgavietę - nutįsusiais veidais, dažais 
ištepliotais marškinėliais, jie dairėsi šūkčiodami mano 
sūnaus vardą. 

Nusigavome į turgavietę ir mane akimirksniu užliejo 
triukšmas: cypčiojo viščiukai, lojo šunys, garsiai kriokė 
fabrikų mašinos. Visur aplinkui virte virė gyvenimas. 
Ore tvyrojo tirštas virtuvinis debesis, ir kai Načio prie 
manęs prisiglaudė, jaučiau nuo jo sklindantį susižavėji- 
mą, sumišusį su baime, - akimis bėgiodamas aplinkui, 
jis traukte traukė į save vaizdus, garsus ir kvapus. Tai 
buvo viena turgaviečių, kokių visa gausybė esama Peru, 
Čilėje, Bolivijoje ir Brazilijoje. Visos jos be galo panašios 

viena į kitą. Paprastai įrėmintos didžiulių pastatų, o ant 
ilgų kolonų išskleistas stogas atrodo it fabriko karkasas. 
Viduje eilėmis sudėlioti prekystaliai, keli jų padengti 
brezentu ar mėlyna plėve, ant nelygių grindų netvar- 
kingai pasklidę išklerę stalai. Didžiulė prekių įvairovė: 
žirnių maišai su sidabro spalvos šaukštais, krūvos vaisių 
ir daržovių, virš galvos kabaruojančios svarstyklės. Prie 
mėsos prekystalių slampinėjo šunys, laižydami kraujo 
balutes, o virš galvų skraidžiojo spiečius musių. Praė- 
jome pro prekystalį, kitapus jo žemaūgė stambi mote- 
ris raukšlėtu it razina veidu linksmai nusiteikusi kapo- 
jo viščiukams galvas ir kojas. Pagauta šviesos kapoklė 
ryškiau sušvysčiodavo, ir aš pajutau, kaip Načio stipriau 
įsikimba į mano ranką ir prisispaudžia. Turistai mata- 
vosi alpakos vilnos kepures ir pirštines. Atrodo, tokia 
įvairovė, nors iš tiesų viskas vienas ir tas pats: antklodės, 
lėlės, Pano fleitos, karoliai, diržai, piniginės, ryškiaspal- 
viai, akį rėžiantys marškinėliai ir pončai. 

Načio panūdo apžiūrėti roplius ir prekystalį su įvai- 
riais stikliniuose narvuose tupinčiais vorais ir gyvatė- 
mis, nuo kurių apstulbę praeiviai negalėjo atplėšti akių. 

— Mama, prašau, - maldavo jis, nuo tamsių kaip ra- 
šalas akių braukdamas šalin plaukus. 

- Eikite, - paragino mus Alechas. - Mudu su Silvija 
galime ir vieni apsipirkti. Vėliau jus susirasime. 

Kai Alechas ištarė šiuos žodžius, man suspaudė širdį, 
viduje pajutau kylantį pasipriešinimą. Silvija man nusi- 
šypsojo ryškiai baltais ir sveikais dantimis; mėlynos lie- 

menėlės juostos buvo įsirėžusios jai į pečius. Tą akimir- 
ką niekuo nebebuvau tikra. Stojo tyla, ilgesnė nei turėtų. 
Bandžiau ką nors pasakyti, bet Alecho veidas atrodė ne- 
patenkintas, o akys nutvilkė veriančiu žvilgsniu. 

— Eikite, Lara, - paliepė jis, o jo balse pasigirdo ne- 
kantrus irzlumas, kurio anksčiau neteko girdėti. Jiedu 
pradėjo nuo mūsų tolti. 

Gerą minutę nepaleidau jų iš akių, kol galiausiai nė 
nežvilgtelėję atgal jiedu pradingo minioje. Mudu su Na- 
čio apsisukome ir patraukėme prie prekystalio su rop- 
liais, nors negalėjau susivaldyti dar kartą negrįžtelėjusi. 
Pamačiau juodu pačiame eilės gale - jis žemesnis už ją, 
su tais atpalaiduotais pečiais ir juokingu galvos judesiu. 
Silvija ilga liekna nugara ir geltona kasa, nukarusia ant 
rausvo marlinio drabužio. Ji atmetė atgal galvą juokda- 
masi iš Alecho žodžių, ir jis palietė jos nugarą. 

Prekystalis su ropliais masino žmones - jie lūkuriavo 
eilėje, stiebdamiesi vieni per kitus ar spausdamiesi prie 
stiklo. Ore gaudė prislopinto susižavėjimo dūzgimas. 
Jutau, kaip Načio įsitempia ir visas jo kūnas prisipildo 
vaikiško siaubo. Gyvatės, susirangiusios tarp šiaudų ir 
smėlio, nejudėdamos gulėjo stikliniuose narvuose, vie- 
nos kaišiodamos liežuvius, kitos nuobodžiaudamos, 
trečios - mirtinai išsigandusios. Kartkartėmis viena kita 
apatiškai išsitiesdavo, ir minia nuvilnydavo šurmulys - 
žmonės tempė pirmyn kaklus ir baksnojo pirštais. 

- Mama, nieko nematau, - skundėsi Načio, tąsyda- 
mas mane už rankos, todėl spausdamiesi prie žmonių 

prasibrovėme arčiau. Ore tvyrojo nosį gniaužiantis tvai- 
kas - nevalytų narvų ir besispiečiančių vyrų prakaito. 
Karštis, minios dvokas ir ramybės neduodančios mintys 
susimaišė tarpusavyje ir apsuko man galvą. 

- Eime iš čia, Načio, - griežtai pasakiau ir mano vi- 
duje sukirbėjo nauja baimė. 

— Dar minutėlę, - maldavo jis, verždamasis pirmyn. 

Nejau aš galėjau žinoti, kad nutiks kas baisaus? Nejau 
galėjau pajusti, kad mane supanti energija pasikeitė, kad 
neišvengiamai artėja nauja ir pavojinga gyvenimo galia? 
Vėliau per tas beviltiškas savaites ir mėnesius stengiausi 
prisiminti tą akimirką, pasukti atgal laiką, ir man norė- 
josi tik vieno - grįžti ten ir paklusti tam instinktui, veik- 
ti ryžtingiau, užtikrinčiau ir valdingiau. Ir kodėl neišsi- 
tempiau jo iš ten, neglaudžiau arčiau savęs, toliau nuo 
pavojaus ir visų tų ištiestų rankų? Tiesa, nebeįmanoma 
grįžti atgal. Dabar esu priversta prisiminti tą akimirką - 
neatleistinas silpnumas. 

Ten buvo du amerikiečių paaugliai, baksnojantys į 
voro narvą. Trys vietinės moterys šiaudinėmis skrybė- 
lėmis ir ilgomis juodomis kasomis tingiai juodu stebė- 
jo. Nuolat spietėsi nauji žmonės, todėl mano atmintyje 
neįstrigo jų veidai. Kartais man atrodo, kad pati sugal- 
vojau jiems veidus, taip dažnai stengdamasi juos prisi- 
minti ir nardydama drumzlinuose atminties vandenyse. 
Mano galvoje iškilo apvalūs moterų veidai, tarp pageltu- 
sių dantų keli buvo auksiniai, susivėlę neplauti plaukai, 
sudiržusi oda ir nedidelės dėmesingos akys. Kuri jų tai 

padarė? Kuri iš jų patraukė vaiko dėmesį nuo gyvačių 
ir pasigėrėjusi jo tamsiais žvilgančiais plaukais ir baltu 
nepriekaištingu veiduku buvo užvaldyta keisto noro? Ar 
dėl švelnių savo bruožų mano vaikas pakliuvo pavojui 
į nasrus - mažytė riesta nosytė, aukšti kilnūs skruosti- 
kauliai ir neapsakomai didžiulės akys, šviečiančios ma- 
žyčiame veidelyje? O gal nedidelis jo kūnelis - siauri 
pečiai, apgobti oranžiniais marškinėliais, iš trumpikių 
išlindusios liesutės, dulkinos, ant pirštų galiukų pasi- 
stiebusios kojos, tarsi veršiuko įsitempę raumenys? 

Turėjau stebėti tuos veidus ir numatyti pavojų, tačiau 
dama nuo tolumoje šviečiančių rausvų marškinėlių, ant 
kurių tarsi uodega mataravo auksinė kasa. Stengiausi 
įžvelgti Alecho ranką, bet man nepavyko jos įžiūrėti, to- 
dėl įsivaizdavau blogiausia. Jaučiau, kad tai įvyks, jei dar 
neįvyko. Žinojau tai iš pradžių, tą pirmąją dieną Buenos 
Airėse, kai Rodžeris atsivedė ją į viešbutį. Mane erzino 
jos linksmas juokas, jos naivus humoras ir tobula, skai- 
dri it stiklas, anglų kalbos tartis. Tiesa, kiti, suvilioti jos 
nepaprasto draugiškumo, jai rodė palankumą, be to, tai 
buvo Rodžerio furgonas, todėl nieko negalėjau padaryti, 
tik prikandusi liežuvį tikėtis, kad mano nuojauta mane 
apgauna. 

Bėgo savaitės, o mes keliavome Argentina, ilgokai 
užtrukome prie Igvasu krioklių pasienio. Visą tą metą 
laikiausi nuošaliai, tik stebėjau ir jaučiau, kaip vis sun- 
kiau akmuo man užgula širdį. Viską mačiau. Vakarais 

stovyklavietėje girdėjau Rodžerio linksmumą ir susiža- 
vėjimo kupiną jo juoką. Stebėjau Silviją ir jos, nestoko- 
jančios pasitikėjimo savimi, dėmesį naujajam meilužiui, 
o flirtuojančios ir, rodos, kvietimą siunčiančios akys ją 
išdavė. Puikiai žinojau, kam buvo skirti šie maldavimai. 
Tikrai ne savyje užsidariusiam ir droviai besišypsan- 
čiam Ernestui. Iš Alecho tylos ir slegiančios ramybės su- 
pratau jo atsakymą. Pamenu, kaip sėdėdama prie laužo, 
rankose sūpuodama įmigusį Načio ir matydama visą tą 
keistą vaidinimą, pakėliau akis į laužo liepsnas ir suga- 
vau Širlės - išmintingosios ir jautrios Širlės - žvilgsnį ir 
jame perskaičiau įspėjimą. Nors ji man nieko nepasakė, 
supratau, kad ir ji viską matė. 

Aną rytą turguje pajutau stingdančią baimę. Tarytum 
kai ką supratau. Ir tai anaiptol nebuvo paranoja. Jutau, 
kad tarp jųdviejų kažkas vyksta. Kai turguje kaip įmany- 
dama stengiausi juos pamatyti, o mano širdis kaip pašė- 
lusi daužėsi, kai į ją iš lėto smelkėsi baimė, supratau, kad 
jau per vėlu. Burtai jau buvo mesti. Kol stovėdama ten 
jutau, kaip mane užlieja naujas siaubas, staiga išgirdau 
riksmą. Atsisukusi išvydau, kaip vienas amerikietis, be 
paliovos kankinamai baksnojęs į sienelę, privertė skor- 
pioną suknežinti į stiklą savo rimbą primenančią uode- 
gą. Minia nuvilnijo susižavėjimas, sumišęs su baime, ir 
ištrūko, o aš to nė nepajutau. 

Iš pradžių nepuoliau į paniką, guosdamasi, kad jis 
negalėjo toli nueiti. Stumdamasi pro minią, ne kartą bu- 

vau prispausta prie stiklinių narvų, akis į akį su šlykš- 
čiais belaisviais. Tiesa, mano žvilgsnis klaidžiojo kitur. 
Akys šokinėjo aplinkui, prasidėjo ilgos, įtemptos, apsė- 
dimą primenančios keturmečio berniuko paieškos. Pa- 
siteiravau amerikiečių, ar šie nematę mažo juodaplau- 
kio mažylio oranžiniais marškinėliais, bet jie, manda- 
giai patikinę „Ne, ponia, nematėme“, nusisuko. Laužyta 
portugalų kalba paklausiau vietinių moterų, bet šios, 
įbedusios tuščius žvilgsnius, tik purtė galvas. Minia prie 
pulto pradėjo skirstytis, ir aš akimis karštligiškai klai- 
džiojau aplinkui, žvilgčiodama į susirinkusių žmonių 
veidus ir visur jo dairydamasi. Galvoje akimoju nebeli- 
ko nei rausvų marškinėlių, nei geltonų kasų, nei visų su 
tuo susijusių pinklių. Kūną užvaldė laukinis motiniškas 
instinktas. Pajutus naują troškimą, atėmusį kvapą ir iš- 
trynusį visas kitas mintis, man pradėjo gniaužti gerklę. 
Vis dar nebuvau praradusi vilties jį pamatyti, tikė- 
jausi grįžtelėjusi išvysti išlendantį iš po stalo ar iš po 
mėlyno plastikinio atlanko. Galbūt taip Načio mane 
bandė įtraukti į slėpynes. Tiesa, širdyje puikiai žinojau, 
kad mano vaikas yra pernelyg nervingas ir bailus, kad 
svetimoje, žmonių pilnoje vietoje užsimanytų panašių 
rizikingų žaidimų. Jis nemėgo klaidžioti vienas, papras- 
tai laikėsi arba šalia vieno tėvų, arba kitų pažįstamų ir 
patikimų suaugusiųjų. Umai užplūdo juodos mintys, 
netikėtai pakaušyje pajutau zvimbimą. Paskubomis pa- 
sileidau prekystalių eile, lenkdama vaisių krūvas, tuale- 
tinio popieriaus ritinėlių ir valymo priemonių stirtas, iš 

medžio drožinėtus dubenis su šaukštais, kol pasiekiau 
paskutinį prekystalį, už kurio moteris vis dar įnirtingai 
kapojo šviežią viščiukų mėsą. Išvydus spindinčius aš- 
menis ir prisiminus Načio baimę, širdį sukaustė šaltis. 
Žinojau, kad vienas jis tikrai nebūtų drįsęs pro ją praeiti. 
Stumdydama žmones į šalį pasileidau į kojas. Riktelda- 
vau jo vardą, plėšdama užuolaidas, dengusias prekysta- 
lius, ir kaišiojau galvą po stalais. Dairydamasi jo minioje 
stiebiausi ant pirštų galiukų, kol imdavo gelti kojas. Pa- 
šėlusiai daužėsi širdis, atrodžiau kaip paklaikusi. Iš visų 
jėgų pratrūkau šaukti sūnų vardu, ir žmonės pradėjo į 
mane šnairuoti. Mane varstė gausybė akių, jose įžvel- 
giau šaltą supratimą. Po kiek laiko aplink mane susibūrė 
minia, ir šiaip ne taip krečiama panikos sugebėjau nupa- 
sakoti, kaip atrodė Načio, nors man magėjo kuo greičiau 
nustumti juos šalin ir prasiveržus pirmyn pačiai surasti 
savo berniuką. Jau kone dešimt minučių jo nemačiau, 
todėl mane apniko klaikus jausmas, kad jam nutiko šis 
tas negera. 

Aplink susirinkusių žmonių veidai atrodė susirūpinę 
ir įsitempę. Visur aidėjo Načio vardas. Palikęs prekys- 
talį, jo ieškoti leidosi ne vienas prekeivis. Mano skruos- 
tais riedėjo gausios didelės ašaros. Vienu metu net su- 
siriečiau pajutusi, kad tuoj tuoj pratrūksiu vemti, bet 
tik žiaukčiojau, kol pilve, regis, viskas apvirto aukštyn 
kojom. Ore lyg tvyrojo kokia juoda, bauginanti ir blo- 
ga lemianti nuojauta. Net ir praėjus keleriems metams, 
neretai naktį pabundu nuo jausmo, kad mane užgula 


148 


juodas šešėlis. Spėjau prie to priprasti. Tiesa, tąsyk toji 
juoduma užgriuvo mane pirmą kartą, užgniaužė kvapą, 
kūnu nuvilnijo šalta banga, o į vidų įsibrovė klaiki ir 
slegianti baimė. Kai susiradau Alechą, mano skruostais 
upeliais tekėjo ašaros, o kūną buvo užliejęs beprotiškas 
sukrečiantis nerimas, todėl buvo sunku pratarti žodį. 
Vos pravėrusi lūpas pasakyti tiesą - kad mūsų vaikas 
pagrobtas - pratrūkau verksmu, tokiu vienišu ir tolimu, 
jog atrodė, kad šis gyvena savo gyvenimą, o mums virš 
galvų siautėja tamsa ir pyktis. 

Akimirką nei Kristis, nei aš nepratarėme nė žodžio. 
Papasakojusi savo istoriją ir garsiai ištarusi visus šiuos 
žodžius, be paliovos manyje besikartojančius, pasijutau 
visiškai išsekusi. Tiesa, tuo pat metu buvau keistai rami. 
Susidėjęs rankas ant ilgų savo šlaunų Kristis mažumėlę 
buvo palinkęs į priekį. Jis nė sykio nepakėlė į mane akių. 
Galiausiai iškvėpęs iš plaučių orą ir į šiltą saulėtą popie- 
tę išleidęs ilgą atokvėpį jis pasisuko į mane ir prikaustė 
mane švelniu, bet kupinu siaubo žvilgsniu. 

— Nė neįsivaizduoju, kaip turėtum jaustis, - Kristis 
kalbėjo lėtai, kiekvieną Žodį tardamas liūdnai ir aiškiai, 
todėl pajutau, kad jie yra nuoširdūs. Viena mano pusė 
būgštavo, kad dar akimirka, ir jis pasakys „man labai 
gaila“, tada, kaip daugelis, puls atsiprašinėti, tačiau taip 
nenutiko ir tai man suteikė didelę viltį. Net susigėdau 
pajutusi, kad iš jaudulio pradeda virpčioti smakras. At- 
rodo, Kristis to nepastebėjo. - Nenoriu to nė įsivaizduo- 
ti, - pasakė jis aiškiai, gal mažumėlę per atvirai. 

Kristis vis dar nepaleido manęs iš akių, todėl pajutau, 
kaip man pašiurpsta oda. Nebuvau pratusi, kad kas taip 
įdėmiai į mane žiūrėtų. 

- Supranti, tai kaltė, - ištariau ir pati nustebau. — 
Mane slegia toks siaubingas kaltės jausmas. Kartkar- 
tėmis man atrodo, kad net jei viskas dingtų - liūdesys, 
baimė - net jei vieną dieną man pavyktų jį surasti ir pa- 
aiškėtų, kad jam nieko nenutiko, jaučiu, kad net ir tuo- 
met kaltė niekur nedingtų, sakytum, ji tapo neatsiejama 
mano dalimi. Man niekuomet nepavyks ja atsikratyti. 

Regis, akimirką Kristis pasinėrė į mintis, o man ūmai 
pakirto kojas, kad jam viską papasakojau. Kai vėl išdrį- 
sau į jį pažvelgti, išvydau jo rudas ir šiltas akis, kuriose 
žybčiojo tos pažįstamos mažytės gintarinės kibirkštėlės. 
Man pasirodė, kad jose matau išmintį ir užuojautą. 

- Prieš kelerius metus, - Kristis kalbėjo itin švelniu 
balsu, - dėl mano kaltės nukrito Džimas. Užsikėlęs ant 
pečių nešiausi jį į antrą aukštą guldyti, mudu juokavo- 
me. Viskas įvyko neapsakomai greitai. Mudu buvome 
vonios kambaryje, kai aš netikėtai suklupau, vaikas nu- 
slydo ir atsitrenkė į unitazą. 

— Ar susižeidė? 

— Nuskilo priekiniai dantys. Dieve, atrodė, jam užėjo 
isterija. Man taip pat. Tas nuskilusių dantų vaizdas, o 
jis turėjo tokius dailius dantis su tokiais nuostabiais vos 
pastebimais vingiais, ir štai staiga šis bjaurus ir aštrus 
tarpdantis. Tų mielų jo dantukų vingių kaip nebūta. — 
Apgailestaudamas Kristis papurtė galvą, ir aš supratau, 

kad jį vis dar kankina skausmas ir sąžinės priekaištai. — 
Negalėjau tuo patikėti, negalėjau susitaikyti su tuo, kas 
nutiko. Net kai jam sutaisė dantis ir uždėjo karūnėlę, vis 
dar negalėjau sau atleisti. Kaltė buvo siaubinga. Ištisas 
dienas nedrįsau į jį nė pažvelgti. 

- Visiems nutinka nelaimingų atsitikimų. 

- Taip. Ir niekas man dėl to nepriekaištavo. Sorča man 
nė karto to nepriminė, nors, atrodo, jai ir labai knietėjo. 
Turbūt jai nepaprastai skaudėjo. Tiesą sakant, iš dalies 
net to norėjau. Laukiau, kada ji pradės ant manęs šauk- 
ti ir reikalauti pasiaiškinti, kodėl taip nerūpestingai su 
juo elgiausi. Galbūt tada būtų nurimusi mane graužusi 
kaltė. - Kristis trumpam nutilo prikandęs apatinę lūpą, 
ir man pasirodė, kad jis kažką svarsto. - Supranti, tą- 
syk po darbo išgėriau kelis bokalus. Ji apie tai nežino. 
Negaliu sakyti, kad buvau girtas - tikrai nebuvau, bet 
vis nesiliauju sau priekaištavęs, ar apskritai derėjo gerti, 
nes galbūt tuomet būčiau buvęs atsargesnis. Visų pir- 
ma nebūčiau kėlęs jo ant pečių ir nebūčiau suteikęs to 
skausmo ir kartėlio. Jis ir šiandien galėtų didžiuotis savo 
nuostabiaisiais dantukais. Na, supranti, noriu pasakyti 
tik tai, kad, kai esi tėvas, neišvengiamai atsiranda kaltės 
jausmas. Baimė, kad gali viską sugadinti, o kai tai atsi- 
tinka, prasideda amžini sąžinės priekaištai. Kaltės jaus- 
mas yra neatsiejama dalis. 

Akimirką nė vienas nepratarėme nė žodžio, tada 
Kristis vėl pakėlė į mane akis ir liūdnai tarė: 

- Žinai, niekam anksčiau nebuvau to pasakojęs. 

Kažkodėl nežinojau, kaip jaustis, todėl nieko jam 
neatsakiau. Mudu sėdėjome vienas šalia kito, ir tą 
akimirką jis man pasirodė toks jaukus ir guodžiantis, 
kad panūdau prie jo prisiglausti ir padėjusi galvą ant 
jo peties pajusti, kaip pro drabužius iš lėto skverbiasi 
šiluma. 

Regatos žiūrovų minia išsisklaidė, todėl aplinkui 
viešpatavo tyla. Saulė krypo vakarop, ir kai neliko žo- 
džių, susiruošėme eiti. 

— Ar galiu tave pavėžėti namo? - maloniai pasiūlė 
Kristis. - Automobilis ten, iškart už kampo. 

— Ačiū, gerai. 

— Ar tikrai? Man nesmagu, nes buvau pažadėjęs pa- 

- Tiesą sakant, - patikinau jį, - mieliau pasivaikščio- 
čiau. Vakaras nuostabus, o man reikia pakvėpuoti grynu 
oru. 

- Gerai, - nesipriešino Kristis, bet prieš žengda- 
mas staiga pasisuko į mane ir mudu apsikabinome. Iš 
pradžių tai atrodė kiek netikėta ir keista, bet apsikabi- 
nę, rodos, išbuvome gerą minutę. Rankomis jis stipriai 
suspaudė mano juosmenį, o aš veido šonu glaudžiausi 
prie šiurkštaus jo žandikaulio. Rankomis stipriau įsi- 
kibau į jo kaklą, nes supratau, kad taip apkabindamas 
Kristis stengiasi mane paguosti - glėbyje glausdamas ne 
tik mane, bet ir dingusį mano vaiką. Kai jis atsitraukė, 
pajutau tuštumą. Šiame apkabinime buvo justi baimė, 
užuojauta, galia ir kaži koks drovus švelnumas. 

Kai pabandžiau nuo Krisčio atsiplėšti, prieš paleisda- 
mas jis dar akimirką spustelėjo mane prie savęs. 

— Ką gi, - tariau. 

- Ką gi. 

Kiek laiko stovėjau lyg įbesta, neišmanydama, ką no- 
riu jam pasakyti. 

— Iki pasimatymo, Kristianai, - galiausiai išlemenau 
ir apsisukau eiti. 

- Iki pasimatymo, - švelniai atsakė Kristis, apšviestas 
ryškių besileidžiančios saulės spindulių. 


Sorča buvo pratusi visko teirautis. 

- Ar girdėti kas naujo? - paklausė ji Stelos, kai juodvi 
ryte susitiko prie kavos puodelio. Klausydamasi, kaip 
darinėjamos trankosi užpakalinės durys, pro kurias į 
virtuvę be perstojo lakstė vaikai, mintyse ji suformuluo- 
davo klausimus ir tvarkingai juos surikiuodavo ruošda- 
masi garsiai ištarti. 

- Ar gerai sekėsi mokykloje? - pasiteiravo sūnaus, 
kai šis sėdosi prie virtuvės stalo, ir palinko prie jo namų 
darbų. 

- Kaip praėjo diena? - Sorča nedrąsiai tyrė savo pa- 
auglę dukterį, kai ši grįžo iš mokyklos. 

— Apie ką galvoji? - prie pietų stalo ramiai ir mąsliai 
paklausė vyro. Iš dalies Sorča uždavinėjo šiuos klausi- 
mus iš įpročio, bet iš dalies ir iš įsitikinimo, kad tai yra 
jos pareiga išpešti iš jų naujienų ir palaikyti bendravimą. 

Santykiai, kai nebendraujama, galėjo susiklostyti pavo- 
jingai greitai. Bent jau jai taip atrodė. 

Dar maži vaikai klasėje atlikdavo pratimus, vadina- 
mus „Mūsų naujienos“. Kasdien pasilikusi viena vir- 
tuvėje ir mėgaudamasi vienatve Sorča mąstydavo apie 
juos - švariais, šviesiais veideliais, kruopščiai išskalb- 
tomis uniformomis sėdi klasėje ir aptaria savo mažus 
nuotykius, iš kurių ir buvo supintas jų gyvenimas. Kai 
grįždavo namo, Sorča peržiūrėdavo jų sąsiuvinius ir 
perskaitydavo vaikiška ranka prikeverzotas „Mūsų nau- 
jienas“. Skaitydama ji jautėsi, sakytum, pro langą žvelgtų 
į jų vidinį pasaulį. Tiesa, vaikai jau seniai išaugo iš to 
amžiaus, kai leidžiama skaityti jų užrašus, todėl dabar 
Sorča stengiasi švelniai iš jų viską išgauti - kantriai, 
kartkartėmis mažumėlę klastingai, bet visuomet su mei- 
le. Jie klusniai jai atsakinėja, kartais pažeria šūsnį nau- 
jienų, kartais tarsi išsisukinėdami atsiperka vos vienu 
vieninteliu žodeliu. Kad ir kaip ten būtų, Sorča nesiliovė 
jų kvotusi. Tiesa, sykį jai dingtelėjo mintis, kad nors ji 
nesiliauja šeimos klausinėjusi, nė vienas jų nė sykio ne- 
atsakęs tuo pačiu. Nė vienas nepasidomi, kaip praėjo jos 
diena ar kas naujo. Jų egoizmas Sorčą nepaprastai nuvy- 
lė. Vaikams dar galima atleisti, juos gimdydama ji buvo 
taip suderėjusi - pažadėjo rūpintis šiomis savanaudiš- 
komis būtybėmis, neturinčiomis jokios atsakomybės, ir 
tenkinti mažiausią jų užgaidą. Bet Kristis, jos vyras ir 
gyvenimo partneris, kaipgi jis? Kodėl jis nėmaž ja nesi- 
domi? Sorčai atrodė, kad tai baisus išdidumas - esą tik 

jis turi pasakyti ką įdomaus, tarsi ji pati negalėtų išeiti į 
pasaulį ir aptikti ten keistų ir netikėtų dalykų, tarsi ne- 
sugebėtų turėti savojo paslapčių pasaulio. 

Taip Sorčos klausimai kiek pasikeitė, o gal veikiau 
įgijo kitą pobūdį. Tapo įkyrūs ir kandūs, buvo girdė- 
ti net nevilties. Vis sunkiau darėsi suvaldyti nerimą ir 
paslėpti liūdesį. Sorča ypač nerimavo dėl dukters - ši 
atrodė pernelyg liesa - todėl nenuleisdavo akių nuo 
valgančios Eivrilės ir tyliai stebėdavosi, kiek daug ji 
sukemša. 

— Ko į mane taip spoksai? - kandžiai paklausė Eiv- 
rilė. 
teisinosi ji, bet kitą dieną galėjo ir griežčiau atkirsti: 

— Net ir katinui nedraudžiama žiūrėti į karalienę. 

Sorča nerimavo ir dėl sūnaus, tiesa, dėl kitų priežas- 
čių - vaikas buvo visiškai užsidaręs savo paties pasau- 
lyje, į jo vidų negalėjo patekti niekas. Kartais Sorčai at- 
rodydavo, kad tai tik paprasčiausias drovumas. Kartais 
galvoje sukdavosi baisesnės mintys - autizmas, Asper- 
gerio sindromas ar kokia kita baisi liga. Šiandien, regis, 
neliko skirtumo. Atrodo, jau buvo blogiausia, kas galėjo 
nutikti. Džimo kuprinėje, numestoje ant virtuvinės kė- 
dės, tarp sąsiuvinių ji pastebėjo kompiuterinį žaidimą. 
Berniuko galva buvo palinkusi prie namų darbų, balti ir 
tiesūs tarsi šiaudai plaukai sukritę į priekį slėpė jo veidą. 
Stipriai, kol išbalo krumpliai, spausdamas pieštuką vai- 
kas kažką rašinėjo popieriuje. Pamačiusi kompiuterinį 

žaidimą Sorča pajuto susierzinimą ir siekdama jo ne- 
valingai įkvėpė oro, sakytum, šis būtų būtinas netrukus 
išsprūsiančiai pastabai. Gausybę kartų jie įspėjo Džimą, 
kad į mokyklą žaidimo neštis nevalia. Sorča būgštavo, 
kad, užuot bendravęs su vaikais, pertraukų neleistų ran- 
komis įsikibęs į šį prietaisą. Tiesa, kai ji plėšte išplėšė 
jį iš kuprinės, jai užgniaužė kvapą. Pilvą trumpam su- 
spaudė mėšlungis. Žaidimo ekranas buvo suskaldytas į 
šipulius. Sorča negalėjo atitraukti žvilgsnio nuo įtrūkių, 
išvagojusių stiklą ir tarsi saulės spinduliai išeinančių iš 
centrinės žaizdos. Mintyse Sorča vaizdavosi, kaip žaislą 
užmina aukštas kulnas. 

— Džimai, - pradėjo ji girdėdama, kaip balse nu- 
skamba panika, - kas nutiko tavo žaidimui? 

Tarsi to laukęs, berniukas pakėlė galvą ir mamos ran- 
koje pamatė sudaužytą žaislą. Jo veide, regis, kažkas už- 
sivėrė, tarsi užsitrauktų užuolaida. 

— Nieko, - abejingai atsakė jis ir vėl pasinėrė į namų 
darbus. 

— Ką turi galvoje sakydamas „nieko ? Jis sudaužytas. 
Kažkas jį sudaužė. 

- Jis iškrito iš kuprinės, štai ir viskas. 

— Ar esi tuo tikras? Atrodo, kad kažkas ant jo užlipo. 

Trumpam stojo tyla, ir Sorča pajuto, kad Džimas 
svarsto, ką būtų geriausia jai pasakyti. 

- Tu gi žinai, kad gali man viską papasakoti, mielasis. 
Kad ir kas tai būtų, tau nereikia dėl nieko jaudintis. 

— Juk sakiau, kad iškrito. 

Šįsyk Džimas nukirto taip, kad, atrodo, nebuvo įma- 
noma daugiau iš jo reikalauti, todėl Sorča galiausiai at- 
stojo. 

Tiesa, vėliau per pietus ji papasakojo apie tai Kris- 
čiui. Ją kankino nerimas, o iš tolimųjų sąmonės kampe- 
lių sklido baimė. 

— Gal ir iš tikrųjų iškrito, - kategoriškai pasakė Kris- 
tis, audamasis batus ir lenkdamasis susirišti raištelių. 

- Netiesa. Aišku kaip dieną, kad kažkoks vaikas ant 
jo tyčia užmynė. 

— Esu tikras, kad jei taip būtų atsitikę, jis mums pa- 
sakytų. 

— Kaip gali būti toks tikras? - nustebo Sorča, netekusi 
kantrybės. - Dirbi mokykloje, todėl jau galėtum suvok- 
ti, ką vaikai pajėgia iškrėsti. Kažkoks nenaudėlis tai pa- 
darė, o Džimas nedrįsta pasakyti arba jaučiasi pernelyg 
pažemintas prisipažinti. Nejau negali to suprasti? 

- Be reikalo nepūsk burbulo. Šiaip ar taip, galbūt tai 
tik į gera, kad jis sudužo. Paskutiniu metu, atrodo, nieko 
daugiau neveikia, tik žaidžia su šiuo prakeiktu daiktu. 

— Tai ir viskas? - netvėrė nuostaba Sorča, matydama, 
kad Kristis pasiruošęs eiti. - Ketini palikti tai likimo va- 
liai? 

- Klausyk, pasikalbėsiu su juo vėliau. Pati pasistenk 
su juo pasišnekėti akis į akį. Sutariam? 

Kristis apkabino ją per pečius, atsainiai pakštelėjo į 
kaktą ir išėjo. Sorča sekė jį akimis pro virtuvės langą, jo 
energingą žinginę paplūdimio link, jo plačius žingsnius 

ir prieš vėją į priekį mažumėlę palinkusią galvą. Virš jos 
pleveno nerimo šešėlis. Ir kada jis tapo toks neprieina- 
mas? Sorčai atrodė, kad darėsi vis sunkiau ko nors jo 
paprašyti. 

Gausiai į taurę šliūkštelėjusi raudonojo vyno Sorča 
atsilošė į virtuvės bufetą. Kol tekėdamas žemyn vynas 
maloniai degino gerklę, jai pasirodė, kad namai sunkiai 
atsidūsta. Sudaužytas Džimo Gameboy gulėjo ant stalo 
kartu su jo sąsiuviniais ir pieštukais. Ant bufeto buvo 
pažertas pluoštas Eivrilės kompaktinių diskų. Namai 
kvėpavo vaikų gyvenimu - visur aplinkui mėtėsi jų 
daiktai, jie įsibrovė į kiekvieną kambarį. Kartais Sorčą 
tai erzindavo. Ji ilgėjosi tvarkos, neužversto paviršiaus, 
švarių linijų ir ryškaus baltumo. Vaikai turėjo savo kam- 
barius, Kristis - savo darbo vietą. O kaipgi ji? Kas pasi- 
rūpins Sorčos erdve? 

Spintoje, už lyginimo lentos, ji laikė plastikinį krep- 
šį, pilną žurnalų. Tai buvo jos vienintelė paguoda, jos 
slaptas malonumas - vidaus ir išorės apdailos žurnalai. 
Sorča godžiai juos rinko - Idealūs namai, Namai ir so- 
das, Airių namai, Interjerai. Praėjusią savaitę spaudos 
kiosko pardavėja atkreipė dėmesį, kad Sorča itin domi- 
si namų apdaila. Nejau tai buvo taip akivaizdu? Sorča 
slėpė šiuos žurnalus nuo šeimos ir mėgavosi jais viena. 
Ir kas gi čia bloga taip maloniai pasvajoti, klausinėjo 
ji tuščio kambario. Ir kodėl ji turėtų dėl to gėdytis? 
Kartais, kai visi būdavo mokykloje, Sorča sėdėdavo prie 
virtuvės stalo ir godžiai vartydavo blizgias nuotraukas su 

baltomis sienomis ir minkštais kilimais, pliušiniais bal- 
dais ir įspūdingais sodais. Paskui vaikštinėdama po tuš- 
čius savo namų kambarius pasitelkdavo vaizduotę. 

Šiame name ji praleido visą savo gyvenimą. Paži- 
nojo kiekvieną jo kampelį, mažiausią šešėlį, kiekvieno 
kambario kvapą, langų kampučiuose pripustytą smėlį ir 
siaučiančio vėjo stūgavimą pastogėje. Yra Žmonių, nega- 
linčių įsivaizduoti, kaip visą gyvenimą galima praleisti 
vienoje vietoje. Sorča mylėjo šį Žemės kampelį. Ji manė 
esanti laiminga, kad kas rytą atsikėlusi ir pažvelgusi pro 
langą mato nuolat besikeičiančią jūrą. Šios vietovės gro- 
žis jai nespėjo įkyrėti, nors, ji manė, kitiems galėjo taip 
pasirodyti. Sorča dar nespėjo juo atsigrožėti ir nuolat 
stebėjosi naujais grožio pasireiškimais - kirų ir žuvėdrų 
klyksmu, austrių gaudytojų, žingsniuojančių smėliu, 
būriais, gėlių, pražydusių laukinėje pievoje, spalva, gels- 
vai rusvomis kalvomis, gausiai nusagstytomis dygiakrū- 
miais. 

Tiesa, kad ir kaip Sorča mylėjo šiuos namus, jai ne- 
pavyko atsikratyti jausmo, jog juose kažko trūksta. Skir- 
tingai nei kiti, šie neturėjo savo stiliaus. Neilgai trukus 
po tėvų mirties jie puolė daryti remontą, stengėsi atsi- 
kratyti pirmtakų stiliaus, o vietoj jo įspausti savo pėd- 
saką. Bent jau taip elgiasi daugelis - dailindami namus 
vienaip ar kitaip išreiškia savo individualybę. Su Krisčiu 
atsikratė kilimais ir apnuogino sienas, išmetė lauk senus 
baldus, o vietoj tų apsistatė naujais. Tiesa, Sorčai atrodė, 
kad skubėdami palikti savo ženklą jie pridarė gausybę 

klaidų. Viskas atrodė pernelyg šabloniška, stigo spalvų 
dermės. Sorča gailėjosi, kad paskubėjo išmesti kai ku- 
riuos baldus. Vartydama žurnalus jautė nusivylimo dieg- 
lius pamačiusi, kad į naujus namus sugrįžta senovinis 
dizainas. Tiesa, liko keli atsiminimai iš jos tėvų laikų: 
akmeniniai liūtai ant stulpų įvažiavimo gale. Pastaruoju 
metu jai užėjo nenugalimas noras sudaužyti juos kūju 
ir nuskelti nuo stulpų tarsi jų nė nebūtų buvę. Jei namai 
yra kiekvieno žmogaus atspindys, Sorča svarstė, ką bylo- 
ja jų namai? Skubotumą, gailestį, nepasitikėjimą savimi 
ir neapsisprendimą, kokie iš tiesų norėtų būti? Jei jie ir 
vėl imtųsi remonto, Sorča kitaip darytų daugelį dalykų. 
Jai atrodė, kad atėjo metas keistis, ir iš pagrindų. Tiesa, 
Sorča manė, kad jos vyras ne itin linkęs to imtis. 

Vakar panirusi į apdailos svajones ji netikėtai atsi- 
dūrė Krisčio darbo kambaryje ir akimis peržvelgė, kaip 
apstatytas kambarys - žemėlapiai, prie sienos išdėlioti 
atvirukai, sena knygų lentyna su enciklopedijų tomais 
(tėvų palikimas), atlasai ir žodynai, Rašytojų ir meni- 
ninkų metraštis, keli poezijos tomai ir, žinoma, gausybė 
National Geographies geltonomis nugarėlėmis. Stovė- 
dama čia, šiame gausiai apšviestame kambaryje, Sorča 
pajuto ramybę, matydama už lango banguojančią jūrą 
ir šviesos spinduliuose judančias dulkeles. Į galvą stuk- 
telėjo mintis: kaip atsitiko, kad šis kambarys priklauso 
jam? Jie vadina jį darbo kambariu. Kadaise jis priklausė 
jos tėčiui. Kai jis mirė, Kristis akimirksniu pasisavino 
kambarį. Nebuvo nė mažiausių svarstymų, ką daryti su 

šia erdve: vieną gražią dieną jis įkėlė ten koją, sutvarkė 
trukus ten įsikūrė. Sorčai dingtelėjo, kad buvo pernelyg 
paskubėta taip spėriai jį užimti. Ir kokią teisę jis turėjo 
šitaip pasielgti? Tai buvo jos tėčio namai ir jo kamba- 
rys, tačiau Krisčiui niekuomet nešovė į galvą, kad galbūt 
tai galėtų būti Sorčos erdvė. Jam pasirodė, kad jai turė- 
tų pakakti virtuvės. Stovėdama šiame kambaryje Sorča 
nustebo, kai ją užliejo nauja pykčio banga. Šis kambarys 
buvo tikras Krisčio egoizmo įsikūnijimas. Sorča jautėsi 
išguita, atstumta ir atskirta. Visi šie žemėlapiai ir toli- 
mi kraštai, apie kuriuos jis taip seniai svajoja, yra aiškus 
nutolimo požymis. Ir visuomet taip buvo. Visų pirma 
tai buvo jų su Lara bendri planai: tylūs šnabždesiai ir 
apmąstymai, kokį maršrutą pasirinkti ir ką būtų ge- 
riausia veikti. Vėliau, sakytum, laižydamasis žaizdą, 
Kristis vienas įniko apie tai svajoti. Dabar, kai sugrįžo 
Lara, Kristis tarytum užsidegė nauja aistra aplankyti 
šias vietoves ir įkūnyti svajones. Visus savo uždirbtus 
pinigus, kauptus daugelį metų, jis planavo paskirti ke- 
lionėms. Nebuvo nė kalbos, kad pinigus būtų galima 
išleisti kitkam. Jokios vilties, kad santaupas paaukotų 
namų pertvarkymui. 

Stovėdama viena virtuvėje, už lango siautėjant jūrai, 
Sorča iš galvos negalėjo išmesti minties apie aną kamba- 
rį. Žvilgtelėjusi sau per petį tolumoje išvydo savo vyro, 
traukiančio paplūdimiu, siluetą. Gretimame kambaryje 
iš televizoriaus sklido šūvių garsai. Umai Sorča pajuto 

susidomėjimą smurtu, kurį jos vaikai paprastai stebi 
abejingomis akimis. Jo prisipildė visa svetainė. Sorčai 
tai pasirodė kaip nauja galimybė. Išėjusi iš virtuvės ir 
perėjusi svetainę, ji nevalingai judėjo prie užvertų darbo 
kambario durų. Stumtelėjusi jas pilve pajuto nervingą 
spazmą ir pasipiktinusi nustebo, kodėl reikėtų jausti ne- 
rimą. Tarp vyro ir žmonos neturi būti jokių paslapčių, 
pagalvojo Sorča, bet prisiminė savo pačios paslaptį ir ją 
išmušė gėdos raudonis. 

Sau pavymui atsargiai uždarydama duris Sorča išsi- 
traukė kėdę ir priešais save ant stalo pasistatė vyno tau- 
rę. Jos vyras buvo tvarkingas, net skrupulingas žmogus. 
Kur tik pažvelgusi, ji regėjo aiškią tvarką. Lentynose 
išrikiuotos pagal dydį ilsėjosi knygos. Stalas buvo nu- 
kraustytas, ten gulėjo tik plunksnakotis ir dėklas, pil- 
nas tuščių popieriaus lapų, laukiančių, kada juos prarys 
spausdintuvas. Sorčai dingojosi, kad iš visų kambarių šis 
jai yra mieliausias. Bet kodėl? Ar todėl, kad čia Krisčio 
šventovė? Ar tai buvo kaip nors susiję su pro langą at- 
siveriančiu vaizdu, su jo šviesa? Gal ši meilė bus kilusi 
kažkur iš tamsos, gal iš pavydo? Šį kambarį Kristis gavo 
kaip kompensaciją už tai, kad buvo vienintelis šeimos 
duondavys. Jis niekuomet apie tai neužsiminė, jiedu 
niekuomet apie tai nesikalbėjo, bet Sorča žinojo, kad tai 
buvo tikroji priežastis. O kas, jei ir ji susirastų darbą, ar 
tai ką nors pakeistų, ar tai suteiktų jai galimybę turėti 
savo erdvę? Prieš kelis mėnesius ji galvojo pasiteirauti 
Stelos, ar nebūtų galimybės bent kelias valandas per 

savaitę padirbėti Senojoje koplyčioje. Pirmiausia ji pasi- 
tarė apie tai su Krisčiu, ir šis atsargiai pritarė jos min- 
čiai. 

— Ką gi, žinoma, kad sugebėsi ten dirbti, - atsakė jis, - 
tai net gali tau patikti. 

Tiesa, klausimas pakibo ore, ir buvo aišku, kad jis 
ne viską atskleidė, todėl Sorčą užvaldė abejonė. Ar tai 
galėtų būti jos ir Stelos draugystės išbandymas? Ar tai 
paveiktų jų santykius, jei šitiek laiko praleistų kartu? 
Sorča pasidalino šiomis abejonėmis su Krisčiu, bet šis 
tik liūdnai palingavo galva, taip ir nepasakydamas savo 
nuomonės ir leisdamas jai pačiai nuspręsti. O vėliau dar 
tas nelemtas Klonakilčio nuotykis, todėl Sorča atsisakė 
minties prašyti Stelos darbo. Šiaip ar taip, ji jautėsi neį- 
vertinta ir neišnaudojusi visų savo galimybių, sakytum, 
neužtektų būti vien motina, rūpintis šeima ir namais. 

Atsilošusi krėsle Sorča įsipylė dar vyno ir pajuto, kaip 
ją užlieja kambario jaukumas. Kristis sugrįš dar negreit. 
Vakaro pasivaikščiojimai paprastai trunka valandą, kar- 
tais — ilgiau. Ką jis čia veikia, svarstė Sorča. Visas tas va- 
landas vienumoje - kuo jis užsiima? Kuria eiles? Rašo 
romaną“ 

Praeitais metais Sorča su Krisčiu dalyvavo Kalėdų 
vakarėlyje savo sesers Margotės namuose Limerike. 
Margotės vyras - Limeriko universiteto dėstytojas, todėl 
vakarėlyje buvo pilna akademikų. Dabar tai prisiminda- 
ma Sorča negalėjo pasakyti kodėl, ar padauginusi vyno, 
ar dėl kitos sunkiai suvokiamos priežasties, tarp intelek- 

tualų jautėsi kiek suvaržyta - tačiau šnekučiuodamasi su 
aukštu ir liesu vyriškiu riestais ūsais ji prasitarė, kad jos 
vyras rašo knygą. Sorča pasakė tai didžiuodamasi, nors 
veikiausiai tai atrodė kaip gyrimasis. Vyriškis nusišyp- 
sojo atlaidžia, vos pastebima šypsena ir tarė: 

— Mano mieloji, o kas dabar nerašo? 

Sorčą įgėlė jo žodžiai, ji pasijuto pažeminta ir neįver- 
tinta. Dairydamasi po kambarį, ji akimis ieškojo Kris- 
čio. Galiausiai pamatė jį prie vitrinos besišnekučiuojantį 
su Margote, ir tą akimirką jo veide įžvelgė tarsi kokį nai- 
vumą, netikėtai privertusį dėl jo sunerimti. Pirmą kartą 
Sorča suprato, kad visos jo viltys buvo sudėtos į knygą, 
svajonės kuo nors išsiskirti ir pakilti iš nuobodžios mo- 
kytojo darbo kasdienybės. Iš dalies Sorča ir pati dėjo į 
tai viltis. Dabar visa tai atrodė kvaila, nes jai niekuomet 
taip ir neteko perskaityti nė vienos ištraukos, ji net ne- 
žinojo, apie ką knyga. Kristis nemėgo apie tai kalbėti, 
baimindamasis, esą, jei per daug apie tai prasitars, gali 
knygos ir nepabaigti. 

- Rašytojai tiki, jog blogas ženklas kalbėti apie knygą, 
ko! ši dar neparašyta, - aiškino jis, ir tąsyk Sorčai ding- 
telėjo, ar nėra taip pat blogai, dar nepasirodžius knygai, 
skelbtis rašytoju. 

Bet kas bus, jei knyga nepasiseks? Jei visas tas rašymas 
nueis šuniui ant uodegos? Sorča nenorėjo nė pagalvoti, 
ką tai galėtų reikšti. Iš paskos vis dar vilkosi jo poezijos 
rinktinės nesėkmė, todėl ji neišmanė, kaip jam pavyk- 
tų - kaip jiems pavyktų - pakelti dar vieną sukrėtimą. 

Sėdėdama už stalo, sukaustyta senosios baimės, Sorča 
pagalvojo, kad jei jau sužlugo jo viltys, dėtos į poeziją, 
galbūt dar yra galimybė padrąsinti jį parašyti romaną. 
Nevalingai priešais save Sorča ant stalo pastatė tuščią 
taurę, ir ranka pati nutįso prie viršutinio stalčiaus. Ati- 
dariusi ten išvydo tik kelis žurnalus ir užrašų knygeles, 
kuriose prižymėta apmąstymų, daugiausia iš poezijos — 
ne tai, ko ji ieškojo. Antrame stalčiuje gulėjo mokinių 
sąsiuviniai, kuriuos dar reikėjo ištaisyti, o štai truktelė- 
jusi trečiąjį Sorča pamatė, kad šis užrakintas. Ji suprato, 
kad ten turi būti knyga. Palinkusi į priekį ant stalo iškra- 
tė pieštukinę ir tarp pasipylusių rašiklių iškrito mažyčių 
raktelių krūva. Sorčą užliejo malonus jausmas, kad su- 
geba taip nesunkiai perkąsti vyrą. Tiesa, atrakinusi stal- 
čių ji pasijuto mažumėlę nejaukiai: ją užvaldė jausmas, 
panašus į kaltę, o gal gėdą, kad šniukštinėja vyrą, tačiau 
radus tai, ko ieškojo, kaltės kaip nebūta. Stalčiuje gulėjo 
mėlynas aplankas su krūva popierių. Sorča atsargiai jį 
ištraukė ir pasidėjo priešais ant stalo. Krūtinėje garsiai 
daužėsi širdis - tai buvo vilties, bet kartu ir baimės stuk- 
senimas. Atvertusi aplanką išvydo, kad popieriaus lapai 
tampriais raiščiais surišti į atskirus pluoštus. Pirmasis 
buvo didžiausias, pirmajame lape buvo užrašyta „Juod- 
raštis. Paskubomis juos pervertusi Sorča pamatė, kad 
yra keturi pluoštai - keturi juodraščiai - kiekvienas ma- 
žesnis už pirmąjį. Kai juos vertė, Sorčą užvaldė nerimas: 
pirmasis - aštuoniasdešimt puslapių, antrasis - penkias- 
dešimt, trečiasis - keturiasdešimt dviejų, o paskutinis - 

vos trisdešimties puslapių. Paskutiniame pluošte buvo 
užrašas „Įteikti Šelei Kormak“. Agentė. Sorčos širdis, ro- 
dos, turėjo iššokti lauk. Vadinasi, tai ir yra tai, ką jis jai 
nusiuntė. Nekreipdama dėmesio į likusius, ji kaip įma- 
nydama stengėsi suvaldyti viduje kylančią paniką, nes 
tai nebuvo panašu į tai, ką ji suprato kaip kone užbaigtą 
romaną. Kol Sorča vartė aplanke surinktą prozą, šen bei 
ten paskaitinėdama jos ištraukas, išsprūdęs iš šūsnies jai 
ant kelių iš lėto nusileido vienas lapas ir neišlaikęs pu- 
siausvyros galiausiai nugulė ant grindų. Atsargiai jį pa- 
kėlusi ir žvilgtelėjusi Sorča pamatė, kad tai išspausdintas 
elektroninis laiškas. Ji atsargiai jį perskaitė: 


Mielas Kristianai Arčibaldai, 


Norėčiau padėkoti už atsiųstus kelis skyrius, perskai- 
čiau savaitgalį juos su malonumu. Nors man patiko jūsų 
stilius, ypač stipri ir išsyk prikaustanti dėmesį pasirodė 
pradžia, vis dėlto, tiesą sakant, nemanau, kad jau dabar 
galėtume romaną priimti. 

Kaip skaitytoja turėčiau pažymėti, kad pasakojimas 
trečiuoju asmeniu rutuliojamas puikiai ir sklandžiai. 
Tiesa, kitose ištraukose buvo justi tarsi koks susikausty- 
mas, todėl rašymas tapo formalesnis ir, rodos, prislopino 
tikrąjį giluminį balsą. Suprantu, kad jūs vis dar ieškote 
kelio į romano pasaulį (nežinau, kiek esate pasistūmėjęs 
su rašymu), bet jei vis dar esate tepasiekęs pradines sta- 
dijas, tikiu, kad dar turėsite laiko ir galimybių peržiūrėti 

pirmuosius skyrius ir mažumėlę juos pataisyti pagal tai, 
kaip galiausiai išsirutulios pasakojimas. 

Labai tikiuosi, kad tai veikiau naudingos, o ne pai- 
nios pastabos, ir jei baigtas rašyti romanas nebus atiduo- 
tas kitai leidyklai, mielai iš naujo jį peržiūrėsiu. 

Nuoširdžiausi linkėjimai, 

Š. K. 


Baigus skaityti laišką, Sorčą užliejo pirmoji išdavys- 
tės banga. Kristis išdavė ją leisdamas patikėti, kad roma- 
nas kone baigtas, ir dar sukurdamas istoriją apie agentę. 
Neabejotinas susidomėjimas - tokie buvo jo žodžiai. Ir 
kaip jis galėjo taip nuspręsti iš šio mandagaus, bet aiš- 
kiai neigiamo atsakymo? Staiga Sorčą supurtė baisus 
pyktis, ji nurijo jį drauge su taurėje likusiu vynu. Krisčio 
paslaptys pažadino jos naują nerimą. Nors Sorča žinojo, 
kad Kristis anaiptol ne vienintelis, turintis paslapčių — 
jai prieš akis iškilo visos išsiųstos ir gautos telefoninės 
žinutės, kurių ji ne tik neištrynė, bet vis nesiliauja skai- 
čiusi, - jo išdavystė atrodė neapsakomai didelė. Užval- 
dyta jausmo, kurį vėliau pripažins kaip irzlų, nekantrų ir 
dramatišką, pasiknaisiojusi kišenėje Sorča paskubomis 
susirado mobilųjį telefoną ir pirmą kartą po daugelio 
savaičių sėdėdama prie vyro stalo surinko žinutę: Ar tu 
namuose? Man reikia pasikalbėti... 

Visai netikėtai mano gyvenimas įėjo į daugiau ma- 
žiau įprastas vėžes. Pasidarė palaimingai paprastas ir 
darnus. Kas rytą atsikėlusi keliaudavau į darbą, vakarais 
puldavau pertvarkyti namų, o prieš nusileidžiant sau- 
lei išeidavau pasivaikščioti paplūdimiu. Vakarai vis dar 
laikėsi šilti, nors oras pasikeitė - jame pleveno rudens 
pažadas. Kartais paplūdimyje sutikdavau Kristį ir mudu 
vaikščiodavome drauge. Mūsų pokalbiai sukosi apie 
tuos pačius dalykus. Jis pasakojo apie savo šeimą ir dar- 
bą. Regis, nerimavo dėl savo dukters ir jos paaugliško 
įsiūčio protrūkių. Kai Kristis apie ją šnekėdavo, jo balse 
buvo girdėti sumišimas ir nusivylimas dėl jos neseniai 
prasiveržusio pykčio. Kristis prisipažino, kad planuoja 
pakeliauti, kai susitvarkys vaikų bėdos. Nežinau, ką tu- 
rėjo galvoje, tačiau, kai klausinėjo apie Pietų Ameriką, 
jo balse buvo girdėti kone vaikiškas užsidegimas, todėl 

mielai leidausi su juo į šnekas ir dosniai dalinausi savo 
prisiminimais. Pradėjau laukti šių pasivaikščiojimų ir jau- 
kumo, kurį jausdavau jam esant šalia, todėl vakarais, kai 
vaikštinėdavau viena, mane apimdavo nusivylimas, kad jo 
nėra šalia. Nenorėjau galvoti apie tai, ką tai galėtų reikšti. 

Tiesa, penktadienį įprastinė dienos tvarka suiro. Tai 
atsitiko tuomet, kai Alanas Vudgeitas, susinėręs rankas 
už nugaros ir aristokratiškai šypsodamasis, priėjo prie 
manęs ir paskelbė, esą, įgijau jo pasitikėjimą ir galiu per- 
eiti dirbti prie kasos. 

— Po galais, tai nuostabu, - kreivai šypsodamasis tarė 
Geras. - Kaip jautiesi? 

— Laiminga kaip kiaulė mėšle, - atsakiau. 

- Tuomet puiku. Reikėtų atšvęsti. 

Buvo įprasta penktadienio vakarais visiems Pašėlusių 
kainų darbuotojams suplūsti į automobilių aikštelę, leis- 
tis į kitą gatvės galą ir sugužėti į gėrimo įstaigą, formaliai 
vadinamą Lari Malouns, bet visiems žinomą Centro pa- 
vadinimu. Taip ir nepavyko išsiaiškinti, kodėl. Paprastai 
vengdavau šio sūkuriuoto žmonijos srauto, plūstančio 
į Centrą, nes nenorėjau veltis į girtų pokalbius, be to, 
mane vis dar kankino minios baimė. Tiesa, šia proga 
nusprendžiau padaryti išimtį. Mažumėlę pasisukinėję 
kilnojamosios platformos galinėje pusėje ir ten slapčia 
surūkę marihuanos suktinę - Ak, vargšelė, sušnabždė- 
jo Geras, giliai įtraukdamas į krūtinę dūmą, - perėjome 
gatvę ir patraukėme tiesiai į Centrą, kurį jau spėjo už- 
tvindyti nuolatiniai penktadienio lankytojai. 

Pirmą kartą šią vietą aptikau vos penkiolikos, tuomet 
ji garsėjo kaip tikras nepilnamečių rojus. Įsmukusi Gerui 
įkandin įsitikinau, kad per dvidešimt metų baras ne itin 
pasikeitė, o jei ir pasikeitė, nebent į blogąją pusę. Tai buvo 
ilga ir siaura vieta kilimu išklotomis grindimis, limpan- 
čiomis prie padų. Tvankiame ore vienas su kitu kovėsi 
visa gausybė kvapų: surūgusio alaus, dezinfekcinių prie- 
monių ir šio to, panašaus į skrandžio rūgštį. Grupelė mo- 
terų sėdėjo būdelėje, įtaisytoje prie durų, ir kai žingsnia- 
vau baru, kelios nulydėjo mane akimis, bet jau netrukus 
prarado mažiausią susidomėjimą. Atokiame baro kampe 
užsiropščiau ant aukštos kėdės, ir Geras perdavė užsaky- 
mą besišypsančiam barmenui baltais marškiniais, juodo- 
mis kelnėmis ir raudonu kaklaraiščiu - jis atrodė taip, tar- 
si nepriklausytų šiai vietai. Baras buvo menkai apšviestas: 
vyravo blausi pašvaistė, sklindanti nuo lempų, aptemdytų 
tamsių auksinių kutų spalvų. Manasis Southern Comfort 
buvo patiektas neaukštoje plačioje taurėje, kurioje mirko 
plonytis raudonas šiaudelis, o kai pabandžiau prisidegti 
cigaretę, barmenas įspėjo, kad rūkyti čia draudžiama. 

-— Gal juokaujate? - negalėjau patikėti, bet pavargusiu 
balsu, sakytum, tą patį jau būtų kartojęs milijoną kartų, 
jis ištarė: 

- Įstatymas. 

— Dėl Dievo, rodos, išties buvai nuo viso šito atitrū- 
kusi, tiesa? — nusistebėjo Geras, ir prieš pastatydamas 
Bacardi su kola kokteilio taurę patenkintas iš jos gurkš- 
telėjo. - Ko norėtum? Prisijungti prie kitų? 

Akimis nuklydau prie krūvelės sėdinčių žmonių, 
energingai besišnekučiuojančių, reiškiančių nepasiten- 
kinimą ir nepritariamai prikandusių lūpas, ir svarsčiau, 
apie ką jie kalbasi. 

— Nežinau, - neryžtingai atsakiau. - Kaip manai? 

— Na, jei tau knieti pasidalinti įspūdžiais apie pinigus 
SSIA sąskaitoje, galime prisijungti - man taip atrodo. 

— Kas yra ta SSIA sąskaita? 

Kiek laiko Geras varstė mane sumišusiu žvilgsniu, 
kol galiausiai pratrūko juoktis. 

- Žinai, susidaro įspūdis lyg būtum nusileidusi iš ki- 
tos planetos. - Geras juokėsi kratydamas galvą. - Lara, 
tu mane prajuokini. 

Likę prie baro mudu gurkšnojome kokteilį ir šneku- 
čiavomės, o neturėdama galimybės rūkyti gėriau grei- 
čiau nei paprastai. Virš baro buvo įtaisytas televizorius, 
buvo įjungtos žirgų lenktynės. Tako žolė atrodė nejįtikė- 
tinai žalia. Truktelėjau per šiaudelį ir blausiomis akimis 
įsispitrijau į ekraną. 

— Tai kaip Alanas? - paklausė Geras, nes, rodos, žolė 
ir alkoholis atrišo jam liežuvį. - Pasiryši ar ne? 

— Nieku gyvu. 

- Jis gi ne gėjus, tu žinai. Jis vedęs ir turi vaikų. 

— Tuomet tik dar viena priežastis neprasidėti, - mano 
postringavimas pasirodė kiek šventeiviškas, kilstelėjęs iš 
nuostabos antakius Geras kelis kartus juos pajudino. 

— Tai kas? - nesuprato jis. - Gal jau ką turi? 

- Ne. 

- Ką? Kiek laiko kaip atvykai? Žinoma, kad jau spėjai 
padėti akį. 

Be jokio įspėjimo galvoje perbėgo mintis - priešais 
išvydau rudas akis su smulkiais švytinčiais gintarėliais, 
kurie tarsi mažytės liepsnelės plaikstydamosi laižė vyz- 
džius. Sykį prieš daugelį metų jam apie tai pasakiau. 
Svarsčiau, ar šį vakarą jis vienas vaikščios paplūdimiu, 
ar ilgisi mūsų pokalbių. Kartais vaikštinėdami apskri- 
tai apie nieką nesikalbėdavome. Tarp mūsų tvyrodavo 
draugiška tyla, tada tiesiog klausydavomės ramaus jūros 
šnabždesio. 

— Nieko panašaus, - paskubomis paneigiau, išmes- 
dama iš galvos netikėtai užplūdusias mintis. 

Į barą užėjo keli kostiumuoti vyrai ir trumpam stab- 
telėję persimesti vienu kitu žodeliu su moterimis iš bū- 
delės pasuko tiesiai prie baro. Įsitaisęs arčiausiai manęs 
pažvelgė į mano pusę ir linktelėjęs galvą pasisveikino. 
Vyriškis vilkėjo aptemptu švarku ir ryšėjo mėlyną ka- 
klaraištį. Pastebėjau, kad paraitytos rankovės buvo su- 
spaustos sąsagomis. 

— Ką, po galais, jie čia veikia? - puse lūpų stebėjosi 
Geras. 

Prieš nusisukdama į šalį mandagiai linktelėjau gal- 
vą. 

— O kaip šis? 

— Kas? Trumpos Rankovės? 

— Taip. Jis mielas, kiek moteriškas. 

— Tai kodėl pačiam juo nesusidomėjus, aaa? 

Iš visų pusių sklido įvairiausi garsai ir tarsi kovojo dėl 
dėmesio - garsus zvimbimas, varpai ir metalinė lošimo 
automatų muzika varžėsi su popmuzika, sklindančia iš 
garsiakalbių, ir aplink mane nuolat garsėjančiu pokalbiu. 
Viskas atrodė taip pažįstama, ir kai Geras prisijungė prie 
irzlių klientų, mindžikuojančių eilėje prie vyrų tualeto, 
man tarsi nušvito galvoje. Šis baras buvo labai panašus į 
Ubatubos barą, į kurį užsukome, kai paplūdimyje buvo 
aptiktas vaikiškas sandalas. Tie patys garsai, tos pačios 
nuotaikos. Tą dieną jaučiau, kad trūks plyš privalau iš- 
gerti, kaip, beje, ir Alechas, kai susėdome vienas prieš 
kitą, o tarp mūsų bumbtelėjo du šalto alaus bokalai, pa- 
sijutau lengva kaip popieriaus lapas, sakytum, būčiau 
permatoma tarsi dūmas ar apskritai manęs nebūtų. Abu 
nebuvome sudėję bluosto vienuolika naktų nuo to laiko, 
kai pradingo Načio. Atrodė, kad Alechui vietoj akių sky- 
lės, o mažytės tamsios akys sulindusios giliai į akiduo- 
bes. Jis atrodė toks nelaimingas ir suglumęs, kad mane 
užplūdo noras jį apkabinti, prispausti prie savęs ir pajus- 
ti, kaip jo kūnas nurimsta prie manojo. Padėjusi bokalą 
šalin pasilenkiau per stalą ir paėmiau jo rankas. 

— Taigi, - švelniai ištariau. 

- Taigi. Atrodo, viskas baigta. 

Kai Alechas tai pasakė, mane nupurtė šiurpas, tarsi 
lietaus lašai suvirpindamas nugarą ir kaklą. 

— Ką turi galvoje? 

- Jo sandalas, Lara. - Alecho balse buvo girdėti nuo- 
vargis ir didžiulės pastangos. - Pati matei, kad ant jo 
buvo kraujo dėmė. 

Alecho rankos pasidarė sunkios, todėl mano pirštai 
atsileido ir aš lioviausi jas laikiusi. - Turėjai suprasti, kad 
viskas tuo baigsis, - tyliai pridūrė jis. 

— Kas? - mano klausimas skrodė kiaurai, o kai palei- 
dau Alecho rankas, šios sunkiai nudribo ant stalo. Jau- 
čiau, kad iš vidaus tuoj išsiverš šis tas nevaldomo ir įžū- 
laus. Mane gąsdino jo balsas, elgesys ir nusvirę pečiai. 

Alechas nykščiais spustelėjo akiduobes. 

— Neversk manęs tai garsiai ištarti. 

— Ne, - prieštaravau purtydama galvą, o mano balse 
buvo girdėti įspėjimas. - Tai netiesa. Nė nedrįsk apie tai 
galvoti. 

Kai Alechas patraukė rankas nuo veido, jo akyse 
įžvelgiau kančią. Alechas ištarė žodžius, kurių nieku 
gyvu nenorėjau išgirsti. 

— Lara, jis negyvas. 

Manyje tarsi didžiulė žiojinti neviltis sukilo pasiprie- 
šinimas ir pyktis, kad jis taip greitai ir lengvai pasida- 
vė. Umai viskas pasikeitė. Bendras rūpestis, paguoda 
ir artumas, ištikus siaubingai netekčiai, plonytis vilties 
siūlelis — visko kaip nebūta, tarsi nušluota vienu mos- 
tu. Vėliau keliems mėnesiams mūsų skausmas, rodos, 
išsiskyrė, ir kiekvienas užsisklendėme savo liūdesy: aš 
dėl prarasto vaiko, jis - dėl mirusio. Mudu nebebuvome 
toje pačioje pusėje. Auginome savo širdies skausmą ir 
nebeįstengėme vienas kitu pasikliauti. Alechas dangs- 
tėsi kalbos stygiaus šydu, tvirtindamas, jog žodžiais 
negali išreikšti skausmo, kad pajėgčiau jį suprasti. Tai 

buvo apgavystė, nes kartais užtikdavau jį šnabždantis su 
Širle ar Silvija, kurioms jis liedavo savo skausmą begar- 
siu kūkčiojimu. O aš užsisklendžiau pykčio tvirtovėje. 
Pasidariau sau skydą, raudoną ir ugningą. Nieku gyvu 
nenorėdama prarasti tikėjimo, kad vaikas vis dar gyvas, 
išgieždavau pyktį ant kiekvieno, drįsusio man apie tai 
užsiminti. Mano susierzinimas tik augo ir virto puto- 
mis. 

Visa tai tęsėsi ne vieną mėnesį: Alechas gedėjo vienat- 
vėje, o aš užsispyrusi atkakliai nesilioviau ieškoti Načio, 
stumdamasi pirmyn, neviltį ir pasipiktinimą laidodama 
kitų užuojautoje. Tarp mūsų spengusioje tyloje žaizdos 
pradėjo pūliuoti, jos tik stiprino nusivylimą ir pasipik- 
tinimą. 


Kai užsakiau ketvirtą ratą, prie manęs priėjo vyriškis 
paraitotomis rankovėmis. Geras įsmuko į vyrų tualetą, 
palikęs mane vieną, ir netikėtai ant baro šalia manęs nu- 
tįso šešėlis. 

— Ar gerai jautiesi? 

— Puikiai, ačiū. 

— Atrodai mažumėlę vieniša - sėdi ir geri viena. 

— Aš ne viena. Mano draugas ką tik nuėjo į tualetą. 

- Aišku. - Akimirkai jis nutilo, sakytum, tyloje ban- 
dydamas nustatyti, ar verta tęsti toliau, galiausiai jo vei- 
de pasirodė plati savimi pasitikinčio žmogaus šypsena, 
todėl supratau, kad taip lengvai juo neatsikratysiu. - Ką 
gi, tuomet pasėdėsiu šalia, kol jis sugrįš. 


176 


— Sėdėk kur tik nori, - pasakiau, kol vyriškis ropštėsi 
ant kėdės šalia manęs. - Gyvename laisvoje šalyje. 

— Teisingai. 

Mano naujasis pašnekovas pradėjo pasakoti apie 
save. Tą pačią akimirką pamiršau jo vardą, profesiją, 
kartkartėmis apskritai iškrisdavau iš pokalbio. Atrodo, 
mano trumpi ir atžarūs atsakymai jo nėmaž nejaudi- 
no. Jis nupirko dar gėrimų, ir aš atkreipiau dėmesį, kad 
Geras nebegrįžta, palikęs mane vieną su Paraitotomis 
Rankovėmis. Nesipriešinau, kai priešais save išvydau 
dar vieną taurę, nors vidinis balsas įspėjo, kad tai gali 
atnešti nemalonių pasekmių. 

— Kodėl anksčiau tavęs čia nesu matęs? 

Prieš atsakydama minutėlę susimąsčiau. 

- Kurį laiką gyvenau užsienyje. Tik neseniai parvy- 
kau namo. 

- Iš kur? 

- Iš Pietų Amerikos. 

— Oho. Turėjo būti nuostabu. 

Linktelėjau galvą, gurkštelėjau alkoholio ir pagalvo- 
jau, ar nevertėtų nutraukti pokalbio, tačiau Trumpos 
Rankovės prapliupo kalbėti, kaip esą visuomet svajojęs 
pakeliauti inkų keliu, aplankyti Maču Pikču. Paskui pra- 
dėjo pasakoti apie kažkokį dokumentinį filmą apie Peru, 
kurį jam teko matyti per 4-ąjį kanalą. 

- Limoje yra toks muziejus, kažkokio vienuolyno kata- 
kombose, nepamenu pavadinimo. Ten sukrauti visi kaulai 
ir kaukolės, jų visas tūkstantis! Ar teko ten lankytis? 

— Mes nevaikščiojome į muziejus, - atsakiau. - Ale- 
chas atsisakė tai daryti - jam atrodė, kad tai imperijų 
šventyklos, pilnos baltų liberalais besidedančių turistų. 

— Kas tas Alechas? 

— Vaikinas, su kuriuo keliavau, - paaiškinau. 

— A. - Akimirką jis mane stebėjo, kol patenkintas at- 
sakymu lėtai linktelėjo galvą ir pakėlė savo taurę. - Tai 
jam nepatiko muziejai? 

— Tiesą sakant, ne. - Netikėtai man tarsi atsirišo liežu- 
vis. - Keista, šiaip jis yra ramus ir tolerantiškas žmogus, 
tačiau su vienu dalyku niekaip negalėjo susitaikyti - kad 
Ispanijos įsibrovėliai nuniokojo indėnų žemę. Krauju 
aptaškytos jų rankos, nepasotinamas aukso troškimas - 
visa tai jį varė iš proto. Pamenu, kaip Limos katedroje 
jo veidas pabalo iš pykčio. Ten buvo visa gausybė įman- 
trių aukso papuošalų. Man tai pasirodė neskoninga, o 
jam - nusikalstama. Lankyti Pisaro kapą jam atrodė tas 
pats, kas garbinti Hitlerį. Pats gali suprasti, kad muziejai 
mums buvo ne pakeliui. Nebuvo verta veltis į ginčus. 
Šiaip ar taip, neturėjome tam pinigų. 

Nė vienas mūsų nepratarėme nė žodžio, abu mažu- 
mėlę nustebę, kad taip atvirai išklojau tiek dalykų. 

— Ką gi, tai šis tas, apie ką anksčiau neteko girdėti, - 
prisipažino naujasis pažįstamas, tačiau neatrodė prara- 
dęs susidomėjimą. 

Jo veido šoną buvo apšvietusi nuo baro sklindanti 
šviesa, todėl jo skruostikauliai atrodė labiau išsišovę, 
ir man dingtelėjo, kad tai neblogos išvaizdos vyriškis. 

Tarsi flirtuodama jam nusišypsojau, o viduje nuskam- 
bėjo to paties senojo silpnumo aidas. Praėjo daug laiko 
nuo tada, kai jutau vyro dėmesį, todėl negalėjau jo su- 
tikti be liūdesio, šios pažįstamos vietos neišvengiamos 
dalies. 

Būdama penkiolikos bandydavau laimę būti pavai- 
šinta Centre. Kai sukome antrąjį ratą, šalto vėjo gūsis 
paskelbė apie jaunų mergaičių atvykimą. Visos jos buvo 
smarkiai išsidažiusios akis ir ryškiai jas apvedžiojusios, 
su trumpais sijonais ir aukštakulniais batais, apsikars- 
čiusios pakabukais ir akį rėžiančiais papuošalais. Stip- 
riai pabrėžtas seksualumas negalėjo neatkreipti dėmesio 
į jauną jų amžių. Sekiau jas akimis, kol jos įsitaisė už 
manęs, o kai grįžtelėjau pasižiūrėti, pajutau, kaip stip- 
riai sukasi galva, tačiau kikendamos merginos manęs 
nepastebėjo. Tarp jų buvo Eivrilė - už visas aukštesnė, 
ryškiai raudonas lūpdažis bylojo apie įžūlų pasitikėjimą 
savimi. Merginos šūktelėjo užsakymus vaikinui, šis dėl 
rėksmingo seksualumo, prieštaraujančio jų amžiui, pa- 
sijuto mažumėlę nejaukiai, o kai jaunuolis apsisuko eiti, 
jam pavymui nuskambėjo kandus juokas. 

Atrodo, Eivrilė manęs nematė. O gal ir atvirkščiai, 
tik dėjosi nepastebinti. Nebuvo dar taip vėlu, kai mano 
pašnekovas prisistūmė kėdę arčiau manosios ir pasuko 
pokalbį intymesne kryptimi. Štai tuomet Eivrilė priėjo 
prie manęs. Išdidžiai iškėlusi galvą ir sverdėdama su 
aukštakulniais, ji prisiartino prie baro ir garsiai pašaukė 
mane vardu. 

— Ką tu čia darai? - atrodo, ji primygtinai reikalavo 
manęs pasiaiškinti, bet netrukus jos balsas pasikeitė į są- 
mokslininkės šnabždesį. - Nepasakysi mamai su tėčiu, 
kad čia mane matei, tiesa? 

Iš pradžių mano naująjį draugužį Eivrilės buvimas 
sutrikdė, bet galiausiai, slėpdamas sumišimą, pasiūlė 
mums abiem po taurę. Tai išgirdusios Eivrilės akys už- 
siliepsnojo. Kaip ir aš, ji gurkšnojo Southern Comfort ir, 
atrodė, nė nemanė nuo mūsų atsitraukti. 

— Lara, kaip sekasi remonto darbai? 

— Atrodo, neblogai. 

- Turėtum pamatyti jos namus, - Eivrilė kreipėsi į vy- 
riškį. - Tai tarsi amerikietiško stiliaus paplūdimio vila ar 
šis tas panašaus. Mudvi abi jį atnaujiname, tiesa, Lara? 

Dėjausi to neišgirdusi ir paskubomis gurkštelėjau iš 
taurės. Gėriau pernelyg greitai, tačiau tai manęs nebe- 
jaudino. Neapsakomai norėjosi rūkyti, tačiau baiminau- 
si viena nusigauti į lauką. Salė, rodos, buvo pilna aštrių 
kampų. Sukosi galva. 

— Ar Lara tau pasakojo, kad ji neseniai sugrįžo iš Pie- 
tų Amerikos? 

— Taip, užsiminė apie tai. - Vyras atsakė Eivrilei, bet 
akimis manęs nepaleido. Girdėjau, kaip ji vardija šalis, 
kuriose man teko gyventi, dabar tokias neapsakomai to- 
limas, ir žvilgsnį įsmeigiau į priešais eilėmis sustatytus 
gėrimus, jutau, kaip tartum melsvai pilkšva jūra mane 
pamažu užlieja vienatvė ir tuštuma. Suvokiau, kad rei- 
kėtų nešdintis iš čia, tačiau pagalvojau apie ilgą kelią 

namo ir tamsius savų namų kambarius. Nuo alkoholio 
man apsunko kojos, bet gurkštelėjau dar ir mane užplū- 
do mintys, kodėl apskritai čia sugrįžau. 

Aplink ūžė balsai, aptemo šviesos ir spalvos. Eivrilė 
prisijungė prie savo draugužių, turbūt todėl, kad tylėjau. 
Tiesa, mano pojūčiai buvo pernelyg atbukę, kad kreip- 
čiau dėmesį į jos nuoskaudą. Vyriškis vėl prisiartino prie 
manęs. Kol jis petimi spaudėsi prie manęs, nuo jo piršto 
tiesiai į mane kaltinamai žvelgė jo vestuvinis žiedas. 

— Liksiu čia nakčiai, - pasakė jis. - Viršuje turiu už- 
sisakęs kambarį. 

Jis rijo mane tamsiomis blizgančiomis akimis, ir kai 
netikėtai mano skruostai išraudo, veidą nusukau į šalį. 
Vyriškis turėjo įžūlaus optimistiško žavesio. Taip seniai 
nebuvau gulėjusi su vyru, jau tiek daug laiko nejaučiau 
kito kūno paguodos, todėl viduje sukrebždėjo pagunda, 
kol kaip įmanydama stengiausi į vietas sudėlioti mintis, 
ko iš tiesų norėčiau. Baigusi gerti, jutau, kad vyriškis vis 
dar ryja mane akimis. Pakėlusi akis jo veide įžvelgiau 
didelį norą, ir staiga mane užvaldė toks stiprus kartėlis, 
kad viduje, rodos, plūdau ašaromis, o katiniškas liūde- 
sys krūtinėje plėtėsi ir nagais kabinosi į visą kūną. La- 
biau nei ką kita troškau pajusti žmogišką apkabinimą, 
atsidurti kito glėbyje, o kas tas kitas - tą akimirką man 
buvo nė motais. 

Kai mane pasiglemžė šis senas tamsus jausmas, pasi- 
lenkiau į priekį, ir mūsų lūpos susitiko. Sėdėjome pasi- 
rėmę vienas į kitą, pravėrę lūpas ir alkani. Nesirūpinau, 

ką pamanys rūgštaus veido barmenas ar Eivrilė su drau- 
gėmis, prunkščiančiomis už nugaros, ar būdelėje susi- 
būrę kolegos, kuriems ant kaktos spėjo išsprogti akys. 
Leidau kūnui būti užvaldytam aistros, to naujojo jaus- 
mo, po tiek laiko trukusio skausmo. 

Atsiplėšusi staiga išvydau prie durų stovintį Kristį 
išblyškusiu veidu ir blizgančiomis akimis. Žinoma, jis 
ieškojo Eivrilės ir galiausiai aptiko ją Centre. Prireikė 
akimirkos, kol jis atsigavo nuo sukrėtimo ir nusivylimo, 
kai pamatė mane, užgulusią šį vedusį nepažįstamą vyrą. 

Netrukus Kristis atsikvošėjo. Kone šaukdamas temp- 
te nutempė Eivrilę nuo kėdės. Bandžiau jam kažką pa- 
sakyti, jausdama kaltę ne tik dėl savo poelgio, bet ir dėl 
dukterėčios, kad nepajudinau nė piršto jos iš čia iškrapš- 
tyti, tačiau buvau pernelyg girta, kad ką nors aiškiai su- 
prasčiau. Jutau, kad negaliu apversti liežuvio. 

— Matau, kad tavęs nereikia pavėžėti namo, - pasakė 
Kristis, spjaute išspjaudamas žodžius, kupinus pasipik- 
tinimo ir įtūžio. Jo akys atrodė šaltos it titnagas. Tą aki- 
mirką dėl jo rūsties pasijutau tokia menka ir bevertė, jog 
kaip įmanydama bandžiau nepravirkti. 

Jiems išėjus, rodos, subliūško oras, prispausdamas 
mane tamsia ir sunkia ranka. Vyras pabandė vėl prie 
manęs prisiartinti, tačiau ranka nuvijau jį į šalį. Jis tik 
kažką sumurmėjo ir negražiai mane pavadino. 

— Kekšė, - šūktelėjo pavymui, bet man nėmaž nerū- 
pėjo. 

Nusiropščiau nuo kėdės ir išsverdėjau į naktį. 

Ištisą savaitę Krisčio viduje kunkuliavo baisus pyktis. 
Sukilęs tą naktį, jis taip ir neatslūgo, nors namuose buvo 
kaip niekad tylu. Kristis suprato, kad jo gyvenimo isto- 
rijoje toji naktis bus įrašyta kaip juoda. 

Išplėšęs Eivrilę iš draugių būrio, jis terpte nutempė ją 
prie automobilio kitoje gatvės pusėje. Mergina buvo su- 
krėsta dėl kone smurtinių tėvo veiksmų, o šis viduje tram- 
dė norą jai suduoti. Automobilyje Eivrilė atsikvošėjo ir, 
užuot puolusi teisintis ir atgailauti ar maldavusi jo liautis 
pykus, užvaldyta nevaldomo įniršio ji stipriai jam trenkė. 
Eivrilė šaukė, kaip jis drįsęs ją šitaip pažeminti? Kaip drįsęs 
pažeisti jos privatumą ir nepriklausomybę? Apsipylusi aša- 
romis skundėsi, kad jis nėmaž jos negerbia. Nejau jis nesu- 
pranta, kaip ją ir save paniekinęs, šitaip ją išternpdamas? 

Spaudžiant vairą Krisčio krumpliai balo ir atrodė 
bekraujai. Gerklę gniaužė įtūžio ašaros, o joms nugalėti 

prireikė didelių pastangų. Per neilgą kelionę namo Eiv- 
rilės žodžių tirada netilo, tačiau Kristis nepratarė nė vie- 
no, nes naujas viduje šėlstantis įniršis jam buvo atėmęs 
žadą. Grįžtelėjęs Kristis žvilgtelėjo į Eivrilę ir pajuto, 
koks šlykštus pasidarė jos veidas, suterštas nuodų, kuriuos 
ji primygtinai norėjo jam išdrėbti. Palikęs automobilį kie- 
me ir stebėdamas, kaip iš jo išlipusi Eivrilė kaukši aukš- 
takulniais ir vizgina nešvankiai trumpu sijonėliu - dukra 
atrodė kaip tikra pasileidėlė, - Kristis pajuto, kaip į ran- 
kas ir pirštus plūsteli karštas kraujas. Tarsi tirpstančią 
lavą širdis varinėjo kraują į krūtinę ir galūnes. Kai jiedu 
pasiekė namus, Eivrilė taip stipriai trenkė laukujes du- 
ris, kad šios, didele jėga atskriejusios, stipriai vožė jam į 
ranką ir petį, todėl jo įniršis staiga peraugo į pergalingą 
neapykantos srautą. Akimirką Krisčiui dingojosi, kad jis 
galėtų pulti ir ją nužudyti. 

Kristis taip pat stipriai trenkė durimis, ir jų aidas su- 
virpino visus namus. Puolęs Eivrilei pavymui Kristis it 
pamišęs griebė ją už rankos ir bloškė prie sienos. Atsidū- 
ręs prie pat jos veido, jis pratrūko šaukti ir pajuto, kaip po 
įžūlia Eivrilės kauke, sakytum, kažkas sujudėjo - ji atrodė 
pažeidžiama, o galbūt net išsigandusi. 

— Esu tavo tėvas, - šaukė Kristis, - todėl neleisiu, 
kad su manimi elgtumeisi tarsi su šūdo gabalu, į kurį 
ką tik įlipai! Arba pradėsi mane gerbti, arba, prisiekiu 
Dievu, ištrenksiu tave iš šių namų taip greitai, kad ap- 
sisuks galva. Ir nė akimirkos nedvejok, kad taip pada- 
rysiu! 

Antrame aukšte pasigirdo garsai, sugirgždėjo grin- 
dys ir siausdamasi chalatu išniro Sorča nerimo apimtu 
ir reikalaujančiu paaiškinti, kas nutiko, veidu. Išvydusi 
motiną Eivrilė paplūdo ašaromis, tačiau Kristis nebejį- 
stengė suvaldyti pratrūkusio įniršio. 

— Mano dukra nedrįs pasirodyti šiame mieste lyg ko- 
kia ištvirkėlė ar kekšė. Tinkamai neapsivilkusi nedrįsk 
iškelti kojos. Ir nusikrapštyk nuo veido dumblius! Vien 
pažvelgus į tave darosi bloga! - rėkė Kristis, kol Sorča 
prie jo artėjo ir sutrikusi šnypštė jo vardą tarsi įspėda- 
ma, kad jis pernelyg toli nuėjęs. Viduje siautėjo lieps- 
nos, todėl grįžtelėjęs į žmoną, išblyškusią ir perkreiptu 
veidu, Kristis įsakė laikytis jai atokiau, nes tai esą ne jos 
reikalas. 

Kai Kristis vėl atsisuko į Eivrilę, galbūt pajutusi, kad 
motina yra jos pusėje, dukra įžūliai iškėlė galvą - ašarų 
kaip nebūta - ir ramiai tyliai tarė: 

— Apsišik. 

Nesusivaldęs Kristis stipriai trenkė dukteriai per vei- 
dą, o kai suprato, ką padarė, krūtinėje tarsi kas suvirpė- 
jo. Nors ir suvokė, kad tai blogai ir dėl tokio veiksmo jis 
visą gyvenimą gailėsis, tą akimirką savo plačiame delne 
jausdamas jos drėgną skruostą, o galvoje sukantis žo- 
džiams „maža kekšė, Kristis pajuto pergalingą paleng- 
vėjimą - tai buvo pasitenkinimas, jausmams išsiveržus 
lauk, užuot kiek įmanoma juos malšinus, kaip buvo pra- 
tęs daryti iki šiol. Kristis pavargo elgtis teisingai. Jo aistra 
ir įniršis galiausiai ištrūko į laisvę, o jis pats išsivadavo iš 

padorumo gniaužtų. Sorča susmuko ant žemės ir ranka 
vydama jį šalin glėbyje glaudė isterijos ištiktą dukterį: 

- Po velnių, Kristi! Kas po galais tau nutiko? 

Kristis stovėjo parimęs į sieną, rankomis vedžioda- 
mas sienų apmušalais, ir krūtinėje pajuto naują jėgą. 

Viduje stiprėjo gundantis jėgos ir galimybės pojūtis. 
Jis prisiglaudė šalia įniršio, galiausiai su juo susijungė ir 
pateikė naują jausmų skalę. Kai tą pačią naktį nesudė- 
damas bluosto Kristis gulėjo lovoje ir klausėsi neramaus 
žmonos kvėpavimo, jautė, kad kažkur namų tyloje te- 
betūno jo įsiūtis. Galiausiai paleistas nuo saito ir dabar 
tykantis tamsoje, jis ir vėl buvo pasiruošęs veiksmui. 

Kitą rytą, kol Kristis sagstėsi marškinius, o Sorča vir- 
pančiu iš nepritarimo balsu jam bandė prikišti nakties 
įvykius, jis trumpam liovėsi sagstęsis ir tyliai grįžtelėjęs į 
žmoną pervėrė ją įspėjančiu žvilgsniu, tada pridėjo prie 
lūpų pirštą, kad ją nutildytų. Kristis matė, kad Sorčos 
akys sklidinos baimės, o kambaryje buvo justi vis dar 
ryškūs jo įtūžio pėdsakai, ir nusisukęs baigė segtis marš- 
kinius. Išvydusį, kaip netarusi nė žodžio žmona tyliai 
išsėlino iš kambario, Kristį perliejo pasitenkinimas, o jo 
galia nuolat augdama pripildė krūtinę. 

Sėdėdama priešais prie pusryčių stalo dukra atrodė 
išblyškusi ir įskaudinta, o prie skruosto pamačius rau- 
doną šešėlį Krisčiui suvirpėjo sąžinės priekaištas. Po 
kivirčo jis visuomet jautė būtinybę išvalyti orą ir atnau- 
jinti draugišką pokalbį. Paprastai jis pirmas atlyždavo 
ir pirmas žengdavo žingsnį susitaikyti. Bet tik ne šįsyk. 

Staiga Kristis pasijuto nauju žmogumi. Jautėsi didesnis, 
sakytum, viduje kunkuliuojantis įniršis veržėsi per kraš- 
tus ir reikalavo daugiau erdvės. 

Namai buvo padalinti į fronto linijas: moterys užėmė 
įžeistųjų ir nepatenkintųjų liniją, o Džimas liko neutra- 
lus ir nešališkas. Visi keturi kone nesikalbėjo - Eivrilė 
visiškai nutilo, o Sorča tylą nutraukdavo tik trumpais 
nusivylimo proveržiais. Krisčiui savas balsas pačiam at- 
rodė per garsus, be to, skambėjo valdingai. Jis nė žodelio 
nepratarė Eivrilei, norėdamas įrodyti, kad ir jis gali būti 
ne mažiau užsispyręs ir ne mažiau savavalis kaip ir ji. 
Šįsyk jis tikrai neketina pasiduoti. 

Tokia padėtis truko kone savaitę, ir Kristis spėjo prie 
jos priprasti. Kartkartėmis jį užvaldydavo nekantrumo 
priepuoliai, ir jis jau buvo beiškeliantis rankas aukštyn 
ir besušunkantis Gerai jau, gerai, jūs laimėjote. Vis dėlto 
tvardėsi. 

Jei naktį nepajėgdavo užmigti, Kristis eidavo į virtuvę 
ir įsipildavo šlakelį alkoholinio gėrimo. Neįsijungęs švie- 
sos stovėdavo prie lango ir ilgai žiūrėdavo į tamsų nakties 
dangų, baltas putas, laižančias pakrantę, ir bangas, lūžtan- 
čias į uolų viršūnes tolumoje. Kartais iš lentomis apkalto 
namo su prieangiu ir mediniais laiptais sklido šviesa, ir 
tuomet Kristis mintimis nuklysdavo pas Larą - galvodavo 
apie jos dideles ir skvarbias akis, miglotas kalbas, tamsius, 
nepadoriai besidraikančius plaukus, sentimentalius vie- 
šumoje ištartus žodžius. Kristį ir vėl sudrebindavo iš pra- 
eities atgiję pavydo priepuoliai, kai jis aptikdavo Larą už 

kareivinių, o jos akyse - toks gerai pažįstamas žaismingas 
ir kaltės kupinas žvilgsnis; arba girdėdamas kokį vaikiną 
giriantis, ką jis su ja daręs. Kaip lengvai Lara atsiduodavo 
kitiems, bet štai su juo visuomet laikydavo atstumą, tiesa, 
nedidelį, vos per ranką. Visa tai prisimindamas Kristis 
pajuto, kaip tvinkčioja smilkiniuose. Jį užvaldė tas pats 
senas pasipiktinimas ir kandus skausmas. 

Trečiadienį vėl prapliupo lietus - nuo jūros atūžė 
grėsmingai šėlstantis viesulas. Kristis pajuto kaltę pagal- 
vojęs, kad Lara per lietų keliauja namo. Jis žadėjo ap- 
žiūrėti jos automobilį. Tiesa, kaltės jausmą išginė stai- 
ga užplūdęs pasipiktinimas. Ir kodėl jis turėtų rūpintis 
jos automobiliu, Krisčiui dingtelėjo pikta mintis. Ar jis 
jai koks liokajus? Lara jam kalbėjo apie meilę, netektį 
ir liūdesį, ir jam pasirodė, kad tarp jųdviejų vėl kažkas 
įvyko, šis tas sena ir pažįstama. Kristis pajuto, kad Lara 
jam atsiveria ir leidžia iš arti pažvelgti į savo siaubingą 
skausmą. Ir dar šis tas - apsikabinimo prisiminimas, jos 
kūnas, prisišliejęs prie jo. Kristį užliejo nepažįstamas, 
viltingas jausmas, pašiaušdamas odos plaukus, krūtinė- 
je priversdamas greičiau plakti širdį. 

Ir še tau, kad nori, - Lara ir vėl taip pasielgė, vėl pa- 
žemino save. Ne, galvojo Kristis, sūkuriuodamas viskyje 
tirpstančius ledo gabalėlius ir žvelgdamas į langą barbe- 
nantį lietų. Ji galėjo dar bent mažumėlę luktelėti. 


Prabėgo savaitė, kol Kristis galiausiai prisivertė susi- 
tikti su Lara paskambinti. Jis luktelėjo iki sekmadienio 

popietės, tos tingios savaitgalio valandos, tarsi pertrau- 
kėlės ar nedidelio atokvėpio prieš prasidedant naujai sa- 
vaitei. Paplūdimyje ryškiai švietė saulė, o žingsniuojant 
pakrante blizgėjo šlapias smėlis. Lipdamas laiptais Kris- 
tis girdėjo pavienius kosėjimus, aidinčius po visą įlanką. 
Durys buvo praviros, todėl dėl patirtos nuoskaudos ne- 
jausdamas nė mažiausio suvaržymo ir tik trumpai pa- 
sibeldęs Kristis įsiveržė vidun ir aptiko Larą, klūpančią 
ant žemės ir bandančią atidaryti skardinę lako. Ji pakėlė 
nuostabos pilnas akis, kai pamatė jį šalia, jos veidas ap- 
siniaukė - nuostabą pakeitė šaltas įtarimas. 

- A, tai tu, - tarstelėjo Lara, ir iš jos balso Kristis su- 
prato, kad ji įsižeidusi, todėl paskubomis susimąstė, dėl 
ko. 

— Taip, žadėjau užeiti ir apžiūrėti automobilį, tiesa? — 
Kristis kalbėjo šaltu ir irzliu balsu. 

— Ką gi - pačiu laiku. 

Išliejusi pyktį Lara nusisuko ir vėl kibo į skardinę. 

- Šiaip turiu ir kitų darbų. Atėjau čia ne stebeilyti tau 
į nugarą. 

- Tuomet eik sau ir daryk tuos kitus darbus. Man ne- 
reikia tavo paslaugų. 

Laros balse nuskambėjo panieka. Kristis ją pajuto iš 
Laros tvirtai iškeltų pečių ir įsitempusio kaklo. Nors iš- 
tisą savaitę jį persekiojo pyktis ir nuoskauda, netikėtai 
užvaldė didžiulis noras ją paliesti. 

— Paklausyk, gal aš paprasčiausiai ją apžiūrėsiu, ir 
baikime apie tai visas kalbas. 

— Ne, iš tikrųjų, - Lara persmelkė jį žaižaruojančio- 
mis akimis. - Negaliu pakęsti minties, kad turėsiu jaus- 
tis tau dėkinga. 

— Dėl Dievo meilės! - Kristis ir vėl užvirė pykčiu. - 
Tau nereikės jaustis dėkingai. Jėzau! 

— Gal geriau išeik, sutariam? 

— Labai miela. - Kristis vos šyptelėjo, sugriežė danti- 
mis, jo akys susiaurėjo. - Tai tokio dėkingumo sulaukiu 
už norą padėti draugui? 

— Mes ne draugai, - išpyškino Lara, nors ir tyliai, bet 
taip, kad jis išgirstų. 

— Ne. Iš tikrųjų ne. Bet tai tavo pasirinkimas. 

- Išeik, gerai? - Lara sušnibždėjo pavargusiu balsu, o 
visas jos kūnas drebėjo iš pasipiktinimo. 

— O kodėl tu neini, Lara? Grįžk į Centrą, prisigerk, 
susirask kokį kitą šunkarą, kad ir tas liežuviu galėtų nar- 
dyti tavo gerklėje. Beveik neabejoju, kad ir jam papasa- 
kojai savo graudžią istoriją? 

Apimta siaubo Lara nenuleido nuo Krisčio akių, o 
jos veidu lėtai nuslinko supratimas, atmieštas kruope- 
lytės pasitenkinimo. Kristis atrodė nepaprastai sutrikęs. 
Lara negalėjo patikėti, kad jis tai pasakė, ji pabūgo dėl 
savo pačios smulkmeniškumo, kandumo ir žiaurumo. 
Ji nenuleido nuo jo akių, skaitydama jo pavydą ir tam- 
siąsias aistras. 

— Jaučiau tai, - atsiduso Lara, purtydama galvą. — 
Dieve mano. 

— Ką jautei? - Krisčio balsas stiprėjo. Jis pernelyg 
skausmingai reagavo, jausdamas, kad tuoj tuoj širdis 

ištrūks iš krūtinės, būgštaudamas dėl to, ką ji netrukus 
gali pasakyti. 

- Jaučiau tai, - pakartojo Lara. - Tą naktį bare. Tai, kaip 
tu į mane žiūrėjai. Buvau girtutėlė, bet puikiai prisimenu 
tą žvilgsnį. Ir tai, kaip elgeisi visą savaitę - manęs vengda- 
mas, šiaušdamasis, susisukęs į savo pykčio kriauklę. 

— Nebūk kvaila. 

- Visai pamiršau, koks gali būti pavydus, Kristi. Koks 
smulkmeniškas. 

— Tai dabar jau „Kristi“, taip? Tai jau nebe „Kristia- 
nai“. 

Savo balse Kristis išgirdo priekaištą ir suprato, kad 
vien šiuo sakiniu patvirtino Laros žodžius. Jis pradėjo 
dėl to savęs nekęsti. 

— Nuo kada tapai tokiu teisuoliu? 

— O aš galėčiau paklausti, nuo kada pasidarei kek- 
šė, nors ir taip Žinau atsakymą, - šie žodžiai išsprūdo 
paskubomis, neapgalvotai, ir Kristis akimirksniu dėl jų 
pasigailėjo. 

Tai išgirdusi, Lara nusisuko, nusprendusi nekreipti 
į jį dėmesio. Įsitaisiusi atokiau, ji atrodė pasipūtusi. Ji 
ir toliau peiliu bandė atidaryti skardinės dangtį. Staiga 
Kristis pasijuto toks mažas, nereikšmingas ir netekęs 
vilties. Kai susidūrė su jos pašaipia panieka, pyktį tarsi 
ranka nuėmė. 

— Leisk, padėsiu, - pasisiūlė jis ranka siekdamas 
skardinės, tačiau Lara paskubomis patraukė ją šalin ir 
atkakliai norėjo pati ją įveikti. Kelias sekundes stebėjęs 

jos beviltiškas pastangas Kristis pajuto, kaip viduje ne- 
suvaldomai auga nekantrumas. - Duokš ją čia ir leisk 
man pabandyti, - neatlyžo jis, o balse nuskambėjo su- 
sierzinimas. Ūmai Kristis puolė prie skardinės, bet Lara 
laikė stipriai ją įsitvėrusi. Grumdamasis jis pakibo virš 
jos. - Atiduok ją, - šaukė Kristis, gaudydamas orą, ne 
juokais susigrūmęs su Lara. Bandydamas ištraukti skar- 
dinę, Kristis atsidūrė ant žemės ir pajuto, kaip viskas 
akimirksniu pasikeitė - nauja įtampa, naujas nuožmu- 
mas ir kova virto ne dėl skardinės, o su savo paties ky- 
lančiu geismu. Iš sugniaužtų Laros rankų iškrito skar- 
dinė. Kai Lara bandė jam įdrėksti, Kristis sugriebė ją už 
riešų. Išsitiesusi ant grindų Lara grūmėsi kaip laukinė 
katė, varstydama jį pilkomis žaižaruojančiomis akimis. 
Kristis laikė ją suspaudęs, galų gale netekęs jėgų paleido. 
Lara sugriebė jo galvą, ir kai netikėtai ant jos sukniu- 
bo, jų lūpos susitiko. Kristis pajuto laukinį bučinį - Lara 
dantimis įsikibo į jo lūpas. 

Krisčiui dar niekuomet neteko pajusti tokio stipraus 
jausmo. Tarsi tai būtų gyvas, šokinėjantis, kūniškas 
daiktas. Lara siekė jo rankomis, traukdama jį žemyn, ir 
Kristis kaulais pajuto, kad tai krypsta ne į gerąją pusę. 
Padažnėjęs kvėpavimas liudijo, kad visa tai gali baigtis 
blogai. Viskas įvyko neapsakomai greitai. Kristis atsidū- 
rė tarp Laros kelių, stabtelėjęs virš jos, kol ši atsegiojo 
jo marškinius ir pirštais apsivijusi jo liemenį lietė pilvo 
plaukus braukdama per apatinių guminę juostelę. Kris- 
tis jautėsi tarsi jo kūnas tuoj tuoj suskils, o visas mintis 

išvijo nauji pojūčiai. Jis vėl susirado Laros lūpas - šįsyk 
jos pasirodė švelnesnės, ne tokios laukinės, mažumėlę 
prasivėrusios. 

Kai du kūnai išsitiesė ant grindų, pro pravirą langą 
juodu pagavo saulės spinduliai. Kristis dienos švieso- 
je pasijuto pažeidžiamas, kol Lara per kaklą traukė jo 
marškinius. Lūpomis jis nuslydo iki jos žandikaulio. 
Puolė bučiuoti jos kaklą, pirštais užkabino kelnaites. 
Nuslydo prie putlios ir karštos Laros krūties. Kai liežu- 
viu palietė sukietėjusį spenelį, ji sudejavo ir išsitermpė. 
Viduje Kristį tarytum kas tąsė ir drebino. Jis pajuto La- 
ros kojas, pakėlė sijoną, rankomis čiuopė kūną, nykščiais 
užkabinęs kelnaičių gumelę traukė jas žemyn, išlaisvino 
kelius, o paskui ir kulkšnis. Kristis pajuto, kaip prasi- 
veria Laros keliai. Rankomis klaidžiodama po jo pilvą 
Lara paskubomis pirštais atsegė diržą, nutempė trum- 
pikes, o išsinėrusį iš jų Kristį apgaubė jos pirštų ir del- 
nų šiluma. Galvoje vienas po kito įvyko keli sprogimai, 
stuburu aukštyn žemyn bėgiojo žiežirbos, kartkartėmis 
atsimušdamos į kaukolę. Jis permetė Larą žvilgsniu - jos 
akys buvo pusiau primerktos, todėl sunku buvo įskaityti 
jų žvilgsnį, ji pati visa pasinėrusi į save. Kristis patraukė 
Laros rankas, įsisuko į jos šlaunis, švelniai stumtelėjo ir 
ją atrado. Ji, rodos, kiek įsitempė, kol galiausiai kojomis 
apsivijo jo kūną, kad visą jį turėtų. Kristis pajuto tarsi kas 
jį užvaldytų. Nuo užplūdusių jausmų jam užgniaužė ger- 
klę. Skverbdamasis į Larą Kristis neatitraukė nuo jos akių. 
Regis, ji neišleido nė garso, tik išrietė nugarą ir šlaunimis 

darbavosi drauge su juo. Lara apkabino Kristį, ir staigiai 
puolęs žemyn jis ją pabučiavo. Tą akimirką viskas atro- 
dė tobula ir tikra. Krisčio galvoje daužėsi bangos, kūną 
užliejo garsų simfonija. Jis visas pasinėrė į Larą. Krisčiui 
dar nepakilus, Lara suvirpėjo, ir jis pajuto tarsi tuoj su- 
skils į dalis. Tą pačią akimirką jo viduje kažkas atsivėrė, 
visiškai nauja erdvė, tarsi šviesos spindulėlis ir paleng- 
vėjimas, nusinešantis su savimi buvusį įniršį. 

dalis 

Prisimerkusi nuo saulės Sorča džiaustė skalbinius, 
traukdama į plaučius šviežią skalbinių kvapą ir nuo jūros 
atplūstančio vėjo druską, jausdama ore virpantį pirmąjį ru- 
dens dvelksmą. Vėjyje plazdenančios paklodės, sakytum, 
gyveno atskirą gyvenimą. Akimis nusigavusi iki virvės 
krašto Sorča žvilgsniu nuklydo už skalbinių linijos - Ža- 
liame sodo fone jie atrodė balti it sniegas - iki tolumoje 
tyvuliuojančios jūros ir iš vandens iškilusios juodos Be- 
gnio salos kupros. Įlankos krašte stovėjo Laros namai be 
mažiausių gyvybės ženklų - iš kamino nevirto dūmai, 
langai užverti, verandoje nė gyvos dvasios. Sorča akimir- 
ką nenuleido nuo jų akių ir pajutusi nuo jų sklindančią 
gilesnę tylą susimąstė apie jųdviejų su Lara santykius ir 
dyglį, kurio, regis, niekaip nebuvo įmanoma ištraukti. 

Visą rytą ją persekiojo šis tingus, snūdulingas jausmas 
tarsi plūduriuotų, o pati diena atrodė netikra, be turinio. 

Visa tai prasidėjo, kai dar prieš aušrą pabudusi Sorča pa- 
matė, kad lovoje guli viena, o kitoje jos pusėje nuspardy- 
tos mėtosi paklodė ir antklodė. Iš apačios ją pasiekė keisti 
garsai - į kriauklę lašantis vanduo, virdulio švilpimas, vir- 
tuvėje skambantys žingsniai ir visa praryjanti tyla. Apie ką 
jis galvoja sėdėdamas vienas tamsoje, palinkęs prie stalo 
ir pirštais įsitvėręs į arbatos puodelį? Jau trečią kartą šią 
savaitę Sorča pabudo viena klausydamasi naktinių vyro 
klajonių ir, minčiai vejant mintį, grūmėsi su pagunda prie 
jo prisijungti. Tiesa, kažkoks vidinis instinktas įspėjo, kad 
ėjimas pas jį gali turėti pasekmių, apie tai tamsią valandą 
prieš aušrą nerimas jai aiškiai ir garsiai šnabždėjo. 

Lenkdamasi prie krepšio Sorča išsitiesė ir pamatė 
Kristį prie virtuvės lango su stikline vandens rankoje, 
o kita sveikindamasis jai pamojavo. Ji pamojo atgal ir 
nusišypsojo, o artėdama prie namų krūtinėje pajuto ne- 
didelį nerimą. Šįryt jis atrodė linksmas, netgi pernelyg 
švelnus, todėl Sorčos neapleido mintis, ar tai nesusiję su 
tuo, kad ji ketina nakčiai išvykti. 

Apie tai Sorča pranešė Krisčiui prieš savaitę, sekma- 
dienio vakarą, kai šis sugrįžo iš vieno savo pasivaikščio- 
jimo. Jis atrodė išraudęs ir mažumėlę sudirgęs, bet Sorča 
ir pati buvo ne mažiau suirzusi, o viduje siautė nerimas. 
Kad ir kaip ten būtų, ją nustebino savo pačios ramybė, 
kai melavo. 

- Ketinu vykti pas Margotę ir pasilikti ten nakčiai, 
Sorča kalbėjo atsargiai, ramiu ir aiškiu balsu. Tiesa, rami 
išorė slėpė siautėjančią jausmų audrą. 

- Tiesa? - Kristis pažvelgė jai tiesiai į akis ir atrodė 
išties nustebęs. - Kokiu tikslu? 

- Šiaip. Noriu trumpam išvykti ir tiek. Viena. 

— Kada planuoji išvažiuoti? 

— Penktadienį, - atsakė Sorča. 

Susidėjęs ant šlaunų rankas Kristis akimirką susimąstė, 
ir jai pasirodė, kad jis gali paklausti, ar tai nesusiję su įtam- 
pa namuose, neatslūgstančia po to įvykio. Bet Kristis nie- 
ko nepasakė. Tik žvilgtelėjo į Sorčą ir šiltai nusišypsojo. 

- Žinoma. Puiku. Tau išties būtų neblogai bent trum- 
pam kur išvykti. Skirk laiko sau negalvodama apie mūsų 
visų poreikius. 

Krisčio žodžiuose nuskambėjo šiluma, ir Sorčos šir- 
dis suspurdėjo iš laimės, tik netrukus ją išginė mintis 
apie išdavystę. 

Eidama pro laukujes duris Sorča aptiko Kristį, pilantį 
jai arbatą. 

- Štai, - tarė jis tiesdamas jai puodelį ir iš rankų im- 
damas skalbinių krepšį. - Sėsk ir išgerk. 

Sorča leidosi pasodinama į kėdę ir žvilgsnį nukreipė 
į užteptą skrudintos duonos riekelę. 

— Nežinojau, norėtum su marmeladu ar medumi, - 
pasiaiškino Kristis. 

— Kas čia dabar? - Sorča atrodė nustebusi, bet aki- 
mirksniu pasigailėjo dėl savo žodžių, nes juose slypėjo 
liūdna tiesa - retai pasitaiko, kad jis imtųsi ją lepinti. 

— Pusryčiai, Sorča,- linksmai paaiškino Kristis, o ji 
atkreipė dėmesį, kad šiandien jos vyras atrodo itin puoš- 
nus su rausvais ryškiais marškiniais ir puikiai derančiu 

kaklaraiščiu, kurį ji padovanojo jam per praeitas Kalė- 
das. Tąsyk ją kankino abejonės, ar jis neims priekaištau- 
ti, esą, tai moteriška spalva. Tiesą sakant, kaklaraištis 
Krisčiui nepaprastai tiko, plaukai su želė nubraukti nuo 
kaktos. Jis atrodė itin patrauklus. 

— Kada prasideda tavo susirinkimas? 

— Dešimt trisdešimt, - atsakė Kristis, žvilgteldamas 
į laikrodį. 

- Ką veiksi, kol būsiu išvykusi? 

Sorča sekė Kristį akimis, kol šis rinkosi savo daiktus, 
į portfelį dėjosi popieriaus lapus ir bandė įsisprausti į 
švarką. 

- Penktokus vesiuosi į kiną, o vakare, manau, sėsiu 
prie knygos. - Jis kalbėjo linksmai, ir Sorčos galvoje 
vėl iškilo padriki skyriai, gulintys jo stalčiuje drauge su 
agentės laišku. 

- Šaldytuve yra spagečių padažo, - pranešė Sorča, — 
tereikia jį pasišildyti, ir visas kalnas makaronų, ir... 

— Nesirūpink, - nutraukė Kristis, palinkdamas prie 
jos ir pabučiuodamas į plaukus. - Dėl nieko nesirūpink. 
Man ir vaikams viskas bus gerai. 

— Ką gi, jei kas nutiktų... 

- Sorča. Keliauk ir pailsėk. Iš tikrųjų ir pats galiu vis- 
kuo pasirūpinti. 

— Gerai, - nesipriešino Sorča, nesmagiai pasijutusi, 
kad Kristis kalbėjo tokiu švelniu balsu. 

— Perduok linkėjimus Margotei, - paprašė jis Sorčos 
jau prie durų. 

— Perduosiu, - pažadėjo ji. - Ir, tiesa, nepamiršk nu- 
rinkti skalbinių. 

Kristis nusišypsojo Sorčai ir išėjo. 

Akimirką Sorča sėdėjo ir mąstė apie tai, ką Kristis 
sakė. Ar veikiau, kaip kalbėjo. Atrodo, jis ir vėl buvo 
kupinas džiaugsmo. Pastarąją savaitę kažkas pasikeitė. 
Jį apėmė lengvumas ir dvasios ramybė. Sorča neišmanė, 
kas galėjo tai paskatinti, ir nesiliovė apie tai galvojusi. 
Namuose tvyrant tylai, jos galvoje atsirado naujų abe- 
jonių, neduodančių ramybės ir paliekančių daug klaus- 
tukų. Sorča sėdėjo akis įsmeigusi į vėstančios arbatos 
puodelį ir lėkštėje džiūstančią bei kietėjančią skrudin- 
tos duonos riekę, bandydama prisiminti, kada paskuti- 
nį kartą prieš eidamas į darbą jis paruošė jai pusryčius. 
Ar tai siūlymas taikytis, ar atsiprašymas už paskutines 
kelias savaites? Tai atrodė taip netikėta, todėl Sorča ne- 
siliovė svarsčiusi, ką šis poelgis ir siūlymas susitaikyti 
galėtų reikšti. 

Sorča pakilo ir išpylė arbatą į kriauklę, o skrudintą 
duonos riekę išmetė į šiukšlių dėžę. Pastarąją savaitę jai 
sumažėjo apetitas, nes net pilve juto, kaip be perstojo 
maišėsi kaltės ir jaudulio jausmas. Tvarkant namus, ra- 
mybės nedavė mintys apie Kristį. Jis tapo dar uždares- 
nis, ir dėl šio uždarumo jai, rodos, nebuvo jokių galimy- 
bių priartėti. Sorča jautė, kad už šios ramios išorės slypi 
visa gausybė neišsakytų žodžių. Pirmiausia, jis griežtai 
nenorėjo kalbėti apie savo knygą, apie nebaigtą savo 
darbą, o kur dar toji naktis - toji siaubinga naktis, - visu 

sunkumu užgulusi jos atmintį, kai jis, pajuodęs iš pyk- 
čio ir plūsdamas grasinimais, šaukė ant dukters stipriai 
sugniaužtais kumščiais, iškeltomis rankomis, nuo kaklo 
iki kojų įsitempusiu kūnu, ir ją netikėtai užvaldžiusi bai- 
mė, pribloškianti ir nauja, kad jis pasiruošęs trenkti savo 
dukrai. Sorčai niekuomet neteko to matyti. Tą naktį Kris- 
tis su savimi atsinešė šį tą nauja, ir ji staiga pradėjo jo 
bijoti. 

Tiesa, visa tai nutiko prieš dvi savaitės, ir nuo to laiko 
viskas nurimo. Baisi įtampa tarp vyro ir dukters virto 
nelengvomis paliaubomis, nors, šiaip ar taip, bet kas yra 
geriau nei tos nakties įniršis. Nors Eivrilė vis dar tūno 
su savo įsižeidėlės kauke, atrodo, Krisčio viduje viskas 
ištirpo. Sorča mąstė optimistiškai, kad galbūt jo širdyje 
šis tas pasikeitė ir ramybės neduoda sąžinės priekaištas, 
bet jau antrą kartą šią savaitę ji aptiko vyrą vieną, žvilgs- 
niu nuklydusį į nežinomus tolius, su lūpose plevenančia 
švelnia šypsena. 

Prieš išeidama iš namų Sorča paskambino Margotei. 
Klausydamasi šviesaus ir tvirto sesers balso, ji ir pati 
prisivertė išreikšti džiaugsmą, nors jo visiškai nejautė. 
Jos vyresnėlė sesuo turėjo sunkiai paaiškinamą nuovoką 
pajusti Sorčos jaudulį ir nerimą, bet šiandien ji nežino- 
jo, ar sugebės ištverti atkaklų Margotės šniukštinėjimą, 
meilikavimą ir priekabių ieškojimą. Sorča baiminosi to, 
ką ketina jai prisipažinti. Ji jautė, kad šiandien jos gy- 
venimas anaiptol nedera prie šviesios ir saulėtos Margotės 
namų palaimos. Šiaip ar taip, ji privalėjo seserį perspėti, 

nes negalėjo rizikuoti, jei kartais Margotė sumanytų 
paskambinti vakare, tada įvyktų baisus nesusipratimas. 
Skambutis buvo trumpas, panašus į greitą informacijos 
apsikeitimą be ypatingų detalių. 

Sorča paliko raštelį, jame nurodė šeimai nuimti pa- 
klodes ir nepamiršti pasišildyti šaldytuve esančio mais- 
to. Energingai pasirašiusi puslapio apačioje, ji dar įrėžė 
tris aštrius bučinius - kiekvienam po vieną. Akimirką 
neatitraukė nuo jų žvilgsnio, galiausiai nuo virtuvės lan- 
go nusikabino automobilio raktelius ir pasigriebė ran- 


kinę. 


„Nemanau, kad norėčiau parduoti jai savo darbus.“ 

Tai buvo Neilo žodžiai tarp jų įsigavusioje tyloje, ai- 
dint girtos Stelos šūkaliojimams. Jo balse nuskambėjo 
ironija. Kai Sorča pakėlė į jį akis, Neilas sėdėjo ant stalo 
tvarkingai susidėjęs rankas, o jo rusvas veidas, įrėmintas 
žilų plaukų debesies, trūkčiojo tarsi linksminantis. Aki- 
mirką Sorča pamiršo viską - kodėl su Stela čia atvykusi - ir 
galvojo tik apie tai, kad čia yra. 

„Tikriausiai, kad ne.“ 

Kažkodėl ji jautė kaltę, gal net atsakomybę, bet vis- 
kas pradingo, vos tik jis kaip įprastai truktelėjo pečiais ir 
gurkštelėjo vyno. 

„Nėra ko jaudintis. 

Tą akimirką Neilas atrodė toks atsipalaidavęs žmo- 
gus, niekuomet nesupykstantis, toks patenkintas ir ra- 
mus, jog Sorča nenorom pajuto jam pavydą. 

Po tos nakties Sorča apie jį vis pagalvodavo - jai at- 
rodė, kad dažniau nei derėtų. Vairuodama ji vėl girdėjo 
jo žodžius ir mintyse bandė atnaujinti jo paveikslą. Tai 
pasirodė sunku. Bėgant laikui, Neilo paveikslas išblėso. 
Sorča pamiršo net jo ūgį. Prisiminė jo plaukus, akis, mė- 
lynas it maudymosi baseinas, ir jose šmėsčiojančią iro- 
nijos kibirkštėlę. Dar prieš akis iškilo rankos, sulenktos 
dos kaip veidas, iš kurio švietė tamsios akys. Tiesa, visus 
šiuos bruožus sudėti į viena pasirodė kone neįmanoma. 
Sorčai dingojosi, kad gali Neilo neatpažinti. Arba, dar 
blogiau, vėl jį išvydusi bijojo nusivilti. 


Net trejetą kartų pakeliui ją užplūdo noras grįžti 
atgal. Sykį iš tiesų įsuko į kelkraštį ir giliai atsidususi 
pagalvojo: Po galais, ką aš darau? Sėdėdama ir giliai 
kvėpuodama Sorča žinojo, kad yra visa gausybė svarių 
priežasčių, kodėl ji turėtų apsisukti ir grįžti namo, o štai 
priežastys tęsti kelionę atrodė labiau miglotos ir neapi- 
brėžtos, mažiau suprantamos, skatinamos tik vidinio 
poreikio ir kunkuliuote kunkuliuojančio ilgesio. 

Sorča vėl užvedė variklį, įvažiavo į kelią, patraukė į pie- 
tus ir žvilgtelėjusi į užpakalinio vaizdo veidrodėlį išvydo 
moterį, pavargusią būti gerą, dorą ir sąžiningą, išsekusią 
dalijant save žmonėms, įėjusiems į jos gyvenimą. Ji jautėsi 
tarsi kilimėlis prie durų. Dabar Sorča pajuto norą sukil- 
ti, išsiveržti iš viso to, kas atrodė saugu, nuobodu ir tarsi 
nelaisvė. Vidutinio amžiaus ji nėmaž nenorėjo pasitikti 

ramiai ir tyliai. Jai buvo vos trisdešimt šešeri. Trisdešimt 
šešeri! Ausyse vis dar skambėjo Stelos žodžiai - senų 
moterų vardai, kuriuos ši spjaute išspjovė jai į veidą. Ne 
vieną savaitę Sorča puoselėjo slaptą gyvenimą - telefoni- 
nės žinutės, slapukiški skambučiai, o dienos metą ilgi ir 
ilgesio pilni pokalbiai prie virtuvės stalo. Kai prisispaudė 
telefono ragelį, Neilo žodžiai liete liejosi į ausies kriauklę. 
Jiedu kalbėjosi apie viską: jo verslą, jos vaikus, jos baimę, 
kad Džimas galėjo būti išprievartautas, praeitais metais 
mirusią jo motiną ir dėl to jį stipriai apnikusį liūdesį, La- 
ros grįžimą, jos vaikystę, jo meilės nuotykius, santuokoje 
atsiradusį atstumą, Stelą ir Gajų, Krisčio rašymą. Sorča 
papasakojo apie nusivylimą Krisčio darbo kambaryje. Ir 
tai, kad be galo norėtų nuosavo kambario. 

- Blogiausia yra žinoti, kad jam nepasiseks su knyga. 
Puikiai tai suvokiu, - beviltiškai šnabždėjo Sorča. 

Papasakojusi apie aptiktus skyrius, apgailėtiną agen- 
tės laišką, Sorča svarstė, ar tai jau ir yra neištikimybės ir 
nepasitikėjimo vyru išraiška? 

— Visa širdimi trokštu, kad jis mestų šį užsiėmimą. 
Pripažintų sau, kad nesiseka, ir gyventų toliau. 

- Galbūt dėl to jis jaučiasi laimingas, - svarstė Nei- 
las, - rašydamas. Galvodamas apie galimybę, kad kada 
nors iš viso to kas nors išeis. 

— Galbūt. 

Sorča nežinojo, kas iš tiesų galėtų padaryti jį laimin- 
gą. Daugeliu atžvilgių Krisčio laimė regėjosi nuo jos nu- 
tolusi, blanki, kupina šešėlių ir nepaliečiama. 

Jiedu su Neilu valandų valandas telefonu apie visa tai 
kalbėdavosi. Sorča svarstė: Šitam vyrui apie viską galiu 
papasakoti. 

Be draugės Lilijanos, ji su nieko dar nebuvo jautu- 
sis tokia laisva ir atvira. Sorča ilgėjosi savo bičiulės, po 
jos mirties viduje pajuto didžiulę tuštumą. Visi stebėjo- 
si, kaip stipriai Lilijanos netektis paveikė Sorčą. Dar ne 
vieną savaitę po laidotuvių jai liejosi ašaros; ir neatrodo, 
kad išdžiūvo. Tai išsekimas, nusprendė Sorča. Slaugyti 
Lilijaną paskutinėmis jos ligos stadijomis pasirodė visas 
jėgas atimantis, emociškai sekinantis išbandymas. Jai 
trūks plyš reikėjo poilsio. Tik ašaros nedžiūvo. 

— Nejau nejauti palengvėjimo, kad viskas baigėsi? - ste- 
bėjosi Kristis, o kai Sorča pabandė apie tai su juo pasi- 
kalbėti ir paaiškinti vienatvę, atsivėrusią viduje, jo veide 
pamatė ironišką šypseną. 

— Ne! - šūktelėjo Sorča, ūmai užvaldyta įniršio, kad 
Kristis nieko nesupranta ir yra toks bejausmis. Nejau 
jis nežino? Nejau nemato? Tiek metų šalia Lilijanos. 
Anapus liko drauge praleistos dienos. Kai mirė Sor- 
čos tėvai, Lara trankėsi po pasaulį, o Džimas su Eivrile 
buvo mokykloje. Sorča pasilikdavo viena su Lilijana - 
gyvas pasivaikščiojimas pakrante, kavos gurkšnojimas 
verandoje po raganės vijokliu; žiemos metą sėdėdama 
ant sofos, ant vienos kojos indas su saldumynais, o ant 
kitos - lėkštelė su kavos puodeliu, ji klausydavosi švel- 
naus Lilijanos balso. Visi tie kartu praleisti rytai, priešais 
virstant vandenyno platybėms, ir visi jų pokalbiai - apie 

meilę, kūdikius, seksą, išdavystę, nusivylimus ir viltis. 
Sorča puoselėjo mažytę viltį, kad parvažiavus Larai bent 
iš dalies sugrįš artumo jausmas, kokį ji jautė Lilijanai. Ji 
nepaprastai ilgėjosi draugės, bet Lara pasirodė pernelyg 
sužeista, pernelyg užsisklendusi savo liūdesyje, kad ga- 
lėtų atsiverti bent mažiausiam artumui. 

Sorča visa tai papasakojo Neilui, ir šis įdėmiai išklau- 
sė. Nuo jo sklido stiprybė, santūrumas ir tyli šiluma, ir 
Sorča pajuto, kad šis vyras įsiklauso į kiekvieną jos žode- 
lį. Ji atkreipė dėmesį, kad jis kalba apgalvotai, sakytum, 
prieš ištardamas kiekvieną žodį gerai apsvarstytų. 

Tiesa, jiedu nesišnekėjo apie tai, kas bus, kai susitiks. 

— Gal geriau pas mane atvažiuok, - pasiūlė Neilas - 
štai tuomet ir galėsime viską tinkamai aptarti. 

Sorča nebežinojo, kuris iš jųdviejų pasiūlė jai pasilikti 
nakčiai, tačiau tai buvo savaime aišku dėl atstumo, kurį 
ji turėjo įveikti. Ką nors reikia pasakyti, galvojo Sorča, 
juk turi būti nustatytos vienos ar kitos taisyklės. 

- Esu miegojusi tik su savo vyru, - Sorča kalbėjosi 
su savimi. 

Galbūt derėjo Neilui apie tai užsiminti, kad jis žinotų 
ir nieko nesitikėtų. Tiesa, kita jos dalis tikino, kad ver- 
čiau apie šiuos dalykus apskritai nekalbėti, nes vos apie 
tai užsiminus gali išgaruoti visa magija. Geriau leisti tam 
skleistis savaime, nusprendė Sorča, ir plaukti pasroviui. 
Svarstydama įvairias galimybes Sorča pajuto, kaip nu- 
vilnijo jaudulio banga, todėl spustelėjusi akceleratorių ji 
greičiau pasileido į pietų pusę. 

Sėdėdamas kietame odiniame krėsle Kristis žvilgčio- 
jo į kitapus didžiulio stalo įsitaisiusį griežtą ir pedantiš- 
ką mokyklos direktorių, savo viršininką Arturą Daglą, 
pakvietusį Kristį, kaip sakė, mažumėlę šnektelėti. Ži- 
noma, jau netrukus pasipylė priekaištai, jų, tiesa, Kris- 
tis ir tikėjosi, bet šitą giedrą penktadienio rytą, rodos, 
jam nėmaž tai nerūpėjo. Vaikai pravardžiavo direktorių 
Seimūru, animacinio filmo Simpsonai personažo var- 
du. Jam greitai prigijo ši pravardė. Kai giliu gargždžiu 
gerkliniu kosuliu Daglas pradėjo pokalbį, Kristis, ban- 
dydamas paslėpti savo pasibjaurėjimą, pagalvojo Ką gi, 
tai nepaprastai žavu, Seimūrai. Reikėjo kaip nors išlikti 
budriam, todėl jis sėdėjo ir vangiai linkčiojo galvą, min- 
timis nuklysdamas prie Laros kaklo išlinkio, krūtinės 
nuolydžio, ir viena ausimi klausėsi Arturo, sodriu balsu 
bambančio apie būtinybę susitelkti į drausmės klausimus, 

sumažėjusį dėmesį tradiciniams dalykams ir nuvilian- 
čius praėjusių metų rezultatus. 

Kartkartėmis Kristis nuklysdavo į svajas ir užsimir- 
šęs kiaurai Arturą stebeilydavo pro stiklinę pertvarą, už 
kurios mokyklos sekretorė Alisa Bleik sėdėjo prie sta- 
lo ir rašė kompiuteriu. Nuo lango ant jos krito šviesos 
ruožas. Krisčio žvilgsnis nuslydo į jos apkūnias ir ker- 
šas tarsi sūdyta mėsa rankas, kyšančias iš berankovių 
marškinėlių. Jai visiškai netinka šie marškinėliai, mąstė 
jis. Kartkartėmis per nuobodžius susirinkimus Kristis 
pažvelgdavo į Alisą kaip į moterį, tiesa, tai būdavo tik 
trumpalaikis vaizduotės žaismas ar greitai ištirpstan- 
ti užgaida tomis taip neapsakomai ilgai slenkančiomis 
valandomis. Šįryt ją stebint ir pašonėje bambant Artu- 
rui, tai prisiminusiam Krisčiui žandus išpylė raudonis. 
Dabar jo vaizduotė buvo užimta kur kas malonesnėmis 
svajonėmis. Svajonėmis, kurias šįvakar jis ketino pa- 
versti tikrove. 

Galiausiai praėjus, kaip atrodė, amžinybei, Arturas 
pasuko prie reikalo. 

— Kristi, kone baigėsi pirmoji trimestro pusė, bet laiko 
dar yra. Pažiūrėkime, ko galime tikėtis. Yra galimybė. 

— Tiesa. 

— Ar esi pasiruošęs ja pasinaudoti? Kaip galima dau- 
giau iš jos išspausti? 

- Žinoma. Nėra ko abejoti, - Kristis atsakinėjo kaip 
pareigingas darbuotojas, bandydamas paslėpti savo su- 
glumimą. 

— Ką gi, puiku. Tikėkimės, kad šie metai atneš kokių 
rezultatų, tiesa? 

- Žinoma. 

- Tiesą sakant, nebegalime leisti dar vienų tokių ne- 
sėkmingų metų. 

— Suprantama. - Kristis nėmaž nesipriešino ir pajuto, 
kad pokalbis pakeitė toną, ir tarp jų įsiterpė povandeni- 
nė rimties srovė. Tvyrant rėksmingai tylai Kristis pajuto, 
kad Arturas nori kažką pasakyti. 

— Aš iš tiesų nebenoriu, kad dar kartą pasikartotų 
panašūs metai kaip praėję, - direktorius kalbėjo tyliai, 
įdėmiai skvarbydamas Kristį mažytėmis kiaulės akelė- 
mis. - Ar supranti, ką noriu pasakyti? 

Kristis nesmagiai pasirangė kėdėje, jausdamas, kaip 
nugarą išmuša prakaitas, ir atsikosėjęs tarė: 

— Manau, kad supratau jus, Arturai. 

Eik šikt, Seimūrai. Eik šikt. 

— Reikia pakeisti požiūrį, štai apie ką noriu pasakyti, 
Kristi. Visi mes patiriame dėmesio praradimo ir nuobo- 
dulio laikotarpių, ypač tokiame darbe kaip mūsų. Ne- 
manyk, kad šito nežinau, tačiau negalime numoti ranka 
į rezultatus, tiesa? Kad ir kokia būtų tavo dėmesio nete- 
kimo priežastis, labai tikiuosi, kad pavyks viską išspręs- 
ti, - pasakė direktorius ir linktelėjęs galvą davė ženklą 
išeiti. Pakėlęs priešais šūsnį popieriaus lapų jis garsiai 
juos pakratė - pokalbis baigtas. 

Žingsniuodamas neilgu koridoriumi Kristis galvojo 
apie direktoriaus žodžius ir svarstė, ar jo įspėjime būta 

grasinimo. Ar varstydamas jį skvarbiu žvilgsniu Artu- 
ras ko nors primygtinai reikalavo? Ar direktoriaus balse 
buvo girdėti nuovargis, nusivylimas ir būsimų nesėkmių 
laukimas? 

Pakeliui į klasę galvoje skambėjo jo žodžiai ir kalbos 
tonas. Žinoma, geografijos, istorijos ir anglų kalbos bai- 
giamųjų egzaminų rezultatai nebuvo patys geriausi, bet 
ne ką prastesni nei per pastaruosius kelerius metus. Ir 
pažymiai jau tikrai ne blogesni nei kitų dalykų. Kristis 
pajuto, kaip gerklę užspaudė naujo pykčio karštis ir su- 
plūdo į veidą. Kodėl jis? Kodėl iš viso kolektyvo pasirin- 
ko būtent jį, nors kiti buvo blogesni? Po galais, yra visas 
pulkas alkoholikų ir narkoleptikų. Nejau po penkioli- 
kos metų darbo mokykloje jis nusipelnė šitokio elgesio? 
Kandžių pastabų, nepasitikėjimo ir nusivylimo? Direk- 
toriaus balse sruveno povandeninės nepasitikėjimo sro- 
vės. Viską išdavė trūkčiojantys Arturo ūsai, pasalūniškas 
žvilgsnis ir pastabos. 

Tiesa, įdienojus šių pastabų geluonis atlėgo ir pa- 
sitraukė į atminties užkampius. Tiesą sakant, pyktis ir 
susierzinimas nurimo greičiau, nei būtų galima tikėtis. 
Kristis turėjo prisipažinti, kad jam buvo nė motais. Aist- 
ra darbui, kuria kažkada jis degė - buvo metas, kai jis 
iš tiesų buvo atsidavęs mokytojas, - seniai nugrimzdo į 
praeitį. Dabar sunku buvo prisiminti, bet ketvirtaisiais 
ar penktaisiais darbo metais ji pradėjo pamažu blėsti - į 
jos vietą stojo baisus nuobodulys ir rutina. Prieš Dži- 
mo atsiradimą ar jam gimus, Kristį užvaldė ramybės 

neduodančios abejonės, siaubingas ir šleikštus apgailes- 
tavimas. 


Jau prieš dvi savaites buvo nuspręsta, kad Kristis į 
kino teatrą lydės savo penktokų, kuriems dėstė istoriją, 
klasę. Bus rodomas Žlugimas, vokiečių filmas, pasako- 
jantis apie paskutines Hitlerio dienas bunkeryje. Ne pati 
geriausia mintis, ir jam iš dalies nepatiko, kad berniukai 
turės skaityti subtitrus. Krisčiui net buvo šovusi mintis 
išsigalvoti ligą, kad galėtų kaip nors nuo to išsisukti ir 
kaip galima geriau pasinaudoti galimybe, kad Sorčos 
nėra namuose. Tiesa, tai buvo programos dalis, be to, 
Kristis manė, kad galbūt visai neblogai kelias valandas 
praleisti tamsoje ir mintimis pasinerti į fantazijas, neap- 
leidžiančias jo jau savaitę nuo tada, kai užsimezgė ryšys. 

Prie nedidelio apšiurusio kino teatro pasitaikė baisi 
automobilių grūstis, ir Krisčiui ne kartą sustojo širdis 
stebint, kaip vienas ar kitas jo mokinys staiga išnyra tie- 
siai prieš automobilį. Be kelių atsilikėlių, fojė kone nepa- 
sitaikė nė dvasios, todėl netikėtai suplūdus triukšmingų 
berniukų būriui atrodė, kad nebėra kur apsisukti. Kris- 
tis stojosi į eilę prie kasos ir iš kišenės išsitraukė voką 
su pinigais, kol visa klasė pripuolė prie smulkių prekių 
automatų. Atsiplėšęs nuo kasos ir rankoje spausdamas 
krūvą bilietų Kristis pastebėjo Maiką Atvudą, seną savo 
kolegą, išėjusį dėstyti į mergaičių mokyklą. Jis sėdėjo 
ant laiptų ir laukė, kada atrakins salę. Maikas atrodė pri- 
slėgtas, todėl Kristis net trumpam pamiršo, kad kadaise 

jiedu ne itin sutarė. Šypsodamasis, dideliais žingsniais 
jis pasileido laukimo sale, sakytum, būtų išvydęs seną 
draugą, nors iš tiesų Maikas toli gražu toks nebuvo. 

— Maikai! - šūktelėjo Kristis, tiesdamas ranką, o pa- 
jutęs silpną šaltos rankos spustelėjimą, staigiai ją atitrau- 
kė. - Nesimatėme visą amžinybę. Kaip laikaisi? 

— Ne taip ir blogai, - tai buvo atsakymas, nuskam- 
bėjęs iš žmogaus, dedančio visas pastangas atrodyti 
linksmai, bet taip ir nesugebėjusio išsikapstyti iš nerimo 
kupinos daubos. 

— Ar atėjai pasižiūrėti filmo? 

— Taip. Pagalvojau, kad verta. Esu matęs kone visus 
čia rodomus filmus. 

Išsprogusiomis nelyg svogūnai ir krauju pasruvusio- 
mis akimis Maikas dairėsi po laukimo salę. 

Ne itin buvo apie ką kalbėti, todėl Kristis uždavė ne- 
tikėtą klausimą. 

— Pasakyk man, - pradėjo jis, - ar gerai sekasi dar- 
bas? 

Sklido kalbos, kad Maikas buvo atleistas iš mokyklos 
po liguisto ir, sprendžiant iš visko, nelaimingo meilės ro- 
mano su mokine. Tąsyk ši naujiena nustebino Kristį, nes 
jam visuomet atrodė, kad Maikas nėra tvirtai apsispren- 
dęs dėl savo seksualinės pakraipos. Veikiausiai buvo ap- 
sėstas miglotų malonumų, slypinčių po gimnazistišku 
Andželos Lenoks sijonėliu. Prireikė net trijų mėnesių, 
kol Maikas įveikė jos gražioje galvelėje nusidriekusias 
didžiules tuštybės platybes ir užmezgė su ja romaną. 

Žinoma, tai nepraėjo be triukšmo. Apsiginklavusi savo 
tuščia galva ir po sijonu slypinčiais turtais, Andžela ap- 
sipylusi ašaromis patraukė tiesiai į mokyklos tarybą. 
Netrukus Maikas buvo priverstas už tai sumokėti stul- 
binamą kainą, o vėliau susidūrė su beviltiška bedarbyste 
ir beatodairiška neapykanta sau. Kristį užliejo gailesčio 
banga ant laiptų sėdinčiai ir liūdnai galvą purtančiai vie- 
nišai esybei, susigūžusiai po striuke su gobtuvu. Maikas 
atrodė taip apgailėtinai, kad Kristis pasiūlė jam kada 
kartu išgerti. Prisiminti senus laikus. Atrodo, šis kvieti- 
mas Maiką mažumėlę pradžiugino. 

Vėliau sėdėdamas pritemdytoje salėje ir akimis sek- 
damas ekrane besikeičiančius kadrus Kristis svarstė, kas 
galėjo jį paskatinti tai pasiūlyti. Be abejo, užėjęs gailes- 
tis, bet slapčia įtarinėjo dar ir viduje plūstančias naujas 
gerumo bangas. Tai buvo susiję ir su bendra jųdviejų pa- 
tirtimi - abu žinojo, ką reiškia pasiduoti tamsiems už- 
draustiems geismams, persekiojantiems dieną ir naktį. 

Berniukų keliamas triukšmas nuščiuvo, kai šie pasi- 
nėrė į Hitlerio ir Evos Braun pasaulį tamsiomis chao- 
tiškomis dienomis Berlyno bunkerio gelmėse, ir Kristis 
galvojo, ar ir Maiką buvo užplūdęs tas pats sukrečiantis 
jaudulys, atmieštas baime, romano su Andžela Lenoks 
pradžioje. Ar ir jis kartkartėmis atlikdamas kasdienius 
darbus, tarkime, mokydamas vaikus, plaudamas indus, 
pildamasis į automobilį degalų, nesijautė taip, kad su- 
pratimas to, ką padarė, į ką įsivėlė, jį taip stipriai ir neti- 
kėtai supurtė, kad, atrodo, lyg kas būtų trenkęs į pilvą? 

Net šią akimirką ramioje kino teatro vienatvėje Kristį 
išmušė raudonis, prisiminus Laros koją, prispaudusią 
jo šlaunį, jos lengvas ir švelnias rankas, apsivejančias jo 
kaklą, ir kaip vedžiodama aukštyn žemyn koja ji glostė 
jo koją, akimis - tąja didinga gelme ir paslapties dubu- 
riu - pasinėrusi į jo veidą. Kristis girdėjo, kaip krūtinėje 
stuksena širdis, tarytum jos skilvelis pumpuotų ką nors 
naujo, jautraus ir galingo. 

— Visą gyvenimą apie tai svajojau, - prisipažino jai, - 
visą gyvenimą. 

Po anos didingos popietės praėjo visa savaitė, per 
tas dienas Kristis išgyveno tiek daug audringų jausmų 
ir malonumų. Jis galvojo apie jųdviejų tyrus vakarinius 
pasivaikščiojimus ir virpulį, sukeltą netikėto jos prisilie- 
timo; širdies dūžius, kai jis jai pavymui ropščiasi į uolą, 
kurios pakraščiuose stiepiasi aukšta žolė ir kurios vir- 
šūnėje jiedu gali nerūpestingai susmukti į smėlį ir lūpo- 
mis vėl pajusti jos lūpas. O kur dar ta pavogta galimybė, 
atmintyje žvilgantis deimantas, slėptuvė galinėje jo au- 
tomobilio sėdynėje, apleistoje ir aptriušusioje viešbučio 
Ryn Rou aikštelėje. Pagalvojus apie riziką, Krisčiui už- 
gniaužė kvapą. Tiesa, prisiminimas apie šiuos pavogtus 
bučinius, gilius kūniškus tyrinėjimus tūnojo minčių gel- 
mėse, leisdamas mėgautis net ir tuomet, kai jos nebuvo 
šalia. 

Ekrane Eva Braun, apsivilkusi suknele su gilia iškirpte 
nugaroje, šoko ant stalo. Jos drabužiai tviskėte tviskėjo, 
lūpos buvo paryškintos raudonu lūpdažiu, virpėjo stan- 

džios baltos garbanos. Tiesa, Krisčio dėmesį ji sugebėjo 
išlaikyti vos kelias minutes, tada šis ir vėl nuklydo į my- 
limosios glėbį. Jam patiko, kaip žvelgdama į jį intymio- 
mis akimirkomis Laros galva pasvyra į šoną, priešais jį 
atsiranda gilus ir įdėmus žvilgsnis, nors akyse visuo- 
met išlieka ta pati humoro kibirkštėlė. Krisčiui patiko, 
kaip tomis akimirkomis jai ant veido krenta plaukai ir 
kaip ji juos ranka atmeta atgal - švelnus rankos išlin- 
kis, ilgi pirštai. Jam patiko strazdanomis nusėta Laros 
nosis, mažytis tarpas tarp priekinių dantų - dėl visų šių 
nedidelių trūkumų ji atrodė tik dar tikroviškesnė, dar 
tobulesnė. Kristis valandų valandas klaidžiojo jos kūno 
kontūrais - siauromis šlaunimis, randeliais nugaroje, 
suglebusiais pečiais, kai atsistoja ir pasirąžo, arba ir vėl 
jautė jos švelnių lūpų ir sūrios odos skonį. Praeitą naktį 
Kristis bučiavo Laros akis ir lūpomis juto švelnias ju- 
dančias blakstienas. Visos šios detalės ir prisiminimai 
jį deginte degino. Viduje augo ilgesys, stojantis vos su 
Lara išsiskyrus ir atslūgstantis vėl susitikus. 

Per pietų pertrauką Kristis kovodavo su pagunda 
užsukti į Beprotiškas kainas, akies krašteliu žvilgtelėti 
į ją ir bent probėgšmais pamatyti jos šypseną. Grįžęs į 
namus jis užsidarydavo savo darbo kambaryje, bet ir 
jame nerasdavo ramybės žingsniuodamas pirmyn at- 
gal ar bandydamas išspausti kelis žodžius prisėdęs prie 
nesėkmingo savo romano, kurio pabaiga dabar, rodos, 
dar labiau nuo jo atitolo, nes jis, taip nieko nenuveikęs, 
ir prastypčiodavo iki vakarienės. It vilkas prarijęs valgį 

Kristis išskubėdavo palydėti besileidžiančios saulės. Jis 
būgštavo, kad netrukus gali pasikeisti oras, baiminosi, 
ką jiems tai galėtų reikšti, ir meldė, kad bobų vasara 
užtruktų mažumėlę ilgiau. Bent jau šįvakar jam neteko 
dėl to nerimauti. Sorča buvo išvykusi, todėl nuo galimy- 
bių Krisčiui sukosi galva. Jis suspurdėjo kėdėje, o kūną 
persmelkė adrenalino srovė. Pajutęs nugara nuvilnijantį 
geismą Kristis giliai į krūtinę įkvėpė oro. 

Pro užplūdusių minčių miglą jis sekė ir tai, kas vyks- 
ta ekrane. Ausų būgnelius virpino kapota ir atžari vokie- 
čių kalba, o žvilgsnį pasirodė pernelyg sunku sutelkti, 
kad imtų skaityti titrus. Staiga jis pajuto kvapą, aštrią 
pušų sakų smarvę, ir ši išjudino atmintį. Krisčio įtari- 
mą patvirtino vos už dviejų eilių besiveržiantis mėlynų 
nuodingų dūmų sūkurys, prieš pakildamas išsiaiškinti, 
kas iš jo auklėtinių kino salėje sumanė parūkyti, ir šiaip 
žinojo atsakymą. 

Teko nemažai pavargti stumiantis pro sulenktus ke- 
lius, murmant atsiprašymus ir spraudžiantis pasistie- 
bus ant kojų pirštų, kol galiausiai Kristis pasiekė Karlą 
Ringą, sėdintį sulenktais keliais, įsispyrusiais į prieš- 
priešinę sėdynę, nykščiu ir rodomuoju pirštu spau- 
džiantį suktinę ir pro blankų marihuanos dūmų šydą 
dėbsantį į ekraną. 

- Tu, - trumpai tarstelėjo Kristis, iš pradžių pirštu 
bakstelėjęs į Karlą, paskui į duris. - Eime su manimi. 

Lėtai elegantiškai papurtęs galvą Karlas pakėlė į Kristį 
mažumėlę apsiblaususias akis tarsi sakytų O tu ar eisi? 

- Nagi - Šįsyk Kristis atrodė griežtesnis, pastebėjęs, 
kaip aplinkinių galvos atsisuka į jų pusę, o iš šešėlių at- 
sklinda nepasitenkinimo ir susierzinimo šnabždesiai. - 
Lauk. Tuojau pat. 

Eidamas pirmyn Kristis pavymui girdėjo gremėzdiš- 
kus Karlo žingsnius. Apakintas laukimo salės šviesos ir 
kiek pamirksėjęs, jis grįžtelėjo į mokinį ir pamatė, kad 
savo didelėje rankoje apkramtytais nagais šis vis dar lai- 
ko suktinę. 

— Duokš man ją, - sušnypštė Kristis, prievarta iš 
berniūkščio atėmė suktinę ir nuskubėjęs prie peleninės 
nervingai užgesino nuorūką. 

Apsisukęs atgal Kristis iš lėto artėjo prie Karlo ne- 
nuleisdamas žvilgsnio nuo jo gilių rudų akių, žybsinčių 
virš aukštų skruostikaulių, ilgos tarsi erelio snapas no- 
sies ir putlių tironiškų lūpų. Karlo plaukai keistai styrojo 
ant galvos, net nepaisant aknės nusėtų skruostų ir sma- 
kro, prismaigstyto juodų šerių, jo veidas atrodė dailus. 
Prasikalę šeriai slėpėsi tamsiame šešėlyje, ir Kristis ne iš 
karto pastebėjo jo lūpose sustingusią pašaipą. 

- Ir tą kvailą šypseną gali paslėpti. 

Ramiai nusišypsojęs Karlas nusisuko, bet ūmai vėl 
grįžtelėjo - šįsyk jo veidas atrodė rimtas, jame atsispin- 
dėjo kantrybės kupina išraiška. 

— Ar žinai, kad už tokį poelgį tave gali pašalinti iš 
mokyklos? 

— Kodėl? Mes gi ne mokykloje. 

— Ne čia šuo pakastas. Rūkyti marihuaną draudžiama. 

— Bet ne Olandijoje. 

— Mes ne Olandijoje, Karlai, ar nežinojai šito? 

-— Atsiprašau, pone, pamaniau, kad esame prakeikto- 
je Vokietijoje. 

— Ar nebuvai man prisiekęs? 

Karlas išvertė aukštyn akis ir atsidusdamas sušnabž- 
dėjo „gali būti“. Kristis pajuto viduje augantį pyktį, o 
kaktą išpylė prakaitas. Berniūkštis buvo jo ūgio, todėl 
jie negalėjo išvengti vienas kito akių. Varstydamas Kar- 
lą žvilgsniu Kristis matė įniršio blyksnį, bet pasistengė 
neprarasti savitvardos. Šis vaikis buvo tikra bėda. Kris- 
tis žinojo, kad daugelis mokytojų atsisakė priimti jį į 
savo klasę. Jie šaukdavo ant jo, bandė jį mokyti gero 
elgesio, į namus išsiuntė visą šūsnį laiškų. Kristis gau- 
sybę kartų yra ginčijęsis su Karlu, galbūt daugiau nei 
kiti, bet nesielgė kaip kiti mokytojai. Nematė prasmės. 
Kristis jautė, kad berniūkštis jį bando ir nori išmušti 
iš vėžių. 

— Klausyk, Karlai, - kreipėsi jis kiek įmanoma rames- 
niu balsu, bandydamas būti su juo nešališkas ir kalbėti 
jam suprantama kalba. - Negalima rūkyti žolės viešose 
vietose. Ir apskritai negalima. Gali patekti į rimtą bėdą. 
Kalbu ne apie mokyklą, turiu galvoje policiją. Ar to 
nori? Būsi apkaltintas narkotikų vartojimu nė nespėjęs 
išlaikyti brandos egzaminų! 

Karlas truktelėjo pečiais. Neatrodė, kad jis būtų bent 
mažumėlę įbaugintas, todėl Kristis griebėsi kitos takti- 
kos. 

— Ar žinai, kad pernelyg dažnai rūkant tą daiktą gali- 
ma tapti impotentu? 

— Iki šiol tai nebuvo problema, - atšovė Karlas ašt- 
riai, tarsi rėždamas vinimi, o lūpose vėl atsirado ta pati 
pašaipi šypsena, todėl Krisčio galvoje iškilo vaizdas, 
kaip pakeliui namo neklaužada pūsdamasis atpasakoja 
jųdviejų pokalbį kitiems, žinoma, stipriai jį pagražin- 
damas, kad Kristis kitų akyse atrodytų dar kvailesnis ir 
žioplesnis, o Karlas - vienu sąmojo kirčiu paklojęs ne- 
vykėlį mokytoją ant žemės. 

- Tebūnie, - Kristis nusprendė, kad geriausia bus, jei 
paliks šią užuominą ramybėje, - tik norėjau draugiškai 
tave įspėti, Karlai. Jei toliau eisi šiuo keliu, sulauksi vien 
bėdų. O aš, jei vėl pamatysiu tave rūkantį... 

— Taip taip, - pertraukė jį Karlas. - Ar galiu grįžti į 
salę, pone? Tuoj baigsis filmas. Juk pats suprantate, kad 
taip gali iškilti pavojus mano išprusimui. 

Toks įžūlumas atėmė Krisčiui žadą. Tiesa, galvoje 
sukosi ir kiti dalykai. Galbūt dėl minties apie penktadie- 
nio vakarą vienu du su Lara, o galbūt dėl staiga galvoje 
šmėstelėjusio vaizdo, kaip ji koja apsiveja jo šlaunį, Kris- 
tis, prisipažindamas nugalėtas, tik linktelėjo galvą. 

— Gerai, - tarstelėjo jis. - Eik. 

Taip viskas ir liko. 

Vėliau išėjęs iš kino teatro Kristis tolumoje pastebėjo 
Maiko Atvudo, išslenkančio per šonines išėjimo duris, 
pečius, ir prisiminusį jųdviejų pokalbį jį užliejo kaltės 
banga. Dėl rizikos ir neištikimybės. Galiausiai liovėsi 

jaudintis, žadą atėmė nuo vėl iškilusio vaizdo, kai Lara 
kojomis apsivynioja ir įkalina jį savo nelaisvėje. Kai 
šviečiant saulei Kristis žingsniavo savo auklėtiniams pa- 
vymui, mintimis klaidžiojo kitur - akimis rijo minkštas 
Laros rankas, jos metų metus kepintos saulės nugairintą 
odą, susivėlusius plaukus ir juose tūnančius malonumus. 
Nuo šių vaizdų Kristį suspaudė skausmingas ilgesys, ir 
mažiausia kūno dalelė raginte ragino skubėti pas ją. 

Pastaruoju metu aplinkui nuolat pradėjau matyti be- 
sibučiuojančius ir apsikabinusius žmones. Jų buvo pilna 
visur - darbe, gatvėje, bare per pietus. Ar tai vyksta visą 
laiką? klausinėjau savęs, toks kūnų artumas ir visi tie 
atvirai demonstruojami švelnumo proveržiai? Ar anks- 
čiau tiesiog praleisdavau pro akis, kad jų būta visuomet, 
nes pasinėrusi į savo mintis nieko aplink nemačiau. 

Darbe iš garsiakalbių sklido muzika, ir visai nese- 
niai man dingtelėjo, kad didžiąją jos dalį sudaro meilės 
dainos. Įtariau, kad taip bandoma paveikti žmones, nes 
meilės dainos skleidžia dosnumą ir gerą savijautą, todėl 
pirkėjai pasiruošę daugiau išleisti. Šiaip ar taip, mane 
stebino, kad klientai nesugeba matyti toliau savo nosies, 
pirkiniais gausiai užversdami vežimėlius ir nė akimir- 
kos nestabtelėdami įsiklausyti į dainos žodžius, kuriuos 
dūsauja garsiakalbiai. Per pertrauką išėjau parūkyti, kur 

prie sienos sukrauti stovėjo seni padėklai, ir ten užti- 
kau porelę aistringai besibučiuojančių jaunuolių. Išvydę 
mane, išraudę ir šypsodamiesi, jie paskubomis vienas 
nuo kito atšoko. 

— Atsiprašau, - sutrikusi sumurmėjau ir pasitraukiau 
į šalį. 

Per pietus mudu su Geru leidomės į Inkarą, atėję 
stojomės į eilę už kontoros vyrų baltais marškiniais ir 
kaklaraiščiais; jų kalbą kartkartėmis pertraukdavo juo- 
kas. Jie šypsojosi moterims, sėdinčioms kavinės Raudo- 
na rožė kiemelyje. Abipusiuose žvilgsniuose buvo justi 
seksualumas ir flirtas. Pietaudama prie gretimo staliuko 
stebėjau porą - nedideliais katiniškais judesiais mergina 
traukiojo vaikino rankos plaukelius, ir man tai pasirodė 
neapsakomai geidulinga. 

Galėjai pamanyti, kad aplinkui siautėja epidemija. 
Atsargūs prisilietimai, susikabinimas rankomis - visa 
man žadino vaizduotę ir priminė, kas nutiko tarp mu- 
dviejų. 

- Tai kas nauja? - smalsavo Geras suglumusiu žvilgs- 
niu. - Man regis, tapai lyg kitu žmogumi. Atrodai kitaip. 
Nesuprask manęs neteisingai - atrodai puikiai. Ar tavo 
gyvenime kas vyksta? Ar kas su sveikata? Atrodai tarsi 
švytėtum. Arba vaikščiotum pasišokinėdama. Ir aš ne 
vienas tai pastebėjau. Vakar Pamela iš kepyklos pasakė 
visiškai tą patį. Ji tikra, kad tavo gyvenime atsirado vy- 
ras. Tikinau, kad tai neįmanoma, jei tai būtų tiesa, tu juk 
man papasakotum, ar ne? 

Pirmas kartas buvo greitas ir beprotiškas, sakytum, 
abu bijotume, kad vienas iš mūsų gali persigalvoti. Jau- 
čiau, kad Kristis yra įsitempęs, o ir mano pačios kūnas 
virė ir kunkuliavo, nepaprastai trokšdamas šio artumo, 
todėl kiek galėdama spaudžiau jį prie savęs. Kai Kristis 
išleido aukštą prislopintą garsą, manyje kaži kas suvirpė- 
jo ir pajutau pergalingą palengvėjimą. Antrą kartą viskas 
vyko lėčiau. Atsidūrę miegamajame jautėme vienas kitą 
po antklode. Mylėjomės lėtai, mėgaudamiesi kiekvienu 
bučiniu ir mažiausiu kūno prisilietimu. Nepratarėme nė 
žodžio, todėl sklido vien besitrinančių kūnų, dejonių, 
šūksnių ir judančios lovos garsai. 

Mylėjomės, kol išalkome kaip vilkai. Kristis atsikėlė ir 
išėjo iš kambario, jau netrukus išgirdau dūžtančius kiau- 
šinius, o tada - šnypštimą paliejus juos keptuvėje. Kristis 
sugrįžo nešinas padėklu su dviem lėkštėm, kuriose pūpso- 
jo krūva duonos riekių traškia, rudai apskrudusia plutele, 
kiaušinienė su kumpiu ir du puodeliai kavos. Kristis vil- 
kėjo marškinėlius ir trumpikes, todėl iki pažastų užsitrau- 
kiau paklodę, prieš padėdama lėkštę į įdubą tarp kelių. 

— Į sveikatą, - pasveikino Kristis keldamas puodelį 
ir mudu susidaužėme. Sėdėjome ir godžiai šlamštėme, 
o ore sklandė draugiška nuotaika. Kiaušinienė pasirodė 
kiek sūroka, o burnoje liko riebalų skonis. Prisiminiau, 
kad pastarosiomis dienomis mažai valgiau. 

— Puiku, - kalbėjau kimšdama. 

Kristis grįžtelėjo į mane, jo lūpose atsirado ta pati 
vos pastebima keista šypsena, ir tarė: 

- Taip, nuostabu. 

Supratau, kad Kristis kalba anaiptol ne apie valgį. 

Virtuvėje buvo padėtas butelis vyno, ir akimirkai 
man dingtelėjo į galvą mintis atsinešti jį į miegamąjį ir 
atsidaryti. Tiesa, dalelė manęs mažumėlę varžėsi išlįsti 
iš po paklodės ir visiškai prieš jį apsinuoginti; kita dalelė 
jautė, kad dabar neturėčiau gerti, nes vis dar plūduriavau 
nuo ką tik patirto svaigulio. Be to, man dingtelėjo, kad 
ir Krisčiui nebus gerai, jei jis išgers su manimi - užuo- 
dusi alkoholį Sorča gali pradėti įtarinėti. Miegamajame 
tvyrojo sekso kvapas, todėl pagalvojau, kad prieš jam 
išeinant būtų neprošal nusiprausti. Dar svarsčiau, kaip 
Kristis pasiaiškins, kodėl taip ilgai nebuvo namuose. 
Užplūdo kaltės jausmas dėl visos šios naujos apgaulės. 

Kristis man iš sterblės paėmė lėkštę, uždėjo ant sa- 
vosios ir nuleido ant grindų. Pasilenkė, apkabino mane 
per pečius ir prispaudė prie savęs. Galva įsirėmusi jam 
į krūtinę pajutau nuo marškinėlių sklindančią kūno ši- 
lumą. Kristis laikė mane stipriai apkabinęs rankomis, ir 
mano kaltės jausmas akimirksniu išgaravo. Viduje paju- 
tau ramybę, kokios nejaučiau jau daugybę laiko. Kristis 
laikė mane apkabinęs kelias minutes, todėl klausydama- 
si jo širdies dūžių pajutau, kaip mane įsuka miegas. 

— Man reikia eiti, - švelniai tarė Kristis. Jo balsas at- 
sklido giliai iš krūtinės. Nenorėjau, kad Kristis išeitų, 
todėl dar stipriau jį apkabinau ir pajutau jo atodūsį, kai 
jis lūpomis prisiglaudė prie plaukų veltinio. 

— Lara, - sumurmėjo Kristis. 

— Neišeik. 

- Ir aš nenoriu, bet jau vėlu. 

— Dar truputį, - maldavau, krūtinėje jausdama išsi- 
skyrimo skausmą. 

Kristis dar kartą stipriai mane spustelėjo, kad net 
suskaudo, ir netaręs nė žodžio paleido. Jis stovėjo prie 
lovos ir ryte rijo mane akimis. Buvo ir šis tas daugiau — 
ilgesys. Nuo tos pirmosios popietės nesilioviau galvojusi 
apie jį ir ilgesyje paskendusias jo akis. 


Manyje įvyko pokytis, pati tai puikiai jaučiau. Ryte 
eidama į darbą kojose jaučiau tą saldų ir svaiginantį 
jausmą, tą nuolatinį sąmyšį. Jis skatino mane veikti ir 
nešte nešė per valandas, minutes ir dienas, skiriančias 
mudviejų susitikimus. Laikas be jo buvo kupinas saldžių 
prisiminimų drauge praleistų akimirkų, kelių tai čia, tai 
ten pavogtų valandų, ilgų ramių pasivaikščiojimų, sal- 
daus artumo jo aptemdytame automobilyje ir tos nuos- 
tabios popietės mano šiltoje ir patogioje lovoje. Tiesa, 
šis saldus skonis buvo atmieštas didžiulio kaltės jaus- 
mo. Nors mudu nesikalbėjome apie jo žmoną ir šeimą, 
man visa tai nedavė ramybės - dar ir kaip nedavė. Kad 
ir kaip ten būtų, tapau tikra žinove, kaip valdyti mintis 
ir nustumti jas į patį atokiausią galvos kampelį. Kristis 
skleidė drąsinantį džiaugsmą ir kone skausmingą savo 
jausmų nekaltumą. Kartkartėmis jis žvelgdavo į mane su 
tokiu atviru džiaugsmu, kad imdavau nerimauti, ar tik 
nebus manęs įsimylėjęs. Kristis nepasakė to garsiai, bet 

liesdamas mane pirštais šnabždėte šnabždėjo tai mano 
kūnui. Tardavo tai švelniais savo bučiniais; tai sklido iš 
lipšnių jo žodžių. Tiesa, labiausiai tai atsispindėjo aky- 
se, įdėmiame žvilgsnyje ir svaigiame džiaugsme, kurį, 
puikiai žinojau, tik aš galėjau jam suteikti. Visas kūnas 
išdavė gilius jausmus - jam nepavyko to paslėpti. 

Tiesa, pati savo jausmais nepasitikėjau, žinodama, 
kad visuomet turėjau polinkį įsimylėti, bet greitai ir at- 
šalti. Nepastovi mano širdis nesielgė apdairiai, bet dėl 
manyje įvykusių pokyčių, naujai išgyvento džiaugsmo, 
geranoriškumo, persmelkusio visą mano asmenybę ir 
sušildžiusio labiausiai sustingusias mano dalis, viskas 
atrodė linksmiau ir viltingiau. Kažkodėl su juo jaučiausi 
rami, visuomet taip jaučiausi. Skausmas niekur nedingo. 
Man niekaip nepavyko iš jo išsivaduoti, bet liovėsi per- 
sekiojęs kiekvieną minutę. Galbūt tai iliuzija, proto ap- 
gaulė, laikina tremtis. Net jei ir taip, džiaugiausi trumpu 
atokvėpiu ir jo teikiama paguoda. 

Pradėjau geriau manyti apie žmones ir šviesiau Žiū- 
rėti į pasaulį. Tai ir galima pavadinti meile, tiesa? Pa- 
sikeičia požiūris, todėl, užuot vertinęs neigiamai, imi 
viską matyti teigiamai? Galbūt dėl šios priežasties nenu- 
liūdau, kai šįryt ant kilimėlio prie durų nusileido atviru- 
kas. Kitu atveju veikiausiai tai būtų išmušę mane iš vė- 
žių. Dėl pastarųjų dienų įvykių plūduriavau paviršiuje, 
todėl niekas negalėjo panardinti manęs į dugną. 

Ryte aptikusi jį prie durų, krūtinėje pajutau skausmą, 
man trumpam užgniaužė kvapą ir kūną užliejo karštas 

potvynis. Panašiai jaučiausi ir abu kartus anksčiau. Šį- 
kart atvirukas pasiekė iš Čilės, Atakamos dykumos, ku- 
rioje Alechas mane paliko. Stypsodama vienmarškinė 
pajutau, kaip pakerta kojas, prisiminus aną dulkėtą vietą 
ir silpnumą pilve, kai sėdėdamas šalia manęs ant lovos 
krašto ir žvelgdamas į mane tomis liūdnomis, ilgesingo- 
mis akimis jis pasakė: „Pakaks, Lara. Pakaks.“ Atvirukas 
buvo su Mėnulio slėnio vaizdu, ir aš negalėjau atitraukti 
akių nuo dangaus žydrumo, ypač išryškėjusio dėl apa- 
čioje nusidriekusio pilkšvai geltono smėlio ir uolų, iš- 
sibarsčiusių po visą mėnulišką kraštovaizdį. Tarsi kita 
planeta, tokia skirtinga nuo sodrios žalumos, į kurią 
buvau perkelta. Pašto antspaudas buvo iš San Pedro. Tai 
buvo paskutinė vieta, kurioje dar buvome drauge, pa- 
sienio su Bolivija ir Argentina miestas, atmintyje išlikęs 
kaip tikras skausmo maišas. 

Tiesa, šiandien nusprendžiau prisiminti jį kitaip. Vil- 
tingai žiūrėdama į pasaulį, San Pedrą prisiminiau anuo 
rožiniu, ką tik išsiskleidusios mūsų meilės laikotarpiu, 
kai pirmą kartą abu ten nuvykome ir buvome palaiminti 
savo skurde. 

Pasiekėme jį po kelių ilgų kelionės dienų pavargę ir 
ištroškę, keisdami vieną transporto priemonę po kitos. 
Kelionę pradėję Arekipoje, iš pradžių nusigavome iki 
Peru ir Čilės pasienio, o paskui atsidūrėme Arikoje, čia 
prekybos centro tualete nusiprausiau veidą ir išsirengu- 
si iki liemenėlės vandeniu suvilgiau pažastis, nugarą ir 
pilvą. San Pedrą pasiekėme naktį ir miesto pakraštyje 

susiradę stovyklavietę pasistatėme palapinę. Buvo tam- 
su, aplinkui skalijo šunys ir bliovė galvijai. Tik ryte at- 
kreipiau dėmesį į keistą San Pedro grožį - siauros gatve- 
lės nubarstytos nedideliais, drūtais molio spalvos pasta- 
tais; nuostabioje jo aikštėje saulėje spindėjo paprastutė 
baltai dažyta ispaniška bažnyčia žemu stogu ir trumpu 
smailiaviršūniu bokštu su kabančiu nedideliu varpu. 

Susiradęs vietą aikštės pakraštyje Alechas pasistatė 
savo stovą. San Pedras atrodė nedidelis ramus miestelis, 
todėl niekas netrukdė. Rodos, niekam nėmaž nerūpėjo, 
kad čia atvykome. Jį palikusi viena slampinėjau dairyda- 
masi knygų keitimo stoties ir slankiodama pro turgaus 
perėjimus kaišiojau nosį į įvairias hasjendas ir parduo- 
tuves, kuriose buvo siūloma išsinuomoti kalnų dviračių 
ar smėlialenčių. Ieškodama naujų minčių ir naujo įkvė- 
pimo, ką būtų galima pačiai pasidaryti, vaikštinėjau po 
keramikos ir juvelyrinių dirbinių prekybos centrus, ku- 
rių vitrinos buvo nukrautos šviesių spalvų karoliais. 

Tą vakarą pakeliui į stovyklavietę šnekučiavausi su 
keliais anglais, kurie ruošėsi važiuoti į Mėnulio slėnį 
palydėti saulėlydžio. Paprašę jų pavėžėti su Alechu įsi- 
taisėme furgono gale tarp lentų ir šildomųjų čiužinių, 
kol šis strykčiodamas aukštyn ir kraipydamasis į šalis 
riedėjo dykuma. Dangaus spalva pasikeitė - nusidažė 
tamsesniu mėlynu atspalviu. Iš smėlio tarsi stulpai dygo 
grublėtos įvairių formų uolos, o amžinas smėlis peraugo 
į didžiules kalvas, todėl darėsi įspūdis, kad važiuojame 
didžiulėmis kopomis. Žvilgtelėjusi į Alechą išvydau jo 

veide pagarbią baimę. Kai akis nukreipė į mane, jo lūpų 
kampučiai išsitempė į šypseną ir jis pamerkė akį, nors 
lauke oras ir vėso, mane užliejo šiluma. 

Mus vežęs furgonas sustojo, visi išsigavę lauk stovė- 
jome tarsi stabo ištikti ir žvalgėmės aplinkui. Atrodė, 
patekome į patį vidurį didžiulės pilkšvos ir dulkėtos ly- 
gumos, iš visų pusių apsuptos aukštų smėlingų kalvų. 

— Eime šiuo keliu, - pasiūlė Alechas, paimdamas 
mane už rankos ir vesdamasis link šlaito, kurio smėlyje 
buvo likusios pėdos. 

Lipti pasirodė sunku, ypač pabaigoje, nes smėlis 
pasitaikė itin purus. Kojos smigo giliai, ir man pradė- 
jo mausti šlaunų raumenis. Galiausiai pasiekėme vir- 
šūnę. Smėlis byrėjo žemyn į slėnį, didžiulius dykumos 
plyšius, sakytum, žemė būtų trūkusi pusiau ir tarsi 
per žemės drebėjimą dardėdamos ir daužydamosi vie- 
na į kitą žemyn virstų lėkščių krūvos. Kalvos viršūnės 
aukščiausiame taške, kur žemė ritosi vakarop, būriavosi 
žmonės. Mudu su Alechu pasitraukėme nuo kitų. Nusi- 
aptikome atbrailą atsisėsti. Sėdėjome ir stebėjome, kaip 
leidžiasi saulė, nutvieksdama viską aplinkui oranžiškai 
raudonu švytėjimu. Dirstelėjus žemyn, man atėmė žadą - 
vėrėsi gilus tarpeklis. 

— Ar tau neatrodo, kad tai panašu į mėnulį? - paklau- 
sė Alechas. 

— Panašu, - atsakiau, ir jis iš lėto pradėjo kinksėti gal- 
va, prie to vėliau teko priprasti. 

Po trijų drauge praleistų savaičių ėmėme geriau pa- 
žinti vienas kito įpročius ir manieras - kaip jis liečia, 
jaučia, kaip giliai į krūtinę įtraukia oro ir staigiai išpu- 
čia lauk, sakytum, trauktų į plaučius patį gyvenimą. Jo 
netikėtus juoko, tokio lengvo ir persmelkto džiaugsmu, 
protrūkius. Kaip susimąstęs, rimtas pasineria į tylą ir 
užsidaro savyje. Alechas toks ir išliko mano atmintyje - į 
tolį nukreiptas žvilgsnis, tolumoje klaidžiojančios min- 
tys. Tąsyk staiga mane apėmė baisus noras palengvinti 
šią akimirką ir išgirsti jo juoką. 

Dairydamasi po mėnulišką kraštovaizdį uždainavau: 

- Nuskraidink mane į Mėnulį ir leisk man dainuoti 
tarp žvaigždžių. 

Alechas pažvelgė į mane su ta pačia raukšle nosyje, 
sakytum, būčiau netekusi proto. Jis nežinojo tos dainos 
ir papurtė galvą, bet aš nesilioviau dainavusi. 

— Leisk man pamatyti pavasarį Jupiteryje ir Marse. 

- Tu pamišėlė. 

— Kitaip tariant, prašau, būk tikras. Kitaip tariant... 

— Aš tave myliu. 

Alechas nedainavo tų žodžių, bet ištarė juos - lėtai 
ir aiškiai. 

— Vadinasi, žinai šią dainą, - pasakiau, jausdama, 
kaip krūtinėje garsiai ir lėtai dunksi širdis, o mano veidą 
užlieja raudonis. 

- Ne. 

— Tuomet... 

- Jokių dainų. Tik tiek. 

Tik tiek. 

Tąsyk Alechas pirmą kartą ištarė tuos žodžius. Vėliau 
dar ne kartą juos yra pasakęs, ir beveik visus sykius ga- 
liu prisiminti. Nekartojo man to dažnai. Mes nebuvome 
tie žmonės, kurie, kad ir kur eitų, vienas kitam kalbėtų, 
kaip nepaprastai vienas kitą myli tarytum dar kartą rei- 
kėtų įtikinti, kad jausmai yra tikri. Tiesa, mano atmin- 
tyje tas kartas įstrigo ryškiausiai, nes jis buvo pirmas. 
Be to, tai buvo taip netikėta, tobula ir gražu, kad atrodė 
tarsi nukrito iš dangaus, kai virš Atakamos raudona ir 
didelė saulė iš lėto virto į naktį. 


Išsitiesusi ant suoliuko prieangyje tingiai rūkiau 
ilgą suktinę, prisimindama aną saulėlydį dykumoje, kai 
staiga tolumoje užmačiau jį. Jo žingsniai atrodė tikslin- 
gi; mažumėlę palinkęs į priekį tarsi stumtųsi prieš vėją, 
nors tą vakarą nebuvo nė menkiausio gūsio. Oras buvo 
keistai ramus, tarsi sulaikęs kvėpavimą kažko lauktų. 
Sklandydamos ore klykavo žuvėdros, prieš nusileisda- 
mos žemai virš jūros. Išgirdus, kad Kristis žingsniuoja 
paplūdimio gargždu, man pradėjo smarkiau spurdėti 
širdis. Užsimerkiau dėdamasi mieganti. Nežinojau, kas 
turėtų tarp mūsų įvykti. Jau seniai nebuvau patekusi į 
tokią padėtį, todėl mane graužė sąžinė, nebuvau savimi 
tikra, o šis apsimestinis snūduriavimas reiškė silpnumą. 
Aną vakarą su Alechu Mėnulio slėnyje nėmaž neabejo- 
jau savo jausmais, o dabar viduje viskas atrodė miglota 
ir neaišku. Kristis buvo visiškai kito tipo žmogus. Taip 

seniai viduje nejaučiau šilumos, kad širdyje atsivėrė tar- 
si kokia skylė, todėl netikėjau, kad aistra galėtų ją užpil- 
dyti. 

Lipančio laiptais Krisčio žingsniai atrodė lėti ir užti- 
krinti, o prieš paskutinį jis trumpam stabtelėjo. Žings- 
niams artėjant, mano širdis sustingo, visu kūnu pasiruo- 
šiau jo prisilietimui. 

- Lara, - Kristis ištarė švelniai, jo balsas plazdeno virš 
galvos. Pirštais jis palietė mano dilbį, vos vieną akimir- 
ką. Odoje likusi šiluma pasiekė mano vidų, ir dar neatsi- 
merkusi galėjau pasakyti, kad jo veidas dega aistra. 

- Labas, - pasisveikinau pramerkdama akis ir pasi- 
rąžydama. 

Už Krisčio danguje plaukiojo krūvos raudonų ir pur- 
purinių debesų, už kurių spėjo pradingti besileidžianti 
saulė. Jo veidas atrodė atviras ir kupinas naujo optimiz- 
mo. Kristis dar kartą mane palietė, ranka sugriebė už 
kulkšnies. Jo pirštai degino man odą, blizgančios akys, 
tvirtas, tamsa spinduliavęs žvilgsnis bylojo apie tai, kas 
netrukus neišvengiamai įvyks. Kojas man netikėtai per- 
liejo elektros srovė, iš kūno veržėsi kibirkštys. 

Kristis prisėdo šalia manęs, ir kiek laiko mudu paty- 
lėjome. 

— Neįstengiau liautis apie tave galvojęs, - galiausiai 
pratarė jam būdingu saldžiu balsu. 

Krūtinėje stryktelėjo tarsi kokia laukinė viltis, todėl 
pajutau tokį dėkingumą, kad privalėjau tvardytis ir ne- 
pulti jam į glėbį, tačiau tik lėtai ištiesiau kojas ir palie- 

čiau Krisčio ranką, jausdama, kaip pirštais jis instinkty- 
viai narsto manuosius. 

- Aš taip pat apie tave galvojau, - pasakiau. 

Mane užplūdo drovumas, ir pajutau, kaip kildamas 
kaklu iš lėto užlieja raudonis. Kristis įsikibo į mane 
keistai džiaugsmingą laukimą. 

Kristis pasilenkė ir ilgai mane bučiavo, ranka vedžio- 
damas veidu ir pirštais braukydamas plaukus. Netrukus 
manyje pabudo geismas, ir kojos pačios pradėjo ieškoti 
jo kojų. 

- Sorča grįš tik rytoj, - Kristis šnabždėjo mano kaklo 
išlinkyje, ir nors išgirdusi jos vardą mažumėlę sudvejo- 
jau, žinia apie galimybę nutildė galvoje ramybės neduo- 
dantį klausimą: o kaip jo žmona? 

- Eime į vidų, - pakviečiau Kristį stodamasi ir eida- 
ma pirma. 

Vos durims užsidarius, Kristis ir vėl puolė mane bu- 
čiuoti. Šešėlyje neįstengiau matyti jo veido, girdėjau tik 
jūros ošimą ir lėtai pulsuojančią galimybę. 

Neilas nusivedė Sorčą į nedidelį barą An Sugan. Vos 
jam pravėrus duris, Sorča pajuto džiaugsmo bangą, o ši 
slūgdama traukė ir ją kartu. Stovėdami tarpduryje jiedu 
dairėsi aplinkui. 

- Apie ką mąstai? - pasiteiravo Neilas. 

Bėgiodama akimis po perkimštą patalpą Sorča nu- 
žvelgė žemas lubas, tamsiai žalias sienas su spaudais, 
Danielio O Konelio paveikslą sunkiais rėmais ir židinyje 
rusenančią ugnį. 

- Tobula. 

Jie atsisėdo prie židinio vienas priešais kitą. Traškė- 
damos spjaudėsi liepsnos ir akimirką, pirmą kartą nuo 
tada, kai susitiko ankstyvą popietę, jiedu pritrūko žo- 
džių. 

— Tikiuosi, išalkai, - prakalbo Neilas, kai padavėjas 
atnešė valgiaraščius. 

— Alkana kaip vilkas. 

— Geriausi čia jūrų gėrybių ir žuvų patiekalai. 

- Mmmm. 

Mmmm? Ir kodėl ji taip juokingai kalba? Kas darosi, 
kad prašneko vaikų kalba? Juk ji ne su vaikais, o su kone 
nepažįstamu vyru, prieš akis - pilna galimybių naktis, ir 
jai tik reikėjo pasakyti... 

— Manau, užsisakysiu Džon Dori, - nusprendė Nei- 
las, užtikrintai užversdamas valgiaraštį. - O tu? 

Akimis Sorča perbėgo valgiaraščiu, o mintys blaškėsi 
tarp galimybių. Ir kodėl ji jaučiasi tokia nervinga? 

— Hmm... ak, taip. 

Netikėtai pakėlusi galvą Sorča užkliuvo už Neilo akių, 
mėlynų ir linksmai mirksinčių. Jo veidu lėtai pasklido 
šypsena, plati ir dantinga, ir Sorča pratrūko juoktis. Ne- 
įstengė susitvardyti. Galbūt, kaip ir jis, Sorča mažumėlę 
jaudinosi, bet staiga tarsi atlėgo, ir, sakytum, iš plaučių 
iškvėpus orą, vidus nurimo. 

Jiedu paskelbė savo užsakymus, ir Neilas paprašė 
butelio Chardonnay, iš pradžių pasiteiravęs, ar tinka, ir 
Sorča, stebėdama, kaip jis atiduoda valgiaraštį, pritaria- 
mai linktelėjo galva ir nusišypsojo. Neilas vilkėjo leng- 
vus šviesiai mėlynus marškinius jūreiviškais dryžiais ir 
mažytėmis rankogalių sąsagomis, bet kaklaraiščio nery- 
šėjo. Marškiniai atrodė švarūs ir tvarkingai išlyginti, o 
jų mėlis paryškino jo akių spalvą. Sorčai dingtelėjo, kad 
veikiausiai pats ir bus juos išsilyginęs. Prieš akis iškilo 
vaizdas - kukliame savo namelyje Neilas mindžikuoja 

prie lyginimo lentos ir rūpestingai bando paslėpti raukš- 
les. Apie tai pagalvojus, Sorčą užliejo malonus jausmas. 

Padavėjas į taures įpylė vyno, ir netikėtai įgavusi drą- 
sos Sorča pakėlė taurę. 

— Už mus, - pasiūlė ji ir sudauždamas savo taurę į jos 
Neilas pakartojo: 

— Už mus. 


Praėjusią žiemą per vakarėlį Margotė pasivedė Sorčą 
į šalį ir paskelbė - žinoma, slapčia, - esą daugybė čia 
susirinkusių žmonių yra neištikimi. 

— Štai moteris, ana ten, rausvu megztuku ir akiniais. 
Ji susitikinėja su tuo aukštu gražiu vyru Kevino Kostne- 
rio žvilgsniu. O ar matai tą moterį vardu Džefė, besišne- 
kučiuojančią su blondinu? Jau gausybę metų ji miega su 
Edvardu, su kuriuo ką tik tave supažindinau. Gausybę 
metų. Ir visi apie tai Žino. 

Tąsyk tai girdėdama Sorča pasijuto nesmagiai. Jai nie- 
kuomet neatrodė, kad yra pernelyg drovi, tačiau visos 
šios neištikimybės istorijos ją paveikė. Net kelias dienas 
ji nesiliovė apie tai galvojusi, o Margotės žodžiai ritinėjosi 
mintyse it stiklo karoliukai. Tik po kiek laiko Sorča su- 
prato, kas ją labiausiai suerzino - Margotės balsas kalbant 
apie visų šių žmonių nuklydimus. Jis skambėjo pagyrū- 
niškai, sakytum, sesuo nesitvertų džiaugsmu, kad visi šie 
svetimautojai yra jos draugų sąraše, ir vakarėliui tai nea- 
bejotinai suteikia žavesio. Dėl tokio sesers požiūrio Sorča 
pasijuto mažumėlę suglumusi ir net nuliūdusi. 

Sorča svarstė, ar Margotė neišpūs burbulo iš savo 
mažosios sesutės melo, kad galėtų praleisti vakarą su 
vyru, kuris nėra jos sutuoktinis, šalia traškančio židinio, 
su žuvimi valgydama riebius bulvių traškučius, sutru- 
pančius vos įsmeigus šakutę. Akimirką Sorčos mintys 
nuklydo ne prie valgio, o prie to, kas gali būti vėliau, 
bet susitvardžiusi pasitempė ir nė nemanė ilgiau apie tai 
svarstyti. 

- Galiausiai paskambinau Stelai, - pasakojo Neilas, 
pirštais baksnodamas į vyno taurę. - Ji nusprendė atsi- 
sakyti mano darbų. 

— Ne. - Sorča nuliūdusi padėjo ant stalo peilį su ša- 
kute. - Neilai, man labai gaila. 

— Nieko baisaus. Beveik nenustebau, kai šitiek laiko 
iš jos nieko negirdėjau. 

- Arji teikėsi paaiškinti kodėl? 

Neilas nusišypsojo, ir Sorča išvydo žvakės liepsnos 
apšviestą jo veidą, švelnias akis, rimtas lūpas. Neilo vei- 
das jai pasirodė nepaprastai kilnus. Sorčai dingtelėjo, 
kad galėtų įsivaizduoti, koks jis buvo vaikas - liūdnų 
akių ir itin budrus. 

- Ji tikino, kad mano darbai yra labai panašūs į tuos, 
kokiais ji apsirūpino Dingle. Esą maniškiai nėra tokie 
originalūs, kad būtų verti dėmesio. 

— Ką? 

- Nieko tokio, - Neilas dar kartą ją patikino. 

- Bet tai juokinga, - Sorča pritrūko kvapo, kai pajuto 
viduje kylantį pykčio proveržį. - Man teko matyti tuos 

kūrinius iš Dinglo - jie nėmaž nepanašūs į tavuosius ir 
anaiptol ne tokie nuostabūs. 

— Nesvarbu. 

— Tai nesusiję su tavo darbų kokybe. Stela jaučiasi su- 
trikusi dėl anos nakties ir yra pernelyg vaikiška ir kvaila, 
kad sugebėtų nesuplakti į krūvą abiejų dalykų. 

— Sorča. 

Ji pakėlė akis. Tai privertė padaryti švelniai ištartas 
jos vardas. Žvelgdama Neilui į akis Sorča suprato, ko- 
kia ji įniršusi ir koks pasipiktinimas skamba jos balse. 
Turbūt atrodė tarsi pamišusi. Ar tik šis mėlynmarškinis 
vyras maloniomis akimis nepamanys, kad ji išsikraustė 
iš proto? Bet atrodo, kad taip nenutiko. Neilas lengvai ir 
draugiškai nusišypsojo ir pripildė jos taurę. 

- Atsiprašau, - sumurmėjo Sorča. 

— Nereikia atsiprašinėti. Jaučiuosi pamalonintas, kad 
dėl manęs įsižeidei. 

Sorča stebėjo Neilo rankas, kai šis pakeitė kibirėlyje 
tuščią butelį pilnu, ir pasigrožėjo, kokie dideli ir platūs jo 
pirštai. Jo rankos dvelkė jėga, kumščiai kaip reta atrodė 
galingi. Išsišovusi gysla vingiavo tiesiai po rankogaliu, ir 
Sorča mintimis pasileido jai įkandin, stumdamasi tarsi 
virve iki pat dilbio, pečių, kiek siaurokų kaip vyro, bent 
jau ne tokių plačių kaip Krisčio. Ji akimirksniu atsikratė 
užplūdusių minčių. Nederėtų apie tai galvoti, nederėtų 
jųdviejų lyginti ir apskritai dabar ne metas prisiminti 
Kristį. Iki šiol nė vienas apie jį neužsiminė. Tiesa, nuo 
tos akimirkos, kai ryte atsisveikindamas ją pabučiavo, 

kartkartėmis jis įsibraudavo į Sorčos mintis. Ji nesiliovė 
galvoti apie šiltą jo balsą, netikėtai paruoštus pusryčius. 
Tiesa, prisiminus jo sąmoningą vengimą rašyti romaną, 
širdį suspausdavo skausmas. Neilas dar nespėjo jos pa- 
klausti, ką ji apie tai mano ar kur ketina praleisti naktį. 
Prisiminusi jo miegamąjį ir Stelą, besivoliojančią netvar- 
kingoje lovoje, Sorča pajuto, kaip jos skruostus nudažo 
raudonis dėl to, kad ir vėl teks ten apsilankyti. 

Tarp jųdviejų stojo tyla. Rodos, nusileido neįspėjusi 
ir plazdeno, kol padavėjas nurankiojo lėkštes. Laikyda- 
ma vyno taurę Sorča dar mažumėlę iš jos gurkštelėjo. 
Nykščio atspaude stiklu žemyn riedėjo vandens lašelis. 
Ji akimis sekė, kaip šis iš lėto slysta kojele žemyn. 

Tyla niekaip nesitraukė. Gal tik pagilino juodu ski- 
riančią prarają. Sorčos akis užkliuvo už savų rankų, 
trumpų ir nedažytų nagų. Dėl to ją šiek tiek apėmė ne- 
jaukumas. Umai Sorčą užvaldė nesaugumo jausmas, 
ji pasijuto didelė ir nerangi. Valandų valandas ji suko 
galvą, kol galiausiai šiam susitikimui išsirinko raudono 
šilko marškinėlius su elegantišku kilpiniu kaspinu nu- 
garoje ir aptemptą juodą sijoną dideliu skeltuku. Sorčai 
atrodė, kad šie apdarai padės jai pasijusti elegantiškai, 
karališkai ir seksualiai. Tiesa, šioje slegiančioje tyloje ji 
jautė, kaip po liemenėlės juosta nugaroje kaupiasi aštrūs 
prakaito lašai. Akimirką net užvaldė nerimas, kad ne- 
prasiveržtų pro šilką šviesdamas nedideliais dantytais 
ratilais. Šiaip ar taip, ką ji čia veikia ir ką sau mano, pie- 
taudama su kone nepažįstamu vyru? Staiga Sorča pajuto 

keistą norą susimokėti pati, tačiau Neilas neatlyžo pri- 
mygtinai reikalaudamas sumokėti už abu. 

Galbūt ir jis taip pat jautėsi ir tą patį galvojo. Pakė- 
lusi akis Sorča pastebėjo, kad Neilas žvilgsniu įsikibęs 
į virš baro nusidriekusią siją. Sunertomis ant krūtinės 
rankomis pasukęs galvą, jis įdėmiai ją stebėjo. Jo vei- 
das buvo nedidelis ir dailus. Sorčai dingtelėjo, kad jo 
bruožai ypač švelnūs, ir staiga ją apniko abejonė, ar 
gali būti žmogus geras, jei kviečia ištekėjusią moterį 
pietų ir planuoja, kad ji pasiliks pas jį nakčiai, nes ke- 
lias atgal buvo ilgas. 

Jų pirmasis susitikimas ir juodu susiejęs ryšys - Ste- 
los tauškalai, šiurkštus ir trikdantis jos girtumas - dabar 
atrodė per menkas ir per silpnas, visiškai pasitraukęs iš 
jųdviejų dabartinės padėties. Kažkur išgaravo ir visi tie 
ilgi pokalbiai telefonu, jiems susitikus tarsi netekę savo 
magijos. Šią akimirką jie buvo tik du skirtingi žmonės 
su savomis nuoskaudomis. Sorčai jiedu pasirodė apgai- 
lėtina pora. 

Po minutės, iš tiesų pačiu laiku, padavėjas atnešė 
desertų sąrašą, bet žiūrėdama į priešais pūpsantį rie- 
bų tiramisu pyragą Sorča pradėjo gailėtis jį pasirinku- 
si, nes nuo riebaus kremo ir suzmekusių kempininių 
sluoksnių vaizdo jai darėsi bloga. Priešais jos draugas 
šakute dorojo gabalėlį sūrio pyrago ir trumpam stabte- 
lėjęs pažvelgė į ją. 

- Gal norėtum paragauti? - mandagiai paklausė. 

— Ne, ačiū. Aš nevalgau sūrio. 

Ir kodėl, po galais, ji šitai pasakė? Tai buvo netiesa. 
Kodėl neužteko ištarti Ne, ačiu ir viskas? Kokia ji ap- 
gailėtina. Vėl įsiviešpatavo tyla, ir Sorčai dingtelėjo, kad 
priešaky dar laukia visa naktis ir ją teks praleisti po tam- 
sia ir šalta jos antklode. Ją nukratė šiurpas. Sorčą ūmai 
užgulė visas šios galimybės, šių liūdnų pietų ir savaitę 
trukusio planavimo bei svarstymo svoris. Žvakių švie- 
sa, vynas - jųdviejų pečius prislėgė lūkesčių ir neištarto 
klausimo, kas bus toliau, našta. 

Pasirodė padavėjas. 

— Ar viskas gerai? 

- Puikiai, - atsakė abu vienu metu jam šypsodamiesi. 

Veikiausiai Neilas pamanė, kokia ji vis dėlto nuobo- 
di. Matydama, kaip atkakliai jis palinkęs prie deserto 
likučių, Sorča svarstė, kad jis gailisi viso to, kas vyksta, 
ir galbūt baiminasi atsivežti ją į savo namus ir pradėti 
visą skausmingą procesą. Sorčai prieš akis ir vėl iškilo 
Krisčio vaizdas, ji aiškiai pajuto jo atsisveikinimo bu- 
činį, išlydintį džiaugsmingą žvilgsnį. Pagalvojo ir apie 
vaikus, jų trūkumus ir ydas - Džimo uždarumą, Eivrilės 
nuotaikų kaitą - ir suprato, kad, nepaisydama visko, ji 
vis tiek juos myli. Atstumas, atrodo, tik sustiprino meilę. 
Mintis, kad jie nežino apie jos slaptą išdavystę, privertė 
jų ilgėtis. Sorča pajuto fizinį to ilgesio skausmą. 

- Gal norėtum puodelio kavos? - pasiteiravo Neilas. 

— Ačiū, ne. 

— Arbatos? 

— Ne, ačiū. 

Tyla vis dar niekur nesitraukė, Sorča vis dar negalėjo 
prisiversti pakelti į jį akių. Netikėtai Neilas paėmė jos 
ranką. Tai Sorčą nustebino, pakėlusi akis ji pamatė, kad 
jis įrėmęs į ją žvilgsnį, tokį kantrų ir nuovokų. 

— Sorča, - švelniai tarė jis. 

Neilo balse buvo justi supratimas, keisti abiejų jaus- 
mai, nerimas, sumišęs su ilgesiu, ir akimirksniu aštrūs 
tylos kampai, rodos, sušvelnėjo ir apsitraukė migla. 

- Eikime iš čia, - liūdnai pasiūlė Neilas. 


Sorčai net palengvėjo, kai tyla nebegrįžo. Atvykę į 
Neilo namus jiedu įsitaisė ant sofos. Batus nuspyrę lauk, 
pakeltomis kojomis jie gurkšnojo likerį Bailey ir šneku- 
čiavosi, sakytum, būtų prisiminę ilgus ir šviesius pašne- 
kesius telefonu. Netikėtai keistą jausmą kavinėje pakeitė 
draugiška nuotaika. Atrodo, jie kalbėjosi valandų valan- 
das, ir viena Sorčos dalis pasijuto taip, tarsi būtų grįžusi 
atgal į naktį, kai pirmą kartą susitiko - trobos ramybė 
ir šiltas pokalbis, sakytum, traukte ištraukė slapčiausias 
Sorčos mintis. 

— Kavinėje buvai ypač tyli, - pradėjo kalbą Neilas. — 
Baiminausi, kad pradėjai gailėtis čia atvykusi. 

- Gailėtis? Ne. - Sorča įdėmiai jį stebėjo, jo nuožul- 
nūs skruostai jungėsi tiesiai su akiduobėmis. 

- Tai apie ką galvojai? 

Sorčos galvoje sukosi mintys apie vyrą, vaikus, todėl 
akimirką ji norėjo pasakyti ką kita, ką nors sugalvoti, 
bet nusprendė, kad nereikia. Pasakodama Sorča stebėjo 

jo veidą, bet Neilo akys išliko ramios, o veidas — tarsi 
neįskaitomas puslapis. 

— Sorča, - lėtai tarė Neilas. - Ar kada buvai jam ne- 
ištikima? 

Nustebinta tokio netikėto klausimo Sorča pakėlė 
akis, jos viduje sumišo jausmai. 

— Ne, - atsakė ji. Dar norėjo pridėti žinoma. 

Sorča girdėjo kalbų apie tai, kad kiekvieno kas nors 
laukia - šie žodžiai atrodė tarsi paguoda vienišiems ir 
jaučiantiems, kad gyvena nevisavertį gyvenimą. Žino- 
ma, tai nebuvo tiesa. Visi gyvenimą pabaigia vieniši, 
ar ne? Pasitaiko ir tokių, kurie visą gyvenimą taip nu- 
gyvena. Sorča pati jį pasirinko. Ji pati pasirinko Kristį. 
Tai nebuvo meilė iš pirmo žvilgsnio; jokio perkūno iš 
giedro dangaus, jokio staigaus nušvitimo. Kristis iš lėto 
įsismelkė jai į širdį, ją pakerėjo jo švelnioji prigimties 
pusė, rami ir mąsli dvasia, aistra, už ramios išorės tū- 
nanti aistra. Tris vasaras paeiliui jis praleido pas sene- 
lius, o trečiąją vasarą - tai buvo paskutiniai mokykliniai 
metai - kai siautė nežinia ir nerimas, kur link gyvenime 
geriau pasukus, Sorčą užvaldė naujas jausmas ir jį sunku 
buvo atpažinti. Ji pradėjo laukti, kada jis atvažiuos, gal 
net dėl to džiaugėsi, tačiau viskas buvo ramu. Galbūt tai 
buvo viltis. Tą pačią vasarą vakarėjant jiedu sėdėjo už- 
sikorę ant sienos šalia Smaigalio ir gurkšnojo alų. Aną 
vasarą tai buvo pirmas kartas, kai jiedu liko vieni. Sorčai 
atrodė, kad abu tai supranta, ir ore tvyrojo lyg ir koks 
drovumas. Tąsyk Kristis pirmą kartą jai parodė savo 

užrašus su eilėmis, išvingiuotomis skubota rašysena. Tą 
dieną jis atrodė ypač nedrąsus, saulės nugairintas veidas 
švietė pagautas besileidžiančios saulės spindulių, mąs- 
lus žvilgsnis, kurį įsmeigė į ją, kol ši skaitė eiles. Sorča 
pajuto, kad yra stebima - ir kaip galėjo nejausti? - todėl 
beliko tik toliau skaityti. 

— Tai nedaug, - tąsyk pasakė Kristis, ir ji pakėlė į jį 
akis, - kelios neseniai brūkštelėtos ištraukėlės. 

Ir koks anuomet buvo jo žvilgsnis - tarsi ir vėl būtų 
berniukas, o troškimas būti jos įvertintam jį vėl sugrą- 
žintų į vaikystę. Ir tą akimirką Sorča suprato savo jaus- 
mus. Kalbama, kad gali ir taip atsitikti, tiesa? Vienu aki- 
mirksniu gali viskas pasikeisti. 

Neilas atidžiai stebėjo Sorčą, ir ji jautė, kad veikiau- 
siai tai matyti jos veide, toji sena meilė, pavargusi ir ap- 
dilusi, bet vis dar meilė. 

— Tai ką tu čia su manimi veiki? - paklausė jis švel- 
niai. 
ir tą akimirką Sorča dėl nieko nebebuvo tikra. Ji gal- 
vojo apie Stelos šaltumą ir tiesiai jai į veidą išspjautus 
vardus. Galvojo ir apie skausmingą išdavystės jausmą, 
užplūdusį ją Krisčio kambaryje, aptikus tą nelemtą 
laišką, viduje atsivėrusį šaltą nusivylimo kartėlį. Tiesa, 
Sorča suprato atvykusi čia anaiptol ne dėl šių priežas- 
čių. Ieškodama atsakymo ji susidūrė su tamsa ir abe- 
jonėmis. 

— Nežinau, - teisybę pasakė Sorča. 

Tą akimirką, rodos, viskas nurimo. Lėtai ir atsargiai 
Neilas pasilenkė į priekį ir pastatė taurę ant kavos staliu- 

burna pasirodė sausa, lūpos it švelnus popieriaus lapas, 
bet... bet... viduje sukilo pasipriešinimas, toks stiprus ir 
netikėtas, kad ji paskubomis atšlijo nuo jo. Akimirką 
abu sėdėjo priblokšti netikėto Sorčos atsitraukimo ir jo 
sukelto pasibjaurėjimo, ji pasijuto tarsi sustingusi. 

— Dieve, prašau man atleisti, - sukrėsta išlemeno 
Sorča, negalėdama prisiversti pažvelgti į Neilą. 

Neilas tik sėdėjo nepratardamas nė žodžio, kol ga- 
liausiai lėtai ir atsargiai vėl pakėlė Bailey taurę ir susmu- 
ko atgal į sofą. Tiesa, šįsyk jo kūnas buvo įsitempęs ir ore 
tvyrojo nesmagi nuotaika. 

— Neilai. 

- Viskas gerai, Sorča. 

— Man taip gėda. 

— Nereikia, - tarė jis, bet balsas nebebuvo švelnus, net 
pasigirdo kaltinimas - anksčiau dar neteko to išgirsti. 

Abiem buvo aišku, kad iš jų santykių nieko nebega- 
lima tikėtis. Žinia apie tai pasklido ore, susipynusi su 
atstumo ir nesupratimo jausmu. 

- Atsiprašau, - dar kartą pratarė Sorča, užvaldyta 
naujo nesėkmės jausmo ir sutrikusi dėl savo pačios ne- 
kaltumo ir tvirtumo stygiaus. Kita vertus, ji pajuto pa- 
lengvėjimą. - Man atrodė, kad galėsiu tai padaryti. 

— Tu vis dar jį myli, tiesa? 

Neilo klausimas ir balso tonas Sorčą nustebino. Ji 
pajuto priekaištą ir paskubomis turėjo pasitikrinti. Jautė 
gyslomis varinėjantį kraują, o gerklę gniaužė nemalonus 
gniutulas. 

— Taip, - pratarė ji vos girdimai, jausdama, kad šis 
žodis yra teisingas. Visą vakarą jis nepaleido jos minčių. 
Sorča visuomet juos su savimi nešiojosi, visą savo šeimą, 
ir dabar suprato, kad ši našta jai itin brangi. - Keista. 
Mudu buvome tokie jauni, kai susituokėme. Viskas at- 
rodė nauja. Visa širdimi jam atsidaviau, be mažiausios 
abejonės ar apgailestavimo. Su viltimi. Nemanau, kad 
man dar kartą pavyktų taip pasijusti su kitu. 

Neilas mąsliai linktelėjo galvą, paskui, grįžtelėjęs į 
Sorčą, pervėrė ją tuo pačiu skvarbiu žvilgsniu. 

- Ar galiu užduoti klausimą? 

Sorča pritariamai linktelėjo galvą. 

— Ar manai, kad jis tau ištikimas? 

Sorča žvilgtelėjo į Neilą jausdama aštrius jo abejo- 
nės ašmenis. Ištikimas. Toks senamadiškas, liūdnas ir 
atgyvenęs žodis. Ar jos vyras jai ištikimas? Sorčai nekilo 
dėl to abejonių. Ji nė nekėlė tokio klausimo, nors puikiai 
žinojo, kad santuokinė neištikimybė yra plačiai papli- 
tęs reiškinys. Aplinkui buvo gausu panašių atvejų. Sorča 
prisiminė vakarėlį Margotės namuose ir sesers piktdžiu- 
gišką svetimautojų vardijimą. Bet Kristis... 

— Taip, - galiausiai atsakė Sorča, dvejodama savo 
nuosprendžiu, o balsas virpėjo nuo įkyrios abejonės. 

— Tikrai? - paklausė Neilas, ir greitis, su kuriuo jis 
ištarė šį žodį, privertė ją dar labiau suabejoti. 

— Manau, kad taip, - dvejodama nutęsė Sorča. - Ko- 
dėl ne? 

Neilas truktelėjo pečiais. 

— Nežinau. Manau, mažumėlę keista, kad jis šitiek 
laiko praleidžia su tavo pussesere. 

— Lara? 

— Aš tik bandau spėti. 

— Ne tiek jau ir daug. Jis tik padeda jai įsikurti ir pa- 
taisyti automobilį - štai ir viskas. 

- Aišku, žinoma, - šįsyk Neilas lyg ir bandė ją nura- 
minti. 

- Ir kartkartėmis vakarais atsitiktinai susitinka ją pa- 
krantėje, bet tai nieko nereiškia. 

- Žinoma, kad ne. Manau, kad tu taip pat dažnai ją 
susitinki. 

Abu negirdomis praleido Neilo žodžius, puikiai pri- 
simindami, kaip Sorča telefonu pasakodavo apie keistą 
jųdviejų su Lara ryšį, vaikystėje sudėtingą ir priverstinę 
draugystę, kandžius, tarsi atstumo nulemtus dabartinius 
santykius. 

— Ar manai, kad tarp jų kas nors vyksta? 

— Sorča, iš kur aš galiu žinoti? - draugiškai atsiliepė 
Neilas, sakytum, norėdamas pataisyti jų santykius. - Na 
ir kas, kad kadaise tarp jų kažkas buvo? Dabar tai atrodo 
tarsi būtų vykę prieš milijoną metų. 

Sorča nepaleido Neilo iš akių, kol šis kalbėjo. Kai 
Neilas baigė gerti savo taurę, ji suprato, ką jis padarė ir 

ką joje išjudino. Abejonės sėklą. Jis to ir siekė - paliesti 
tą mažytę įpjovą ir atsargią ašarą, susijusią su pasitikė- 
jimu vyru. Tai buvo bausmė, atseikėta už vedžiojimą už 
nosies. Sorčą tai nepaprastai nustebino, kaip kartais ap- 
stulbina netikėtas posūkis istorijoje, tarsi filme, kuriame 
paaiškėja, kad vienas jo herojų yra tikras niekšas. Anks- 
čiau Sorčai neteko pajusti šios Neilo pusės, šio menko 
keršto šešėlio. 

— Kodėl apie tai paklausei? - Sorča netikėtai pajuto 
drąsą ir veikiausiai pyktį dėl to, ką jam pavyko pasiekti. — 
Žinojai, kad esu ištekėjusi. Koks padorus vyras kviečia 
ištekėjusią moterį praleisti su juo naktį? 
pikta raukšlė. 

- Nes jaučiau, kad tarp mudviejų kažkas vyksta. 
Buvau tikras, kad ir tu tą patį jauti. Be abejo, žinojau 
ir tai, kad esi ištekėjusi, bet ir aš buvau kadaise vedęs. 
Man pažįstamas tas jausmas, kai viskas eina į pabaigą, 
bet vis tiek turime toliau gyventi. Kai kuriuos užtenka 
tik mažumėlę įkalbėti. Aną naktį tavyje pamačiau šį 
tą... - Sorča nenuleido nuo jo akių, bandydama atspėti 
būdvardį, - įdomaus. Man rūpėjo giliau tai patyrinėti. 
Tiesa, pasakiau sau, kad turiu palaukti, kad leisiu tau 
pirmai žengti žingsnį. Laukiau, kad pati man paskam- 
bintum. Maniau sau, tegu pati su manimi susisiekia. Tai 
tu parašei man žinutę, aš atsakiau, ir taip viskas prasidė- 
jo. Žinojau, kad tau norisi šio to daugiau. Pamaniau sau, 
tai tavo santuoka ir tavo atsakomybė. 

Paskutinį sakinį Neilas ištarė tarsi nurodydamas fak- 
tą. Sorča viduje pajuto atšiaurumą. Ją sukrėtė toks Neilo 
atsakymas, šalta minčių intriga, taip prieštaraujanti jos 
kvailam įsitikinimui, kad jų draugystė rėmėsi kilniais 
jausmais, prasmingais ir jaukiais, galinčiais peraugti į 
ką nors kita. Tą pačią akimirką Sorča pagalvojo ir apie 
savo santuokinius įžadus, kaip lengvabūdiškai ji neteko 
pasitikėjimo jais, kone juos sulaužė. Tą akimirką ji buvo 
pasiryžusi sugrįžti į seną ir pavargusią meilę ir iš pasku- 
tinių jėgų pabandyti ją atgaivinti. 

- Šią sofą galima ištiesti, - pasakė Neilas, ir Sorča 
virš jo išvydo plytintį dangų. - Spintoje yra švari pataly- 
nė. Atnešiu ją tau. 

Iš tiesų Krisčiui nebūtų šovę į galvą, kad jiedu su 
Maiku Atvudu galėtų išgerti po alaus bokalą, o juolab 
po du. Nors iš Krisčio lūpų ir nuskambėjo pasiūlymas, 
lydimas nuoširdaus galvos linktelėjimo ir plačios šyp- 
senos, giliai širdyje jis pats tikrai nemanė, kad tai kada 
nors padarys. Štai kodėl jis labai nustebo, kai po kelių 
savaičių suskambėjus telefonui atsiliepęs išgirdo nedrą- 
sų balsą, tokį pažįstamą švelnų mikčiojimą: 

— Tai kaip ten su tuo gėrimu? 

Kristis dar daugiau nesitvėrė nuostaba, kai trečiadie- 
nio pavakarę su Maiku atsidūrė bare Rod en Ryle, auto- 
matiniam patefonui grojant Alą Gryną. 

Susitikti Rod en Ryle buvo Maiko pasiūlymas. Baras 
buvo aštuntojo dešimtmečio atgyvena su lipnia grindų 
danga, plakatais išmargintomis sienomis; neseniai ati- 
darytoje nerūkymo zonoje jautėsi chemikalų, veikiau- 


Žou 


siai chlorkalkių, kvapas, atmieštas dar nemalonesniu 
tvaiku. Jiedu susėdo nedidelėje jaukioje patalpoje su 
vieta šokėjams. Maiko veide švytėjo pasitenkinimas ir 
susikaupimas, dėl to Kristis gerokai nustebo, nes tikė- 
josi išvysti jį paniurusį ir netekusį vilties. Akivaizdu, 
kad dabar Maikas atrodė linksmesnis nei per paskutinį 
jų susitikimą. Vilkėjo languotais vilnoniais marškiniais 
prasegta apykakle, atrodo, buvo nusiskutęs ir apsikirpęs. 
Gurkšnodamas alų Kristis ramiai tyrinėjo šiuos poky- 
čius ir ryškų pasveikimą po skaudaus meilės nuotykio. 
Svarstydamas, kas Maiko laukia toliau - skausmas ar iš- 
ganymas, — Kristis nejučia apie tai susimąstė. 

Po anos sekmadienio popietės praėjo jau mėnuo. Per 
tą laiką pakriko visa įprastinė dienotvarkė. Naktimis 
Kristis negalėjo sudėti bluosto, dienomis jautėsi išsi- 
blaškęs, mintys sukiojosi apie gyvenimo nesklandumus - 
kalte persmelktus santykius su žmona, naująja jųdviejų 
nelaime, kurios abu kaip įmanydami stengėsi nepaste- 
bėti, vaikų ateitį ir tai, kaip jo paties pasirinkimas gali 
juos paveikti. Krisčio nuotaikos svyravo nuo kančios iki 
tyro džiaugsmo, kokio anksčiau jam niekuomet nebuvo 
tekę patirti, ir nė mintis nešovė, kad tai apskritai įma- 
noma, nes viskas atsiradę iš apgaulės ir išdavystės. Tie- 
sa, leisdamas laiką su Lara Kristis viduje jautė tik šiltą 
sąmyšį ir stiprią meilę. Viduje augo gyvas kvėpuojantis 
padaras. Lara pasakojo apie savo aplankytas vietas, o jis 
nepraleisdamas nė žodelio klausydavosi tų pasakojimų, 
apimtas vilties ir ryžto. Mintyse gimė bendros ateities 

vizija - tiesa, Kristis dar nespėjo pasidalinti ja su Lara. 
Pasitaikydavo dienų, kai ji nugrimzdavo į tylą ir blausio- 
mis akimis žvelgdavo į pačias tolimiausias melancholijos 
gelmes. Blogiausia buvo tuomet, kai Lara nesiliaudavo 
rūkiusi vieną cigaretę po kitos, ir Krisčiui niekaip nepa- 
vykdavo jos priversti sugrąžinti jam šypseną. Jis žinojo, 
kad ji galvoja apie sūnų. Panašiomis akimirkomis Lara 
panirdavo į save, ir Kristis būdavo bejėgis ką daugiau 
padaryti, tik sėdėti šalia, guosti ir laukti, kada pagaliau 
ji vėl pas jį sugrįš. 


- Ačiū, Kristi, kad nepasididžiavai ir atėjai su mani- 
mi susitikti. Man tai be galo daug reiškia. 

— Kodėl gi ir ne? Gerai atrodai. Kur kas geriau. 

— Aš švenčiu. 

- Tikrai? O kokia proga? 

— Mano nauja pradžia. - Maikas droviai nusišypsojo, 
jo skruostai mažumėlę paraudo, ir Kristį užplūdo smal- 
sumas. Jis nėmaž to nesitikėjo. Visą dieną bodėjosi min- 
ties, kaip vakarą teks praleisti su palūžusia ir nuobodžia 
žmogysta, įsivaizduodamas, kaip kelias valandas priva- 
lės dėti tuščias pastangas bandydamas ištraukti Maiką 
iš klampaus nuopuolio liūno. Atrodo, vakaras žada būti 
kitoks. Tiesa, nors jis ir džiūgavo dėl šio naujo pakili- 
mo, kita Krisčio dalis pradėjo baimintis, kad tik Mai- 
kas neužsimanytų šventimo pernelyg ištęsti, mat Kristis 
ketino greitai su juo atsisveikinti. Jis buvo susitaręs su 
Lara susitikti dešimtą prie viešbučio Ryn Ro. Žvilgtelėjęs 

į laikrodį pamatė, kad jau pusė devynių. Pakėlęs akis į 
Maiką Kristis smagiai paklausė: 

— Nauja pradžia? - pasidomėjo jis. 

Iš jaudulio apimto Maiko veido buvo galima spręsti, 
kad jis netveria savam kaily papasakoti naujienas. 

- Susiradau naują darbą. 

— Maikai, tai nuostabu. 

— Ne, palauk. Tai dar ne viskas. - Maikas dramatiškai 
nutilo. - Afrikoje. 

- Afrikoje? 

- Taip. Tiksliau, Ugandoje. 

Krisčio krūtinėje išsipūtė nedidelis pavydo burbulas, 
ir tai jį nustebino. 

— Oho, - šūktelėjo jis garsiau nei tikėjosi. - Ką veiksi? 

- Dirbsiu mokytoju. - Atsakymą lydėjo lengvas pečių 
truktelėjimas, tarsi norėtų pasakyti, kad ir taip aišku. 

— Ir kaip tu prasisukai? 

Maikas nusišypsojo, padėjo ant stalo alaus pintą ir 
palinko į priekį. Jo rankos taip užgulė stalą, kad Kristis 
suprato turėsiąs išklausyti ilgą pasakojimą, persunktą iš- 
minties, komiškų detalių ir pedantiškumo, todėl minty- 
se vėl pasirodė Lara, kantriai jo laukianti automobilyje, 
ir smegenis persmelkė nekantrumas. Tiesa, jis su šyp- 
sena veide klausėsi, kaip Maikas pradėjo savo postrin- 
gavimus; esą nusprendęs - kas jau gana, tai gana. Esą 
supratęs, kad turi pakeisti gyvenimą, ir ėmęsis radika- 
lių pokyčių. Taip jis paskambinęs draugui, dirbančiam 
pagalbos agentūroje, ir po kelių telefono skambučių, 

pokalbio Dubline ir sutvarkius dar kelis reikalus, viskas 
buvo parengta. 

- Išvykstu penktadienį, - paskelbė Maikas pergalin- 
gai linktelėdamas galvą. 

— Tai nuostabu. Aš taip dėl tavęs džiaugiuosi, - pasa- 
kė Kristis. - Iš tikrųjų. Tu nusipelnei permainų. Nauja 
pradžia. Tau ji atneš sėkmę. 

Klausydamasis gausiai žarstomų banalybių dėl tokio 
globėjiško savo tono Kristis pasijuto mažumėlę susier- 
Zzinęs. 

- Žinai, Kristi, tą dieną, kai sutikau tave kino teatre, 
atrodo, tai buvo naujos pradžios pradžia. Kai pamačiau 
tave su berniukų būriu. Grįžęs namo pradėjau galvo- 
ti, kaip nevykusiai susiklostė mano gyvenimas ir kaip 
kitaip jis galėjo pasisukti. Brangiai sumokėjau už savo 
padarytas klaidas. Tave sutikęs prisiminiau, kaip viskas 
galėjo susidėstyti, jei būčiau nesulaužęs taisyklių ir su- 
gebėjęs atsispirti silpnumui... - Netikėtai Maikas nutilo, 
bet papurtęs galvą tęsė toliau. - Turėjau vesti, supranti? 
Moterį kaip Sorča. Aną vakarą po filmo ilgai galvojau 
apie tai, kaip veikiausiai yra miela sugrįžti namo, kai ta- 
vęs laukia tokia moteris, šilta, patikima ir palaikanti. 

Akimirkai užsimerkęs Kristis pagalvojo apie Sorčą, 
o vėl atsimerkęs, akis įbedė į tuščią šokiams skirtą vietą, 
prisimindamas laikus, kai jiedu drauge čia šokdavo ir 
viskas buvo visiškai kitaip. Kristis prisiminė, kaip su- 
kantis ratu sijonas apsivyniodavo jai apie kojas ir atme- 
tusi galvą ji pratrūkdavo juoku. Ši mintis paleido į laisvę 

visą virtinę vaizdų, paskubomis besisukančių jo galvo- 
je. Kristis galvojo apie švelnų Sorčos kaklo išlinkį, kai 
ji lenkdavosi prie lopšio palinkėti kūdikiui labos nak- 
ties; apie jos palto kišenes, kurios po pasivaikščiojimų 
pakrante būdavo kimšte prikimštos kriauklelių ir jūros 
nugludintų stikliukų; kaip ji įtraukia savo galvą į kaklą; 
apie vakarą, prieš daugelį metų praleistą prie Smaigalio, 
gurkšnojant šaltą alų ir stebint bangų mūšą tarp tos pa- 
krantės ir Valentijos salos. Krisčiui pasidingojo, kad jis 
kažkaip miglotai myli Sorčą, miglotai, kaip atrodo ir visi 
šie keisti mažmožiai. Tiesa, jis pajuto, kad jo meilė Sor- 
čai yra nelyginant didingas likimas ar sena nuotrauka, 
išblukusi, sulankstytais kampais. 

Pastaruoju metu Kristis pajuto, kad neturi jėgų pa- 
žvelgti jai į akis. Ją apgaudinėdamas nejautė nė mažiau- 
sio malonumo. Kai jiedu užsisakė dar po vieną bokalą ir 
Maikas toliau dėstė savo planus, Kristis galvojo apie pa- 
skutinę naktį lovoje su žmona, kai ji rankomis kasė jam 
nugarą, duodama aiškią žinią, bet jis tik gėdingai atsuko 
nugarą ir jau netrukus dėjosi miegantis. Vėliau gulėda- 
mas girdėjo, kaip Sorča tyliai verkia į pagalvę, ir pasijuto 
toks menkas ir bailus, kad nieko daugiau negalėjo pada- 
ryti, tik gulėti nejudėdamas. Ir kodėl taip elgiuosi - slė- 
gė mintis. Nors netrūko švelnumo, kuriuo jiedu dalijosi 
dieną - trumpi bučiniai pasisveikinant, padrąsinančios 
šypsenos, susitaikymo ir palaikymo prisilietimai, - jau 
ilgiau kaip mėnuo jis nesimylėjo su žmona. Kristis Ži- 
nojo, kad ši jųdviejų santuokinę lovą užgriuvusi tyla 

negali ilgiau tęstis be paaiškinimų. Dėl suteikto skaus- 
mo jį graužė kaltės jausmas, o Sorča nieko apie tai neži- 
nojo. Tiesa, kaltės jausmo nepakako svaiginamai naujos 
meilės traukai panaikinti. Lara laikėsi tvirtai jo įsikibusi, 
apsiautusi nepaprastai maloniu glėbiu, ir iš jo išsivaduo- 
ti jam nepakako nei jėgų, nei noro. Krisčiui atrodė, kad 
didžioji jo gyvenimo dalis prabėgo kažko belaukiant. 
Net ir svarbiausiomis gyvenimo akimirkomis - vedybų, 
vaikų gimimo - jo neapleido sunkiai suvokiamas ne- 
kantrumas ir ilgesys. Kristis troško matyti, kaip kas nors 
keičiasi. Tiesa, nebuvo aišku, ko jis iš tiesų laukia. Kol 
vėl nesutiko Laros. 

— Maikai, - kreipėsi Kristis, apimtas smalsumo ir 
noro žinoti, padrąsintas trijų alaus pintų. - Kas tave pri- 
vertė taip pasielgti? 

Kristis ne kartą buvo apie tai galvojęs, o neseniai jį 
ir vėl aplankė panašios mintys. Ir štai čia, šioje senoje 
aludėje, apsunkusia nuo minties, kad kratosi senos mei- 
lės bandydamas atlaisvinti vietą vienintelei ateičiai, ku- 
rią galėjo įsivaizduoti, širdimi Kristis jautė, kad Maiko 
žodžiai, jo paslaptys apie nuopuolį vienu ar kitu būdu 
galėtų jam padėti išsivaduoti iš dabartinio sąmyšio. 

Maikas akimirką apie tai galvojo, apžiūrinėdamas 
savo pintą ir kramtydamas lūpą. 

— Galiu prisipažinti, kad tai buvo labiau panašu į be- 
protybę ir netikėtą silpnumą, nežinau, ar gali tuo patikėti. 

- Tai kas gi tai buvo? Kas tave paskatino taip neap- 
galvotai elgtis? Greičiausiai suvokei, kas laukė, jei tave 

sučiuptų. - Kristis pradėjo kalbėti kone pašnibždomis. - 
Ar buvai įsimylėjęs? Pasakyk, ar tai tik seksas? 

— Meilė, seksas... kartais sunku atskirti, kai esi taip 
arti viso to. Man atrodo, tai apskritai nulėmė vienatvė. Ir 
užuojauta. Ji vienintelė manęs gailėjosi. - Maikas staiga 
nutilo ir akimirką nuklydo į savo mintis, tada vėl nu- 
kreipė akis į Kristį ir tęsė toliau. - Anksčiau niekuomet 
tau apie tai nesu pasakojęs, bet pradėjus dirbti mergaičių 
mokykloje, tai buvo... dėl Dievo, tai buvo siaubinga. Ne- 
galėjau įsivaizduoti, kad jos gali būti tokios klastingos. 
Tąsyk mokykloje buvau vienintelis vyras ir kvailai tikė- 
jausi, kad tai bus šaunu. Ir koks kvailas buvau. Žinoma, 
galvojau apie mergaites - ypač vyresniųjų klasių, nes jos 
atrodė lyg jaunos moterys - ir džiūgavau, kad jos yra 
mano auklėtinės. Palyginti su berniukais, tai atrodė pui- 
ki permaina. Jaunesnės mergaitės buvo išties šaunios, 
pirmų, antrų klasių. Bet štai vyresnėlės, kaip jau minė- 
jau, atrodė, lyg būtų paleidusios seksualinį suktuką. Ke- 
lios iš pradžių tik bandė flirtuoti, bet vėliau viskas buvo 
daroma rimčiau. Net agresyviau. Seksualinės užuomi- 
nos, atviri geidulingi žvilgsniai, ramybės neduodantys 
klausinėjimai apie mano intymų gyvenimą ir patyčios, 
ar tik nebūsiu gėjus. Niekas negelbėjo, nepavyko jų su- 
drausminti ir priversti nutilti - viskas pasirodė veltui. - 
Prisimindamas tai Maikas stipriai papurtė galvą, kol vėl 
pažvelgė Krisčiui į veidą. - Praradau ramybę. Nebejįsten- 
giau susitvarkyti. Ir tarp visų šių valdingų moterų ji pa- 
sirodė vienintelė, mokanti užjausti. Tą dieną, pamenu, 

kai per vieną pamoką netekęs kantrybės labai norėjau 
viską mesti ir išeiti, ji, grįžtelėjusi į klasės drauges, piktai 
sušnypštė joms nutilti ir palikti mane ramybėje. Dėl šios 
užuojautos kibirkštėlės buvau pasiryžęs pravirkti iš dė- 
kingumo. Dėl solidarumo. Kvaila, tiesa? 

Kristis papurtė galvą. Jis suprato, kaip visa tai gali įstrig- 
ti į širdį, kaip panašiomis aplinkybėmis mažyčiai dalykai 
netikėtai gali pasirodyti dideli. Kristis žinojo, ką reiškia 
būti pažeidžiamam ir atsiverti kilniems poelgiams. 

— Tai kas nutiko toliau? 

— Mokykloje viskas aprimo. Klasėje pasirodė direk- 
torė, kiek pagrasino, įvyko paliaubos, ir klasė, atrodo, 
grįžo į senąsias savo vėžes. 

— O ta mergaitė? Andžela, tiesa? 

— Taip, Andžela. Endžė. - Tariant jos vardą Maiko 
balsas suminkštėjo, ir akimirką Kristis pajuto švelnumo 
ir aistros pėdsakus. - Klasėje ji tapo mano numylėtine. 
Tiesa, ji nebuvo itin gabi. Stengėsi. Sykį, pasibaigus pa- 
mokai, ji prie manęs priėjo ir paprašė jai padėti. Abu 
puikiai supratome, ką tai reiškia. Tąsyk pirmą kartą ją 
pabučiavau. Dieve, kokia tai buvo kvailystė - kokia ri- 
zika! Bet man buvo nė motais. Tai buvo neapgalvotas 
veiksmas, bet itin jaudinantis. Ir nors pradžioje tai buvo 
tik bučiniai, galiausiai viskas peraugo į rimtesnius daly- 
kus. Mudu susitikdavome po pamokų, ir savo automo- 
biliu veždavausi ją į įvairias vietas... 

Maiko paaiškinimas išseko, ir Krisčiui dingtelėjo, kad 
jis nenorėtų atskleisti visų savo meilės romano detalių. 

— Veikiausiai tau atrodo, kad esu beviltiškas, tiesa, 
Kristi? Gyva vaikščiojanti banalybė. 

— Ne. Iš tiesų. Suprantu tave geriau, nei tikiesi. - Kris- 
tis nutilo. - Ar gailiesi, kad taip nutiko? 

Maikas linktelėjo galvą. 

- Per pastaruosius dvejus metus kiekvieną mielą die- 
ną. 

Jo balsas nuskambėjo taip atšiauriai, kad Kristį net 
nupurtė šaltis. Jis žvilgtelėjo į laikrodį. Veikiausiai Lara 
dabar išeina iš namų, lipa į tą seną surūdijusį kledarą ir 
sutartoje vietoje netrukus ims jo laukti. Nežinia, ar nuo 
jaudulio, ar iš baimės iš pilvo gilumos staiga tvokstelėjo 
rūgštis. Sėdėdamas šalia šio palūžusio Žmogaus, gyvo 
įrodymo, kiek bėdos gali padaryti širdis, Kristis suvokė, 
kad privalo užbaigti savo naujai užsimezgusį ryšį, sugrįžti 
į senąsias gyvenimo vėžes ir būti dėkingas už tai, ką turi. 
Tiesa, jis žinojo, kad nieko panašaus neketina padaryti. 
Jau spėjo pernelyg toli nueiti. Kristis suprato beviltiškai 
iki ausų įsimylėjęs. Ir tai nebuvo atsitiktinis romanas, į 
kurį jis taip giliai įklimpo. Tai net nebuvo atsitiktinu- 
mas. Nuo tos akimirkos, kai Lara įsėdo į jo automobilį, 
Kristis visa širdimi troško, kad taip atsitiktų - jam ma- 
gėjo įsipinti į jos ilgas nuogas kojas, nervingas neramias 
rankas ir tamsius plaukus, netvarkingai krentančius ant 
pečių. Jis troško nuolat jausti jos erzinantį, bet puikų 
humoro jausmą, dangstantį gilius skausmo šulinius, su 
kuriais ji kaip įmanydama stengėsi kovoti. Jis ketino taip 
pasielgti vos sužinojęs, kad ji grįžta namo, o gal net dar 

anksčiau, kai tą pirmąjį kartą išvydo ją vandenyje tarp 
uolų, kai ji, basakojė, ilgomis rankomis graibė vandeny- 
je augančias plukes. Kristis tai suprato jau tą akimirką, 
kai ji ištarė jo vardą. 


Per trumpą kelionę iki jų susitikimo vietos Kristis 
ketino papasakoti Larai apie savo pokalbį su Maiku - 
išpažintį apie meilės nuotykį, kaltę ir sąžinės graužatį, - 
bet galiausiai nusprendė nutylėti, nes neišmanė, kaip tai 
galėtų ją paveikti, o buvo atsargus dėl visko, kas galėtų 
pakenkti jų santykiams. Išsukdamas iš pagrindinės gatvės 
Kristis skubėjo ilga apleista alėja, iš abiejų pusių apau- 
gusia senais plataniniais klevais. Kartkartėmis pro lapi- 
ją blykstelėdavo naktinio dangaus lopinėlis. Alėjos gale 
stovėjo didžiulis pilkas pastatas, labiau panašus į kalėji- 
mą nei viešbutį. Jau daugelį metų jis stūksojo apleistas, 
todėl ir šiandien atrodė lyg gremėzdiškas ir slegiantis 
betoninis kapas lentomis užkaltais langais. Viename au- 
tomobilių aikštelės gale stovėjo didžiulė užcementuota 
šachmatų lenta. Kai viešbutis tik atsidarė, ant languotos 
lentos stovėjo didžiulės vaiko ūgio šachmatų figūros. 
Kristis atsiveždavo čia ir savo vaikus - jo mažieji pės- 
tininkai atrodė tokie patenkinti šokinėdami nuo vieno 
langelio ant kito. Artėdamas prie plytelėmis grįstos 
automobilių stovėjimo aikštelės, Kristis prie šachmatų 
lentos išvydo raudoną datsuną - ant blizgančio prieša- 
kinio jo sparno krito vienintelio viduje sėdinčio žmo- 
gaus šešėlis. 

Pastatęs savo mersedesą šalia Kristis luktelėjo, kol 
Lara išlipo. Netikėtai prieš akis nusidriekė žalio šilko 
kaspinas, sumišęs su priešakinėmis jo automobilio 
šviesomis. Lara užrakino automobilio dureles ir lėtai 
pajudėjo jo link. Kristis liko savo vietoje ir nė akimir- 
kai neatitraukė nuo Laros akių, kai ši galiausiai atsisė- 
do į keleivio vietą ir grįžtelėjo į jį. Dar nespėję išdžiūti 
Laros plaukai krito ant pečių; dėl storai pieštuku ap- 
vedžiotų akių ir stipriai paryškintų blakstienų jos akys 
atrodė didesnės ir platesnės. Jos žvelgė į jį atsargiai ir 
budriai, o suknelė, aukštakulniai bateliai ir makiažas 
suteikė jam vilties. Kristis krūtinėje pajuto didingą šir- 
dies plakimą. 

- Jau maniau, kad mane pamiršai, - Laros balse nu- 
skambėjo vos girdimas priekaištas. 

— Tarsi galėčiau. 

Kristis palinko į priekį, rankomis suėmė jos veidą ir 
aistringai pabučiavo į lūpas. Nuo Laros sklido dūmingas 
pušų kvapas. Kai jis atšlijo, jos veidas atrodė suminkštė- 
jęs, ji atlošė galvą atgal. 

— Gražiai atrodai, - pagautas laukinės aistros tarė 
Kristis, ir jam buvo atsakyta lėta šypsena, nusidriekusia 
veidu ir uždegusia akis. 

— Kristianai, ar tau viskas gerai? Ar namuose nieko 
nenutiko? 

Larai atrodė, kad jo vėlavimas yra susijęs su Sorča ar 
vaikais, tačiau Kristis užbėgo jai už akių ir trumpai pa- 
aiškino, kur ir su kuo buvo susitikęs. 

— Aišku, - tarė Lara, o nuo krūtinės, atrodė, akmuo 
nusirito. - Tu gi žinai, kad jaudinuosi dėl tavęs? Namuo- 
se gali kilti nesusipratimų. Kai tenka visą laiką meluoti. 

— Verta, - nutraukė Kristis, siekdamas jos rankos ir 
paimdamas ją į savo delną. - Žinai, pastaruoju metu 
santykiai su Sorča ne tokie jau ir blogi. 

— Tikrai? 

— Taip. Ir su vaikais. Man sunku tai paaiškinti, bet, 
sakytum, viskas grįžo į savo vietas. - Kristis neužsimi- 
nė apie naktines ašaras ir savo nesugebėjimą mylėtis 
su Žmona, 0 tai neišvengiamai turės pakenkti jų san- 
tuokai. 

Jau kelias savaites Sorčos balse Kristis bandė išgirsti 
pokyčius ar užuominą, išduodančią įtarimą. Tiesa, nieko 
panašaus neįvyko, tik toji beviltiška tyla miegamajame. 
Kristis žinojo, kad tai tik laiko klausimas, kada ji plačiau 
išskleis sparnus. Kaltės jausmas, ne toks jau stiprus, bet 
Žadantis peraugti į šį tą didesnio, niekur nesitraukė. Tai 
atrodė neišvengiama, turint omeny tai, ką jis ketino da- 
ryti ir kokius planus pradėjo jiedviem regzti. 

- Esi tikras, kad ji nieko neįtaria? 

- Visiškai. Nė nenumano. 

Kristis prisiminė, kaip tą rytą atsisveikino su Žmo- 
na. Jis jau ketino išeiti, kai Sorča netikėtai sugriebė jį už 
rankos ir prisitraukusi prie savęs karštai ir švelniai pa- 
bučiavo į lūpas. 

- Lik sveikas, - tarė Sorča meiliai, ir Krisčiui širdis 
nusirito į kulnus. Paprastai ji taip nesielgdavo, ir tą aki- 

mirką jis aiškiai pajuto skaudulį ir tai, ką reiškia išsisky- 
rimas, sakytum, daugiau niekuomet jos nebeišvystų. 

— Nesu toks tikras, - pradėjo Kristis - bet, atrodo, 
kad ji deda pastangas būti man gera. Švelni. 

- Tikrai? 

- Tarsi bandytų mane kažkam paruošti. 

- Galbūt ji ketina viską pradėti iš naujo? 

— Ką turi galvoje? 

— Paskutiniu metu jūsų santykiai nebuvo patys ge- 
riausi. Galbūt ji bando juos pataisyti? 

Apie tai pagalvojęs Kristis papurtė galvą. Jam atrodė, 
kad jų santykiuose atsiradęs švelnumas buvo jo paties 
šiek tiek pakurstytas, sukeltas kaltės jausmo ir gėdingos 
apgaulės. Tiesa, iš dalies Krisčio jausmai buvo sąžiningi. 
Kai tai prasidėjo, jam pakriko nervai ir paaštrėjo pojū- 
čiai - jis bandė įžiūrėti žmonos tiriamą žvilgsnį ar bal- 
se išgirsti įtarimą. Krisčiui atrodė keista, kad gyvenimas 
šeimoje tekėjo sena vaga, kai jo paties pasaulį sudrumstė 
toks reikšmingas įvykis. Viduje augo džiaugsmas, ir tas 
netikėtas laimės sprogimas degino jam širdį. Krisčiui ne- 
paprastai knietėjo kam nors apie tai papasakoti. Jis vos per 
plauką neišplepėjo apie tai Maikui, bet laiku suprato, kad 
tai nieko neišspręstų, tik pažadintų graudų maldavimą 
kuo greičiau nutraukti meilės ryšį ir sugrįžti į saugų šei- 
mos lizdelį. Giliai širdyje Kristis jautė, kad niekam negali 
apie tai prisipažinti. Jo džiaugsmas liejosi dosnumo ir ge- 
ros valios bangomis Sorčai ir vaikams. Kristį užvaldė stip- 
rus poreikis vėl su jais bendrauti ir dalintis savo šiluma. 

Paskutinę savaitę jis kaip įmanydamas stengėsi prisikas- 
ti prie kiekvieno širdies, Sorčai rodydamas švelnumą ir 
lepindamas mažyčiais malonumais, tarkime, pusryčiais 
lovoje. Ji meiliai jam atsakinėjo, kone su kaltu prieraišu- 
mu. Su Džimu Kristis stengėsi pasėdėti prie kompiuterio 
ir pažaisti drauge tuos beviltiškus nesibaigiančius žaidi- 
mus. Eivrilė vis dar užsispyrusi atmesdavo jo pastangas 
susitaikyti, nesiliaudama griežusi danties dėl to bjauraus 
įvykio prieš kelias savaites, atkakliai atsisakydama su juo 
kalbėtis ir nerodydama nė lašelio švelnumo. 

- Žinai, - prieš du vakarus Kristis prisipažino duk- 
rai, - Žaviuosi tavo užsispyrimu. 

Eivrilė pervėrė jį įtarimo kupinu žvilgsniu, bandy- 
dama veide aptikti paslėptą mintį ar klastingą puolimą. 
Susitaikymo dėlei ant jos užrakinamos spintelės Kristis 
padėjo dvidešimt eurų, nors puikiai žinojo, kad tai itin 
prastas būdas įgyti jos palankumą. Tiesa, Eivrilė jam 
pavymui nesviedė pinigų, tik pakėlusi akis nuo knygos, 
atremtos į kelius, atsišliejusi į krūvelę pagalvėlių pašnai- 
rakiavo į jo pusę ir vėl nusisuko. Vis dėlto prieš uždarant 
duris Krisčiui pasidingojo, kad iš šešėlių pasigirdo vos 
girdimas „ačiū, ir jį užliejo šilta ir maloni banga. 

- Šiaip ar taip, - Kristis pasakojo Larai, - miela, kai 
namuose viešpatauja nauja ramybės dvasia. 

Kalboms apie tai, kad apgavystė ir išdavystė yra to- 
kios didelės, jog vos apie jas pagalvojus jam atima kva- 
pą, dabar atrodė ne metas. 

- Šiandien šį tą aptikau, - pasakė Lara ir jos balse 
nuskambėjo atsargus optimizmas, - straipsnį internete. 


264 


Apie tai, kad viena JAV moteris po kelerių metų surado 
vaiką, nors šis visą tą laiką buvo laikomas žuvusiu gais- 
re. Ji pamatė mergaitę vakarėlyje ir atpažino iš duobutės 
skruoste. Ar gali tuo patikėti? 

— Taip, - Kristis lėtai linktelėjo galvą, o jo balse nu- 
skambėjo liūdnas tikėjimas. 

— Vaiką pagrobė jos draugė, ji dar padegė namus, kad 
visi pamanytų, jog vaikas žuvo. Visus tuos metus ji augi- 
no mergaitę kaip savo dukterį. 

Kristis atsargiai stebėjo Larą ir išvydo vilties kibirkš- 
tėles, tą nenugalimą viltį, kad ateis diena ir ji suras savo 
berniuką gyvą. Jis prisiminė Laros aplanką, pilną laik- 
raščių iškarpų ir straipsnių iš interneto, jos užrašus, gau- 
sius informacijos, minčių ir visko, kas galėjo būti reikš- 
minga ir galėtų padėti jį surasti. 

— Matai? - nusistebėjo Kristis. - Būna ir taip. Nie- 
kuomet nereikia prarasti vilties. 

Lara nusišypsojo, ir Kristis pajuto, kaip krūtinėje 
kažkas suvirpėjo - galimybės kibirkštis. Visus tuos me- 
tus tarsi dulkėmis apsitraukusi jo širdis, išdžiūvusi nuo 
ilgesio, netruko įsiplieksti. 

— Aš tave myliu, - tarė Kristis, o jo žodžiai tamsoje 
nuskambėjo tarsi pasiūlymas. Garsiai ištarti jie skam- 
bėjo kitaip. Neįprasta baimė, saldus jaudulys, nerimas 
laukiant atsakymo ir rizika! 

Lara ilgai neatplėšė nuo jo akių. Vargšelė Krisčio šir- 
dis nekantravo išgirsti tuos pačius žodžius, tačiau Laros 


atsakymas buvo kuklesnis. 

— Kristianai. Tu man be galo daug reiški. Visuomet 
taip buvo. 

Kristis pajuto, kaip viduje suspurdėjo viltis, kurs- 
tanti liepsnas. Viduje kirbėjo tokia gausybė žodžių ir 
jis nesitvėrė savo kailyje juos jai išsakyti, tokia gausybė 
minčių ir jausmų, kuriuos tarsi auką magėjo sudėti jai 
po kojomis. Ji turėjo patikrinti tuos žodžius, juos iš jo 
išplėšti ir jais apsisiausti, jie turėjo ją sunaikinti. Tie- 
sa, dar nieko nespėjus ištarti, Lara pasilenkė ir aistrin- 
gai jį pabučiavo. Kristis pajuto, kaip ji ranka šiaušia jo 
plaukus ir švelniai spaudžia galvą, nuo to smilkiniuose 
plykstelėjo žiežirbos. 

Staiga pervėrė mintis apie žmoną ir kitoje įlankos 
pusėje stūksančius ryškiai apšviestus namus, kuriuose 
niekas nė neįtaria, kas dedasi jų automobilio priekinė- 
je sėdynėje. Krisčio ranka nuslydo ant Laros krūtinės, 
akimirksniu viskas tarytum sulėtėjo, ir jis paskubomis 
nustūmė mintį į atokiausią galvos kampelį. Atsiplėšęs 
nuo Laros lūpų Kristis puolė karštai bučiuoti jos dosniai 
išriestą kaklą. Jis jautė, kaip Laros kūnas reaguoja į jo 
bučinius, iš jos gerklės girdėjo prislopintą aimaną. Kris- 
tis nė nepajuto, kada Lara paliko savo vietą ir atsidūrė 
virš jo, spėjusi iki juosmens pasikelti savo žaliąją sukne- 
lę. Jiedu susiliejo lėtu, giliu ir pastoviu ritmu. 

Negaliu be tavęs gyventi, mintyse kartojo Kristis. 
Nors visą gyvenimą išbuvo be jos. Metų metus dieną ir 
naktį jis stūmėsi vienas. Kažkas jo viduje pasikeitė. Di- 
džiulė vidinė tuštuma netikėtai užsipildė, todėl Kristis 

puikiai žinojo, kad išplėšus Larą iš gyvenimo ir širdies 
užkluptų didžiulis, kone fizinis skausmas. Tarsi dirtų 
drauge su oda ar draskytų raumenis - deginantis skaus- 
mas tarsi praliejus kraują. Negaliu be tavęs gyventi. 
Kristis neįsivaizdavo, kad įstengtų ištverti tokį sopulį. 


Lara padėjo galvą jam ant peties ir susirietė prie šono 
veidu prisiglausdama prie kaklo. 

- Ar tau bus viskas gerai? - paklausė Kristis, ranko- 
mis glostydamas jos liesą nugarą. 

Lara nežymiai linktelėjo galvą ir pasisuko jo pusėn. 

— O tu? Ar susitvarkysi? 

Lara turėjo galvoje, ar viskas bus gerai, kai Kristis su- 
grįš pas žmoną. Jis tik giliai atsiduso ir švelniai ją pabu- 
čiavo, jos kaktos raukšlėse įskaitęs nerimą. 

— Palik tai man, sutariam? 

Lara prikando lūpą, sakytum, bandytų nustumti į 
šalį klausimą, atslinkusį giliai iš vidaus. 

— Ar manai, kad ji ką įtaria? 

— Lara. 

- Nežinau, ar galėčiau pakelti. 

- Lara, - pakartojo Kristis, šįsyk griežčiau ir tvir- 
čiau. - Viskas yra gerai. 

— Ir manai, kad ji niekuomet nesužinos, Kristianai? 

Kristis jau norėjo pasakyti, kad galiausiai Sorčai šiaip 
ar taip teks viską atskleisti. Jis pats ketino jai pasakyti, 
kad taip tęstis ilgiau nebegali. Viduje augo nesuvaldo- 
mas poreikis, ir Kristis galvojo palikti žmoną. Buvo jau 

vėlu, ir jis nežinojo, ar yra pasirengęs panašiam pokal- 
biui. Jis buvo nusprendęs pats viskuo pasirūpinti ir Larai 
pateikti tik fait accompli“. 

- Ji nesužinos, - raminamai patikino Kristis, vėl bu- 
čiuodamas Laros kaklą, ir ji leidosi užliūliuojama. 

— Turiu ir vėl netrukus tave pamatyti, - sušnabždėjo 
Kristis bučiuodamas. - Ar lauksi mano skambučio? 

— Taip, - šiltu ir mieguistu balsu patvirtino Lara. 

— Tai bus labai greitai. 

— Pažadi? 


— Pažadu. 


Kristis luktelėjo, kol Lara saugiai persėdo į savo au- 
tomobilį, įjungė priekinius žibintus, užsivedė variklį ir 
iš tamsios cementinės erdvės, viduryje kuokštais priau- 
gusios žolių, senuoju datsunu išsigavo į gatvę. Mažumė- 
lę suktelėjęs, jis patraukė jai pavymui. Gatvėje Krisčiui 
netikėtai pasirodė, kad žolių pynėje, anapus šaškių len- 
tos, jis pastebėjo pilkšvą šešėlį. Pajutusi pavojaus signalą 
Krisčio širdis suspurdėjo, ir jis kaip įmanydamas tamso- 
je bandė ką nors įžvelgti, tačiau matė tik seną hortenzi- 
jos krūmą, smaugiamą atkakliai aukštyn lipančių žolių 
ir vėjo. 


* fait accompli (pranc.) - įvykusį faktą. 


268 


16 


Kristis mane tikino, kad nesugebės be manęs gy- 
venti. Gerai pagalvojus, keista taip manyti. Tarsi tokioje 
meilės išraiškoje slypėtų grasinimas, kažkoks agresyvus 
poreikis. Jis spaudė mane prie savęs, jaučiau jo karštą 
alsavimą į kaklą, todėl girdėdama šiuos žodžius veikiau- 
siai turėjau pasijusti laiminga, bent jau pasijusti pakiliai, 
tačiau dingtelėjo tik tai, kad kažko trūksta. Neišmaniau, 
ką tai galėtų reikšti. Tarsi grįžus mintimis vaikystę ar 
kapstantis po paauglystės sunkumus, jo balsas tampa 
švelnus ir ilgesingas, kai prisiminimais jis ima klaidžioti 
po mūsų bendrą, ypač tyrą buvimą. Tiesa, net ir tomis 
akimirkomis jo balse visuomet pasigirsta ilgesys, saky- 
tum, čia būtų įstrigę visi neišsakyti „o kas, jei . Kas būtų, 
jei būtų paklausęs jausmų, jau anuomet taip ryškiai tarp 
mudviejų įsiliepsnojusių? Kas, jei tąsyk jis nebūtų ma- 
nęs užklupęs su tuo vaikėzu, kurio nei veido, nei vardo 

dabar nebepamenu? Jei būtų kitaip reagavęs? Jei nebūtų 
nei nėštumo, nei sužieduotuvių, o vietoje jų - kelionė? 
Kas, jei? Kas, jei? Tiesa, nenorėčiau pernelyg giliai kaps- 
tytis tarp tokių klausimų, nepasitikiu atsakymais į juos, 
nes reikėtų ištrinti visą būrį žmonių, įvykių ir nemažą 
istorijos atkarpą. Man ir taip pasirodė pernelyg sunku 
susidoroti su savo prisiminimais. 

Tiesą sakant, nesijaučiau itin drąsiai kalbėdama apie 
tą bendrą mūsų istorijos dalį, iš dalies todėl, kad būtų 
sunku rasti atsakymą į klausimą, kuris niekuomet nebu- 
vo iškeltas, nors be perstojo plazdeno ore. Kaip atsitiko, 
kad taip ilgai išliko draugystė, paremta abipuse trauka, 
sakytum, joje slypėtų pažadas šio to daugiau, nors taip 
į nieką ir neperaugusio. Net ir sau pačiai tai pasirodė 
pernelyg sunku paaiškinti. Tiesa, žinojau ir tai, kad mus 
siejantis jausmas, pažadas ar tikėjimas neišsitrynė vien 
todėl, kad ilgai vienas nuo kito buvome toli. Sakytum, 
būtume tausoję save geresniam metui. Pamenu savo pa- 
našų poreikį - gluminantį ir nepaaiškinamą - neskubėti 
ir mažumėlę luktelėti, atidėti vėlesniam laikui. Kol tyri- 
nėdama man anuomet dar mažai pažįstamą gyvenimo 
dalį draugavau su kitais vaikinais, Kristis visuomet lik- 
davo tarsi ateities viltis. Tai niekur nedingo. Tam tikra 
prasme man tai buvo viskas. Tiesa, žinojau ir tai, kad 
būtų pavojinga pernelyg greitai tai išbandyti. Buvome 
dar tokie jauni stebėti, kaip viskas slysta iš rankų ir pa- 
mažu viską prarandi, o svarbiausia - draugystę, kai pri- 
reiks jos kaip niekad. Nenorėjau tapti liudininkė, kaip 

vos pražydusi mūsų meilė ima ir nuvysta, nes į tai vėliau 
tektų žiūrėti karčiai ir su gailesčiu. 

Tiesa, buvo dalykų, kuriuos mielai prisimenu iš anų 
dienų. Kad ir tai, kai, pliaupiant lietui, mudu klūpojo- 
me verandoje, ir jis laikė suspaudęs mano ranką. Arba 
dieną, kai tėtis mus paliko, o mamą buvo apsiautęs gilus 
liūdesys, tada ji paprastai nejudėdama valandų valandas 
sėdėdavo prie virtuvės stalo ir žiūrėdavo į vieną tašką 
tarsi sukaustyta mirtino sąstingio. Tokiomis akimirko- 
mis niekaip negalėdavau jai padėti. Pamenu, kaip aną 
popietę mudu su Krisčiu palikome ją vieną taip sėdėti 
žvilgsnį įbedusią į televizorių, kurio ekrane buvo trans- 
liuojamas Kosbio šou, bet ji nesijuokė. Nedarė nieko. 
Mudu užsidarėme mano kambaryje, švelniu ir susirū- 
pinusiu balsu Kristis paklausė, ar mano mamai viskas 
gerai, o aš, nė nespėjusi nieko pasakyti, prapliupau aša- 
romis. Sėdėjome ant lovos, ir jis laikė mane apkabinęs. 
Nieko nebandė daryti, tik laikė stipriai apkabinęs, ir aš 
puikiai pamenu, kaip jis nustebo mano veide išvydęs 
švelnumą. 

Kai pasakojau apie Pietų Ameriką ir kaip slinko die- 
nos ir naktys, kai Načio dingo, Kristis ir vėl laikė mane 
apkabinęs. 

- Papasakok, kas atsitiko, - paprašė jis, kai mudu gu- 
lėjome lovoje. 

Papasakojau jam apie tos dienos apklausą policijos 
nuovadoje - pirmąją apklausą, kai sėdėjau priešais ap- 
snūdusio ir pavargusio veido policininką apdribusiais 

tarsi šuns skruostais ir išsekusiomis akimis, kurios, ro- 
dos, įsižiebė, kai, paklausti adreso, išdėstėme jam savo 
padėtį ir paaiškinome apie klajoklišką savo gyvenimą. 
Jis užsirašė pastabas, pildė anketas, ir ši informacija jam 
pasirodė sunkiai suderinama. Pamenu, kaip jo rašiklis 
pakibo virš popieriaus lapo, o iš gerklės atsklido silpnas 
gurgėjimas. Tąsyk buvau ramesnė. Toji sterili it ligoninė 
vieta, pilna uniformų, šautuvų, pistoletų dėklų ir fluo- 
rescencinių lempų, kažkodėl veikė raminamai. Kalbėjau 
ramiai ir susikaupusi vardijau visus įvykius ir detales, 
kokias tik galėjau prisiminti. Pasakojau lėtai, stengda- 
masi neprarasti savitvardos, aiškiai dėstydama mintis ir 
tikėdamasi, kad tai prisidės prie greitesnės įvykių eigos. 
Išklausę patikinimo, esą jie padarys viską, kas įmanoma, 
iššniukštinės kiekvieną kampelį, nepaliks nė mažiausios 
neišnaudotos galimybės surasti ir sugrąžinti berniuką, 
mudu su Alechu vėl atsidūrėme turgavietėje. 

Užklupo naktis, turgavietė visiškai ištuštėjo, o dienos 
šurmulys ir isterija atrodė tarsi tolimas aidas. Mudu sto- 
mo dydžio geležinį statinį, kol aukštai danguje sužibo 
žvaigždės, tūkstančiai jų, tyliai mirksinčių iš savo tolimų 
žvaigždynų. Visur aplinkui spengė mirtina tyla. Nė vie- 
nas nepratarėme nė žodžio, stengdamiesi ką nors išgirs- 
ti, sakytum, mūsų sūnus ims ir išlįs iš šešėlių. Taip mudu 
stovėjome gal kokias dvidešimt minučių, o gal net visą 
pusvalandį, kol galiausiai nepratarę nė žodžio apsisuko- 
me ir nuėjome sau. 

— Bet juk kas nors turėjo jį matyti, - neatlyžo Kris- 
tis. - Vaikas negali tiesiog imti ir pradingti iš sausakim- 
šos turgavietės niekieno nepastebėtas. 

Buvo gausybė versijų, kas jam nutiko tą dieną, - vieni 
tvirtino jį matę su grupele vaikų žaidžiantį aikštėje prie 
bažnyčios; kiti pasakojo matę, kaip vyras, vilkėjęs striu- 
ke su gobtuvu ir beisbolo kepuraite ant galvos, ragino jį 
paskubėti; kažkas esą pastebėjo jį autobuse, kuris važia- 
vo į San Paulą; dar daugiau tarėsi jį regėję uoste ir ten 
vaikas sėdėjo vienas, sakytum, ko nors lauktų. Atrodo, 
kad smulkaus sudėjimo tamsiaplaukių netrūko visur, ir 
nors policininkai mus tikino, kad jie atidžiai ištyrinės 
visus šiuos pėdsakus, jau netrukus paaiškėjo, kad jiems 
nepavyko nieko sužinoti iš visų tų, vienas kitam prieš- 
taraujančių liudijimų. Štai kodėl, kai paplūdimyje buvo 
aptiktas sandalas ir sutapatintas su Načio sandalu, man 
pasirodė, jog policijos pareigūnai lengviau atsiduso, kad 
sprendimas pats atsirado, nors ir koks tragiškas. 

Vėliau viskas nurimo. Tyrimai baigti. Byla buvo nu- 
traukta. Nors atsisakiau tai pripažinti ir dėl tokio po- 
licininkų elgesio mane apėmė baisus pyktis, nieko ne- 
galėjau padaryti, kad juos perkalbėčiau. Kai po kelių 
savaičių sužinojau, kad policijai buvo skambinusi kaž- 
kokia moteris ir pranešė mačiusi Načio žaidžiantį kai- 
mynų kieme, San Paulo priemiestyje, degiau iš įniršio 
dėl tokio beširdiško policijos abejingumo. Kristis ir vėl 
mane apkabino, kai pasakojau, kaip stovėdama policijos 
nuovadoje šaukiau ant šuniaveidžio policininko, kad 

šis privalantis kuo greičiau imtis kokių nors priemonių, 
nes aš griežtai nepritariu tokiam pasibaisėtinam neveik- 
lumui, nekompetencijai ir tokiam atviram, žiauriam nu- 
sikalstamam aplaidumui. 

— Lara, - tarė policijos pareigūnas, sutelkęs paskuti- 
nius kantrybės, gailesčio ir savitvardos likučius. - Priva- 
lote suprasti, kad ši skambinusi moteris yra žmogus, ku- 
ris skambina kone kasdien. Pamačiusi plakatą su ieško- 
mu asmeniu, ji puola skambinti tvirtindama esą žinanti, 
kur yra ieškomas asmuo. Praeitą mėnesį ji paskambino 
į Amerikos ambasadą Rio tvirtindama esą jos kaimynai 
slepia Osamą bin Ladeną. Prieš kelis mėnesius ta pati 
moteris policijos nuovadą užvertė pranešimais esą tu- 
rinti naujos informacijos dėl Kenedžio nužudymo. Ji 
mums skambina kasdien ir nesiliauja postringavusi 
apie sąmokslus, rengiamus prieš vyriausybę, ar NSO, 
kuriuos regėjusi skraidant virš savo namų. Ta moteris 
yra tikra pamišėlė. Man labai gaila, Lara, bet tai tikra 
nelaimė, kad ji sužinojo apie jūsų sūnų ir įsikalė į galvą 
esą jį mačiusi. 

Stovėdama priešais tą didelį vyrą, ant pečių jausda- 
ma jo stiprią ranką ir apsipylusi karštomis įtūžio ašaro- 
mis klausiausi, kaip jis švelniai, bet aiškiai mane tikino, 
kad mano sūnus yra dingęs ir turiu susitaikyti su tiesa, 
jog jis nebesugrįš. 

Pasakodama tai Krisčiui jaučiau savo pačios ritmin- 
gus širdies dūžius, besiveržiančius pro krūtinės sieną. Jis 
nepavadino to nelaime, nors žinojau, kad būtent tokios 

mintys sukasi jo galvoje. Kažkodėl pajutau pirmuosius 
nusivylimo ženklus. Nežinojau, ko laukiau, galbūt vy- 
liausi pykčio ar nepatikėjimo tuo, kad tai, kas atrodė 
kaip tikras įrodymas, buvo įvertinta be mažiausios at- 
sakomybės. O pamačiau tik pasyvų pritarimą, niekuo 
nesiskiriantį iš kitų, todėl ėmiau svarstyti, ar verta jam 
pasakoti daugiau. Galvojau apie privačių Brazilijos de- 
tektyvų tyrimus ir jau ketinau papasakoti apie tai, kaip 
paskutinius motinos pinigus atidaviau nepažįstamam 
žmogui, kurį susiradau internete, kad šis atliktų poli- 
cijos darbą. Gal todėl, kad Kristis nesugebėjo reaguoti 
taip, kaip tikėjausi, gal dėl kokio kito nerimo, bet galiau- 
siai nieko jam nepasakiau. 


Sykį, dar iki Krisčio, jau esu turėjusi romaną su ve- 
dusiu vyru. Tik vieną vienintelį kartą. Tai nutiko San 
Fransiske paskutinėmis dienomis, kai dirbau valykloje 
ir gyvenau varganame bute, jį palikusi sėdau į autobusą, 
važiuojantį iki pat Meksikos. Neišvykau tik dėl ano vyro, 
nors galima sakyti, kad tai jis pakurstė ugnį paskubėti. 
Ar veikiau jo žmona. Susitikau jį bare, pietinėje mies- 
to dalyje, kur nuo penkių iki septynių vakaro, laimės 
valandomis, siūloma kokteilių, padavėjos dėvi marški- 
nėlius su raudonais ir baltais dryžiais su petnešomis, 
prisegtomis segių eilėmis, ir trumpus juodus sijonėlius, 
vos pridengiančius užpakalius. Gurkšnojau Margaritą 
laukdama savo pamainos skalbykloje, o jis sėdėjo šali- 
mais prie baro ir godžiai šlamštė prancūzišką sumuštinį. 

Vyras buvo vardu Peteris Polanskis, jis išsiskyrė tuo al- 
kanu slavišku žvilgsniu, kiaurai tave veriančiu. Tai buvo 
verslo žmogus, skvarbių akių ir aštraus liežuvio, kaip ir 
kiti verslininkai, jis dar jautė įtampą pečių juostoje. Pe- 
teris pavaišino mane kokteiliu, tada dar vienu, todėl jau 
netrukus nusprendžiau praleisti savo pamainą. Tą naktį 
praleidome ant čiužinio mano netvarkingame bute ir 
tris savaites susitikdavome tai čia, tai Holiday Inn arba 
ant užpakalinės Isuzu Trooper sėdynės. Niekuomet ne- 
klausinėjau jo apie žmoną, nesiteiravau, ar turi vaikų. 
Peteris niekuomet nenusimovė vestuvinio žiedo, net ir 
tomis akimirkomis, kai gulėdavome drauge atsikratę 
viskuo. 

Sykį darbe, vilkėdama dryžuotu chalatu, lygindama 
krūvą marškinių, išgirdau skambutį ir prie durų išvydau 
neaukšto ūgio šiltų akių moterį didele krūtine. Jos bal- 
sas drebėjo iš jaudulio. 

— Prašau tavęs liautis, - pasakė ji aiškiai, ir aš išsyk 
supratau, kas ji tokia ir ką turi galvoje. - Tik prašau liau- 
tis. 

Mudvi stovėjome varstydamos viena kitą žvilgsniais, 
kol prisiminiau lygintuvą ir pačiu laiku pakėliau jį nuo 
medvilnės. Nuo marškinių kilo garai ir stiprus karštis 
plūstelėjo tiesiai į veidą. Neoninėje skalbyklos šviesoje 
viskas atrodė aiškiai ir ryškiai, ir aš pajutau, kaip širdį 
užplūsta karštis, o pilve virpčioja baisi gėda. Neįstengiau 
pakelti į ją akių ir vėl sutikti jos žvilgsnio, todėl nulei- 
dusi galvą akis nusukau į šalį. Tą akimirką prisiminiau 

mamą - jos šaltą orumą ir randus, kuriuos jos sieloje 
paliko tėvas ir jo merginos. Tada pasijutau pernelyg 
menka ir purvina, kad tai skaidrių akių moteriai pajėg- 
čiau pažvelgti tiesiai į veidą. 

Nors dabartinė mano padėtis nebuvo visiškai tokia 
pati, vis tiek jaučiau, kad mano ir Sorčos vyro santykius 
yra užliejusi stipri gėdos banga. Kaltės jausmas buvo 
neišvengiamas, ypač žinant, kad ji vis dažniau pradė- 
jo lankytis mano darbo vietoje. Vos pastebėjusi Sorčą, 
pro vitrinas stumiančią vežimėlį, puldavau padėti krauti 
vaisių ar skubėdavau į sandėlį. Kelis kartus, kai Sorča 
prie manęs priėjo, stengiausi būti mandagi ir kaip įma- 
nydama šypsojausi, nors tuo pat metu žvilgčiojau į Ala- 
no kabinetą, tarsi norėdama parodyti, kad esu stebima ir 
negaliu čia taip ramiai stovėti ir šnekučiuotis. Nuo vaiz- 
do, kai liūdnai girgždėdama vežimėliu Sorča tolsta, mane 
užplūsdavo gėda ir aš pasiryždavau baigti anksčiau, kol 
viskas dar nespėjo iškilti į dienos šviesą. Tiesa, susitikus 
Kristį, mano pasiryžimas akimirksniu išgaruodavo, ir visi 
tie pokalbiai, prasidedantys Turiu galvoje šįkart. Iš tiesų 
privalome tai nutraukti, pasibaigdavo, vos abu susmuk- 
davome į odinę galinės mersedeso sėdynės platybę. 

Kai aną saulėtą audringą spalio popietę pakilusi iš pa- 
krantės išsigavau į gatvę ir akis į akį susidūriau su Sorča, 
akimirką taip išsigandau, kad tik stovėjau tarsi žado ne- 
tekusi ir žiopčiojau bandydama ką nors pasakyti. Pilve 
pajutusi silpnumą sustojau, o kaltė, ilgai gniaužta viduje, 
kabindamasi nagais iššliaužė tiesiai iš krūtinės urvo. 

— Lara! - šūktelėjo Sorča, ir aš pamačiau, kaip jos 
skruostus nudažo raudonis. - Štai kur tu! - Tarsi būtų 
visur manęs ieškojusi. 

- Štai kur aš, - sukrenkščiau vos įstengdama prale- 
menti žodžius, ir mudvi kiek laiko tylėdamos stovėjome 
viena priešais kitą. Sorčos veide buvo matyti laukimas, 
o aš vos pravėrusi burną tuojau ir vėl ją užčiaupdavau, 
taip ir nesugebėjusi ištarti nė žodžio, sukaustyta neti- 
kėtos baimės, kad jei pajudėsiu ar prabilsiu, į paviršių 
akimirksniu išlįs viskas, ką privalau nuo jos slėpti. 

— Pastarosiomis savaitėmis tavęs kone nebematau, - 
kalbėjo Sorča, neatitraukdama akių nuo mano veido. 

- Žinau. Buvau užsiėmusi tvarkydamasi. Atsiprašau, - 
išlemenau. - Ketinau tau paskambinti, tik kad... 

— Atrodo, mano vyras tave mato dažniau nei aš. 

Atidžiai stebėjau jos veidą, ieškodama ženklų, ar tik 
manęs nebando, tačiau nieko neįžvelgiau, išskyrus di- 
džiules pastangas įtikti, ir jau netrukus Sorča pasiteira- 
vo, ar ji kaip nors galėtų man padėti įsikurti. Nutariau, 
kad bent kol kas mano paslaptis neiškilo į viešumą. 

Mudvi stovėjome linkčiodamos viena kitai galva ir 
šypsodamosi, o aš jaučiau, kaip mano stubure aukštyn 
žemyn dilgsi nervai. Troškau kaip galima greičiau ja at- 
sikratyti, tačiau baiminausi, kad bet koks nervingas ju- 
desys gali mane išduoti. 

— Ką gi, atrodai puikiai. Išties geriau nei ką tik atvy- 
kusi, jei nesupyksi, kad atvirauju. 

Nepykau ir tai pasakiau. 

— Atrodai nurimusi, - tvirtino Sorča, - ir atsistojusi 
ant kojų. 

— Pakeliui, Sorča, - tarstelėjau mindžikuodama. Vė- 
jas man į veidą pūtė plaukus, ir kelis kartus perbraukusi 
galiausiai prispaudžiau juos ranka. 

— Žinai, vis ruošiausi tau paskambinti, bet tai vienas, 
tai kitas reikalas iškyla... Buvau išvykusi, o dar vaikai... 
Vis nerandu tinkamo laiko. 

Sorča tarsi atsiprašydama man nusišypsojo, ir aš 
puoliau teisintis, kad tai ir mano kaltė. Abi nusprendė- 
me, kad ateityje daugiau pasistengsime. 

- Žinai, - staiga pasiūlė Sorča, o jos veidas nušvito, 
sakytum, plykstelėjus naujai minčiai, - o kodėl negalė- 
tum ateiti pas mus šeštadienį pietų? 

— Ak, ką gi, aš... 

— Prašau! Pasikviesiu ir Stelą su Gajumi. Ar juos pa- 
Žįsti? 

— Ne, nemanau... 

— Tuomet privalai ateiti. Tau jie patiks. Ar trečia va- 
landa popiet tau tinka? 

Sorča prirėmė mane atviru žvilgsniu, ir aš buvau 
pernelyg priblokšta, kad į galvą šautų koks pasiteisi- 
nimas. 

- Gerai. Ačiū, Sorča. Tik labai prašau dėl manęs per- 
nelyg nesirūpinti. 

- Jokių rūpesčių, - linksmai išdainavo Sorča. - Tiesą 
sakant, man gėda, kad iki šiol tavęs nepasikviečiau į sve- 
čius. Ir, prašau, nieko nesinešk. Tik pati ateik. 

Ji spustelėjo man ranką, padovanojo šiltą šypseną ir 
sučirškėjusi iki pasimatymo nuskubėjo į pakrantę, iš ku- 
rios ką tik atėjau. 

Akimirką stovėjau tarsi apstulbusi ir žiopčiodama 
bandžiau atsigauti, negalėdama sau atleisti už neseniai 
duotą pažadą. 

Miesto centre tarp banko ir tvarkingos į dėžes pana- 
šių namų eilės, kurios gale stovi bažnyčia, stūkso siena, 
mano vaikystės laikais skersai išilgai išrašinėta grafičiais: 
Laisvę Bobiui Sandsui" ARA? - nenugalima kariuome- 
nė. Valgyk šūdus ir mirk. LB yra gėjus. TH ir KS amži- 
nai. Reklama - kolektyvinis heroinas. JB - mulkis. Myliu 
tave, Una P, mano širdis amžiams priklauso tau. Visi 
šie meilės ir neapykantos ar paskalų įrašai atsirasdavo 
niekam nematant, slapčia prikeverzoti nakčia. 

Kai Sorča mane paliko stypsoti vidury gatvės, žiūrė- 
jau į priešais stūksančią sieną ir pamačiau, kad visi įrašai 
buvo uždažyti, o ant viršaus atsirado tarsi iš animacijos 
pilies, apjuostos grioviu, vandenyje plaukiojančių ke- 
turių gulbių karališkai išriestais kaklais ir prie medžio 
šokančių vaikų viduramžių drabužiais vaizdas. Pieši- 
nio spalvos rėžė akį. Įsispraudęs tarp griežto elegan- 
tiško banko pastato ir tvarkingų namų su palangėmis, 
nukrautomis snapučių, jis atrodė mažumėlę juokingai. 


' Kovotojas už Airijos nepriklausomybę, paskelbęs bado 
streiką, 1981 m. mirė kalėjime. 
* Airijos respublikonų armija. 

Virš griovio juodomis kilpinėmis raidėmis švietė už- 
rašas „Karaliaus Lyro vaikai . Perėjusi gatvę pamačiau, 
kad sienos tapyba buvo sugadinta, nes po pavadinimu 
juodomis voriškomis raidėmis atsirado trumpas prike- 
verzotas papildymas „yra šikniai . Kone galėjau girdėti 
kikenimą, sklindantį iš pasipūtusio akiplėšos, kuriam 
užteko įžūlumo prikraigalioti šiuos žodžius. 
Nusisukusi nuo sienos patraukiau tolyn gatve ir ei- 
dama prisiminiau, kaip kadaise ant sienos atsirado ir 
mano pačios vardas, įrašytas raudonomis raidėmis: 
Lara Simons yra kekšė, rėkte rėkė žodžiai piktai raudo- 
nais it kraujas dažais. Kai aną rytą keliavau į mokyklą, 
iš kitos gatvės pusės žodis „kekšė“ ant manęs nukrito 
tarsi plyta. Mane akimirksniu pagavo stiprus pyktis, o 
į jo vietą stojo gėda, baisi paralyžiuojanti gėda. Koks 
žmogus taip lieja ant manęs pagiežą, kad galėtų parašyti 
tokius žodžius? Akyse ištryško ašaros, o pilvą sutraukė 
stiprus skausmas, kol mintyse verčiau vardus ir veidus 
žmonių, kurie, kaip man atrodė, galėjo taip griežti ant 
manęs dantį, kad įrašytų ne tik inicialus, bet visą mano 
vardą. Kai nusisukusi žingsniavau toliau lenkdama na- 
mus ir bažnyčią, kol pasukusi už kampo atsidūriau gat- 
vėje, vedančioje į mokyklą, pradėjau svarstyti, ar tuose 
žodžiuose yra tiesos. Galvojau apie visas popietes po 
pamokų senuose barakuose, už sutrupėjusios sienos, 
kuria šliauždama aukštyn stiebėsi gebenė. Kuprinė ne- 
rūpestingai nusviesta į dilgėles, ir kažkoks berniūkštis, 
užvirtęs ant manęs, grabinėjasi po mano drabužius. Veidu 

prigludęs prie manojo, jis garsiai šnopuoja, kartkartėmis 
į odą trinasi spuogai ar vos prasikalę ūsai, rankos žemyn 
traukia sijoną, o mane užvaldęs karštas aistros svaigulys 
būti paimtai ir nebejausti savęs. 

Svarsčiau, ar tai galėtų būti vienas tų vaikėzų? Gal 
vienas tų nepatenkintų atstumtųjų, kuriems pabru- 
kus uodegą teko kiūtinti šalin, kai atsisakiau priimti 
jo lipnius bučinius ir grabinėjančias rankas. O gal tai 
buvo ne vaikinas, o pavydo graužiama mergina? Gal 
netyčia pasisavinau kokios merginos aistros objektą, ir 
taip ji išliejo savo pyktį, baisią ir nebetramdomą pa- 
giežą, išreikštą ant sienos, kad pamatytų visas miestas. 
Tą dieną mokykloje buvo tikras pragaras: šnabždesiai 
koridoriaus pakampėse, baksnojimas rankomis ir pirš- 
tais, tylus kikenimas. Akimis dairiausi kaltininko, ant 
rankų stengdamasi įžiūrėti raudonų it kraujas dažų 
pėdsakus. 

Tiesa, tą popietę pakeliui namo, artėjant prie tos ne- 
lemtos sienos ir rėkiančio įžeidimo, mane užvaldė naujas 
pasiryžimas. Eikite po velnių, nusprendžiau. Eikite visi 
po velnių! Atmečiau galvą atgal nusibraukdama plau- 
kus ir smakrą įžūliai atstačiau į priekį. Išpūtusi krūtinę 
koketiškai praplaukiau pro šalį tarsi laukinė, kiek įma- 
noma seksualiau siūbuodama šlaunimis. Jei jiems taip 
atrodo, tebūnie, nusprendžiau išdidžiai žingsniuodama. 
Kitą dieną eidama pro šį užrašą elgiausi panašiai - be- 
gėdiškai seksualiai ir net bauginamai liūliavau kūnu, pa- 
pūtusi lūpas, liepsnojančiomis akimis. Persimetusi per 

petį kuprinę atstačiau krūtinę, visa esybe jausdama šios 
išdidžios eisenos galią. Taip elgiausi tol, kol šį pagiežos 
kupiną įrašą kažkas uždažė, bet mano naujoji eigastis 
spėjo taip giliai suleisti šaknis, kad nebeįstengiau ja at- 
sikratyti, todėl ir vėliau plaukiau grakščiai it gulbė - tai 
buvo tikros išpuikėlės eisena. 

Tiesa, dabar jau senokai pamiršau tą savimi pasiti- 
kinčio žmogaus eiseną. Vengiau praeivių dėmesio, nors 
anksčiau akimis ieškojau jų žvilgsnių, tyliai mesdama 
jiems iššūkį. Atgal ir vėl sugrįžo ano ryto gėdos likučiai, 
atsiviję iš pačių praeities gelmių. Galvojau apie Kristį ir 
jo akyse pasirodžiusias vilties kibirkštėles, kai jis ištarė 
žodžius - aš tave myliu. Manęs neapleido mintis, kad 
tai nuėjo pernelyg toli ir viską reikia kuo greičiau baig- 
ti. Privalėjau ištarti tai garsiai. Tąsyk turėjau apsisukti ir 
nueiti tolyn, bet, užuot tai padariusi, puoliau jam į glėbį, 
lūpomis užčiaupdama jam burną, ir aš nė nespėjau at- 
sikvošėti, o mudu jau mylėjomės. Kaip jam reikėjo visa 
tai suprasti“ 

Lara Simons yra kekšė. Šie žodžiai buvo seniai už- 
dažyti, tačiau jų atgarsiai ir toliau manyje aidėjo. Eida- 
ma pro tą sieną ir vėl buvau šešiolikos. Kol skubėdama 
namo ritmingai plakama gėdos sėlinau pro šalį, šie bai- 
sūs žodžiai šaukte šaukė į ausį. 

Kol buvo plušama virtuvėje, Kristis nusprendė ne- 
sipainioti po kojomis dėl dviejų priežasčių. Pirmoji, 
kai reikalas krypo į pasiruošimą vakarėliui, jis nebuvo 
itin naudingas - paprašytas šiaip ne taip sugebėdavo 
paruošti stalą tik jų keturių asmenų šeimai. Krisčiui at- 
rodė, kad jis per lėtai pjausto, pernelyg ilgai užtrunka 
palinkęs prie kriauklės, nepakankamai greitai juda ir 
stokoja estetikos jausmo dengdamas stalą, o suirzusios 
Sorčos tylėjimas jam atrodė kaip priekaištas dėl jo trū- 
kumų virtuvėje. Antroji priežastis - jis neišmanė, kaip 
apskritai jaustis dėl šio vakaro. Kai Sorča netikėtai apie 
jį pranešė, Kristis apstulbo, kad turės sėdėti prie vieno 
stalo su žmona, meiluže ir būreliu stebėtojų. Jis pamena 
stovėjęs prie kriauklės ir gėręs iš stiklinės vandenį, o tai 
išgirdęs taip trinktelėjo stiklinę į spintelę, kad net van- 
duo ištiško į šalis, netikėtai grįžtelėjo į Sorčą, pažvelgė į 
ją išplėstomis akimis, o jo veidas apsiniaukė: 

— Ką? 

Krisčio balse, nors pašnibždomis, pasigirdo jaudulys 
ir aiškus nepritarimas. Ore tyliai zvimbė vos neišssprū- 
dęs grasinimas. 

— Tai tik paprasčiausi pietūs, - teisinosi Sorča, o jos 
balsas nevalingai suvirpėjo. - Ji mūsų kaimynė. Pama- 
niau, kad pats metas pasikviesti ją į svečius. 

— O tie prakeikti Stela su Gajumi? 

— Dabar mūsų eilė, - šįsyk Sorča buvo atkaklesnė. 

Kristis ilgai nepaleido jos iš akių ir norėjo kažką pa- 
sakyti, ieškodamas kokio priekaišto ar dingsties, bet taip 
ir nesugebėjo nieko sumanyti, tad trumpai ir atžariai 
tarstelėjo: 

— Gerai. 

Nors iš tikrųjų tai reiškė negerai. Visiškai negerai. 

Tiesa, artėjant paskirtam susitikimo laikui, kai pa- 
siruošimo tempas nepaprastai paspartėjo, atrodė, kad 
jųdviejų su Sorča jausmai dėl šių pietų pasikeitė. Iš 
žmonos vaikščiojimo grindimis, išklotomis plytelėmis, 
jos pagyvėjusio balso ir iš skubotų judesių sklindančio 
nerimo Kristis spėjo, kad ji baigia prarasti savitvardą. 
Maisto ruošimas nėjo pagal planą. Sorča gamino įman- 
trų velykinį patiekalą, kuris Krisčiui atrodė didžiausia 
klaida, bet jis nenorėjo jai patarinėti. Iš dalies jis žavėjosi 
Sorča, pasiryžusia susidoroti su tokiu rizikingu ir egzo- 
tišku gaminiu. Pagrindinis jos patiekalas buvo keptas viš- 
čiukas. Šį bent jau lengva paruošti. Kristis stebėjo, kaip 
Sorča iš plastikinio maišo išima viščiuką ir raukydama 

nosį numeta jį ant stalo. Sorča nemėgo liesti negyvų pa- 
darų. Nešiodama Eivrilę ji buvo ypač jautri, todėl jam 
ne sykį yra tekę ruošti jiems maistą. Sorča skundėsi, kad 
vien nuo kvapo jai darosi bloga. Mėsos vėsa ir drėgmė 
jos vidaus organus priversdavo burbuliuoti. Šią popietę 
Kristis stebėjo, kaip ji garsiai kvėpuoja pro burną, kai 
paėmusi nedidelį juodą peilį, o kita ranka iškėlusi viš- 
čiuką už kojos bando atsikratyti riebalų ir kremzlių per- 
tekliaus. 

- Ar galiu padėti? - pasisiūlė Kristis, kurį ūmai už- 
valdė noras jai įsiteikti. 

— Ne, viskas gerai. Pati susitvarkysiu. 

Sorčos balsas virpėjo užsidegimu, bet jam pasirodė, 
kad gilumoje nuskambėjo kažkas sunkaus - jos tvirtu- 
mas slėpė kylančią paniką. 

Kristis akimirką stovėjo ir stebėjo, kaip Sorča įtrina 
viščiuką česnakais, šalavijais, varvančiu alyvuogių alie- 
jumi ir išspaustomis citrinų sultimis. Galiausiai į ne itin 
elegantišką žiojinčią kiaurymę ji sustūmė dvi išspaustas 
citrinos puses, nuluptą svogūną ir kelias česnako skil- 
teles. Veikiausiai suerzinta Krisčio buvimo šalia Sorča 
pyktelėjo: 

— Ar neturi kuo užsiimti? 

- Žinoma, kad turiu - linksmai atsakė Kristis. - Tu 
visiškai teisi. Kol jie pasirodys, galiu ištaisyti kelis raši- 
nius. 

Sorča mestelėjo į jį žvilgsnį, ir Krisčiui pasirodė, kad 
jos akyse pagavo silpnutį įtarimo mirksnį. Pakili Krisčio 

nuotaika nustebino ne tik jį patį, bet ir ją. Traukdamas 
į savo kambarį ir sėsdamasis prie rašomojo stalo Kristis 
galvojo, ką tai galėtų reikšti, tada ištraukė pirmąjį sąsiu- 
vinį ir jį atsivertė. Jis troško, kad šį poelgį būtų paskati- 
nusi jo kilni pareiga šeimai ir namams, senoji ištikimybė 
žmonai. Galbūt mintis, kad jau greitai pamatys Larą ir 
įsileis ją į savo vidinę šventovę, į namus. Tiesa, Kristis 
jautė, kad iš tiesų tai reiškia neišvengiamai greitai artė- 
jančią pabaigą. Viskas netrukus atsiskleis. Pastaruoju 
metu jį ne sykį užklupo neišvengiamos pabaigos jaus- 
mas. Jau netrukus jis privalės Sorčai viską papasakoti, ir 
paslaptis išlįs į dienos šviesą. Taip nebegali ilgiau tęstis. 
Ir nors prisiminus jų pokalbį, Krisčio skrandyje sukilo 
rūgštis, atsirado ir kitoks pabaigos, nusiraminimo ir iš- 
sipildžiusios lemties jausmas. 

Raudonu pieštuku vedžiodamas sąsiuvinio pusla- 
piais Kristis dėliojo varneles, taisydamas gramatines 
klaidas, braukydamas posakius, o baigdamas parašyda- 
vo pažymius ir trumpas pastabas. Užvertęs sąsiuvinį, jis 
pareigingai griebdavo kitą. Sąsiuvinio viršelyje pamatęs 
voriškomis raidėmis prikeverzotą pavardę Kristis sude- 
javo. Karlas Ringas. Ar apskritai verta tikrinti? Ding- 
telėjo mintis, kol dėbsojo į aplanko piešinius ir įžūliai 
agresyvius rašiklio kirčius. Karlas ir jo vieno pusla- 
pio rašinys - be mažiausios vaizduotės, tingus ir pilnas 
niekinamo pasipūtimo. Jis jau tiek kartų skersai išilgai 
priraudonindavo jo darbus, baigdamas prirašydavo tų 
pačių maldaujamų pastabų, skatindamas berniūkštį 

pasistengti ir nepraleisti jam suteiktų galimybių. Pa- 
prastai parašydavo apvylė arba nepriimtina, nors be galo 
knietėdavo parašyti labai blogai, apgailėtina ar buka. 

Atvertęs puslapį su paskutiniu Karlo rašiniu, pava- 
dintu Debesys, Kristis liko priblokštas. Šįsyk Karlo ke- 
verzonių buvo net keturi puslapiai, ir buvo matyti, kad 
vaikas įdėjo pastangų. Akimirką Krisčiui dingtelėjo, kad 
jo rankose ne tas sąsiuvinis arba kad tai aiškus plagi- 
atas, tačiau pradėjęs skaityti Kristis neįstengė atplėšti 
nuo rašinio akių. Jis negalėjo atsistebėti, kaip Karlas 
aprašo į jūrą krentančią saulę, ratus sukančias ir tolyn 
nuskriejančias žuvėdras, tuščią dangų, nuo vandens be- 
sitraukiančią šviesą ir kalvomis slenkančius debesų še- 
šėlius. Skaitant, kaip veikėjas (greičiausiai pats Karlas) 
sėdi ant žolės, padengtos nukritusiais medžio lapais, ir 
stebi tamsių debesų judesius, tyliai mėgaudamasis savo 
vienatve, kai tamsa apsitraukęs dangus nusidažo pur- 
purine, o galiausiai ir juoda spalva, nuo kalbos grožio 
Krisčio nugara perbėgo virpulys. 

Nuotaika pasikeičia, kai staiga pasirodo automobilis, 
priekinėmis šviesomis trumpam nušviečia medžio šakas 
ir vėl nuvažiuoja sau. Variklis išsijungia. Netrukus pasi- 
rodo ir antrasis automobilis. Berniukas laukia. Jis girdi, 
kaip atsidaro durelės ir vėl garsiai užsidaro, grindiniu 
sukaukši kulniukai, vėliau atsidaro dar vienos durelės ir 
vėl užsidaro. Jis vis dar laukia. Kristis pajuto, kaip krū- 
tinėje daužydamasi plakė širdis, o pilvo gilumą užlieja 
baisus šaltis. Berniukas vis dar laukia. Dangus visiškai 

apsiniaukia, stoja vėlyva valanda, jam derėtų grįžti at- 
gal, tačiau jį sukausto baimė. Automobiliai jį sutrikdo, 
todėl palinkęs ir slapstydamasis už lapijos jis nušliaužia 
į aikštelės pakraštį. Aplenkęs antrąjį automobilį jis žvilg- 
teli virš krūmų ir savo nuostabai priekinėje automobilio 
sėdynėje pamato moterį, įsitaisiusią nugara į vairą. Ji iš 
lėto juda. Moteris dėvi žalią drabužį, vienas petys ap- 
nuogintas, o ant nugaros užkritę juodi plaukai. Berniu- 
kas nemato jos veido, bet ant jos nugaros pastebi dideles 
rankas, klajojančias ja, perbraukiančias plaukus, glos- 
tančias pečius, pradingstančias po suknele. Berniukas 
nemato vyro veido, bet atpažįsta automobilį. Tai buvo 
tas pats automobilis, paprastai stovintis mokyklos stovė- 
jimo aikštelėje. Šalia šio - surūdijęs tuščias seno mode- 
lio automobilis. Berniukas ir jį buvo kažkur matęs. 

Kristis pajuto, kaip jo skrandyje sukyla tulžis, paban- 
dė ją nuryti. Viduje tarsi žiojinti skylė vėrėsi baimė. Nuo 
jos dvelkiantis šaltis išskaptavo vidų. Iš virtuvės atsklido 
garsai. Sveikindamasis aidėjo Sorčos balsas. Krisčio gal- 
voje ir jo minčių koridoriuose skambėjo jo paties balso 
aidas. Ak, ne, šnabždėjo jis tarsi čaižantis vėjas. 


Pasirodęs virtuvėje Kristis aptiko žmoną, paeiliui ap- 
kabinančią visus Nesbius, stovinčius nugara į duris. 

— Stela! Gajau! Jūs tokie ankstyvi, - nusistebėjo Sor- 
ča. - Sveikas, Elijau. 

Šiame pasveikinime buvo girdėti priekaištas, bet apie 
tai galėjo susiprasti tik žmonės, gerai pažįstantys Sorčą. 

Nuo patiekalo nuimdama audinį, Stela tik dabar pa- 
matė Kristį ir nieko nelaukdama prie jo prisiartino. 

— Sveikas! Sveikas! - sveikinosi ji tiesdama jam ran- 
ką. Stela dėvėjo tamsiai raudonos spalvos palaidinę su 
siaura liemene, pilna blizgučių, primenančių žvynelius, 
todėl artindamasi visa tviskėte tviskėjo. Savo trumpo- 
mis rankomis siekdama Krisčio kaklo pabučiavo jį į 
skruostą. 

- Štai ir aš, - atšlijusi tarė Stela, mažytėmis akimis 
perbėgdama juo. - Ar jis ne mielas? 

— Stela, atrodai puikiai, - pagyrė Kristis, o jo balsas 
nervingai drebėjo, nes vis dar nepavyko atsigauti dėl ne- 
seniai perskaityto rašinio. Jo kaklu tekėjo prakaito lašai, 
o pilve pajuto stiprų smūgį. 

Iš tiesų šįsyk Stela skleidė šiokį tokį žavesį, o dėl ki- 
tokio akių makiažo atrodė gražesnė, nors jos nerimą 
keliančios krūtys, rodos, grūste sugrūstos į liemenę, 
kone siekė gerklę. Kad ir kaip Kristis suko į šalį akis, 
buvo sunku nepastebėti jos ryškiai šviečiančio tarpo 
tarp krūtų. 

- Kristi. 

— Gajau. Ak, nereikėjo, - priminė jis priimdamas 
vyno butelius iš vyro ką tik išplautais ir atgal sulaižytais 
plaukais. Jo drabužiai dvelkė žaismingumu - juoda odi- 
nė liemenė, užsimesta ant mėlynų medvilninių marš- 
kinių. Krisčiui pasirodė, kad Gajus panašus į kantri ar 
vesterno muzikantą, todėl žvilgsnį nukreipęs į jo kojas 
beveik tikėjosi išvysti pentinuotus smailianosius batus. 

— Atrodai pavargęs, - neįžeidžiamai leptelėjo Stela, 
siekdama ranka patapšnoti per skruostą. Stela buvo be 
galo taktiškas žmogus. - Ir mažumėlę nuraudęs. Vargsti 
prie knygos? 

— Taip, taip. Dirbu. - Kristis stengėsi žvilgsniu iš- 
vengti Stelos akių. 

- Ir kaip sekasi? 

- Gerai. Gerai. 

— Ak, Kristi. Tas poezijos konkursas buvo tikra gėda. 

— Aha, - patvirtino jis Stelos veide ieškodamas pa- 
sitenkinimo, sarkazmo ar dar ko panašaus, tačiau ją 
suprasti pasirodė ne taip jau paprasta - jį glumino jos 
bejausmis veidas. 

- Skaitydami galutinį dalyvių sąrašą negalėjome atsi- 
stebėti, tiesa, mielasis? - Stela kreipėsi į Gajų, stovintį jai 
už nugaros. Ausimi prisikišęs šis stengėsi išgirsti žmoną, 
bet tuo pat metu akimis nepaleido Krisčio, todėl jo vei- 
do išraiška ir mažumėlę pakreipta galva atrodė juokin- 
gai, sakytum, Stelai nematant, jiedu krėstų kokį pokštą. 

- Nesvarbu, - atsakė Kristis. Jis jau norėjo jai praneš- 
ti, kad nepateko į konkursą, tačiau pagalvojęs apie jos 
reakciją - nusiminusi, supykusi, priblokšta, - nuspren- 
dė to nedaryti. - Taip ir turėjo būti. 

- Jie tikri kvailiai, - piktinosi Stela į virtuvės pusę. - 
Visiški nepataisomi kvailiai. 

Ji liūdnai papurtė galvą, ir gal minutę nė vienas ne- 
pratarė nė žodžio. Kaip visuomet diplomatiškas Gajus 
pauostė orą ir grįžtelėjo į Sorčą. 

— Kas tai? Kvepia dieviškai. 

— Ak taip, - užgiedojo Stela, akimirksniu pamiršusi 
rūstų neteisybės skonį. - Tai prieskoniai teikia šį puikų 
aromatą. 

- Tik nesitikėkite pernelyg daug, - Sorča suskubo 
numaldyti jų lūkesčius. - Bandau pirmą kartą, o tai nėra 
geriausia mintis, kai lauki svečių, bet... 

— Po šimts pypkių! - šūktelėjo Stela. 

- Gyvenk rizikuodamas, - patarė Gajus. 

- Iš tikrųjų nežinau, kas iš to išeis. Tik viską sudėjau. 
Kažkoks kratinys. 

Kristis matė, kaip žmonos veido pakraščiai nurausta, 
ir įvertino narsias jos pastangas skleisti linksmumą ir 
nerūpestingumą, kuriais išmaniai dangstė nuogąstavi- 
mus. Šį patiekalą ji gamino visą rytą ir dalį vakaro - prieš 
guldamasis jis užsuko į virtuvę ir aptiko Sorčą pačiame 
daržovių pjaustymo ir marinavimo įkarštyje. 

- Ir kodėl mums visiems neišgėrus, - pasiūlė Kristis, 
ateidamas Sorčai į pagalbą, o ir pats jautė didžiausią po- 
reikį numaldyti įtemptus nervus. 

— Gera mintis, - pritarė Sorča, nuo akių braukdama 
drėgną plaukų sruogą ir pavargusiu žvilgsniu perbėgda- 
ma savo kulinarinių pastangų įrodymus. 


Svetainėje Kristis visiems įpylė džino su toniku, ir 
kai Stela savąją ir Sorčos taures nusinešė į virtuvę, jiedu 
pasiliko vienu du su Gajumi. Nė vienas nepuolė sėstis ir 
tarsi šeimininkai mieliau stovėjo. Gajus mestelėjo kelis 

žodžius Eivrilei, kuri susirietusi sofos kampe nepaten- 
kinta vartė žurnalą. Su ja nebuvo tariamasi dėl šio va- 
karo, todėl dieną spėjo įsisiūbuoti triukšmas, kai Sorča 
pranešė apie svečius ir paprašė jos dalyvauti. Eivrilė 
pasinėrė į atokiausias savo asmenybės priešiškumo 
gelmes. Po kelių akimirkų, Gajaus švelniai paerzinta, 
mergaitė atsistojo ir nemandagiai išėjo iš kambario. 
Gajus, atrodo, to nepastebėjo, o jei ir atkreipė dėmesį, 
tai jam nepadarė nė menkiausio įspūdžio. Gurkšnoda- 
mas kokteilį jis priėjo prie lango ir akimis nužvelgė di- 
delę pakrantės juostą. Iš virtuvės sklido moterų balsai, 
o pro Eivrilės paliktas pravertas duris iš prieškambario 
veržėsi triukšmas - Džimo kambaryje berniukai Žai- 
dė kompiuterinius žaidimus. Tai Gajui, rodos, taip pat 
nepadarė jokio įspūdžio, nepaisant griežtų Elijo auklė- 
jimo taisyklių. 

- Kristi, pasakyk man, - kreipėsi Gajus, prabildamas 
su vos pastebima šypsena ir kilsteldamas antakius, - ar 
iš tiesų dalyvavai tame poezijos konkurse? 

Akimirką pasvarstęs, meluoti ar ne, Kristis galiausiai 
nusprendė, kad neverta. 

- Ne. 

Purtydamas galvą Gajus nusijuokė. 

- Taip ir maniau. 

Jis daugiau apie tai nekalbėjo, tik gurkštelėjo koktei- 
lio, o Kristis pradėjo svarstyti, ką jis turėjęs galvoje. 

- Kiek girdėjau, turi pasirodyti dar vienas svečias? 

— Taip. Lara. Sorčos pusseserė, pameni ją? 

— Ak, taip, - atsakė Gajus ir, kaip Krisčiui pasirodė, 
detaliai viską prisiminė. - Netveriu savo kailyje su ja su- 
sitikti. 

Dažnai Kristis neišmanė, kaip Gajų derėtų suprasti — 
jo šypseną, atveriančią pernelyg daug dantų, ramią užti- 
krintą povyzą ir dviprasmišką kalbą. Ši buvo pilna užuo- 
minų, tačiau Gajus kalbėjo tokia bejausme veido išraiška, 
kad buvo sunku pasakyti, ką iš tiesų turėjęs galvoje. Kris- 
tis stebėjo jį su šleikštuliu, galvodamas apie tą naktį prieš 
kelis mėnesius, kai jiedu su Gajumi stovėjo verandoje ir 
traukė į plaučius lelijų kvapo prisodrintą nakties orą. Jis 
prisiminė Gajaus žodžius: Liūdinti jauna moteris atrodo 
seksualiai... iššūkis ją paguosti... ir šios aplinkybės atvertos 
galimybės. Krisčio nugara perbėgo šiurpulys. 

— Dar vieną? - pasiūlė jis bakstelėdamas pirštu į kone 
tuščią Gajaus taurę ir šis ją nedvejodamas entuziastingai 
ištiesė į priekį. 

— Kodėl gi ir ne? 

Abiejų vyrų taurės tuštėjo greitai. Pildamas džiną ir 
žiūrėdamas, kaip butelyje šnypščia tonikas, Kristis išgir- 
do, kad Gajus kažką sako. 

— Atsiprašau? 

- Sakau, kad artėja lemtingoji moteris. 

Išgirdęs dirbtinai aukštą ir lengvą Gajaus balsą ir 
išvydęs paplūdimiu žingsniuojančią Larą - lengvas si- 
jonas plakėsi prie kojų, vėjas draikė plaukus - Kristis 
pajuto tarsi jo viduje kas nuslystų žemyn - kažkas šalto 
ir glotnaus. 

Lara vilkėjo ilgą sijoną tokių svaiginamai ryškių 
akvarelinių spalvų, kad jos jūreiviškas megztinis, at- 
rodė, išnyko. Akimirką Kristis pajuto tą žadą atimantį 
džiaugsmą, atmieštą skausmu, kurį sukėlė Laros vaiz- 
das: kardamasi uolomis ji mažumėlę kilstelėdavo sijoną, 
kol galiausiai pateko ant minkšto smėlio. Grėsė potvy- 
nis, todėl link jos skubėdamas artinosi jūros vanduo, 
grasindamas sušlapinti jos sausas kojas. Grįžtelėjusi į 
vandens pusę akimirką Lara atrodė išsigandusi. Ji aki- 
mirką neteko pusiausvyros, todėl Krisčiui dingtelėjo, 
kad ji veikiausiai bus išgėrusi. Net ir iš tolo jis pastebėjo, 
kad ji šiek tiek sverdėja. 

- Ji graži, - sušnibždėjo Gajus, o jo balsas nuskambė- 
jo kone kaip įsižeidusio žmogaus, sakytum, Kristis jam 
būtų nupasakojęs priešingai, ir šis tik dabar suprato, kad 
buvo apgautas. 

Nebuvo ką sakyti, todėl Kristis patylėjo, tik akimis 
sekė, kaip palenkusi galvą Lara stengiasi nesuklupti. Nė 
nekilstelėjusi akių ji praėjo pro langą. Jei ir matė Kristį, 
neišsidavė. Iš virtuvės atsklidus pasisveikinimo šūks- 
niams, jis pilve pajuto silpnumą, todėl akimirkai stabte- 
lėjo tarsi rengdamasis tolesniems įvykiams. 

Abu vyrai stovėjo ir klausėsi iš virtuvės aidinčio pa- 
sisveikinimo, kol neatsidarė durys ir nepasirodė Sorča, 
išraudusi nuo didelių maisto gaminimo pastangų. Už 
jos švietė ilgos lengvai krintančios formos mėlynais ir 
žaliais ruožais, ir tą akimirką jis suprato, kaip juodvi 
skiriasi - žmona ir meilužė. Laros kūnas atrodė ilgas ir 


293 


grakštus, prie jos Sorča atrodė žema ir apkūni. Ir dar ne- 
skoningai apsirengusi - po šviesiai dryžuota prijuoste, 
ištepta kaži kuo žaliu, gal avokadu, ji vilkėjo juodomis 
kelnėmis ir smėlio spalvos megztiniu. Kristis nustebo, 
kai netikėtai jį užklupo gailestis žmonai, kaip neteisin- 
ga ir nedora viskas pasirodys, kai galiausiai jis prisivers 
Sorčai pasakyti, kad ją palieka. 

— O kur jūs abu? Štai dar viena viešnia, - paskelbė 
Sorča, leisdama Larai įeiti, tada ji atsidūrė šalia Krisčio, 
ranka kone liesdama jo alkūnę. - Lara, tai Gajus Nesbis, 
Stelos vyras ir mūsų brangus draugas. 

Išgirdęs savo vadą Gajus žingtelėjo į priekį ir paėmė 
Laros ranką. 

— Gajau, tai Lara, mano... o! - tęsė Sorča, o kai Ga- 
jus tarsi elegantiškas kavalierius pasilenkė ir pabučiavo 
Larai ranką, nusijuokė. - Ką gi! Kaip jau minėjau, mu- 
dvi su Lara esame pusseserės. Juk pameni Lilijaną, tiesa, 
Gajau? Lara yra Lilijanos duktė. 

- Žinoma, ji buvo žavinga moteris, tavo mama, - at- 
sakė jis, mestelėjęs į Larą skubotą žvilgsnį ir nė nemany- 
damas jo slėpti. Kristis pasijuto mažumėlę suirzęs. 

- Lara, - kreipėsi jis paliesdamas jos ranką. - Ar ko 
išgertum? 

- Ak, atnešiau štai šitą, - staiga prisiminusi atsakė 
Lara ir iškėlė butelį vyno. 

- Tikrai nereikėjo, Lara, - subarė Sorča, gerai nusi- 
teikusi. - Tiesa, Kristi? Pakanka ir to, kad pati atėjai. 

Kristis pasijuto nejaukiai dėl žmonos pakylėtos nuo- 
taikos, imdamas butelį iš Laros pabandė pagauti jos 

akis, perduoti užuojautą ir reikšmingą žvilgsnį. Juo jis 
norėjo pasakyti Kokia neapsakoma kankynė, tačiau ran- 
ka tiesdama butelį Lara vengė jo akių ir atkakliai žvelgė 
į priekį. Prieš savo norą Kristis pajuto nuo Laros sklin- 
dantį šaltumą. 

Virtuvėje nuaidėjo Stelos balsas - įvyko tikra mais- 
to gaminimo nesėkmė, ir atsiprašiusi Sorča nuskubėjo į 
virtuvę. 

— Taigi, - Kristis išgirdo Gajaus balsą, kai Lara žvelgė 
pro langą, - girdėjau, kad esi tikra klajoklė. Pietų Ame- 
rika, tiesa? 

- Taip. 

— Kokios šalys? 

- Tiesą sakant, visos. 

Gajus iki smulkmenų prisiminė atostogas Ekvadore 
su savo pirmąja žmona, ir kol jis apie tai pasakojo, Kris- 
tis, pildamas Larai gėrimo, ją stebėjo. Šiandien ji buvo 
kitokia: šiek tiek apsvaigusi ir nurimusi. Jis svarstė, ar 
tai tik nebus nervai, bet įtarė ir vaistų įtaką. Tiesdamas 
jai taurę, kurioje virš ledukų šnypštė burbuliukai, Kristis 
matė, kad Laros žvilgsnis yra vangus ir į nieką nenu- 
kreiptas. Gajaus pasakojimas ir jo įžūlus, žavesio kupi- 
nas puolimas, atrodė, liko jos nepastebėtas, iš to Kristis 
suprato, kad ji jau yra išgėrusi. Tiesa, šiaip Lara atrodė 
rami ir šaltakraujiška, nors viduje, kaip jis spėjo, jautėsi 
bjauriai ir nejaukiai, klausydamasi kiekvieno savo žo- 
džio ir matydama mažiausią savo judesį. Kai Lara pa- 
sirodė, Krisčio rankos pratrūko drebėti, delnus išpylė 

prakaitas. Kaip jis troško užglaistyti aštrius kampus, nu- 
raminti jaudulį ir sustabdyti kūno išskyras. 

Gajus vis dar tebesididžiavo savo kelione į Ekvadorą. 

— O Galapaguose ar teko būti? - paklausė jis. Dėl 
Dievo, šis vyras tapo nebepakenčiamas. 

- Ne, iki ten nepavyko nusigauti, - atsakė Lara. 

Gajus palinkčiojo galvą, o išdidų žvilgsnį pakeitė 
skubi šypsena. Netikėtai įgavęs drąsos ir nerūpestingu- 
mo Kristis prabilo: 

— Mudu ketinome juos aplankyti, tiesa? 

Gajaus veide išvydęs klaustuką, jis pajuto pasitenki- 
nimą. 

- Hmmm... taip, tiesa, - pritarė Lara, ir jos balse nu- 
skambėjo abejonė. 

- Prieš daugelį metų mudu su Lara planavome ke- 
liauti drauge, - aiškino Kristis akylajam Gajui, žvilgs- 
niu strykčiojančiam nuo vieno prie kito. - Planavome, 
kad vos baigsiu studijas universitete, o Lara - mokyklą, 
mudu apkeliausime visą pasaulį. 

— Ir kas nutiko? - pasmalsavo Gajus, laukdamas tę- 
sinio. 

— Aš iškeliavau viena. 

Laros žodžiai perskrodė orą tarsi įspėjimas, traukian- 
tis jį atgal. Ji nusmelkė Kristį žvilgsniu, aiškiai reiškusiu: 
kad ir kiek ji išgėrė alkoholio, kad ir kokį kiekį žolės su- 
rūkė, ji nepamiršo, kuo tai gali jam baigtis. Stebėdamas 
Larą, nukreipusią žvilgsnį į tolį, ir mažumėlę sverdintį 
jos kūną, be įspėjimo, Kristis išgirdo baimės spengimą. 

Šiandien jis atrodė nenuspėjamas ir pavojingas. Jis bai- 
minosi, kad neužvaldytų keista pagunda visko iškelti į 
dienos šviesą. 

Tiesa, tą pačią akimirką durys atsidarė, ir iškėlusi 
krūvą lėkščių raudonu veidu ir šviečiančia kakta įžings- 
niavo Stela. 

— Pietūs paruošti, - nuskambėjo jos balsas, o ji pati 
nuvingiavo prie stalo. 


Pietūs pasirodė tikra nelaimė. Sorča neatitraukė akių 
nuo ant iešmų pamautų, eilėmis išrikiuotų ir anglimis 
virtusių kebabų. Šnerves dirgino aitrus sudegusio kar- 
damono ir šleikštus kmynų bei gvazdikėlių kvapas. Ir 
ką ji sau manė? Prisiminus, kiek valandų buvo praleis- 
ta pjaustant, trinant, lupant, šalinant sėklas, daužant ir 
maišant, dabar regėti tik šią apgailėtiną geltoną minkštą 
masę... 

— Tik nereikia jaudintis, - Stela bandė skleisti nerū- 
pestingą nuotaiką. - Šaldiklyje yra žirnių ir kukurūzų. Iš 
jų galima pagaminti ne ką mažiau skanų patiekalą. 

Kad ir kaip stengėsi, Stela nepajėgė pakelti Sorčai 
nuotaikos. Kažkodėl sukiodamasi virtuvėje Stela dar la- 
biau didino Sorčos susierzinimą, nes ji prisiminė nuos- 
tabius Stelos padažus, salotas, o kur dar toji prakeikta 
ožka, nuolat duodanti šviežio pieno. Visko jai pasirodė 
per daug. Štai ji pati stovi garų pilnoje virtuvėje, kurioje 
tvyro pridegusio sviesto ir svilėsių tvaikas. Sorča neken- 
tė šios atgyvenusios virtuvės su jos oranžine aštuntojo 

dešimtmečio spintelių plastikine danga, įmantriomis 
paauksuotomis rankenėlėmis ir grublėtomis smėlio 
spalvos plytelėmis. Ir kaip tokioje pasenusioje aplinkoje 
ji galėjo atskleisti savo kulinarinį talentą? 

— Pasiruošę? - paklausė Stela, pro duris kyštelėjusi 
galvą ir liemenį. 

- Ateikite, - šūktelėjo Sorča. 

Dėliodama į lėkštę vištienos gabalėlius Sorča kvėpė 
šiltą druskingą kvapą ir mintyse dėkojo už įžvalgumą, 
kad nujautė savo galimą nesėkmę ir pačiu laiku į orkaitę 
įgrūdo paukštieną. Tiesa, nosį pasiekus vištienos kvapui, 
vis tiek užplūdo nesėkmės dvelksmas. Sorčai maudė ko- 
jas. Ji jautėsi pavargusi, įtarė, kad tuojau prasidės mėne- 
sinės. Šie pietūs buvo jos pačios sumanymas, tačiau tai 
menkai ją guodė. Apsiginklavusi keptu viščiuku Sorča 
stabtelėjo prie durų ir akimirkai užsimerkusi sukalbėjo 
trumpą maldelę, kol išspaudusi šeimininkės šypseną ir 
stumdamasi per duris šūktelėjo: 

— Nagi, visi! Pietūs galiausiai paruošti! 

Kristis pradėjo mėsinėti viščiuką, ir Sorčos paraginti 
visi įsidėjo po gabalą. 

— Ryžių? Ar yra ryžių? - pasiteiravo Eivrilė, kurios 
dailų veidą bjaurojo suraukta kakta. 

— Nuostabi staltiesė, Sorča. 

- Ačiū, Gajau, - ji mestelėjo į jį žvilgsnį. 

- Kas gi valgo keptą vištą su ryžiais? 

— Nejau ir taip negerai? - Sorča nerūpestingai atsakė 
dukrai, ir Gajui skirta šypsena tarsi išgaravo. 

— Gausybė Žmonių yra pasiruošę atiduoti akį už tai, 
ką valgai, - Stela stengėsi kalbėti maloniai ir sulaukė 
žvilgsnio. - Lara, turbūt Pietų Amerikoje susidūrei su 
baisiu skurdu? 

Nustebusi dėl šios pastabos Sorča apsidairė, neži- 
nodama, ar dėl to neturėtų įsižeisti. Nejau jos patiekalą 
buvo galima įvertinti tik kaip bado alternatyvą? Tiesa, 
Stela akis įsmeigė į Larą, laukdama pasakojimų apie gat- 
vės valkatas, vaikų prostituciją ir kitus sukrečiančius 
faktus, turėjusius pasotinti jos vaizduotę. Sorča žinojo, 
kokios knygos guli draugės lentynose. Jai teko susidurti 
su Stelos žavėjimusi trečiojo pasaulio gyvenimu. 

— Taip, bijau, kad smarkiai, - susimąsčiusi atsakė 
Lara. - Tiesa, galiausiai prie to priprantama. 

- Nežinau, ar galėčiau. Nežinau, ar sugebėčiau su tuo 
susitaikyti. 

— Nemanau, kad tai galima pavadinti susitaikymu, - 
Gajus stojo į Laros pusę. 

- Tuomet kuo? 

— Nežinau. Galbūt priėmimu to, kas yra. Norma. Gy- 
venimo būdu. 

- Skurdas kaip gyvenimo būdas? 

— Stela, kabinėjatės prie žodžių. 

— Ne, tik svarstau. 

Suglumusiu žvilgsniu Lara šokinėjo nuo vieno prie 
kito. 

— Bet jie turtingos dvasios, - nedrąsiai pasakė ji, ir 
Stela ją nusmelkė užuojautos kupinu žvilgsniu, tarsi sa- 
kydama Puiku, bet ką gi jie valgo? 

Kai Sorča paliko Larą šnekučiuotis su dviem vyrais, 
o pati sugrįžo į virtuvę, Stela nuskubėjo jai pavymui ir 
mestelėjo į ją keistą žvilgsnį. 

— Tai, - prakalbo Stela, - tai ir bus ta garsioji Lara? 

Po šių žodžių ore tvyrojo tarsi koks nepritarimas. 
Kartkartėmis paprastus žmones mėgstama pavadinti 
garsiais ir taip juos apšmeižti. Sorča nežinojo, ką jai at- 
sakyti, todėl tik atlaidžiai nusijuokusi atsakė: 

— Taip, tai ji. 

- Ji nepaprastai graži. 

- Tau ji tokia atrodo? 

— Tik gal mažumėlę prislėgta. 

- Tikrai? 

— Nagi, Sorča. Nejau nepastebėjai jos akių? Tarsi įstik- 
lintos. Tas lėtas rankos paspaudimas? Aišku kaip dieną. 
Jokių abejonių, kad šis žmogus nespjauna į narkotikus. 

Dėl kelių priežasčių Sorčą perliejo šoko srovė. La- 
biausiai dėl to, ar Lara tik nebus įjunkusi į narkotikus, 
o tai, gerai pagalvojus, negalėjo būti visiškai išlaužta iš 
piršto ir iš dalies galėtų paaiškinti dabartinį jos elgesį. 
Tiesa, Sorča ne mažiau stebėjosi ir Stela, kad šiai taip 
greitai pavyksta atpažinti šiuos pėdsakus, be to, jai pui- 
kiai žinomas jų žargonas. Stelos balse nuskambėjo pa- 
šaipa, Sorčai priminusi visus tuos vardus - Airis, Meivis, 
Enid, - kuriuos draugė bandė jai pritaikyti, ir staiga pa- 
juto, kaip panižo nedidelis sugijusios žaizdos šašelis. 

Stebėdama Larą Sorča stengėsi aptikti kokių apsvai- 
gimo ženklų. Ji valgė lėtai ir prieš dėdama kąsnį į burną 

ilgokai jį apžiūrinėdavo. Kai keldavo akis į kiekvieną ją 
užkalbinusį žmogų, jos vokai, slegiami vyno svorio, ro- 
dos, vėrėsi nepaprastai sunkiai. Gajus atsisėdo šalia La- 
ros ir savininkiškai, tarsi atsitiktinai, pasidėjo ranką ant 
Laros kėdės atlošo. 

Prie stalo stojo tyla, ir mąsliai kramtydama Sorča 
akimis bėgiojo nuo vieno veido prie kito. Ore tvyrojo 
Nesbių pakurstyta įtampa, ir Sorčai dingtelėjo, ar tai tik 
nebus susiję su tuo, kad naujajai pažįstamai Gajus neti- 
kėtai pradėjo rodyti ypatingą dėmesį. | 

— Tai kaip sekasi namo remontas, Lara? - kiek ga- 
lėdama linksmiau pasiteiravo Sorča, jausdama, kad kas 
nors privalo pasistengti pakelti nuotaiką. Ji pastebėjo, 
kad Kristis ypač įsigilino į savo viščiuko krūtinėlės por- 
ciją. —- Pastaraisiais mėnesiais Lara atnaujina savo na- 
mus, - paaiškino ji visiems. 

— Na, kaip čia pasakius, geriau nei buvo. Nors tikrai 
dar nepabaigiau visų darbų. 

— Man visuomet patiko tas namas, - paskelbė Gajus. - 
Tiesa, Stela? 

- Patiko? 

— Kai pirmą kartą čia apsilankėme, paklausiau Stelos, 
ką, po galais, čia veikia toks namas? Lentomis apkaltos 
sienos, veranda ir permatomos durys? Kaip toks namas 
galėjo atsirasti pietinėje Airijos pakrantėje? Nejau taip 
nekalbėjau, Stela? 

— Nepamenu. 

- Ir kam, jei galima pasiteirauti, šovė į galvą pastatyti 
tokį brangakmenį? 

- Tai pusseserės namai. Na, turbūt derėtų sakyti, te- 
tos, - aiškino Sorča. - Kelerius metus ji gyveno Ame- 
rikoje, kol buvo priversta sugrįžti namo. Jau buvo pa- 
ruoštos vestuvės, tiesa, Lara? - Sorča nutilo tikėdama- 
si, kad pati Lara pratęs, bet jos akys bėgiojo prie dviejų 
berniukų, Džimo ir Elijo, kurie buvo įnikę į patiekalo 
mainus. - Ji nenorėjo grįžti namo ir atsisakė tekėti. 
Tiesa, dėl daromo spaudimo, kaip pasitaiko ir mūsų 
dienomis, galiausiai sutiko, bet su viena sąlyga. Jei jau 
privalo tekėti, ji nieku gyvu nenorėjo gyventi kokioje 
lūšnoje. Ji troško tinkamo namo medinėmis sienomis, 
su veranda ir laiptais, besileidžiančiais į pakrantę. Toks 
buvo sandoris. 

- Nuostabu, - Gajus atsiduso. 

— Kas čia nuostabaus dėl suplanuotų vedybų? - ste- 
bėjosi Stela, ir Sorčai dingtelėjo į galvą, kiek jai reikės 
išgerti. 

— Ar jie susilaukė vaikų? - paklausė Gajus, nekreip- 
damas dėmesio į žmoną. 

- Ne. 

— Nėra ko stebėtis, - sumurmėjo Stela. 

- Tai turėtų būti siaubinga. - Visų akys nukrypo į 
Kristį, iš dalies todėl, kad visą popietę jis kone neištarė 
nė žodžio, o iš dalies ir dėl jo balse pasigirdusio skaus- 
mingo nuoširdumo. 

- Iš tikrųjų, - Gajus mąsliai palinkčiojo galvą. 

- Vedybos per prievartą, - tęsė Kristis, šakute ir pei- 
liu dorodamas vištos gabalą. - Prieš žmogaus valią. - Jis 

atrodė tarsi laukinis. - Visą gyvenimą būti užsklęstai ve- 
dybų be meilės narve. 

Kristis nutilo tarsi atsikvošėjęs, kad pernelyg toli nu- 
ėjo, ir Sorča pajuto aštrų skausmingą sukrėtimą, saky- 
tum, ją ką tik būtų perlieję šaltu vandeniu. 

Lara visiems paaiškino, kad sugrįžusi iš Pietų Ame- 
rikos aptiko itin nykų ir slegiantį vaizdą, todėl suskubo 
visus baldus mesti lauk ir pradėti viską iš pradžių. Sorča 
pajuto Larai dėkingumą, kad ši palaikė jos pusę. Ir ką 
Kristis turėjo galvoje? Sorča žvilgsniu ieškojo jo akių, ir 
kai jis trumpam pakėlė galvą, pabandė perskaityti jo vei- 
dą, bet išvydo tik tuščią žvilgsnį. 

- Desertas, - ūmai paskelbė Sorča ir stryktelėjo ant 
kojų. 


Desertas pasirodė labiausiai vykęs patiekalas - pyra- 
gas „Pavlova“ su žieminiais vaisiais ir plakta grietinėle. 
Virtuvėje Sorča pažvelgė į Kristį, kai šis pasirodė nešinas 
nešvarių lėkščių stirta ir po vieną pradėjo jas dėlioti prie 
kriauklės. 

- Apie ką ten blevyzgojai? - pašnibždomis paklausė 
Sorča. 

— Ką? 

- Apie namus? Apie suplanuotas vedybas? 

— Šiaip sau, - suirzęs atsakė Kristis. - Tiesiog ban- 
džiau palaikyti pokalbį. 

- Ar tau viskas gerai? - paklausė Sorča, liovusis dirbti, 
ir pakėlė į jį akis. Įsitermpę pečiai, akyse kaži kokia tamsa. 

Jiedu stovėjo vienas kitą varstydami akimis, kol ga- 
liausiai Kristis atsikvošėjo: 

- Taip, man viskas gerai. 

Surinkęs dubenėlius ir šaukštelius Kristis apsisuko ir 
išėjo iš virtuvės, o jam įkandin, nešina „Pavlova“, pasiro- 
dė Sorča. Prieš įeidama į svetainę, ji vis dar jautė įtampą. 
Gajus į Laros taurę pylė antrą butelį vyno, o Stela, susmu- 
kusi kėdėje, šnairavo į jo pusę. Atsisėdusi Sorča atkreipė 
dėmesį į Eivrilės akis, jos sužybčiojo prieš nukrypdamos 
į Gajų ir Larą. Sorča susimąstė, ką duktė be žodžių ban- 
do jai pasakyti, bet grįžtelėjusi suprato, ką Eivrilė turėjusi 
galvoje. Gajaus ranka buvo dingusi nuo stalo, bet kyšan- 
tis jos kampas begėdiškai liudijo, kad ji nuklydo ant La- 
ros šlaunies. Akimirką Sorča pajuto paniką. Apsidairiusi 
aplink ji suprato, kad kone visi buvo tai pastebėję. Krisčio 
nuleistas veidas degė įniršiu, panarintas, kaip atrodė, į 
tūžmingą tylą. Stela iš įsiūčio merkė akis iki vos paste- 
bimų prapjovų, ir tą akimirką Sorča suprato, kad jei ką 
sumanys, ši moteris gali tapti itin pavojinga. 

— Lara, - prabilo Stela, - kiek girdėjau, dirbi Bepro- 
tiškose kainose. 

— Taip, - atsakė Lara ir atsikrenkštusi pasilenkė į 
priekį. Sorča spėjo išvysti, kaip greitu rankos judesiu ji 
atsikratė nenorimo gerbėjo. | 

- Ir kaip sekasi? 

- Puikiai. Tiesą sakant, jis labai didelis. 

- Esu tikra, kad Pietų Amerikoje prekybos centrai 
atrodo visiškai kitaip. 

Sorča spėliojo, kur Stela suka. Kai Lara pradėjo smul- 
kiai pasakoti apie Peru prekybos centrus, Stela sėdėjo ir 
linkčiojo galvą, o jos veide atsirado vos pastebima šyp- 
sena. Sorča nesiliovė svarsčiusi, kaip išgavusi iš Laros šį 
pasakojimą dabar ji ruošiasi kirsti smūgį atgal. 

— Pasakyk man, - Stela kalbėjo lėtai ir visiškai ra- 
miai, - ar tiesa, kad didžioji dalis vaikų pagrobiama bū- 
tent prekybos centruose? 

Stojo mirtina tyla - niekas nei kalbėjo, nei judėjo, 
nutilo net berniukai, kurie iki šiol nenustygdami vieto- 
je vienas kitam kažką be perstojo šnabždėjo. Visi tarsi 
ištikti stabo nenuleido nuo Laros akių, laukdami, ką ji 
pasakys. Sorča būgštavo, kad jos atsakymas bus pritren- 
kiantis. 

- Kalė. 

Sumirksėjusi Stela įsistebeilijo per stalą. Kristis ją 
ryte rijo tamsiomis grėsmingomis akimis galąsdamas 
pasitenkinimo šypseną, kuri po truputį traukėsi nuo jos 
veido. 

- Kristianai, - kreipėsi Lara švelniai įspėjančiu tonu. 

— Tikra kalė, - Kristis dar kartą kreipėsi į Stelą, o 
ta ypač nuožmiu veidu nudelbusi akis atkakliai laikėsi 
žvilgsniu įsikibusi stalo servetėlės. Jos išraiška liudijo, 
kad ji suprato perlenkusi lazdą. 

— Atsiprašau, - ištarė Lara stodamasi. - Man reikia eiti. 

- Ne, - bandė priešintis Gajus, ranka sugriebdamas 
už riešo ir ją sulaikydamas. - Prašau, pasilik. Ji neturėjo 
to galvoje, tiesa, Stela? 

— Ne, - niūriai atsakė ši trumpam susikaupusi prieš 
pažvelgdama Larai į akis. - Labai atsiprašau. Nežinau, 
kas man šovė į galvą. Galbūt pernelyg daug išgėriau. 

— Prašau, Lara, sėskis, - Sorča maldavo sutaikyti lin- 
kusiu raminamu balsu. - Bent jau paragauk deserto. 

Lara žvilgtelėjo į riebią vaisių krūvą lėkštėje, paskui — 
į Sorčą, ir jos akyse susikaupė ašaros. 

— Atsiprašau, - sukrenkštė ji, o skruostu nuriedėjo 
vieniša ašara. - Negaliu. 

Išsivadavusi iš Gajaus rankos Lara atšlijo nuo stalo ir 
aiškiai apimta sielvarto, atrodė, vos laikosi ant kojų. 

Sorča pakilo nuo stalo, o jai įkandin ir Kristis. Stela 
sėdėjo rankomis susiėmusi galvą, ir perskrodęs žmoną 
deginančiu žvilgsniu Gajus klestelėjo į savo vietą. Tą 
akimirką Sorčai dingtelėjo, kad neįmanoma įsivaizduoti 
bjauresnių pietų. 

Prie durų Sorča sustabdė Larą, kuri stengėsi kuo 
greičiau iš čia ištrūkti. 

- Lara, - kreipėsi Sorča, ir grįžtelėjusi pusseserė per- 
smelkė ją ašarotu ir skausmingu žvilgsniu. - Prašau, pa- 
silik. Stela neturėjo teisės taip kalbėti. 

— Ne. Atsiprašau, - Lara atrodė tvirtai nusprendu- 
si. - Įpuolei į tokią bėdą, ir aš jaučiuosi, kad visa tai dėl 
manęs. 

— Nesąmonės. 

— Man nereikėjo čia ateiti. 

- Tu tik nuliūdusi, štai ir viskas. Tau buvo lemta daug 
ištverti. 

— Tai buvo klaida. Viskas buvo didelė klaida. 

Lara atrodė dramatiškai, tarsi netekusi galvos. Aki- 
mirką, kol juodvi stovėjo prie durų, Laros veidas lyg ir 
pasikeitė - jame buvo matyti... skausmas. Ir kaltė. 

- Sorča, tu tokia gera. Toks geras žmogus. O aš tik... 

- Lara, liaukis krimtusis. | 

- Atsiprašau. 

Sorča pajuto, kad tarp jųdviejų kaži kas vyksta, kaži 
kas reikšminga, ko ji nevisiškai pajėgė suprasti. 

Kristis atsidūrė prie jų. 

— Eisiu namo, - tarė Lara. 

— Aš tave palydėsiu, - pasiūlė Kristis. 

— Ak, ne... 

- Palydėsiu, - neatlyžo Kristis, vilkdamasis striukę, 
ir Sorča pastebėjo Laros akyse blykstelėjusį siaubą. Tai 
buvo kankinančios nuoskaudos žvilgsnis, privertęs Sor- 
čą trumpam susimąstyti, kol Kristis neatidarė durų ir 
Lara nepradingo tamsoje. 


Pietūs pasibaigė, Gajus su Eliju išvedė ašaromis ap- 
sipylusią ir atgailaujančią Stelą. Netrukus pradingo ir 
Eivrilė, todėl Sorčai su Džimu teko vieniems nurankioti 
nešvarius indus. Kristis negrįžo, todėl stovėdama virtu- 
vėje prie kriauklės ji žvilgsniu pro langą nuklydo į ilgą 
smėlio ruožą. Pakrantėje nebuvo nė gyvos dvasios, ir pro 
šešėlių siaučiamą tamsą blankiai apšviestame name Sor- 
ča pastebėjo du šmėstelėjusius siluetus. Stovėdama savo 
pačios tamsioje virtuvėje Sorča svarstė, kiek įmanoma iš 

čia pamatyti, ir prisiminė, kaip visas tas naktis čia nuolat 
vaikščiojo Kristis. Nejau ir jis ten pat žvilgčiodavo? 

— Kristianai, - šūktelėjo Sorča. 

Name užgeso šviesa, ir Sorča akimis nuklydo į sidab- 
ro spalva nutviekstą smėlio juostą ir lėtą Krisčio grįžimą 
namo. Jai vėl prieš akis iškilo Laros žvilgsnis, o jos atsi- 
prašymas atrodė toks sunkus. Ji prisiminė Neilo žodžius. 
Jo spėlionės joje pasėjo naujų abejonių, ir tą akimirką 
Sorča pajuto, kaip giliai iš vidaus kažkas kyla - kažkas šal- 
to, aštraus ir rūgštaus. Gerklėje ji pajuto lyg vėmalų, lyg 
tulžies skonį. Tai buvo naujos pradžios skonis, suprati- 
mo aušra, pamažu ateinantis žinojimas, kad jis ją išdavė, 
žadantis pavirsti kažkuo dideliu ir grėsmingu. Ji nebuvo 
tikra, ar tam jai pakaks jėgų. Sorča tyliai pasitraukė nuo 
lango ir laiptais užlipo į miegamąjį. 

Kartu ilgai žingsniavome paplūdimio gūbriu ir vi- 
siškoje tyloje klausiausi, kaip pindamasis aplink kojas 
čiuža audeklas. Jaučiausi tai geriau, tai blogiau, tarsi il- 
gai būdama po vandeniu galiausiai būčiau išnirusi į pa- 
viršių ir vis dar dusdama godžiai traukiau orą. Viduje 
maišėsi vyno, džino su toniku ir ryte rūkytos žolės liku- 
čiai, dėl to kamavo šleikštulys ir jaučiausi nešvari. Tiesa, 
mėnulio šviesoje viskas atrodė aišku ir ryšku. Šalia savęs 
jaučiau jo kūną. 

- Lara, ar tau viskas gerai? - nerimavo Kristis, ir aki- 
mirką nežinojau, ką jam atsakyti. Viskas gerai anaiptol 
nebuvo, tačiau baiminausi ir paguodos, kurią jis neiš- 
vengiamai bandys man siūlyti. Jaučiau, kaip pamažu 
mūsų santykiai išsisemia, puikiai žinojau, kad jų pabai- 
ga bus didelis sukrėtimas. 

— Gerai. 

- Atrodei mažumėlę sudirgusi. 

— Taip. Žinau. Atsiprašau. 

— Tau nereikia atsiprašinėti. 

— Tikrai? 

— Ne. Stela neturėjo teisės šitaip kalbėti ir tavęs įskau- 
dinti, - Krisčio balsas atrodė įtemptas ir sužeistas, todėl 
paskubomis sviedusi žvilgsnį jo veide pamačiau skaus- 
mą, įniršį ir užuojautą. - Sunku apsakyti, kaip man nie- 
žėjo rankos smogti jai į snukį. 

Kristis pažvelgė į mane, bet jo veide nebuvo nė men- 
kiausio smurto pėdsako, tik švelnumas ir meilumas, to- 
dėl paskubomis nusisukau. 

— Buvo be galo keista diena, - teištariau. 

— Tiesa. 

Akimirką galvojau, sakyti jam ar ne, bet nuspren- 
džiau, kad nereikia. Visą kelią ši mintis sukosi mano gal- 
voje. Tarp mudviejų tvyrančioje tyloje ramybės nedavė 
neišsakyti dalykai, ir aš jutau, kaip jie visu svoriu mane 
užgula. Atmintyje nuolat šmėsčiojo pietūs, sukištos ber- 
niukų galvos, nuo kurių buvo sunku atplėšti akis. Be 
perstojo juodu stebėjau, ypač tamsiaplaukį Eliją šelmiš- 
komis akimis, tuo pat metu galvodama apie savo sūnų, 
koks jis dabar būtų, ar jo plaukai užaugo, ar nukirpti, 
ir jei taip, tai kas juos nukirpo? Kaip jis išaugo? Ar vis 
dar dažnai juokiasi? Ar jam jau pradėjo klibėti pieniniai 
dantys, o gal jau iškrito? Pabandžiau įsivaizduoti tarpą 
tarp dantų jam šypsantis ir iš rausvų dantenų besika- 
lančius naujus. Viena mano dalis žinojo, kad neverta 

pernelyg pasinerti į panašias fantazijas, bet niekaip neį- 
stengiau tam atsispirti. Turėjau polinkį. Kita mano dalis 
kalbėjo, kad įsivaizduoti, kaip atrodo sūnus, reiškė turėti 
viltį, jog jis gyvas. Kita vertus, atsižvelgiant į tai, kokia 
šiandien buvo diena, atrodė, sunku elgtis kitaip. 

Artindamasi prie namų laiptų grįžtelėjau į Kristį, 
tamsiame veide įnirtingai ieškodama jo akių. 

- Supranti, šiandien jo gimtadienis. 

— Kieno? 

— Načio. 

Pritrūkęs žodžių Kristis nieko nepasakė, bet jo aky- 
pravirkčiau, paskubomis į šalį nusukau žvilgsnį. Krisčio 
veidą iškreipė skausmas, ne jo, o mano skausmas. 

- Lara, - sušnabždėjo jis. 

- Šiandien jam būtų sukakę šešeri, - kalbėjau steng- 
damasi suvaldyti balsą. - Kažkur jam iš tiesų sukako 
šešeri. Galbūt jis to nė nežino. - Pabandžiau nusišyp- 
soti, bet veidas persikreipė ir ištižo, pavojingai pradėjo 
virpėti smakras. 

— Man atrodo, kad esi nepaprastai drąsi, - iškilmin- 
gai pasakė Kristis, bet nesuvaldomai artėjant ašaroms 
papurčiau galvą. 

— Ne, netiesa. Visiškai nesu drąsi. - Prisiminiau va- 
karą, kai Alechas išvyko, kai visko atrodė per daug ir, 
regis, daugiau nebegalėjau pakelti. Burnoje ir šiandien 
jaučiu kreiduotą ir kartų tablečių skonį, kaip girgždėda- 
mos tarp dantų jos įkyriai lipo prie liežuvio ir gomurio. 

Pamenu ir piktas ašaras, upeliais srūvančias man iš akių, 
kai žiūrėdama į klozete išspjautas tabletes galvojau: ir 
kokia vis dėlto esu bailė. Pamenu, kaip prisiekiau sugrį- 
žusi namo išsivalyti, kad ir vėl galėčiau save susigrąžinti. 
O štai dabar pusgirtė ir apsvaigusi stoviniuoju tamsoje 
su vedusiu vyru, su kuriuo jau daugiau kaip mėnuo dul- 
kinuosi. Tikrai nemaniau, kad esu drąsi. 

— Kodėl man nepasakei? - švelniai paklausė Kristis. 

— Nežinau. 

Tai buvo melas, nes puikiai žinojau. Nepasakiau dėl 
tos pačios priežasties, dėl kurios visą popietę vengiau jo 
žvilgsnio ir dėl to ryte griebiausi farmakologinės pagal- 
bos, - nenorėjau pati sau to pripažinti. Nenorėjau prisi- 
minti. Jei būčiau tai pasakiusi Krisčiui, tai būtų atrodę 
tikroviškiau, ir šią popietę būtų itin sunku praleisti ne- 
jaučiant virš mudviejų pakibusio svorio. 

— Tu drebi, - pajuto Kristis ir sugriebė mane už alkū- 
nės. - Eikime į vidų. 

Nesipriešinau jo vedama laiptais, o galvoje nuolat su- 
kosi tinkamiausi žodžiai, švelnūs ir tvirti. Viena mano 
dalis jautė, kad darau klaidą leisdama Kristį mane lydėti 
ir įsileisdama jį į namus, bet, kita vertus, jis atrodė toks 
liūdnas, kad neįstengiau pasakyti to šaltą naktį, ban- 
goms įnirtingai skalaujant smėlį. 

Viduje Kristis įjungė šviesą, o aš, stovėdama ir žiūrė- 
dama, kaip židinyje jis pradeda kurstyti ugnį, mintijau, 
koks jis vis dėlto rimtas ir rūpestingas žmogus. Turiu 
prisipažinti, kad akimirką net buvau apsigalvojusi, bet 

prisiminiau motinos veidą ir žvilgsnį, kuriuo kartkartė- 
mis mane nuliedavo, kai vėlai grįždavau namo išsileidu- 
siomis sijono klostėmis, įkaitusiu veidu ir susivėlusiais 
plaukais. Matydavau, kaip ji žiūri į mane nedidelėmis 
šviesiomis akimis, sakytum, nėra tikra, ką patyriau, 
todėl dar svarsto, sakyti man ką ar ne. Tiesa, visuomet 
tame žvilgsnyje slypėjo liūdnas nusivylimo pėdsakas, 
dėl jo kartais pasiryždavau būti gera dukra. Kartais jis 
mane suerzindavo ir versdavo dar įžūliau elgtis. Tiesa, 
vydau skvarbų motinos žvilgsnį ir pasijutau tokia men- 
ka, purvina ir apimta gėdos, jog tvirtai žinojau, kad dau- 
giau šitaip nebegaliu. 

- Daugiau nebegaliu, - ištariau garsiai ir stebėjau, 
kaip Kristis grįžteli į mano pusę ir akimis ieško mano 
veido. 

—- Ko? 

— To, kas tarp mudviejų vyksta. Man to per daug, - 
paaiškinau purtydama galvą ir vengdama jo veide su- 
tikti tą gerai pažįstamą nuostabos pilną žvilgsnį. - Pri- 
valome viską baigti. Tuojau pat, kol dar nespėjo viskas 
įsibėgėti. 

- Juk nenori to pasakyti, tiesa? 

— Noriu. 

— Lara, - ištarė Kristis ir tarsi išsirovęs su šaknimis 
artėjo link manęs. Jis prisiartino prie manęs, jo veidas 
atrodė nuoširdus. - Tu tiesiog nusiminusi. 

- Taip, aš nusiminusi, bet kalbu rimtai. 

— Nereikia, - jis bandė mane tildyti ir apglėbdamas 
pečius glaudė prie krūtinės. Viena mano dalis be galo 
norėjo atsidurti prie jo, bet kita - stipresnioji - pasiprie- 
šino, todėl atšlydama jėga nustūmiau jį šalin. 

- Kristianai, viskas baigta. 

Jis liūdnai papurtė galvą. 

- Ne. 

Mane ir vėl užvaldė svaigulys, o širdis, atrodo, daužė- 
si ore, todėl privalėjau prisėsti. Traukdamasi atbula su- 
siradau kėdę. Kristis vis dar neatplėšė nuo manęs akių, 
ojo tarsi mokinuko veide tikriausiai kovėsi priešgynia- 
vimas ir skausmas. Supratau, kad jam pritrūko žodžių. 
Man be galo norėjosi jį palikti, tačiau jaučiausi jam sko- 
linga - bent jau paaiškinimą, - todėl nesikeldama iš vie- 
tos prisidegiau cigaretę. 

- Šiandien sėdėdama tavo namuose, - stengiausi kal- 
bėti kaip įmanoma ramiau, - jaučiausi tarsi nusikaltėlė. 
Ar išdavikė. 

— Lara. 

- Tavo mieli namai, Sorčos pagaminti pietūs, jos rū- 
pesčiai... pasijutau tikra bjaurybė. Pernelyg menka, kad 
galėčiau ilgiau ten sėdėti ir teršti orą. 

— Nekalbėk taip. 

Nors ir tylus, Krisčio balsas nuskambėjo aštriai, ir tai 
mane sunervino. 

— Nejau nematai? - paklausiau neatitraukdama 
žvilgsnio nuo jo tamsių akių ir stačiakampio formos 
smakro. - To neturėjo atsitikti. Mes taip smarkiai sukly- 
dome. Taip baisiai ir klaikiai. 

— Taip nėra, - Krisčio balsas buvo tvirtas it plienas. 

- Yra, Kristianai. Sorča yra tavo žmona. Ir mano pus- 
seserė. Visą tą laiką mudu ją šlykščiai apgaudinėjome - 
negaliu savimi nesibjaurėti. 

Kristis pavargusiu judesiu papurtė galvą ir prisitrau- 
kė prie manęs kėdę. Taip arti, jog pastebėjau, kaip jo 
smilkiniuose tvinkčioja gyslos ir ryžtingai juda žandi- 
kaulis. Iš jo veido supratau, kad jis neketina lengvai pa- 
siduoti. Kai pasisuko į mane, jo akys bylojo tą patį - jose 
švietė iki beprotybės viltinga aistra. 

— Tai sunku, - pradėjo Kristis - žinoma, kad sunku. 
Jau nuo pradžios abu tai žinojome. Suprantu, kodėl esi 
išsigandusi. Aš ne mažiau. Kitas žingsnis bus abiem bai- 
sus - turime pasakyti tiesą. Manau, kad tai verta. 

- Kristianai... 

- Palauk. Išklausyk manęs. Žinau, kad šiandien buvo 
sunku. Dieve, man taip pat buvo nelengva. Nejau ma- 
nai, kad noriu Sorčą įskaudinti? Ar vaikus? Nejau ma- 
nai, kad taip elgiuosi iš lengvabūdiškumo? 

Kristis atrodė be galo rimtas, ir iš tvirto jo žvilgsnio 
galėjau pasakyti, kad jis jaučiasi skriaudžiantis šeimą. 

- Bet tiesa yra ta, - kalbėjo jis ir siekė mano rankos, - 
kad nebegaliu ilgiau to suvaldyti. Tai stipriau už mane. 
Stipriau už mus abu. 

Kristis kalbėjo pašnibždomis, bet tvirtai laikė mano 
ranką. 

— Visą gyvenimą tave mylėjau. Nuo tos akimirkos, 
kai tave išvydau. 

- Liaukis, - maldavau, bet jis netilo. 

— Kai pirmą kartą tave sutikau paplūdimyje, - tęsė 
Kristis, bakstelėdamas pirštu į lango pusę, pro kurį ma- 
čiau tolumoje besiritančias bangas, - tu visuomet buvai 
pirmoji. Kai visas tas vasaras skubėdavau čia iš Dubli- 
no - nejau manai tik aplankyti senelių? Pamatyti tave, 
Lara. Mano mintys sukosi tik apie tave. Net ir mokyda- 
masis universitete, kai visi mano draugai vasaras Ieido 
Amerikoje, Londone, Paryžiuje ar Vokietijoje, aš nesi- 
lioviau važinėjęs čia. Ar esi kada susimąsčiusi - kodėl? 
Ar niekuomet nepasirodė keista, kad vasaras leisdavau 
už baro šiame mažame miestelyje, kai galėjau dirbti 
Bostono ar Niujorko baruose? - Kristis nutilo ir mano 
akyse ieškojo atsakymo, bet aš nežinojau, ką pasakyti. 
Visus tuos metus buvai man nepasiekiama. Visus tuos 
ilgesio ir laukimo metus. Net ir universitete draugauda- 
mas su kokia mergina nesilioviau galvojęs apie tave. Kai 
atvykau čia tą vasarą po pirmo kurso, tu pradėjai kalbė- 
ti apie kelionę į užsienį, kad norėtum pamatyti pasau- 
lį. Galiausiai tai tapo mudviejų bendru planu - ir kiek 
vilties į jį sudėjau! Koks buvau laimingas tikėdamasis, 
kad pagaliau, po šitiekos metų laukimo ir draugystės, 
galiausiai liksime vienu du - ir tu būsi mano. 

- Tai buvo taip seniai, - įsiterpiau lėtai ir atsargiai. — 
Nuo to laiko nubėgo daug vandens. 

— Taip, - Kristis nemėgino priešintis, o jo balse pa- 
sigirdo apgailestavimo užuomina ir minorinė liūdesio 
gaida. - Nuo tos lemtingos dienos paplūdimyje visus 

tuos metus - kai paskutinį kartą mudu matėmės - be 
perstojo galvojau, o kas, jeigu, kankindamas save ga- 
limomis istorijomis, jei nebūčiau buvęs toks kvailas ir 
neatsargus. Toks prakeiktai greit užsidegantis. Bet, Lara, 
nejau nematai? Tu sugrįžai, vadinasi, taip ir turėjo nu- 
tikti. Supratau tai tą pirmąją dieną, kai sustojau tavęs 
pavėžėti. Jutau mudviejų ryšį ir įelektrintą orą. Žinau, 
kad ir tu tą patį jautei. Žinau, kad taip buvo. 

— Ne, Kristianai. 

- Pažiūrėk į mane, - pareikalavo jis, ir pakėlusi savo 
pavargusias akis susitikau jo žvilgsnį. - Žinoma, tave yra 
apnikusios abejonės - tai natūralu. Jei būtų koks kelias 
neįžeisti Sorčos ir vaikų, būtinai jį pasirinkčiau. Deja, 
tokio nėra. Ir žinau, kad kai prisiversiu jai apie mus pa- 
sakyti, bus baisu. Nepakeliama. - Kristį nupurtė drebu- 
lys, tarsi to apreiškimo akimirka būtų ilgiau užsilikusi 
galvoje. - Bet kai viskas paaiškės, mudu su tuo susido- 
rosime ir pradėsime savo gyvenimą. 

— Kaip gali taip paprastai kalbėti apie tai tarsi... 

- Laikas užgydys žaizdas, - tarė Kristis švelniai, bet 
tvirtai. - Tik iš pradžių bus sunku. Galbūt tai net sukrės, 
bet jie būtinai su tuo susitaikys. 

Kristis delnu suėmė mano smakrą ir kiek laiko ra- 
tulas dėl to, ką jis bando siūlyti. 

- Tikiuosi, neketini jiems papasakoti? 

- Žinoma, kad ketinu, - atsakė Kristis. - Anksčiau ar 
vėliau jie vis tiek apie tai sužinos. 


319 


— Bet kodėl? 

— Kad galėtume būti kartu. 

Iš papurčiau galvą, išsitiesiau ir atidžiai tyrinėjau jo 
romų ir gražų veidą, subjaurotą pasiūlymo beprotystės. 
Bandžiau suvokti, kiek jo pasiūlymas yra rimtas. Kristis 
persmelkė mane skvarbiu žvilgsniu ir tamsiomis akimis 
prikaustė mano dėmesį. Tą akimirką supratau, kad kelio 
atgal nėra - nei jam, nei man. Dar suvokiau, kad priva- 
lau kaip galima greičiau iš čia išsinešdinti. Ir kaip kitaip“ 
Nieku gyvu negalėjau likti gyventi vos per paplūdimį 
nuo jo, taip nepaprastai arti. Tik jau ne po viso to, kas 
tarp mūsų įvyko. 

- Nebegalime likti drauge, - švelniai bandžiau įtikin- 
ti. - Nebegalime. 

- Palauk, Lara. Tik paklausyk. Iš pradžių atrodys 
sunku, bet kai viską ištversime, amžiams liksime drau- 
ge. 

— Ką? Belieka tik susikrauti kuprines, patraukti pa- 
plūdimiu ir keliauti tolyn, tiesa? - paklausiau, o mano 
balsas įgavo griežtą toną, nes pradėjau nerimauti dėl to, 
ką jis kalbėjo. 

- Ilgai apie tai galvojau, - atsakė Kristis, nepaisy- 
damas mano sarkazmo. - Galime iškeliauti kartu. Gali 
parduoti šiuos namus, o ir aš turiu susitaupęs pinigų, 
kuriuos šiaip ar taip ketinau skirti kelionėms. 

— Ar iš proto išsikraustei? 

— Bus taip, kaip mudu ir planavome, tu ir aš, prieš 
daugelį metų. Galėsime keliauti kur panorėję. 

— O kaip Sorča? Kaip Eivrilė su Džimu? 

- Jie turi namus. Mudu ką nors sugalvosime, - pasa- 
kė jis paskubomis, mažumėlę suirzęs. 

— Ar supranti, ką siūlai? - negalėjau patikėti tuo, ką 
girdžiu. - Manaisi galįs palikti žmoną ir vaikus. 

- Žinau, Lara. Nemanyk, kad apie tai negalvojau. 
Dėl Dievo, pastarosiomis savaitėmis apie nieką kita ir 
nemąsčiau. 

- Bet jie tavo šeima. Tavo gyvenimas. 

— Tu esi mano gyvenimas. 

— Ne, - pasakiau tvirtai. - Aš ne. O tu esi tikras 
kvailys, kad tariesi galėsiąs taip paprastai juos palikti. 
Esi kvailys, jei manai, kad galėčiau to iš tavęs reikalau- 
ti. Tik minutėlę pamąstyk apie tai, kas galėtų nutikti. 
Nematysi savo vaikų. Nematysi, kaip jie auga. Gyvensi 
su skausmu, kad esi nuo jų atskirtas. Jausti kaltę. Mi- 
nutėlę apie tai pamąstyk. Ir suprasi, kad tai nepake- 
liama. 

Sumirksėjęs Kristis nusisuko. Po akimirkos giliai 
įkvėpė, nurijo seilę ir pažvelgė man tiesiai į akis. Jis kal- 
bėjo kimiu ir lūžinėjančiu balsu. 

— Jei privalau pasirinkti... Negaliu pakelti minties, 
kad vėl turėsiu tave prarasti. 

Akimirką užsimerkiau ir prisiminiau aną rytą San 
Pedre, kai mane visu svoriu užgulė išsiskyrimo skaus- 
mas, o Alechas, sėdėjęs ant lovos krašto, su tyliu skaus- 
mu akyse ir nuovargiu balse ištarė: 

— Pakaks, Lara. Pakaks. 

Tąsyk pajutau tokį gilų ir neaprėpiamą skausmą, 
supratau, kad tai baisaus liūdesio pradžia. Tiesa, dabar 
su Krisčiu buvo kitaip. Net alkoholis ir aplinkybės man 
nesutrukdė suvokti, ką jam jaučiu ir kas turėjo atsitikti. 
žvilgsniu, o jo kalba atrodė visiškai nuoširdi. 

— Negaliu be tavęs gyventi. Negyvensiu. 

— Nekalbėk taip. 

- Bet tai tiesa, - neatlyžo Kristis, o jo balsas trūki- 
nėjo. 

Akimirką ar dvi apie tai galvojau, paskui apie jo 
žmoną. Kokia jaučiausi kalta, kai jos akyse išvydau 
užuojautą, kokia menka ir purvina, kai ji man dalino 
savo šilumą ir malonę - man, kuri jau ne vieną savaitę 
sanguliauja su jos vyru. Ir kas aš per žmogus? Viskas, 
mūsų poelgiai, baisi neteisybė, užgulė mano pečius, 
jaučiau, kad darėsi sunku kvėpuoti. Staiga atsistojau, 
atšlijusi nuo Krisčio priėjau prie židinio ir nukreipiau 
akis į jį. 

— Manau, kad tau reikia eiti. 

— Kol neišsiaiškinsime, neisiu. 

— Nėra ko aiškintis, - apsisukusi tvirtai ir nekantriai 
paprieštaravau. 

— Aš tave myliu. 

— Ne, - laikiausi savo purtydama galvą. 

— Negali neigti, kad ir tu to paties nejauti. 

— Pakaks, Kristianai, - pasakiau garsiai. - Nebenoriu 
daugiau apie tai girdėti. 

— Tik pažvelk į mane ir pasakyk, kad tai - ne meilė. 

Tą akimirką, rodos, viskas nurimo, ir pajutau virš 
mūsų pakibusį sunkumą. Kristis nepaleido manęs iš 
akių, o aš mačiau jose ryžtą ir tvirtą įsitikinimą. 

— Tai ne meilė, - ištariau šaltai, be menkiausios emo- 
cijos. 

Ištaręs šiuos žodžius jis akimirką negalėjo net kvėp- 
telėti, o jo veide kažkas sujudėjo. Krisčio akyse sužibo 
ašaros, skruostai išblyško taip, kad kone švietėsi krauja- 
gyslių tinklas. 

— Tu taip nemanai, - Krisčio balsas buvo užkimęs. 

— Tai ne meilė, - dar kartą pakartojau, tik šįsyk gar- 
siau. 

Kristis pažvelgė į mane mažumėlę primerktomis 
akimis, sakytum, puikiai suprastų, kaip reikėtų vertinti 
mano žodžius. Norėjau dar kažką pridurti, bet nuspren- 
džiau, kad to pakaks. Po minutės jis atsistojo, ir man 
pasirodė, kad ketina išeiti, bet, užuot tai padaręs, jis 
patraukė prie židinio. Jam žingsniuojant priešais, mane 
apėmė baimė. 

— Darosi vėlu, - priminiau. - Sorča dar pamanys... 

- Tegu sau pamano, - pertraukė Kristis, ir aš įžvel- 
giau pirmuosius apmaudo požymius. 

Kristis liovęsi vaikštinėjęs pirmyn atgal ranką pri- 
spaudęs prie kaktos, staiga ją papurtęs grįžtelėjo į 
mane. 

- Atsiprašau. Tai vien todėl... viskas taip painu. Pri- 
valau pravėdinti galvą. - Kristis nutilo, ir man suspaudė 

širdį. - Lara, kai prieš tiek metų tu išvažiavai, atrodė, 
manyje kažkas nutrūko. Tau išvykus jaučiausi tarsi bū- 
čiau netekęs dalelės savęs. O dabar... nejau nesupranti? 
Įvyko šis tas nuostabaus. 

Krisčio vyzdžiai išsiplėtė ir juose pasirodė gintarinės 
liepsnelės, kurios strykčiodamos nieku gyvu nenorėjo 
pasiduoti. 

— Mums buvo suteikta antra galimybė. Ar daugeliui 
nusišypso tokia laimė? Nejau nematai, kaip mums pasi- 
sekė? Tu sugrįžai, vadinasi, taip ir turėjo būti. 

— Kristianai, nereikia. 

— Visi mūsų planai, - jis atkakliai laikėsi savo, - mes 
ir dabar galime juos įgyvendinti. Tik pagalvok, Lara, - 
viskas, apie ką kadaise svajojome - mes vis dar turime 
galimybę tai padaryti. Galime važiuoti kur panorėję - į 
Aziją, Afriką. Pati pasirink. Keliaukime kur tik tu nori - 
tik pasakyk. - Atmintyje iškilo ta diena, kai pastebėjau 
jį išeinantį iš lažybų punkto - ir dabar mačiau jame 
lošėją. - Galime sugrįžti į Pietų Ameriką, - tęsė jis. - 
Padėčiau ieškoti Načio. 

Mane staiga sukrėtė siaubas, aš paskubomis pakėliau 
į Kristį akis ir tvirtai papurčiau galvą. 

- Ne. 

- Lara, brangioji, - bandė įtikinti Kristis ir sugrie- 
bė mane už rankų. Pajutau, kaip jos stipriai į mane įsi- 
kimba. - Tik pagalvok apie tai. Tik to tavęs ir prašau. 
Neprivalai nuspręsti dabar. Suprantu, kad reikia apie 
daug ką pasvarstyti. Abu nemažai išgėrėme. Bet rytoj, 

kai išsiblaivysi ir galva pasidarys šviesesnė, gerai apie tai 
pamąstyk. Pasitikėk manimi. Taip turėjo atsitikti. 

— Kodėl tu nenori manęs klausyti? 

- Ššššš. 

— Ne! - Mano pakeltame balse nebuvo nė kruopely- 
tės abejonės. - Tai turi baigtis. Privalai manęs paklau- 
syti! 

Žiūrėjau į palūžusio žmogaus veidą ir akyse gęstantį 
užsidegimą. 

- Tai ne meilė, - pasakiau aiškiai ir pabrėžtinai. - Tai 
vienatvė. Beprotiškas meilės nuotykis. Visa tai - visos 
šios savaitės, šis slapstymasis, apgaulė, dulkinimasis 
automobilyje - nejau nesupranti? Visa tai apsimetinė- 
jimas. Tai ne meilė. 

— Tu nenori to pasakyti. - Krisčio balsas nuskambėjo 
griežtai, jis prikaustė mane tuščiu žvilgsniu. 

Tą akimirką pastebėjusi iš jo akies kraštelio ištryš- 
kusią ašarą girdėjau savo kvėpavimą. Išvydus ašaras ir 
pavargusias jo akis, manyje tarsi kas sujudėjo ir netikė- 
tai užliejo baisus liūdesys. Aiškiau nei ką kita jaučiau 
nusivylimą savimi. Sugrįžau namo pabandyti atsitiesti, 
pradėti naują gyvenimą, tačiau sugebėjau tik sugadinti 
jį. Kol mudu taip stovėjome, Krisčio veido išraiška atro- 
dė neaiški, mįslinga ir sunkiai nusakoma. 

— Kristianai, - šįsyk kreipiausi švelniau. - Viskas 
baigta. Privalai su tuo susitaikyti. 

Atrodo, jis išsitempė ir tarsi pasitraukė iš mano erd- 
vės. Pajutau norą nuraminti jo skausmą. 

— Tai mano kaltė. Neturėjau leisti, kad taip viskas pa- 
kryptų. Pirmiausia neturėjau leisti, kad viskas prasidė- 
tų. 

Tada Kristis pasielgė taip, kad man pervėrė širdį. 
Stipriai užsimerkęs, jis kumščiais užspaudė akis ir taip 
stovėjo nejudėdamas, o kai atitraukė, jo ašarose blykste- 
lėjo šviesa, ir aš pamačiau, kad jo rankos dreba. 

— Negalėsiu to pakelti, - pasakė Kristis įnirtingai 
purtydamas galvą. - Prašau, nepalik. Nepalik manęs. 

Krisčio balsas virpėjo, o aš blaškiausi tarp sąžinės 
priekaišto ir sumišimo dėl tokio beviltiško maldavimo 
ir sielvarto. Galvoje dingtelėjo rytas San Pedre, kai išė- 
jau į dulkėtą gatvę, klausydamasi šunų lojimo ir tolumo- 
je aidinčių varpų skambesio, ir įtraukusi į krūtinę oro 
pajutau dūmų, dulkių ir automobilių išmetamųjų dujų 
kvapą. Mano veidas degė, kai stypsojau ir galvojau: likau 
viena. Kol žingsniavau miestu ir bandžiau tai suvokti, ši 
žinia gręžte gręžė mano ramias mintis. Jaučiau. Tą aki- 
mirką žinojau, kad tai liūdesio pradžia. Visu kūnu troš- 
kau išsitiesti ir leisti tam praslinkti pro šalį, bet priver- 
čiau kojas judėti toliau, o galvoje nesiliovė suktis mintis: 
tai yra blogiausia, ką kada nors teko ar teks suvokti. Ir 
niekuomet dėl nieko daugiau taip neskaudės. 

Dabar pro mane praslinko to paties skausmo šešėlis, 
ir nuo minties, kad priverčiau jį panašiai jaustis, man 
darėsi be galo liūdna. Prisiminus Sorčą, šiltą jos balsą, 
tikrą, nesuvaidintą užuojautą, sukilo toks stiprus kaltės 
jausmas, kad nieko kita neliko kaip būti žiauriai. 

- Viskas baigta, - dar kartą ištariau, stengdamasi nu- 
sikratyti balse pasigirdusios dvejonės. Priėjau prie durų 
ir jas atidariau. - Tau metas eiti. 

Po akimirkos Kristis pakilo ir iš lėto nusekė man 
įkandin. Abu vengėme vienas kito žvilgsnio. Jis trum- 
pam stabtelėjo tarpduryje, sakytum, ketintų dar kažką 
pasakyti. 

Žengęs į prieangį ir naktį Kristis grįžtelėjo į mane - 
lūpos iškreiptos sarkazmo, akyse - priekaištas. 

— Tu sudaužei man prakeiktą širdį, - ištarė jis. 

Akimirką Kristis prikaustė mane žvilgsniu, kol ga- 
kaip susikišęs į kišenes rankas jis laiptais leidžiasi į pajū- 
rį. Kol jis iš lėto liūdnai nuo manęs tolo, mano krūtinėje 
kaip pašėlusi daužėsi širdis. 

Bėgo dienos, ir Kristis aiškiai jautė, kaip jos pamažu 
trumpėja. Jis ir toliau mechaniškai dirbo savo darbą - 
rytais keldavosi, vaikščiojo į mokyklą, kaip įmanydamas 
geriau mokė vaikus, o vakarais užsisklęsdavo savo darbo 
kambaryje. Bandė tęsti pradėtą knygą, bet suprato, kad 
neteko vilties. 

Naktys regėjosi ilgos, Kristis prastai miegojo. Jį kan- 
kino košmarai, tiesa, pabudęs jų neatsimindavo. Likdavo 
tik keistas jausmas, kad aplankė bloga lemiantis ženklas. 
Pabudus dar tįsdavo jo šešėlis, kiaurą dieną jis niekur 
nesitraukdavo. Naktimis kankinamas nemigos Kristis 
nebesikeldavo ir nepuldavo žemyn į virtuvę. Jam nebe- 
sinorėjo mindžikuoti prie virtuvės lango, žiūrėti į juodą 
žemės ruožą, tyliai laukti, kol akys pripras prie tamsos, o 
joje pamažu pradės ryškėti jos namo karkasas, ir tikėtis, 
kad įsižiebs šviesa tarsi slapta žinutė ar ženklas. Kristis 

prisiversdavo likti lovoje ir klausydavosi, kaip miegama- 
sis prisipildo švelnaus žmonos kvėpavimo. 

Pakirsdavo anksti, anksčiau nei būtina, ir pasiėmęs 
puodelį su vėstančia arbatalaiką leisdavo savo kambaryje, 
klausydamasis, kaip bunda aplinka. Per pusryčius Kris- 
tis tyliai sušlamšdavo sumuštinį, stengdamasis išvengti 
rytinių Eivrilės barnių su Džimu ir atsisakydamas į juos 
kištis. Slapčia stebėdavo Sorčą, nenustygstančią virtuvė- 
je ir ruošiančią vaikams priešpiečius. Kažkelintą kartą 
pildama arbatinuką ir jungdama skrudintuvą ji klusniai 
vykdė negailestingas šeimos užgaidas. Iš pirmo žvilgs- 
nio atrodė, kad prislėgta Krisčio nuotaika jos nepalietė. 
Prieš kelias naktis bandydamas sutramdyti skausmą jis 
beveik pabandė pasimylėti su žmona. Ranka prisilietusi 
prie suglebusio jo penio Sorča švelniai jį glostė, ir Kristis 
pajuto, kaip gerklę gniaužia gėdos ašaros. 

— Nesvarbu, - sušnabždėjo ji. 

Krisčiui knietėjo šaukti iš gėdos. Jis laikė Sorčą ap- 
kabinęs, trokšdamas ką nors pajusti ir ilgėdamasis nors 
kokio ryšio, tačiau viduje vėrėsi tik gili panikos bedug- 
nė - panika supratus, kad toks yra jo likimas, ir visas 
gyvenimas ritasi jam iš po kojų. To jis ir laukė. 

Vonios kambaryje Kristis it pamišęs valėsi dantis, 
skaudžiai spausdamas dantenas, sakytum, bandytų iš- 
krapštyti Laros žodžius viskas baigta-viskas baigta-vis- 
kas baigta, be perstojo paskubomis šmėkščiojančius 
galvoje. Žvilgtelėjęs į veidrodį, jis išvysdavo tik pavargu- 
sį žvilgsnį, veido kampučiuose tūnančius šešėlius, prie 

žandikaulių suglebusią odą, o po akimis - tamsiai raus- 
vus it mėlynės ratilus. Esu palūžęs žmogus, paskelbė 
Kristis savo atvaizdui veidrodyje ir skutimosi peiliuku 
stipriai pastukseno į plautuvės emalį, sukdamas žvilgsnį 
šalin nuo tokios savigailos. 

Atsisveikindamas Kristis pakštelėjo į žandą žmonai 
ir išėjęs iš namų širdyje pajuto kartėlį. Automobilyje gi- 
liai į krūtinę įkvėpė oro prieš būsimas valandas ir prieš 
akis stojusią naują dieną. Kojomis nuvilnijęs nuovargis 
pasiekė stuburą ir suvirpino nugarą. 

Kristis neišmanė, kaip mokykloje prastumti rytą. Jis 
liepė berniukams garsiai skaityti arba tyliai mokytis, nes 
neturėjo nė mažiausio noro veltis su jais į pokalbius. 
Kaktoje ir smilkiniuose dilgčiojo skausmas. Atsisėdęs 
į savo kėdę Kristis galvą atlošė atgal ir atrėmė į lentą. 
Dėmesys šokinėjo nuo vieno dalyko prie kito, o prieš 
akis probėgšmiais šmėkštelėdavo pastarųjų savaičių įvy- 
kiai - kaip aną dieną vieniša ir sutrikusi Lara žingsniuo- 
ja šalikele; jos liūdesys regatų šventėje, kai pasakojo apie 
Načio; kaip tariant jo vardą jos balsas švelniai jį glamo- 
nėja; dilginantis karštis pirštų galuose kas sykį prie jos 
prisilietus. Visa tai ir dar gausybė dalykų ilgam apgaubė 
Kristį - vieni jų tikri, kiti - vaizduotės padariniai. Jam 
atrodė, kad jų ryšys kas dieną ir kas naktį įgyja vis dides- 
nį pagreitį, tampa tvirtas ir ilgalaikis. Jis judėjo pirmyn 
nepaisydamas sudėtingų sprendimų, kuriuos žūtbūt rei- 
kėjo priimti, - išardyti santuoką, nutolti nuo įprastinio 
gyvenimo ir šeimos, atsisakyti darbo. 

Dienomis Kristį graužė kaltė ir iki sielos gelmių siau- 
bingas supratimas, kad nutraukdamas ryšius su žmona, 
palikdamas vaikus, atsukdamas nugarą šeimai ir na- 
mams jis daro baisų nusikaltimą. Ir koks padorus žmo- 
gus gali taip elgtis? Jam būtų neišvengiamai iškeltas šis 
klausimas. Tiesa, iki tol jis jau spėtų iškeliauti. Jie abu 
būtų išvykę. Ir niekam nebetektų aiškinti, kad ilgiau ne- 
begalėjo ištverti, neįstengė pakelti nuolatinio melo. Taip 
gyveno penkiolika metų, bet toliau šitaip tęsti jam reikš- 
tų mirtį. Žinoma, jie tai susietų su ankstyva vidutinio 
amžiaus krize. Keli būtinai prisipažintų, kad niekuomet 
jo nemėgo ir nepasitikėjo. Turintys geresnę atmintį pri- 
simintų skubotas jų su Sorča vestuves, dukros gimimą 
anksčiau laiko ir imtų tarpusavyje šnabždėtis, kad jau iš 
pradžių šis ryšys buvo pasmerktas žlugti. Taip pradėjus, 
viskas neišvengiamai turėjo subyrėti. 

Dar kiti pultų kaltinti Larą: tokie visuomet visą kal- 
tę suverčia moterims - esą tai jos suvilioja vedusius vy- 
rus - nesvarbu, kad jis pats mielai jai pasidavė ir taip ne- 
paprastai jos troško, kad net sunku įsivaizduoti. Visi šie 
dalykai aidėjo ilgais jo minčių koridoriais. Tiesa, dabar 
juos nustelbė nauja ir niūresnė mintis - Lara jo nenori. 

- Viskas baigta, - žemu ir tvirtu balsu paskelbė 
Lara. 

Tai prisiminus viena po kitos Kristį nupurtydavo su- 
krėtimo bangos ir giliai viduje kažkas sukrutėdavo - nau- 
jas ir nepakeičiamas suvokimas, kad jie žūtbūt privalo 
likti drauge. Jiedu sukurti būti kartu. Kristis suprato tai 

nuo pat pradžių, dar aną saulėtą popietę prieš daugelį 
metų - jau tąsyk pajuto juodu siejančią galią. Jis buvo 
tikras kvailys, kad taip lengvai paleido ją iš rankų. Tvir- 
tinti, kad tai, ką jie turi dabar, yra nuodėmė, tolygu nu- 
sikalsti prigimčiai. Kristis pabandė įsivaizduoti ateitį be 
Laros, ir viena, ką pavyko išvysti, tebuvo nusidriekusi 
begalinė dienų, naktų ir metų grandinė, nesibaigian- 
ti laiko spiralė. Taip neturėtų būti. Kristis privalo rasti 
būdą Larą įtikinti ir įdėti visas pastangas. 


Pietų metą Kristis paliko mokyklą ir nuskubėjo prie 
telefono būdelės, stovinčios čia pat už bažnyčios. 

— Tai aš, - Kristis norėjo pasirodyti atkaklus ir savo 
paties balse išgirdęs paniką pabandė ją sutramdyti. Ki- 
toje laido pusėje trumpam stojo tyla, bet netrukus at- 
sikvošėjusi Lara atsakė tyliu balsu. Kristis jame išgirdo 
sunkumą ir nuovargį. 

— Tai beprasmiška. 

— Palauk. Tik išklausyk manęs. Viskas, ką kalbėjau 
aną vakarą - viską turėjau sudėlioti galvoje. Žinau, kad 
elgiausi mažumėlę impulsyviai. 

— Kristianai. 

- Ne, palauk. Atsiprašau, kad taip elgiausi. Jei tave iš- 
gąsdinau, iš tiesų labai atsiprašau. Noriu, kad žinotum. 

Iš kito laido galo atsklido atodūsis. Prieš akis iškilo 
Lara, pasirėmusi į rašomąjį stalą, po smakru - telefono 
ragelis, o pilkos akys klaidžioja pajūriu. Tarsi norėda- 
mas žvilgtelėti į tą patį dangų Kristis pasisuko į vakarus 

ir išvydo nusidriekusią alavinę begalybę, paskubomis 
genamus debesis ir horizonte pratrūkusį lietų. 

— Gerai, - galiausiai atsiliepė Lara. - Ar tai viskas? 

— Ne. Ne, ne viskas. Aš... aš norėjau... 

— Kristianai. 

— Aš tave myliu. 

Stojo tyla. 

- Ne. 

— Myliu. Negaliu apsimetinėti, kad ne - neketinu to 
daryti. 

- Liaukis. 

— Kodėl? Kodėl turėčiau? Lara, nejau taip bijai tiesos? 
Ar bijai būti sąžininga sau? 

— Nedrįsk čia postringauti apie dorovines aukštu- 
mas. 

- Visą gyvenimą nuo ko nors bėgai. Nuo gimtinės, 
nuo savo motinos. Lakstei iš vienos vietos į kitą, niekur 
nebandei įsikurti ir niekuomet nesuteikei galimybės. 
Šįsyk neleisiu, kad ir vėl nuo manęs - nuo mūsų - pa- 
bėgtum. 

— Nemokyk manęs, nesu tavo mokinė. 

- Žinau, kad ir tu mane myli, - neatlyžo Kristis, ir 
savo balse išgirdo meilikavimą, dėl to pradėjo savęs ne- 
kęsti ir antrą kartą ištarė tai tvirčiau ir ryžtingiau. - Ži- 
nau, kad myli. 

Stojo tyla. Šįsyk Lara nieko nesakė ilgiau. Kristis pajuto, 
kaip tvinkčioja smilkiniai, ir galva pasirėmė į stiklą - de- 
gančią odą užliejo vėsa. Jis stovėjo ant prarajos krašto. 

Žodžiai, kuriuos ji netrukus ištars, galėjo nustumti jį 
nuo bedugnės krašto ir nuritinti gilyn į užmarštį. 

— Ne, - galiausiai atsakė Lara, ir Kristis krūtinėje pa- 
juto stiprų smūgį. - Aš tavęs nemyliu. 

- Tu... 

— Niekuomet nemylėjau. Tai buvo tik seksas. 

Žodžiai tarsi ašmenys pjaustė jo kūną. Jos balsas 
skambėjo ramiai ir šaltai, jame buvo girdėti naujo kartė- 
lio. Nebeliko ašarų - Lara buvo rami. 

— Lara. 

— Viskas baigta, Kristianai. Nebeskambink man dau- 
giau. 

Po šių žodžių Lara padėjo ragelį. 

Prieš pratisų pypsėjimų papliūpą Kristis išgirdo, kaip 
spragteli padedamas telefono ragelis. Praėjo kelios akimir- 
kos, kol jis susigriebė padėti ir savąjį. Gatvėje ūžė auto- 
mobiliai, uniformuoti mokinukai traukė atgal į mokyklą. 
Juokaudami ir šūkčiodami, kaišiodami rankas į traškučių 
maišelius vaikai judėjo nedideliais būreliais. Visi šie garsai 
prasiskverbė į telefono būdelę, prasismelkė į Krisčio sąmo- 
nę ir viduje prisipildė baltojo triukšmo - tai buvo kažko 
naujo pradžia. Jam norėjosi vieno — susmukti ir paplūsti 
ašaromis. Popietę sustiprėjo galvos skausmas. Dar prisi- 
dėjo krūtinės spaudimas - tai buvo sopulys, sukeltas naujo 
supratimo, kad tai ir yra tai, kad tai yra jo lemtis. Šiame 
gyvenime jis turėjo rasti laimę ir nieko daugiau. Kristis 
buvo priverstas sugrįžti į gyvenimą, kurį gyveno prieš La- 
rai pasirodant. Priešais nusidriekė dienų ir naktų virtinė, 
ir Kristis pajuto, kaip viduje veriasi gilus skausmas. 

Pro nuovargį ir liūdesį, tarsi rūkas užgulusius jo sme- 
genis, Kristis pamatė pakeltą ranką, ir klasėje nuvilnijo 
prislopintas mokinukų kikenimas. 

- Taip, kas atsitiko? - paklausė jis, ir nuleidęs ranką 
Robertas O'Ši rimtu veidu palinko per suolą. 

— Pone, jūs nė vieno mokinio neprašėte garsiai per- 
skaityti savo rašinio. 

Kristis viduje sudejavo. Buvo įprasta penktadienio 
popietę vienam mokiniui garsiai prieš klasę skaityti savo 
rašinį, tačiau tą akimirką Kristis nebuvo tikras, kad ga- 
lės ištverti išpūstą ir nerangią prozą, skausmingai ban- 
dydamas berniukus priversti leistis į prasmingas disku- 
sijas apie rašinį, stengdamasis ištraukti šį tą daugiau nei 
„nuobodu“, „šlamštas“ ar kokią kitą banalybę. 

— Gerai, - nusileido Kristis. - Robertai, jei apie tai 
užsiminei, kodėl tau neperskaičius savojo? 

- Jei neprieštarausite, pone, Karlas norėtų perskai- 
tyti. 

Kristis pajuto nelauktą pavojaus signalą, jo atsaky- 
mas buvo staigus ir pakurstytas panikos. 

— Ne. - Jam iš lūpų tarsi kulka išsprūdo aštrus skie- 
muo. 

— Kodėl ne? 

— Neklausinėk manęs, O'Ši, o perskaityk savo rašinį. 

— Bet aš gavau tik C su minusu, o Karlui parašėte B. 

Meilikaujantis O'Ši balsas Krisčiui sukėlė paniką. Ir 
nors žinojo, kad yra neteisus, kad elgiasi blogai neleis- 
damas berniukui perskaityti savo rašinio, į kurį šis pirmą 

kartą įdėjo šiokių tokių pastangų ir apskritai parodė bet 
kokį susidomėjimą mokslu, štai dabar jo mokytojas jį 
slopina - vis tiek Kristis negalėjo leisti to paviešinti. Jis 
nepakėlė į Karlą akių, tačiau juto jo veriantį žvilgsnį ir 
nežiūrėdamas matė, kaip spuoguotą padaužos veidą iš- 
kreipia pasitenkinimo šypsena. Kelias dienas kankina- 
mas baimės dėl rašinio ir jo keliamos grėsmės, sukdamas 
galvą, ką daryti ir kaip išspręsti šią problemą, galiausiai 
Kristis nusprendė, kad nieko apie tai neužsimins. O dar- 
bą jis įvertino K'B' - geriau nei šis išdavikiškas rašinys 
buvo vertas - taip vildamasis mokinį nutildyti. Ir štai 
būtent šiandien, kai Kristis jaučiasi toks nelaimingas, 
pažeidžiamas ir draskomas baisaus skausmo, jo suma- 
nymas virsta niekais. 

- Paskutinį kartą, O'Ši, prašau, - Kristis kone suurz- 
gė, jausdamas, kaip kyla pyktis, - perskaityk savo pra- 
keiktą rašinį arba užsičiaupk! 

Ausyse nuskambėjo žodis, nors Kristis nebuvo tikras 
nei tuo, ar iš tikrųjų jis buvo ištartas, nei tuo, kas jį ištarė. 
Ore nuvilnijo šnabždesys. 

— Kas tai pasakė? - paklausė Kristis, bet jį pasitiko 
tyla. 

Fašistas. Štai koks buvo tas žodis. Dabar Kristis buvo 
tuo tikras. 

— Kas, po galais, jį ištarė? - užrėkė Kristis. 

Vis dar tvyrojo tyla. Jis įbedė akis į Karlą, žinodamas, 
kad kaltininkas yra jis. 

— Ar tai tu? 

— Nežinau. Galbūt. Pasakykite, kas buvo ištarta, ir aš 
atsakysiu, ar tai aš. 

Klasėje suošė juokas. Krisčiui maudė galvą, skrandy- 
je kilo rūgštis. Jis pajuto, koks pavojingas yra šis vaikiš- 
čias, ir staiga jį užliejo tokia stipri neapykantos banga, 
kad net susverdėjo. 

— Nešdinkis lauk, - Kristis įsakė žemu, vos suvaldytu 
balsu. 

Karlas nesijudino, tik bandydamas Krisčio kantrybę 
skrodė jį akimis. Ramus jo žvilgsnis, rodos, tyčiojosi iš 
mokytojo. Ūmai pykčio banga virto baisiu įniršiu. 

— Nešdinkis iš čia! - šaukė Kristis. 

Karlas iš lėto atsistojo, susirinko knygas ir pasikišęs 
jas po pažastimi pasisuko į mokytoją. 

— Beje, pone Arčibaldai, - kreipėsi jis. - Kaip laikosi 
jūsų mergina? 

Akimirką jiedu, mokytojas su mokiniu, stovėjo neju- 
dėdami vienas priešais kitą, varstydami vienas kitą aki- 
mis. Krisčio įtūžis neslūgo. Atrodė, kad iš po kojų slysta 
žemė, kojas tarsi pakirto. Netikėtai viduje tarsi kas išsi- 
jungė. Kristis kone galėjo tai girdėti - tarsi spragtelėjus 
akimirkai jis neteko sveiko proto. Čia, priešais visą kla- 
sę, jis pakėlė ranką ir smogė Karlui Ringui į veidą. 

Atvykome čia, kai buvau vos dešimties. Atkeliavo- 
me iš Beizingstoko, Anglijos. Teko ilgai važiuoti Angli- 
ja ir Velsu, paskui iš Holihedo kėlėmės keltu. Visi trys 
plaukėme ant denio, ten buvo labai šalta, o žvarbus vė- 
jas skaudžiai perpūtė ausis. Kažkoks žmogus, persisvė- 
ręs per turėklus, vėmė. Mama troško pirmoji pamatyti 
Airiją, mūsų naująją šalį. Tą dieną ji vilkėjo lietpaltį su 
diržu, o galvą buvo apsirišusi šaliu, kad vėjas nedarkytų 
plaukų. Jos akis paslėpė dideli kvadratiniai akiniai nuo 
saulės, bet aš kuo puikiausiai prisimenu jos ryškią šyp- 
seną - raudonų lūpdažių dėmę. 

— Tarsi suveikus burtams, - sakydavo ji prieš dažyda- 
masi savo plačias lygias lūpas. 

Dar pamenu susižavėjimo pilną jos balsą, kai ji mums 
pasakojo apie namus. 

- Jie nuostabūs, - tikino mama, kai visi trys susispie- 
tę susėdome ant medinio suolelio, o jūros purslai vėją 

prisodrino druskos. - Aukštos lubos ir medinės grin- 
dys, gausu erdvės ir šviesos. Jame pilna senovinių daik- 
tų, yra židinys, o vos išėjus pro duris driekiasi nuostabus 
paplūdimys. Neįtikėtina dovana, - mama niekaip nega- 
lėjo nutilti, ir aš pamenu, kaip savo plačią šypseną nuo 
manęs ji nukreipė į tėvą, nuo didelės vilties įsitermpusiu 
veidu. - Taip geriausia, - kalbėjo ji garsiai į nieką nesi- 
kreipdama. - Tai bus geriausia visiems. 

Tą akimirką horizonte pradėjo ryškėti Dublino įlan- 
ka, ir mama atrodė apsvaigusi nuo jaudulio. Mačiau, 
jog ir tėtis bando atrodyti linksmas, kad atitiktų mamos 
būseną, tačiau jos pakili nuotaika, regis, pradėjo šaukte 
šaukti, veidu nusidriekė plona šypsena, o už jos pasirodė 
lūpdažiais išteptas dantis. Pastebėjusi, kad tėčio veidas 
darosi nuožmus, ėmiau svarstyti, kad šis ryškus vietos 
aprašymas ir pranašumų vardijimas buvo daugiau skir- 
tas jam nei man. Nusukau akis į pilką ir negailestingą 
jūrą ir laikiausi kiek galėdama tvirčiau. 

Kai keltui įplaukiant į Dan Lerės uostą stovėjome at- 
sišlieję į turėklus, pamačiau, kad mama rankomis apka- 
bina tėčio liemenį ir kūnu prisispaudžia jam prie nuga- 
ros. Išgirdau ir jam į ausį šnabždamus žodžius: „Dabar 
viskas bus kitaip.“ Žinojau ir kodėl čia atsikėlėme - dėl 
tos pagrindo neturinčios mamos vilties. Juk pietų Airi- 
joje taip pat netrūko gražių moterų, ir jau netrukus pa- 
aiškėjo, kad beveik niekas nepasikeitė. 

Kad ir kas būtų, žmonės nesikeičia. Supratau tai dar 
vaikystėje. Šitą vėlyvo spalio popietę, kai vėjas lauke 

vaikė lapus, man dingtelėjo slegiantis suvokimas - aš ir 
pati nėmaž nepasikeičiau, o mano elgesys anaiptol ne- 
buvo naujas ar netikėtas. Senas pavyzdys, gerai pažįsta- 
mas silpnumas ieškoti nusiraminimo svetimo glėbyje, ir 
įkandin užgriūnantys pražūtis ir chaosas. Stebėjau save 
priešais švarias ryškias mamos namų sienas, lakuotas 
grindų lentas - likučiai pastangų viską pradėti iš naujo — 
ir vėl savęs klausinėjau, kam visa tai? Per mane nusirito 
iš praeities atvilnijusi šalčio banga; savanaudiški dar vie- 
nų ydingų, nesusipratimų pilnų santykių spąstai ir dideli 
keblumai bandant iš jų išsinarplioti. Prisiminiau vyrus, 
su kuriais buvau įsitraukusi į šį žaidimą prieš sutikdama 
Alechą, ir stipriai savimi nusivyliau, nes leidau, kad visa 
tai dar sykį pasikartotų. 

Viename kambario kampe gulėjo sukrauti kelionės 
krepšiai. Tiesa, dar nespėjau nuspręsti, kur patrauksiu, 
nebuvau įsigijusi nė lėktuvo bilietų, tačiau troškimas iš- 
vykti buvo toks didelis, įsismelkęs giliai vidun nuo to 
akimirkos, kai atplėšusi voką perskaičiau laišką, pasku- 
tinę jo ranka parašytą žinutę, kuri šįsyk pasirodė kito- 
kia. Laiškas mane pasiekė voke, pašto antspaude buvo 
užrašas Paratis, Brazilija, o viduje buvo įdėtas atvirukas 
gimtadienio proga. Šįsyk Alechas ją pasirašė. 

Atvirukas gulėjo ant kuprinių kartu su kitais atviru- 
kais ir įrėminta Načio nuotrauka, kurią aptikau mamos 
kiaurą dieną negalėjau atplėšti nuo jų akių. Jų ryškios 
spalvos kurstė mano nespėjusią užgesti meilę. Šįryt 

mane pasiekė kitoks atvirukas. Šalia jo, šio mažyčio po- 
pieriaus gabalėlio ir rimto jo turinio, atrodė, gūžėsi visi 
namai. Žalsvai mėlynos spalvos fonas, animacinė pelytė 
ir dešiniajame viršutiniame kampe geltona saulės spalva 
išraitytas šešetas. 

Ištisą dieną šis skaičius mane visu svoriu slėgė tar- 
si akmuo. Nors ir savaite vėliau, jis atrodė ne mažiau 
tikras. Šešeri. Alechas nepamiršo. Tiesa, daugiau nei 
tai buvo svarbu, kad jis ir vėl pradėjo tikėti. Man taip 
staigiai ir netikėtai sužibo nauja viltis. Visos galimybės, 
kurių nebenorėjau arčiau prisileisti ir kaip įmanydama 
pradėjau nuo jų tolti, netikėtai ir vėl atgijo, plačiai at- 
sivėrė durys. Viduje stryktelėjo visa gausybė klausimų, 
spurdėdami po oda jie be perstojo dauginosi ir neršė 
naujus. Man atrodė, kad šis atvirukas yra atgimusi viltis, 
jog mūsų vaikas gyvas. Iš galvos niekaip neišėjo mažy- 
čiai žodeliai - tokie taupūs ir negausūs, tačiau šaukte 
šaukiantys ir perpildyti reikšmės. Po tiek laiko, šitiek iš- 
laukus. Mintyse vis juos skaičiau. Pasiilgau jo. Pasiilgau 
tavęs. Žvelgdama į atviruką, sukrautus krepšius ir kvapą 
sulaikiusius namus žinojau, kad privalau kuo greičiau 
iškeliauti. 

Kai įžengiau į verandą, danguje buvo pilna šviesos 
kaspinų. Ištrūkti iš tylių namų nelaisvės pasirodė tikra 
atgaiva. Kiaurą dieną ore tvyrojo jo kvapas - mažo ber- 
niuko kvapas, atmieštas karštu pienu, miegu ir vos jun- 
tamu šlapimo dvelksmu. Kas kartą vos įžengusi į kam- 
barį galėjau jį užuosti, sakytum, jo neseniai čia būta. 

Privalėjau sprukti iš šių vaiduokliškų namų ir keliauti 
ten, kur dvasia galėjo laisvai kvėpuoti. Nors pakrantė 
atrodė tuščia, nedrįsau eiti pasivaikščioti, baimindama- 
si susitikti Kristį. Galvoje nuolat sukosi mudviejų šios 
dienos popietinis pokalbis, jo vilties netekęs balsas, pri- 
siminiau jo žmoną ir vaikus, ir vėl sau prisiekinėjau pa- 
bandyti susitvarkyti gyvenimą neapversdama aukštyn 
kojom kitų. Nusprendžiau vengti šio seklaus paplūdi- 
mio, knibždėte knibždančio vaiduoklių, todėl savo va- 
karo maudynėms pasirinkau Kuskromą. 

Kelias susiaurėjo, šlaituose švietė montbretės. Kai ėjau 
pro šalį, pakėlusios galvas tingiai spoksojo avys. Žingsniuo- 
dama bandžiau pajusti atsisveikinimo nuotaiką. Netrukus 
išvyksiu. Puikiai žinojau, kad nebegrįšiu. Galvoje vėl iškilo 
atsargus, bet optimistiškas elektroninis privataus detekty- 
vo iš Brazilijos laiškas, todėl mane užvaldė nekantrus noras 
žūtbūt ten nusigauti. Artėjant prie posūkio, pasigirdo švel- 
nus jūros ošimas, ir tolumoje išvydau negailestingos jūros 
sukurtą salyną. Vanduo atspindėjo vakaro saulę. Kažko- 
dėl prisiminiau tėtį ir mūsų vakarinius pasivaikščiojimus 
prieš jam netikėtai išvykstant. Panašiomis akimirkomis 
jį kartkartėmis užplūsdavo netikėta ramybė - kokios tai 
buvo retos akimirkos, mažyčiai giedros spindulėliai nera- 
mioje ir sudėtingoje sieloje. Jis žavėjo žmones. 

- Tavo tėvas nepaprastai juokingas, - sakydavo jie. - 
Jis tikras šmaikštuolis. | 

Tėtis pristatydavo žmonėms mamą kaip „dabartinę 
savo žmoną , o skambant jų juokui, ir pats palaimingai 

šypsodavosi. Stovėdama šalia mama taip pat šypsoda- 
vosi, bet viduje tyliai kentė - eidama į viešumą ji taip 
pat dėvėjo ne vieną kaukę. Užaugusi ir mažumėlę su- 
sipažinusi su pasauliu galvojau, kad šie žodžiai mamą 
turėjo smarkiai skaudinti. Jų žiaurumas, slaptas, tačiau 
paviešintas grasinimas, sukeliantis žmonėms juoką ir 
prunkštimą. Galbūt mama jautė, kad jie šaiposi iš jos. Ji 
visuomet buvo jo patyčių objektas. 

Eidama prisiminiau tėtį vieną ramesnių akimirkų, 
kai vienintelė jo klausytoja buvo jo trylikametė duktė - tą- 
syk, leidžiantis saulei, žingsniavome į Kuskromą. Pasie- 
kę sieną, pažvelgėme žemyn į uolas ir žvirgždėtą prie- 
plauką. Išsitiesęs ant akmenukų gulėjo negyvas ruonis 
su šautine žaizda pilve. Stovėjome kartu, tėtis liūdnai 
papurtė galvą, o jo žodžius apie vietinius žvejus ir jų 
šiurkštumą pasigavęs nusinešė vėjas. Tada jis pasakė šį 
tą, o aš išgirdau ir įsidėmėjau. 

- Lara, ką nusineša jūra, visuomet grąžina atgal. Kiek 
laiko gali palaikyti kaip įkaitą, bet galiausiai atlyžta ir 
atiduoda pavogtą daiktą. 

Tik ne taip seniai į pakrantę buvo išplautas negyvo 
kūdikio kūnelis, ir tolumoje ošiant jūrai, žvelgdami į ne- 
judantį ruonį, abu išgirdome šių žodžių aidą. 

Seniai pamiršau šiuos žodžius. Prabėgo kone dvi- 
dešimt metų, kai stovint Brazilijos policijos nuovado- 
je, rankoje spaudžiant vaiko sandalą, o krūtinę slegiant 
neapsakomam skausmui, ataidėję iš praeities tunelio šie 
žodžiai vėl sugrįžo ir pasiekė mane. Jie veikė it šuteklis, 

deginantis viduje atsivėrusią žaizdą. Jei sūnus būtų nu- 
skendęs, jūra būtų išmetusi jo kūną. Bėgant dienoms, 
savaitėms ir mėnesiams, šie tėčio Žodžiai, regis, puose- 
lėjo mano viltį. Jei Načio būtų nuskendęs, jūra turėjo 
išplauti jo kūną į krantą. Ji atsisakė atiduoti kūną, todėl 
žinojau, kad jis negali būti negyvas. Atsisakiau tuo pa- 
tikėti. Dabar stovėdama čia viena ir žiūrėdama anapus 
sienos ir vėl prisiminiau tuos pačius žodžius. Rodos, jie 
paramstė mano viduje augančią viltį, prisiglaudė šalia 
Alecho rašto - Pasiilgau jo. Pasiilgau tavęs - ir tą aki- 
mirką nežinojau, ar jie padarė mane laimingą, ar supyk- 
dė, kad kone buvau netekusi vilties. 


Įlankoje vanduo atrodė ramus, tik atgal traukėsi ne- 
didelės bangos, šaltą pilkšvą smėlį apliedamos druskin- 
gais burbulais. Buvau viena. Viena mano dalis troško 
jūros - pabudęs senasis ilgesys. Smėlis buvo šaltas ir 
sustingęs, todėl iki maudymosi kostiumėlio nusimetusi 
drabužius puoliau leistis akmeningu šlaitu. 

Sykį - dabar tai atrodė seni laikai, kai mudu su Ale- 
chu kartu buvome jau metus, galbūt ilgiau, - Paraka- 
se įbridau į jūrą ir nuplaukiau po tiltu, gilyn į Ramų- 
jį vandenyną. Nepaisydama plūdurų pasiekiau uolas, 
į kurias daužydamosi skilo bangos - tikras pražūties 
taškas. Tąsyk kartu čia atostogavome pirmą kartą, ir aš 
puikiai prisimenu įrudusius, aliejais įtrintus žvilgančius 
kūnus, sudribusius tiesiai ant uolų, ir ryškias krepšių, 
rankšluosčių ir maudymosi kostiumėlių spalvas. Prie 

ore styrančios šokinėjimo lentos triukšmavo į vandenį 
nardantys berniūkščiai, jų kūnai burbuliuodami didžiu- 
le jėga įsiverždavo į jūrą. Virš galvos klykavo žuvėdros, 
tolumoje buvo girdėti žvejų žalių, mėlynų ir baltų valčių 
ūžesys. Netikėtai mane užplūdo stipri energijos banga, 
o iš kito pasaulio kampo atsklido neatskiesta gyvenimo 
jėga. Grįžtelėjau į Alechą, išsitiesusį ant rankšluosčio ir 
ranka prisidengusį nuo saulės akis. 

— Aš ketinu tai padaryti, - pasakiau garsiai. 

— Ką? 

— Nuplaukti. Ana ten. 

Akimis jis nusekė mano ištiestą ranką. 

— Ne, - paprieštaravo Alechas, purtydamas galvą. - 
Tai pernelyg pavojinga. 

— Aš galiu tai padaryti. 

— Tu pamišėlė. Kuoktelėjusi moteris. 

Alechas nusišypsojo ir ranka perbraukė per mano 
įdegusį pilvą, pirštu timptelėdamas maudymosi kostiu- 
mėlio gumelę. 

— Pamatysi, - neatlyžau. - Aš tau parodysiu. 

Ir Alechas stebėjo. Jis žiūrėjo, kaip energingai ir tiks- 
lingai stumiuosi vandeniu. Kai pasiekiau plūdurus, su- 
jungtus mėlyna virve, ištiesta per visą įlanką, grįžtelėjau 
atgal ir pamačiau Alechą, įremtomis į šlaunis rankomis 
stovintį prie vandens krašto ir purtantį galvą. 

Panirusi po virve praplaukiau patilte, čia išsyk paju- 
tau traukiančio ir tempiančio vandens jėgą, jo atkaklu- 
mą ir galią. Plaukiau tolyn, kol mane apėmė baimė ir 

nepradėjau justi, kaip iš gelmių išnirusiomis slidžiomis 
rankomis vanduo apsiveja mano rankas su kojomis ir 
stipriai sugriebia už kulkšnių. Toks netikėtas kvailumas 
ir rizika visko akimirksniu netekti. Ir ką aš bandžiau įro- 
dyti? 

Kai varvanti ir išsekusi išsiropščiau į krantą, Alechas 
mane pasitiko ir įsupo į rankšluostį. Vis dar purtydamas 
galvą, mažumėlę pyktelėjęs, bet išdidus, jis šypsojosi 
savo plačiąja šypsena, švietė jo balti it sniegas dantys. 

-— Tu iš tiesų pamišėlė, - pasakė jis stipriai trindamas 
mano drebančias kojas. - Galėjai gi žūti. 

- Žinau. Tai buvo kvailas sumanymas. 

— Pažadėk, kad daugiau niekada to nedarysi. 

— Pažadu. 


Dabar buvo ruduo, ir taip toli nuo to saulėto Žemės 
kampelio. Kai viena panirau į tuščią vandenį, aplinkui 
nebuvo nė gyvos dvasios. Pasijutau sukrėsta, kai atšok- 
damas nuo kojų stryktelėjo melsvai žalias šaltis, lediniais 
pirštais vėl kabindamasis į kojas ir nagais draskydamas 
odą, todėl nuo skausmo net žioptelėjau. Kai prisiverčiau 
įbristi giliau, plūstelėjo banga verždamasi pro maudy- 
mosi kostiumėlį. Prie kūno prilipo vandens permerkta 
medžiaga. 

Stovėjau ištiesusi į šalis rankas, kol vanduo pasiekė 
krūtinę, o nuo užplūdusio jaudulio pašėlo plakti širdis 
ir pagreitėjo kvėpavimas. Tolumoje dunksojo juodos 
grėsmingos uolos. Sulaikiusi kvapą atsidaviau netru- 

kus mane užvaldysiančiam skausmui. Tada užsimerkusi 
leidausi užliejama vandens, paeiliui semiančio rankas, 
pečius, kaklą ir smakrą. Kojos pakilo nuo smėlėto jūros 
dugno ir staiga nebeįstengiau savęs suvaldyti - surakin- 
ta skausmo bandžiau plaukti, bet mano judesiai buvo 
tarsi paklaikę ir nerangūs, todėl beviltiškai bandydama 
sprukti nuo šalčio tik dar giliau į jį panirau. 

Plaukdama galvojau apie paplūdimio ruožą Ubatubo- 
je, kuriame buvo rastas jo sandalas. Tai buvo ilga smėlio 
juosta, besiglaudžianti prie palmių, spygliuočių ir žalių 
vijoklių miško. Pamenu aukštas ir didingas bangas, jų 
neapsakomą galybę ir baisų riaumojimą, kai viena per 
kitą kildamos virš vandens ir daužydamosi jos lūždavo 
į krantą. Vandenyje gnaiboma geliančio ir širdį spau- 
džiančio šalčio pabandžiau pajusti, ar tokia galėjo būti 
jo pabaiga. Pabandžiau įsivaizduoti jo išsekinto kūnelio 
kančią ir bergždžias pastangas ištrūkti, bet man sunkiai 
sekėsi. Negalėjau tuo patikėti. Ir vis dėlto bridau gilyn. 
Įbridusi giliai į jūrą nusilpusiomis rankomis pliaukšėjau 
per besipriešinantį vandenį, iškėlusi ištemptą smakrą ir 
akimis įsikibusi į tiltą. Pavargę raumenys bandė prie- 
šintis mano pastangoms. Jie spėjo tapti kieti it švinas, 
tempdami mažiausią gyslelę ir dirgindami nervus. 

Galiausiai sustojau. Buvau viena ir tuščioje įlankoje 
brisdama lediniu vandeniu nieko nebeįstengiau suvokti. 
Atsigręžusi apsidairiau aplinkui. Nušviestos paskutinių 
saulės spindulių uolos atrodė itin švelnios, savo nuož- 
mias viršūnes dangstydamos nekaltumo kauke. Aukštai 

kalvoje kitapus tilto ganėsi galvijai, o dėl besileidžiančios 
saulės didžiuliai ir mieguisti jų siluetai krito ant Kilea- 
lano kalno paunksmės. Tylą kartkartėmis nutraukdavo 
iš anapus įlankos atsklidęs vienišas alpinės kuosos atsi- 
sveikinimas. 

Kaip tik tą akimirką pastebėjau jį. Ant pilkšvo tilto 
melsvais tinklais ir apsamanojusiais laiptais, vedančiais 
prie valčių, rodėsi, nebuvo nė gyvos dvasios. Išskyrus 
berniuką. Jis vilkėjo juodomis trumpikėmis, iš kurių 
kyšojo nedidelės kojytės, ir oranžiniais marškinėliais. 
Juodus jo plaukus kedeno nestiprus vėjelis. Neįsten- 
giau įžvelgti vaiko veido. Iš vandens ištraukiau ranką. 
Ji atrodė balta ir bekraujė. Nuo šalčio buvo nutirpusios 
galūnės. Mano mažasis berniukas nepamojo atgal, o tik 
kaip kiekviena mano kūno ląstelė ir duobelė, kiekviena 
pora ir plyšelis ištirpsta. Kai kūnu ir vėl panirau į jūrą, 
tarsi razina pliumptelėdama į vandenį, puikiai žinojau, 
kad tai negali būti tiesa. Žinojau, kad tai ne jis. 

Galvoje suūžė, sukilo endorfinai, iš plaučių gilumos 
atsklido šauksmas, o gerklę užspaudė gniužulas. Nusi- 
sukau nuo vaiko ir kūną apsiautė druska - raminanti, 
atleidžianti. Patikėjusi save bangoms laukiau, kada visa 
tai praeis, išnyks jo vaizdas ir vanduo viską nuplaus. Šir- 
dyje tarsi atviros žaizdos vėrėsi sopuliai, laižomi drus- 
kos liežuvių, ir aš supratau, ką reiškia ir vėl jį pamatyti. 
Načio kvietė mane atgal. Labiau už viską troškau būti 
ten, kur jo netekau, pradėti naujas paieškas, nes jaučiau, 

kad šįkart būtinai turiu jį surasti. Mintis iš naujo pra- 
dėti ieškoti mano pavargusiam kūnui, atrodo, suteikė 
energijos. Aplink mane skambėjo atsisveikinimo aidas, 
apgailestaudama šnabždėjo jūra. 

Saulei ritantis arti laidos, Kuskrome artėjo vakaras. 
Kilealano kalnas ant jūros metė savo šaltą šešėlį. Apsi- 
vilkusi, bet vis dar drebėdama traukiau nesigręžiodama 
atgal. Puikiai Žinojau, kodėl grįžau į savo vaikystės vietą. 
Poreikis bent trumpam pabėgti iš Pietų Amerikos - jos 
spalvų ir kvapų, karščio ir triukšmo - virto priminimu, 
kurį sunkiai buvo galima ištverti. Grįžau ten, kur jis nie- 
kuomet nebuvo. Aną vakarą eidama anapus savęs jau- 
čiau galvas išdidžiai keliančias žalias bangas, prieš stip- 
riai trenkiantis joms į uolas, kone regėjau jų energiją, 
veržiumą, atkaklumą ir gyvybingą grožį. Manyje kažkas 
atgijo, kažkas seno ir tvirtai įsišaknijusio - instinktyvus 
troškimas jį surasti. Tą akimirką tvirtai pasiryžau ke- 
liauti ir viską pradėti nuo pradžių. 

Sorča pradėjo nuo grybų, paskleidė juos ant virtuvi- 
nio rankšluosčio. Prieš susirasdama peilį ir pjaustymo 
lentą, ji nuvalė nuo jų nešvarumus. Pjaustydama minty- 
se vardijo grybų pavadinimus - voveraitės, tauriabudės, 
baravykai. Ją ramino kelis kartus prisiminti jų pavadini- 
mai. Stabtelėjusi žvilgtelėti į spagečių su grybais receptą 
Sorča gurkštelėjo Chianti vyno - atrodo, tik jis vienas 
tiko prie šio patiekalo - ir paskubomis nusišluostė į 
prijuostę rankas. Už lango kilo vėjas. Virš jūros genami 
plaukė debesys. 

Kai keptuvėje pradėjo čirkšti aliejus, Sorča įmetė pir- 
mąją grybų saują ir žvilgtelėjo į veršieną ant grotelių. Į 
keptuvę subėrė likusius grybus, česnakų skilteles, aitrią- 
sias paprikas, žiupsnelį druskos ir ėmėsi makaronų. At- 
rodė, kad ji gamina maistą ramiai ir su meile. Tai buvo jo 
mėgstamiausias patiekalas. Nuo ugnies nukėlusi keptu- 


350 


vę ir spausdama citrinos sultis, Sorča prisiminė jųdviejų 
su Krisčiu prieš šitiek metų Italijoje praleistą medaus 
mėnesį ir nuostabų valgį Toskanos kalvose - sultinga ver- 
šiena, rinktinis grybų padažas ir garuojantys makaronai, 
patiekti baltoje lėkštėje. Po vakarienės susikibę rankomis 
jie žingsniavo akmenuotu keliu, abu mažumėlę apgirtę ir 
ištvirkę. Kelias iš abiejų pusių buvo apsuptas tamsių me- 
džių, o virš galvų sklandė šikšnosparniai. Jos gyvenime 
buvo pasitaikę ir stebuklingų naktų, reto žavesio, kerin- 
čios galios, ir kaip tik ta naktis Sorčos atmintyje išliko 
kaip deimantas. Pasigriebusi taurę vyno ir atsidūrusi sve- 
tainėje, ji iki smulkmenų prisiminė tą naktį. Sorča vylėsi, 
kad jos gaminamas patiekalas galėjo pažadinti anos nak- 
ties prisiminimus ir vėl viską atgaivinti. 

Sorča atidarė antrą butelį vyno ir paliko jį prasivė- 
dinti. Šis stovėjo svetainėje ant stalo tarp peilių ir ša- 
kučių rinkinio Newbridge ir taurių John Rocha. Degė 
žvakės, gulėjo tvarkingai sulankstytos servetėlės. Sorča 
užkliuvo už savo atvaizdo veidrodyje - šiurkštūs žandai, 
išdažytos lūpos, ausyse žvilgantys deimantai. Grįžusi į 
virtuvę paskutiniams pasiruošimo darbeliams, ji išgirdo 
rakinamas duris - toks puikiai pažįstamas atidaromų ir 
uždaromų durų garsas. Jos širdis suspurdėjo - priešaky- 
je nežinomas vakaras ir viltis, ką jiedu gali pasiekti ir iš 
naujo pažadinti. 

— Sveikas, - pasisveikino Sorča, pastebėjusi, kad 
Kristis akimis dairosi po virtuvę. Jį pasitiko kvapas pa- 
gaminto patiekalo, kurį Sorča turėjo jam pasiūlyti. 

— Sorča. 

— Grįžai vėlai, - pasakė ji balsu, kuriame buvo girdėti 
ryžtas išlaikyti gerą nuotaiką. 

- Atsiprašau. 

— Nereikia atsiprašinėti, - nusijuokė Sorča. - Džiau- 
giuosi, kad čia esi. 

Ji paskubomis padovanojo vyrui šypseną ir vėl nu- 
sigręžė į viryklę. Sorča pajuto, kiek nemažai pastangų 
reikia įdėti, kad atrodytum optimistiškai. 

- Ar vaikai namuose? - pasiteiravo Kristis. 

— Ne. Tiesą sakant, jie šiąnakt negrįš. Eivrilė pasiliko 
pas Anetę, o Džimas - pas Eliją. 

Su paruoštu patiekalu ir viltimi širdyje Sorča grįžte- 
lėjo į Krisčio pusę. 

— Ruošiu veršieną su grybais. Tavo mėgstamiausias 
patiekalas. Pamaniau, jei jau likome dviese, galėtume 
mažumėlę pasilepinti. 

Kristis stovėjo akis įsmeigęs į valgį, esantį už Sorčos. 
Susmukę jo pečiai jai priminė apie nuovargį, grasinantį 
jos užsidegimui, o šis ir taip po truputį ėmė trauktis. 

— Tik pažiūrėk, - gyvai kalbėjo Sorča, mosteldama 
pirštu į praviras duris, ir stebėjo, kaip Kristis akimis 
atsidūrė svetainėje, kurioje stalas padengtas dviem, 
uždegtos žvakės, padėti sidabriniai peiliai ir šakutės, 
vynas. - Mudu tik dviese, - ji dar sykį tarstelėjo. - Kaip 
senais gerais laikais. 

Sorča stovėjo už Krisčio, ir jis jautė, kad ji šalia. Iš 
tylos ji suprato, kad jis žino, ką reiškia ši vakarienė. Tarsi 

stengdamasi tai paskatinti Sorča uždėjo ranką jam ant 
nugaros ir švelniai pradėjo masažuoti stuburą. Pirmai- 
siais vedybų metais tai Kristį labai ramindavo. Tiesa, 
laikas viską pakeitė, ir Sorča pajuto, kaip jai prisilietus 
Kristis įsitempė ir paskubomis išsisuko nuo jos glamo- 
nių. Grįžtelėjusi ji akimis pagavo jo žvilgsnį, kuris atro- 
dė kupinas baimės. Akys nukreiptos į vieną tašką, nuo 
jo trenkė alkoholio kvapas. Akimirką Sorča stovėjo ne- 
pratardama nė žodžio ir žvelgė jam tiesiai į akis. 

- Kas nutiko? - tyliai paklausė ji, akimis bėgiodama 
jo veidu. 

— Aš... aš... 

Kol Kristis ieškojo žodžių, prieškambaryje suskambo 
telefonas, ir atsargiai nusigręžusi nuo vyro Sorča norėjo 
atsiliepti, bet netikėtai jis sugriebė ją už rankos ir truk- 
telėjo atgal. 

— Neatsiliepk. 

— Kristi? Tai gali būti vaikai. 

— Ne. Sakau tau. 

— Kas tau darosi? 

Kristis nenuleido nuo Sorčos akių, ir ji pajuto, kaip 
pradeda džiūti gerklė ir spausti bjaurus gniutulas. Kris- 
čiui sunku buvo prisiversti ką nors pasakyti. Kai staiga 
pasigirdo kimus balsas, jis buvo toks tylus, kad Sorča 
vos jį išgirdo. 

- Šiandien mokykloje šis tas nutiko. Šis tas svarbaus. 

Telefonas liovėsi skambėjęs. Sorča stovėjo nejudėda- 
ma iš vietos. 

- Prisiviriau košės, - pradėjo Kristis ir jo balsas su- 
virpėjo, o Sorčos akys prisipildė naujos baimės. - Mo- 
kykloje berniukas - vienas mano mokinių - jis... aš jam 
trenkiau. 

— Ką tu padarei? 

- Trenkiau. Sudaviau jam. 

- Dieve brangus. 

— Nežinau, kaip tai atsitiko. Jis mane išprovokavo, 
ir aš... 

— Ar tu jį susižeidei? 

— Nežinau... jam bėgo kraujas... 

- Jėzau Kristau. Ak, Jėzau Kristau. 

Sorča atitraukė nuo jo ranką ir atsirėmė į virtuvės 
spintelę, staiga pajutusi silpnumą, nes akimirksniu jai 
pradėjo ryškėti, kas jų laukia po šio įvykio - veikiau- 
siai jos vyras neteks darbo, pensijos, ir visas jų finansi- 
nis saugumas nueis šuniui ant uodegos. Mintis užplūdo 
siaubingi teismo salės vaizdai, mintys apie civilinės ža- 
los padengimą, bedarbystė. 

— Nesuprantu. Kaip tai atsitiko? Kas privertė tave taip 
pasielgti? 

Kristis rankomis užsidengė veidą ir pro pirštų lizdą 
Sorča išgirdo tylią aimaną ir prasiveržusį plonytį balsą. 
Sorča susikrimto matydama tokį Kristį, neištvėrusi prie 
jo priėjo ir švelniai nuėmė nuo veido jo rankas. 

— Kas nutiko, meile? 

- Sorča... Kristau, paprasčiausiai nebeištvėriau. Viskas 
įvyko taip netikėtai. Nebesusitvardžiau dėl jo žodžių... 

— Ką jis pasakė? 

- Jis žinojo. Jo rašinys - nenorėjau leisti jam garsiai jo 
perskaityti. Negalėjau leisti, kad jis visiems pasakytų... 

- Ką pasakytų? 

Kristis nepakėlė galvos vengdamas Sorčos žvilgsnio, 
o ši, uosdama nuo jo sklindantį kvapą, svarstė, kiek jis 
galėjo išgerti. Jis nerišliai vebleno ir elgėsi tarsi laukinis, 
tai ją be galo trikdė, todėl į kūną pradėjo skverbtis ne- 
rimas. 

- Jis matė mane su ja... ak, Dieve, negaliu į tave pa- 
žvelgti tai sakydamas. 

Kristis nuo savęs nuėmė Sorčos rankas ir akimirks- 
niu nusisuko. Parimusi į virtuvės spintelę, krūtinėje 
daužantis širdžiai, ji žiūrėjo į jo nusvirusius pečius ir iš 
įtampos sukaustytą nugarą. Tą akimirką uodžiant gami- 
namo valgio kvapą, visos jos ankstesnės viltys, optimiz- 
mas ir nedrąsus prisirišimas išgaravo it dūmai, išsklai- 
dyti jo pasakojimo gūsio. Kvapas pažadino atsiminimus 
apie meilės naktį Toskanos kalvose, todėl šią akimirką 
prisiminimai atrodė itin žiaurūs. Sorčos galvoje skam- 
bėjo vienas žodis - ja. Jis persmelkė jos visą esybę. Ji 
žinojo, iškart suprato, apie ką jis kalbėjo. Sakytum, jau 
seniai būtų tai Žinojusi, bet vis tiek paklausė. 

— Kuo? - Sorča ištarė lėtai, žinodama atsakymą, bet 
jausdama būtinybę, kad jis pats tai patvirtintų. - Su kuo 
jis tave matė? 

Tarsi negalėdamas prisiversti pakelti į Sorčą akių, 
Kristis ir vėl užsidengė veidą ranka. 

— Lara, tiesa? - tyliai ištarė Sorča. - Tiesa? 

Ji pilve pajuto silpnumą, matydama, kaip Kristis į ją 
gręžiasi, ieškodamas žodžių, kad viską supaprastintų ir 
sušvelnintų tai, ką yra padaręs, pabandytų viską paaiš- 
kinti. Sorča stovėjo kovodama su staiga sukilusiu py- 
kinimu, ir kai Kristis galiausiai prisivertė į ją pažvelgti, 
sulysusiame jo veide ji išvydo klastą, todėl užspaudusi 
burną ranka pravirko. Akimirką nė vienas nepajudėjo 
iš vietos. 

- Ir kaip tu galėjai? - reiklus jos balsas buvo atmieš- 
tas skausmo. 

- Sorča. 

Ji vėl pratrūko ašaromis. Visas jos kūnas virpėjo, aki- 
mirką, į akis žvelgiant didžiam skausmui, ji pasijuto pri- 
nomis akimis, o Sorča pašnibždomis, sakytum, kalbėtų 
sau, niekaip nesiliovė kartojusi Ir kaip tu galėjai? 

Atsiplėšusi nuo Krisčio Sorča atsidūrė prie kriauklės 
stengdamasi nusiraminti. Jis nenuleido nuo jos akių, pa- 
siruošęs kalbėti ir viską paaiškinti dabar, kai ji jau Žino 
jo paslaptį. Sorčai atrodė svarbu nusiraminti ir susitvar- 
dyti, kad ir kas būtų toliau. 

— Kaip ilgai tai tęsėsi? - paklausė ji tvirtu tyliu balsu. 

— Kelis mėnesius. 

Mintyse Sorča tyliai paskaičiavo. 

— Vadinasi, ne taip ilgai nuo to laiko, kai ji čia sugrįžo. 

— Ne itin, - pavirtino Kristis mažumėlę nenuošir- 
džiai. 

— Ar viskas rimta? 

Kristis ne išsyk atsakė, tik prikando apatinę lūpą, 
o kaktoje įsirėžė švelnumo raukšlė. Sorča akimirksniu 
suprato, kad tai rimta, todėl ją užplūdo nauja pykčio 
banga. 

— Sorča. Aš tikrai nenorėjau, kad taip nutiktų. 

Prieš jos valią išsprūdo pašaipus prunkštimas. Pasi- 
sukusi į viryklę Sorča pagriebė keptuvę, kurioje buvo jos 
su meile pagamintas valgis, ir žengusi prie šiukšlių kibi- 
ro į jį suvertė visą keptuvės turinį, o tuščią keptuvę nu- 
trenkė į kriauklę. Kristis stovėjo nepratardamas nė žo- 
džio, stebėdamas žmonos kunkuliuojančią agresiją, kai 
priėjusi prie veršienos kepsnių, kuriuos taip kruopščiai 
mušė, gardino prieskoniais ir kepė, sumetė juos į kibirą 
ant makaronų, liedama pyktį tarsi leisdama į šaltą orą 
garus. 

- Žmonės visuomet taip sako, Kristi, esą jie nenorė- 
jo, kad taip atsitiktų. 

- Žinau. Bet tai tiesa. 

— Nesąmonė. Tu turėjai pasirinkimą. Turėjo būti aki- 
mirka, kai galėjai sustoti, atsitraukti, viską gerai apsvars- 
tyti, suprasti pasekmes, skausmą ir žalą... 

Sorča prapliupo verkti, jos balsas trūkinėjo nuo staiga 
užplūdusių jausmų, pagalvojusi apie kambarį šalimais, ji 
nuleido galvą - degančios žvakės, atidarytas vyno bute- 
lis, švarios baltos servetėlės. 

— Manau, kad tu teisi, - pasidavė Kristis. - Veikiau- 
siai buvo tokia akimirka, bet aš buvau kaip apsėstas. 

Užvertusi į viršų akis Sorča nusisuko, nenorėdama 
matyti jo maldaujančio žvilgsnio, nepasiruošusi jaus- 
mingam jo pasakojimui. 

- Žinojau tai, - pasakė ji. - Visą laiką jaučiau - kaip 
prie jos elgeisi, koks tapai be galo paslaptingas. Ji vos 
savaitė kaip atvykusi, o tu jau... - Sorča nebaigė sakinio, 
liūdnai purtydama galvą. - Dieve, kokia buvau kvaila! 
Galėjau tai numatyti, kai ji dar nespėjo čia atvykti. Bet aš 
kaip tikra kvailė tariausi, kad galbūt pastarieji šešiolika 
metų turėtų tau šį tą reikšti. Kad aš tau šį tą reiškiu. 

— Sorča... 

- Ak, pasigailėkite manęs, - riktelėjo Sorča balsu, 
kuriame buvo girdėti pyktis ir pasibjaurėjimas. 

Nustūmusi į šalį Kristį, Sorča nuskubėjo į svetainę, 
o šis patraukė jai iš paskos ir atsidūrė šalia, kai ji ener- 
gingai nurinko peilius su šakutėmis ir juos triukšmingai 
sumetė į stalčių. 

- Liaukis, - švelniai sudraudė Kristis. - Prisėskime ir 
tinkamai apie tai pasikalbėkime. 

Sorča, sakytum, jo nė negirdėjo nuimdama taures, 
užkimšdama vyną ir nykščiu užgesindama žvakę. Ji gal- 
vojo, kad vargu ar bus galima tai padaryti, kai jis papa- 
sakos detales, tačiau knietimas viską sužinoti kilo kaip 
ant mielių. 

— Ką gi, puiku, pasikalbėkime. Pirmiausia man pa- 
sakyk, kur tai įvyko? - paprašė ji šaltai, ir iš klausiamos 
jo išraiškos Sorča suvokė, kad Kristis nesupranta, apie 
ką ji kalba. 

— Kur tas berniukas judu pastebėjo? - paaiškino Sor- 
ča, vos atpažindama savo balsą. 

Kristis atsiduso. 

— Ar tai svarbu? 

— Pasakyk man, kur, - reikalavo ji. 

-— Prie viešbučio Reen Roe, - nuolankiai prisipažino 
Kristis. - Mano automobilyje. 

Iš Sorčos burnos išsiveržė juokas, žado netekusio 
žmogaus švokštimas, galiausiai atsikvošėjusi ji susivaldė 
ir pradėjo purtyti galvą. 

— Galėjau ir pati susiprasti, - išrėžė Sorča, ir jos balsas 
jai pačiai pasirodė keistas - aukštas, virpantis, atmiežtas 
žiauraus saldumo. Jai sunkiai sekėsi valdytis. 

- Ir ką tai reiškia? - Kristis, rodės, elgėsi šaltai. 

- Turiu galvoje, obuolys nuo obels netoli nurieda, 
tiesa? 

— Kas? 

— Kristi, neapsimetinėk - Laros tėvas! Nagi! Nejau 
nepameni visų tų sklindančių kalbų apie jį? Norėjau pa- 
sakyti, kad tikrai ne pirmą kartą datsunas stovėjo prie 
viešbučio Reen Roe. 

Kristis sutrikusiu žvilgsniu stebeilijo į Sorčą, o jos vi- 
duje kunkuliavo pyktis. 

- Bet štai kad ir tu galėtum ją ten nusivežti, nepai- 
sydamas prasto tos vietos vardo... Jėzau, Kristi, maniau, 
kad esi lakesnės vaizduotės. 

— Ką gi, apgailestauju, jei tave nuvyliau. 

Sorča pajuto, kad pokalbis pakrypo kita linkme, ir tarp 


jųdviejų įsispraudė naujas Žiaurus ir pagiežingas tonas. 

— Nagi, - tęsė Sorča, nenuleisdama nuo jo akių. — 
Kur dar tai darėte? 

— Dėl Dievo... 

- Ne, iš tikrųjų. Noriu žinoti. Papasakok. Kur dar ru- 
tuliojosi jūsų niekšingas romanas? Ar dulkinai ją mūsų 
lovoje? 

- Jėzau, Sorča! - Netikėtai Kristis užvirė pykčiu. - Ne- 
kalbėk taip. Negalvok taip. Neiškreipk taip visko. - Sorča 
suprato, kad Kristis įsižeidė. Jos ištartas žodis „dulkinai“ 
privertė jį susigūžti. Menkai guodė mintis, kad tai nebuvo 
vien seksas. 

— Gerai, tai kur? - neatlyžo Sorča, neslėpdama pa- 
niekos ir nesuvaldydama ašarų. - Tai gal jos namuose? 
Kertu lažybų, kad būtent ten. Neabejoju, kad turėjai ją 
kiekviename to namo kambaryje. 

- Liaukis, Sorča. 

— Ar buvo gera? 

— Neketinu apie tai kalbėti. 

- Kodėl ne? Man regis, turiu teisę žinoti. Šiaip ar taip, 
tavimi pasitikėjau. 

Akimirką abu nutilo, o žodis „pasitikėjau“, rodos, at- 
simušė į kiekvieną kietą kambario paviršių. Vėl prabilu- 
si Sorča šnekėjo jau kitaip. 

- Tikiuosi, Kristi, kad buvo gera. Tikiuosi, kad buvo 
nuostabu. Tikrai pasišlykštėčiau, jei būtum viskuo rizikavęs 
dėl blogo sekso su kažkokia liūdesio prislėgta narkomane! 

Šis pyktis, spjaudomas su pagieža ir įtūžiu, veržėsi iš 
pačių Sorčos gelmių. Abiem jis atrodė naujas, pribloš- 

kiantis. Ji žvelgė į jį pergalingai degančiais skruostais. 
Jos pyktis tūžmingai išsiveržė į laisvę. Kristis negalėjo 
atsistebėti žmona, tarsi prieš akis stovėtų nepažįstamoji, 
tačiau jo akys liko budrios, ir Sorčai nepavyko perskai- 
tyti jo minčių. Kristis atrodė toks tolimas, tačiau, šiaip 
ar taip, jos gyvenimas buvo susipynęs su jo. Tiesa, dabar 
atrodė tarsi ji būtų viską jam atidavusi, o jis pasiėmė ir 
beveik nieko negrąžino. Tarėsi, kad visas jos gyvenimas 
buvo sudėtas į jį. Krisčio kūnas atrodė išsiplėtęs nuo vis- 
ko, ką spėjo suvartoti. Netikėtai tai supratusi, Sorča bur- 
noje pajuto kartėlį. Į paviršių veržėsi šiurkštūs jausmai. 
Sorča pamatė, kad jie neaplenkė ir Krisčio - šis kandu- 
mas, neapykanta. Ginčas tęsėsi toliau. 

— Buvo gerai, - prabilo Kristis žemu tyliu balsu, at- 
mieštu neapykanta. - Buvo nepaprasta. Geriausias sek- 
sas, kokį kada teko patirti. Ir dėl Dievo, laukiau jo ilgai. 

- Ką gi, nenuostabu. Po šitiek vyrų, su kuriais ji per- 
miegojo, nori nenori galima išmokti kelių gudrybių. 

- Nežinai nė pusės visko, Sorča. Ji nuostabi. Laukinė. 
Tikras atgaivos lašas po tavojo šaltumo - Dieve brangus, 
tikra nuobodybė. 

Kristis, rodos, virpėjo iš žudikiško malonumo, o 
Sorča savo ruožtu grąžino jam neapykantą, kokios jai 
niekuomet anksčiau neteko patirti - ji buvo tikra ir ne- 
išgalvota. 

- O kaip gi aš? - suurzgė ji. - Nuolat kęsti tave, tavo 
nuotaikas, atstumą? Sakai, kad buvau šalta lovoje, bet, 
Dieve Aukščiausiasis, Kristi, tu pats buvai šaltas visą 

mūsų santuokinį gyvenimą. Niekuomet iš tikrųjų mu- 
mis nesidomėjai, niekuomet kaip dera nebuvai apkabi- 
nęs savo šeimos. Nuolat traukeisi į savo mažytį pasaulėlį. 
Visas tas valandas, kurias veltui iššvaistei užsisklendęs 
tame kambaryje ir rašydamas savo brangiąją knygą, ti- 
kindamas, kad ji kone baigta, ir dar išsigalvodamas, kad 
ja susidomėjo agentai, nors iš tiesų ničnieko ten nevei- 
kei! 

Akimirką Sorča pasigailėjo tai pasakiusi, bet buvo 
per vėlu. Primerkęs akis Kristis persmelkė ją įtarimo 
kupinu žvilgsniu. 

— Nuo kada jis tapo tavo kambariu? Tai buvo mano 
tėčio kambarys, o tu... 

- Pliurpei man apie pasitikėjimą, o pati man už nu- 
garos rauseisi po mano daiktus? 

— Mane buvo apėmęs nerimas, - teisinosi Sorča ne- 
ramiai traukdamasi ir išsigandusi ginčo netikėto po- 
sūkio. - Visas tas laikas, kurį praleidai užsidaręs tame 
kambaryje. Vaikai augo, o tu vargu ar tą pastebėjai. Kris- 
tau, tik pagalvok apie tai, kokią žymę tai gali palikti jų 
gyvenime. 

— Nereikia, Sorča. Nebandyk įrodinėti, kad aš nemy- 
liu savo vaikų. 

- Tai kodėl šitaip su jais elgiesi? 

— Viską padariau dėl vaikų. 

— Nejau manai, kad meilės nuotykis negali jų užgau- 
ti? 

— Viską jiems paaukojau. Nedvejodamas, nepratar- 
damas nė žodžio. Viską padariau, kad būčiau su jais. 

Sorča akimirką tyrinėjo jį žvilgsniu, stebėdama jo 
veide atsispindinčią kovą, bandydama suvaldyti jaus- 
mus ir pasakyti viską, kas buvo atskleista neištarus nė 
žodžio. 

— Na, nesidrovėk, - erzindama paprašė Sorča. - No- 
riu viską iš tavęs išgirsti. 

Akimirką Kristis dvejojo, kol jo balsas - šaltas ir ra- 
mus - tarsi ledo lytis atskilo vandens paviršiuje. 

- Gerai. 

Tą vakarą labiau nei bet kada, kai nebeliko ko praras- 
ti, jie elgėsi neapgalvotai ir beatodairiškai. 

- Man regis, tu tyčia pastojai - su Eivrile. Manau, 
kad taip pasielgei norėdama mane čia sulaikyti. 

Ištarti žodžiai, atrodė, tarp jųdviejų suplazdėjo tarsi 
paukštis, įstrigęs kambaryje ir beviltiškai bandydamas iš 
jo išsprūsti. Sorča lėtai, kone pergalingai linktelėjo galvą. 
Pagaliau jis pasakė tai, ką seniai apie ją manė, ir tą aki- 
mirką Sorča pajuto begalinį pasibjaurėjimą savimi, juo, 
tuo, kad kartu nugyveno šitiek metų. Ji lėtai susmuko į 
kėdę, o po minutės prie jos prisijungė ir Kristis. Jiedu 
sėdėjo po žemu virtuvės šviestuvu, ant sienos krito jų 
ištįsę veidų šešėliai. 

- Artują myli? - galiausiai paklausė Sorča virpančiu 
iš baimės balsu. 

Kristis lėtai linktelėjo galvą. Jis negalėjo prisiversti pa- 
žvelgti į žmoną. Tramdydama jausmus Sorča paklausė: 

- Ar myli mane? 

Klausimas pakibo ore. Sorča jautė jo svorį. Abu ži- 
nojo, kad atsakyti „ne“ būtų pavojinga. Neliktų jokių 
atgailos galimybių. Dienos įvykiai, subyrėjusi karjera, 
neištikimybės atskleidimas, vakarienė, kurią ji taip rū- 
pestingai ruošė kaip savo meilės pasiūlymą, vakarienė, 
kuri taip ir liks nesuvalgyta, - viskas, rodos, slėgė kaip 
akmuo. Sorča laikėsi išdidžiai, nors krūtinėje kaip pa- 
šėlusi daužėsi širdis, ir kai Kristis pakėlė į ją akis, iš jo 
žvilgsnio suprato, koks bus atsakymas. 

— Ne, - švelniai atsakė jis. - Nebe. 

Žodžiai, rodos, ištįso ir virto gyva būtybe tarsi vir- 
tuvėje būtų atsiradusi nauja galia. Sorčos veide kažkas 
suspurdėjo - skausmo ir gailesčio virpesys. Kėdė, ant 
kurios ji sėdėjo, sakytum, sujudėjo ir ji, tarsi įsukta ver- 
peto, pasijuto, kaip krenta į bedugnę. Sorča taip ir ne- 
pasakė, kad vis dar jį myli. Ji nepratarė nė žodžio. Tik 
iš lėto pakilo tarytum jos kūną būtų prislėgusi išdavystė 
ir naujai atsiradęs skausmas. Pasitraukusi nuo šviesos 
Sorča atsistojo prie lango. Tą akimirką ji pajuto, kaip 
santuoka nesulaikomai byra į šipulius - dėl šio vieno jo 
ištarto žodžio, to šalto ir galutinio „ne“, atsivėrusio tarsi 
bedugnė. Viduje nieko nebeliko. Sorča jautėsi išsekusi. 
Už lango apsiniaukė dangus ir pratrūko lietus. Tarsi ko 
laukdama Sorča akimirką pastovėjo. Nelikus, ką sakyti, 
Kristis išėjo. 

Dulkė nestiprus lietutis, virš jūros į krūvą spietėsi 
debesys. Įsitaisiusi verandoje nugara į namus stebėjau 
gęstančią dieną. Prisiminiau visas vietas, kuriose teko 
lankytis ieškant savo vaiko, ir visą savo sukartą bepro- 
tišką kelią: pirmiausia iššniukštinėjau Ubatubos gatves, 
vėliau patraukusi į San Paulą, tą padriką miestą, ten be- 
viltiškai bandžiau jį surasti, jausdamasi tarsi ieškočiau 
adatos šieno kupetoje. Vėliau remdamiesi mažytėmis 
užuominomis nusigavome net iki Argentinos, ten iš- 
braidžiojom Igvasu krioklius, o sugrįžę į Braziliją iš- 
naršėme visą Bonitą. Tada vėl atsidūrėme San Paule, o 
vėliau - Rio. Jau kelintą kartą beviltiškai sukome ratus. 
Anksčiau ten buvome atvykę atostogauti ir pasimėgauti 
aplinka, bet paskutinė kelionė buvo klaiki. 

Sėdėdama ant medinio suoliuko ir stebėdama dan- 
guje ryškėjančius tai oranžinius, tai purpurinius šviesos 

kaspinus, galiausiai virtusius klaikia juoduma, prisi- 
miniau paguodą, kurios ieškojau keisčiausiose vietose. 
Pamenu, kaip išsekusi iš nuovargio ir netekusi tikėjimo, 
kai visam būriui nepažįstamųjų kaišiojau Načio nuo- 
traukas, sėdėjau San Paulo autobusų stotelėje, pasirodė 
neaukšta apkūni moteris ir pasiūlė man puodelį kavos 
su sumuštiniu. Nepažinojau tos moters, neprašiau jos ir 
maisto. Ji ištiesė man valgį, spustelėjo petį ir pasitraukė. 
Pamenu ir pareigūną Airijos ambasadoje Rio mieste - kol 
mudu stovėjome lyg atsiskyrėliai tyloje, savo delnuose 
jis suspaudė mano rankas. Vėliau jis kas savaitę man rašė 
elektroninius laiškus, paprasčiausiai norėdamas parody- 
ti, kad manęs nepamiršo. Ir Alechas - net ir tuomet, kai 
prarado viltį ir mudu nutolome vienas nuo kito, - man 
buvo paguoda, nes jame regėjau savo sūnų. 

Darėsi šalta, lietus nuolat stiprėjo, todėl jau netrukus 
įėjau į vidų. Dar kartą pakėliau atviruką ir pirštais ve- 
dės buvo išpuoštos kilpelėmis ir uodegėlėmis, o įsižiūrė- 
jusi į pašto ženklą, mintimis nuklydau į tuos laikus, kai 
Paratyje, sename vergų mieste, pietrytinėje Brazilijos 
pakrantėje, smagiai leidome laiką. Ten ir sužinojau, kad 
esu nėščia. Jau ir anksčiau buvau tai supratusi, bet tik 
Paratyje aptikau vaistinę ir joje įsigijusi nėštumo testą 
laukiau tos neišvengiamos mėlynos linijos ir jos sukelto 
nežinomybės jaudulio. Tai tebuvo tik patvirtinimas, nes 
visą kelią iš Bonito duobėtu ir dulkėtu keliu kone savaitę 
kratomas sunkvežimio gale mano kūnas išgyveno tikrą 

suirutę. Kojos atrodė sunkios tarsi pripildytos vandens. 
Netikėti alkio priepuoliai. Skrandyje kylantys maištai. 
Nuo kitų kaip įmanydama stengiausi paslėpti visus šiuos 
biologinius požymius, dangstydamasi kelionės nuovar- 
gio ir duobėto kelio sukeltomis reakcijomis. Tiesa, Para- 
tyje nebegalėjau pabėgti nuo tiesos. Kūdikis. Jis atrodė 
toks keistai tolimas, tarsi dramblys ar ateivis. Pamenu, 
kaip priblokšta žingsniavau siaura grįsta gatvele, akimis 
vedžiodama kolonijinio laikotarpio pastatais, baltomis 
jų sienomis, ryškiai dažytais langų rėmais, langinėmis ir 
karnizais, o galva tino nuo naujos žinios. Mintyse regė- 
jau zigotą, nedidelę ląstelių sankibą, besisukiojančią ir 
besidaužančią į gimdos sieneles. Jau tąsyk kūnas šaukte 
šaukė apie savo naująją padėtį, kai netikėtai nuo žuvų 
kvapo, atsklidusio iš uosto, pajutau šleikštulį. 

Svarsčiau, kaip jam apie tai pasakyti. Vien nuo min- 
ties mane apėmė baimė. Nestabiliame mūsų gyvenime 
kūdikiui nebuvo vietos. Vaikas būtų tik nepakeliama 
našta, kurią tektų tampytis iš vienos vietos į kitą, kad ir 
kokios oro sąlygos, turistai šalia ir nuotaikos. Vaikams 
reikia pastovumo, pagrindo ir namų. Vadinasi, turėjo- 
me liautis keliavę ir privalėjome apsistoti. Galvojau apie 
Alechą. Kai jį kokia vieta pradėdavo varginti, jo akys 
prisipildydavo alkio ir tarsi ko ieškodamos ar nenustyg- 
damos vietoje imdavo be perstojo bėginėti. Tokiomis 
akimirkomis jis kone liaudavosi kalbėjęs, o berdavo tik 
trumpus ir kapotus žodžius. Alechas netekdavo kantry- 
bės ir tapdavo nervingas - be paliovos krutanti koja, į 

stalą barbenantys pirštai. Tai buvo ženklas, kad jis svars- 
to, o aš tik laukdavau, kada jis tars žodį, ir mudu vėl lei- 
simės į kelionę. 

Visa tai kuo puikiausiai žinojau. Viską gniauždavau 
viduje, nors naujiena atrodė tokia tikra ir netikėta kaip 
ir ši, kad laukiuosi kūdikio. Neįstengiau jo to prašyti. Nė 
nežinojau kaip. Kol galvoje jau kelintą kartą svėriau žo- 
džius, kokius galbūt galėjau jam tyliai pašnabždėti, ne- 
tikėtai mano sandalas įstrigo tarp žvyro akmenų, ir aš 
atsidūriau ant šaligatvio, sunkiai klestelėjusi ant rankų 
ir kelių, kūną užliejus sukrėtimo bangoms, o galvą už- 
plūdus baltajam triukšmui. Dvi moterys pribėgo padėti 
man atsikelti, ir aš pamenu jų nuostabos pilnus žvilgs- 
nius, kol stojausi ir traukiausi tolyn. Veikiausiai buvau 
išblyškusi kaip pienas. Iš ausies pasruvo kraujas, mane 
kamavo naujas jautrumas ir nauja baimė. Susižaloti 
dabar reiškė užgauti mano viduje skylančias ir daugė- 
jančias ląsteles - jos atrodė tokios mažytės ir pažeidžia- 
mos. Visu svoriu prislėgta padėties rimtumo pasijutau 
sukrėsta ir netikėtai išsigandusi. 

Tą popietę susėdus uoste atsargiai gurkštelėjau alaus, 
pirštus panardindama į vandenį. Iš valties sklido mu- 
zika - tylus niūniavimas, lydimas gitaros stygų. Stereo- 
bangomis sklido Jacko Johnsono dainos. Jaučiau nuo 
Alecho sklindančią šilumą ir švytėjimą, kurį jis spindu- 
liuodavo, atsidūręs naujoje ir nepažįstamoje vietoje. Jis 
visas švytėjo tarsi jonvabalis. Skleidė susižavėjimą ir pa- 
sitenkinimą. Akimirką nekenčiau savęs nutraukusi ke- 

rus ir garsiai ištarusi tuos žodžius, neįstengdama pakelti 
į jį akių, nukreipusi jas į jūros tolį. Kelias akimirkas nei 
jis, nei aš nepratarėme nė žodžio. Oras virš mūsų apsun- 
ko, ir man pasirodė, kad nebepajėgsiu jo įkvėpti. Tyla 
tarp mudviejų tarytum ištįso, ir aš pajutau jo žvilgsnį. 
seną ir žvilgančias akis. Jose ruseno netikėtas džiaugs- 
mas. Likau priblokšta. Alechas nepratarė nė žodžio, tik 
pasilenkė manęs pabučiuoti ir nedrąsiai lūpomis prisi- 
lietė prie manųjų. Nuo šio gyvo vibruojančio džiaugs- 
mo netikėtai pasijutau tarsi pakylėta, ir į vidų įsisukusi 
baimė staiga pradėjo gūžtis ir trauktis, o jos vieton stojo 
maloni šiluma ir pamažu pasklido manyje. 

Šie prisiminimai sugrįžo su didžiuliu jausmų po- 
tvyniu. Ryškios tos vietos spalvos, saulė ir šiluma - visa 
mano viduje pasirodė taip aiškiai ir netikėtai, kad aki- 
mirką visiškai pamiršau už lango pliaupiantį lietų, na- 
mus užgulusį tamsų ir grėsmingą dangų. Pamiršau net 
iki kaulų įsismelkusį liūdesį ir pelenais virtusį savo gyve- 
nimą. Palaimos akimirką sugebėjau nuo jų išsilaisvinti. 

Staiga man už nugaros trinktelėjo grindys, ir staigiai 
grįžtelėjusi tarpduryje išvydau jo tamsią figūrą šlapiais, 
prie kūno prilipusiais drabužiais ir plaukais. Kai pažvel- 
giau jam į akis, mano širdis sustingo. Šešėlyje jo akys 
atrodė raudonos iš nuovargio, mažytės ir pasruvusios 
krauju, o veidas perkreiptas baisaus liūdesio. 

- Lara, - kimiai sušvokštė Kristis, ir mane tarsi kas už- 
virto, tas pats senas nuovargis, užgriuvęs man stojantis. 

Kol sėdėjau, užklupo tamsa, degė vos viena skaitymui 
skirta lempa, bet kai suskubau įjungti stipresnę šviesą, 
Kristis staiga prabilo. 

— Nereikia, - maldavo jis. - Man plyšta galva. Neiš- 
tversiu šviesos. 

Buvau pakankamai arti, kad galėčiau užuosti nuo 
jo sklindantį alkoholio kvapą ir girdėti, kaip sunkiai jis 
kvėpuoja. Supratau, kad jis verkė. 

- Ko tu nori? - paklausiau ir pajutau, kaip pilvu nu- 
vilnija nestiprios nervų bangelės. Nespėjau nė suvokti, 
ką jam jaučiau, nes taip netikėtai pasirodė apsiniaukusiu 
ir įsitermpusiu veidu, o jame ryškėjo visa paletė jausmų. 

- Viskas baigta, - Kristis kalbėjo tamsoje. - Viskas. 
Viskas baigta. 

Neatrodo, kad jis būtų praradęs protą, tačiau iš bal- 
so buvo justi kažkas ūmaus, pavojingo ir nevaldomo. 
Akimirką į jį žiūrėdama įžvelgiau kažką laukiniško. Tai 
atsispindėjo jo akyse, kurios kambario prietemoje ne- 
mirksėdamos keistai švytėjo. Nenorėjau nei sėstis, nei 
pajudėti, baimindamasi, kad mažiausias judesys netaptų 
ženklu, jog jis čia yra laukiamas. 

- Sorča viską žino, - tarė Kristis. 

— Ką* 

— Viską jai papasakojau. Ji žino apie tave ir mane. 
Man nieko čia nebeliko. Ji nebandys mūsų sulaikyti. 

- Kristianai, - atsargiai prabilau, pilve pajutusi silp- 
numą. - Privalai keliauti namo. 

— Nejau negirdėjai, ką pasakiau? 

— Grįžk namo pas Sorčą. Pabandyk su ja susitaikyti. 

—- Kam? 

— Nes ji tave myli. 

Kristis papurtė galvą ir geranoriškai nusišypsojo, pa- 
našiai kaip šypsomasi vaikui. Skaitymo lempos šviesa 
pagavo jo veido kampus, ir aš pajutau, kaip mane perlie- 
jo baimė. Gąsdino jo elgesys, kurio pokytį liudijo tam- 
sus jo akyse įsišaknijęs nerimas. 

- Ji manęs nemyli. Tik tariasi mylinti, nes šitiek metų 
praleidome kartu. 

- Bet... 

— Tarp mudviejų su Sorča niekuomet nebuvo meilės. 
Tikros meilės. Ji tai žino. Tik atsitiktinis likimo pokš- 
tas, štai ir viskas. Atlikau savo pareigą. Visus tuos metus 
buvau šalia jos. Bet mano širdis visuomet priklausė tau. 
Tebuvo laiko klausimas, kada tu atvyksi jos atsiimti. 

Krisčio veidas atrodė toks neapsakomai atviras - 
žiūrėdama į gražius jo bruožus mačiau skausmą ir viltį, 
meilę ir nusivylimą. Instinktas mane paragino nusisukti. 
todėl buvau priversta ir vėl į jį atsigręžti. 

— Tai beprotybė, - atšoviau. 

- Žinau, - nusijuokė Kristis, tačiau jo juokas atrodė 
pavojingas. - Tai beprotiška ir kvaila. Visiška beprotystė, 
tačiau be galo nuostabi. Tu ir aš - mudu esame sukur- 
ti būti drauge. Tai atrodo beprotiška todėl, kad užtruko 
taip ilgai. Aplinkybės... 

— Liaukis, - nutraukiau jį, sukaustyta nerimo ir jis 
vis stiprėjo. 

— Negaliu. 

Krisčio žodžiai nuskambėjo graudžiai ir nedirbtinai, 
o mane staiga apniko baisus nuovargis, kad ir vėl pa- 
kliuvau į keblią ir apgailėtiną padėtį. Pajutau stiprų il- 
gesį tyrų ir tikrų dalykų, meilės, kuriai neleidau ištirpti, 
nors ir skiriama atstumo. 

— Noriu, kad išeitum. 

- Ir kur man eiti? - Krisčio veidą iškreipė suraukta 
kakta, kol atsikvošėjęs jis pakratė galvą ir kalbėjo toliau. 
- Nejau nematai? Mano vieta yra čia, su tavimi. Mudu 
esame vienas kitam skirti, tu ir aš. Nėra reikalo tam 
priešintis. 

— Kristianai, viskas baigta. 

- Ne. 

— Taip, - neatlyžau, bet Kristis taip įnirtingai purtė 
galvą, kad mane apėmė baimė dėl to, ką jis gali pasaky- 
ti. 

— Nebaigta. Negali būti baigta. Negali man sakyti, 
kad visa tai buvo perniek. - Jo balsas pradėjo virpėti, ir 
jutau, kaip jis pamažu įsikarščiuoja. - Viską paaukojau, 
kad būčiau su tavimi, - žmoną, vaikus, namus, darbą... 

- Apie ką tu kalbi? 

- Visko netekau. 

— Netekai darbo? 

— Tai nesvarbu. Niekas nebesvarbu. Svarbu tai, kad 
nebeturiu dėl ko čia pasilikti. Esu laisvas. 

Tai skelbiančio Krisčio balsas suvirpėjo. Mačiau, 
kaip jį nusmelkė jaudulys, ir tą akimirką jis atrodė toks 
pavargęs, palūžęs ir netekęs vilties, kad jaučiausi dras- 
koma prieštaringų jausmų - nusivylimo jo iliuzijomis ir 
didelės užuojautos. 

Už Krisčio tolumoje pastebėjau tamsų jūros tašką ir 
juodus debesis skrodžiantį žaibą. Tarp mudviejų atsivė- 
rė tyla, kirbėjo neišsakyti žodžiai, ir aš jaučiau, kad jis 
laukia, kada jam pasiduosiu. Tą akimirką pajutau, koks 
jis yra tikras, kad taip ir nutiks, todėl ir vėl atgijo mano 
baimė. Tąsyk Kristis man pasirodė pavojingas - žmo- 
gus, kuriam nebeliko ko prarasti. 

- Žinau, kad mane myli, - Kristis nutraukė tylą, ir aš 
užsimerkusi papurčiau galvą. 

— Ne. Nemyliu. 

Jo veidu netikėtai perbėgo šypsena - vos pastebimas 
savigynos išlinkimas, - kai atsikvošėjęs jis iš lėto palink- 
sėjo galva. 

- Taip. Myli. 

Netekusi vilties nusisukau ir griebiausi ant kavos 
staliuko numesto cigarečių pakelio. Kristis nepaleido 
manęs iš akių, degdamasi cigaretę pajutau, kad mano 
pamačiau, kad Krisčio akys liko įbestos į kavos staliuką, 
ant kurio netvarkingai mėtėsi bilietai ir Načio nuotrau- 
kos. Nuo jo Kristis akimis nuklydo prie lagaminų, kant- 
riai laukiančių šalia stalo. 

— Ar ruošiesi išvažiuoti? - tyliai paklausė Kristis. 

— Taip. 

— Ar sugrįši? 

Linktelėjau galvą ir vėl nusisukau, paskubomis trauk- 
dama cigaretę. 

— Ar bent pasakysi - kur? 

Truktelėjau pečiais iš atsargumo dėl to, kas galėjo 
slypėti už jo suvaldyto balso. Netoliese stovinčio Krisčio 
siluetas atrodė tamsus ir grėsmingas. 

— Nejau nemanai, kad bent tiek nusipelniau? 

- Prašau. Nepradėkime. 

Kristis akis įrėmė į mane, ir tą akimirką dingojosi, 
kad jose kažkas pasikeitė - atsirado nauja viltis. Jis paėmė 
mano laisvą ranką, ir aš pajutau, kad jis virpa iš jaudulio. 

- Išvažiuokime drauge. Suteikime sau dar vieną gali- 
mybę. Toli nuo čia. Mudu to nusipelnėme. Mudu nusi- 
pelnėme būti laimingi. 

Nuskambėjus šiems žodžiams, manyje kažkas krūp- 
telėjo - jo skausmas ir troškimas, toks šviežias ir pažei- 
džiamas, kad mane ir vėl užplūdo neapykanta sau, kam 
priverčiau jį taip pasijusti. 

- Tai neįmanoma, - pasakiau švelniai. - Tai buvo 
vaizduotė. Apsirūkiusio žmogaus svaičiojimai. Nieko 
daugiau. Tu ir aš - anuomet buvome per jauni keliau- 
ti po pasaulį. Ši svajonė priklauso praeičiai. Palikime ją 
ramybėje, kol vienas mūsų dar nespėjo pasakyti ko nors, 
dėl ko vėliau teks gailėtis abiem. 

— Per vėlu. - Krisčio balsas drebėjo. - Negaliu pa- 
sitraukti. Pernelyg ilgai laukiau. Visą gyvenimą troškau 
tavęs vienos. Prašau, Lara. 

Ištraukusi iš jo gniaužtų ranką švelniai atsakiau: 

— Ne. 

- Bet... 

— Ne, Kristianai, - šįsyk buvau tvirta. 

Jis stovėjo neatplėšdamas nuo manęs akių. 

- Tai ir viskas, tiesa? Dabar pabrukus uodegą belieka 
tik nuslysti pakrante pas Sorčą, ir mudu dėsimės, kad 
nieko neįvyko? 

- Atsiprašau. 

Kristis papurtė galvą. 

— Ne, Lara, šįsyk „atsiprašau“ nepadės. Jis - ne laiku. 
Viską paaukojau, kad būčiau su tavimi - žmoną, vaikus, 
darbą - o tu tegali pasakyti atsiprašau? 

Krisčio balsas nuskambėjo tarsi paauglio. Negalėjau 
suprasti, ką jis čia paisto apie darbą. 

- Tu nieko nepraradai. Sorča ir vaikai - tu vis dar 
jiems reikalingas. 

- Ne, nereikalingas. Jie manęs nekenčia. Eivrilei visad 
atrodė, kad tik visiems sukeliu keblumų. Džimas vargu 
ar apskritai mane pastebi. O Sorča tik bijo likti viena. 

Staiga išsekęs Kristis susmuko ant sofos. 

— Daugelis vaikų turi tik vieną iš tėvų, - tyliai ištarė 
jis, šįsyk šaltu susitvardžiusio žmogaus balsu. 

— Nė negalvok apie tai. 

- Negalvoti? - Kristis pervėrė mane žvilgsniu. - Kar- 
tais žiūriu į savo vaikus ir svarstau, kokia jiems iš manęs 
nauda. Dar šį vakarą Sorča mane apkaltino, kad manęs 
nebuvo penkiolika metų. Manau, ji net šiek tiek teisi. 

Atrodo, kad dalis manęs apskritai ten negyveno. Jau- 
čiausi tarsi tuščias. O paskui tu grįžai, ir kai galiausiai 
mudu buvome kartu - Dieve, kaip ilgai teko to laukti! — 
pasijutau pilnas. Klausiu, ar tai ne meilė? 

Prisėdau šalia, palikdama šiokį tokį atstumą, ir pa- 
mačiau, kad jo akys nukreiptos į lubas. 

— Jaučiuosi toks pavargęs, kad sunku net galvoti, - 
tarė Kristis. 

Nežinojau, ką pasakyti, todėl tylėjau ir mintyse mal- 
davau jo išeiti, kad galiausiai viskas baigtųsi. Įsistebeili- 
jau į lagaminus, nesitvėriau savo kailyje kuo greičiau iš 
čia dingti. 

Tyloje Kristis palinko prie stalo ir surinko nuo jo at- 
kaip Kristis atverčia gimimo dienos atviruką, mane už- 
valdė noras išplėšti jį jam iš rankų, bet jis akimis jau spė- 
jo perbėgti jame įrašytus žodžius. 

— Ketini pas jį sugrįžti, tiesa? - Kristis paklausė tyliu, 
įtampos kupinu balsu. 

Nieko neatsakiau, nes bijojau jo reakcijos. 

Akimirką Kristis varstė mane akimis, ir jį užgulė 
naujas sunkumas. 

- Tu vis dar jį myli, tiesa? 

Lėtai grįžtelėjusi pažvelgiau jam į akis, man pasiro- 
dė, kad jis viską jose perskaitė. Krisčio žvilgsnyje blyks- 
telėjo pašaipa. 

— Vadinasi, staiga viskas sugrįžo? Didžiosios paieš- 
kos? Tavo didžioji meilės istorija? Visa atgijo dėl kelių 

eilučių prakeiktame gimtadienio atviruke? Jėzau, šis 
vaikinas iš tiesų turi būti šis tas. Kelios eilutės, ir jam 
pavyksta iš mirusiųjų prikelti vaiką? 

Nuo jo žodžių man nugara perbėgo šiurpas, aš iš lėto 
išsitiesiau. 

— Ką? 

Tą akimirką viskas, rodos, nurimo, ir Kristis iš šono 
dėbčiojo į mane siauromis nemaloniomis akimis. Su- 
pratau, kad netrukus jis išplėš ir tą paskutinę pasitikėji- 
mo unciją, kuri dar buvo manyje likusi. 

— Načio miręs. Tu niekuomet daugiau jo nepamatysi. 
Pagrobti vaikai? Paprastai jie miršta per pirmąsias ke- 
turiasdešimt aštuonias valandas. O jei ir ne, tau vis tiek 
nepavyks jo pamatyti. Tu pati tai puikiai žinai. Aš tai 
žinau. Ir gali būti tikra, kad ir Alechas žino. Ir jei ne- 
gali suprasti, - Kristis priešais save tėkštelėjo atviruką 
ant stalo, - kad tai tik ciniška gudrybė tave susigrąžinti, 
tuomet esi daug kvailesnė, nei apie tave maniau. 


Man į galvą pliūptelėjo kraujas, akimirką likau tar- 
si sukaustyta ir iš pykčio netekusi žado. Visą tą laiką jo 
užuojauta buvo tik miglos pūtimas. Raminimas, su kaupu 
žarstomi žodžiai, kad nereikia prarasti vilties, ir tariamas 
tikėjimas, kad Načio vis dar gyvas, - tai buvo tik vienas 
užsitęsęs melas. Tą akimirką mane prislėgė jo netikėjimas, 
apsimetinėjimas ir pribloškiantis nesąžiningumas. 

— Tu iš tikrųjų taip manai? - kalbėdama gaudžiau 
orą. 


S 


Krisčio akys buvo budrios ir tarsi gindamosi prisi- 
merkė. 

— Kaip ir tu, Lara. Jei ne, kodėl čia sugrįžai? 

— Ką tai reiškia? 

- Jei iš tiesų būtum tikėjusi, kad jis gyvas, būtum 
pasilikusi Pietų Amerikoje. Niekuomet nebūtum čia su- 
grįžusi ir bandžiusi įsikurti. Čia parvykdama pripažinai, 
kad jis yra miręs. 

- Nešdinkis, - sušvokščiau neatgaudama kvapo. 

— Visas šis liūdesys, į kurį taip įsikibusi laikaisi, visas 
skausmas - privalai jį paleisti. Ir kaip kitaip galėtum ju- 
dėti pirmyn? 

— Nešdinkis! 

Krūtinėje kaip pašėlusi daužėsi širdis, baimė lipo per 
gerklę, nes jaučiau, kaip mano tikėjimas mane apleidžia, 
o mano pastatyta siena, jam paskelbus, kad neteko vil- 
ties, akimirksniu pradėjo byrėti. Mūsų balsus, rodos, 
atmušė siena, ir kai mano skruostais tekėjo prasiveržu- 
sios ašaros, Kristis nepaleido manęs iš akių, stebėdamas 
manyje vykstančius pokyčius. Galų gale jo pyktis apri- 
mo. Atrodė, tarsi trumpam Kristis būtų atsiskyręs nuo 
kūno, todėl dabar vėl į jį sugrįžęs liko priblokštas to, ką 
padarė. 

— Lara. Dėl Dievo, atsiprašau. Perlenkiau lazdą. 

Kristis prisiartino ir atsisėdo šalia. Jutau jo kūno svo- 
rį, jo šiltą kvėpavimą, ir mane apėmė baimė. 

- Lara, brangioji, - kreipėsi jis švelniai įsiteikdamas, 
bet jo balsas drebėjo, ir tai mane išmušė iš vėžių. 

— Prašau, išeik, - sušnibždėjau, ir skruostais paplūdo 
ašaros. 

— Šššš, mieloji. - Nuo ašarų aptemusiomis akimis 
pamačiau, kaip jis rankomis manęs siekia, ir visa įsitem- 
piau. - Negaliu tavęs tokios palikti. 

Pirštu Kristis man nuo skruosto nušluostė ašarą. 

- Atleisk, Lara. Neturėjau taip kalbėti. Nenorėjau ta- 
vęs užgauti. Žinai, kad nenorėjau. 

Jis laikė suėmęs mano veidą rankomis ir aš paban- 
džiau jų atsikratyti, bet pajutau, kad jis mane tvirtai su- 
spaudėęs. 

--Prašau, - sušnibždėjau, bet jo veidas artėjo prie 
manęs. 

— Negalima viso to šitaip palikti. - Kristis kuždėjo 
prikimusiu balsu vos keli centimetrai nuo mano veido. 

Sugriebiau jį už riešų bandydama išsivaduoti iš jo 
glėbio, bet rankos drebėjo ir mane užgulė tamsa. Iš vi- 
daus kilo riksmas, bet įstrigo gerklėje, springau ašaro- 
mis ir baime, kai Kristis pasilenkė ir mane pabučiavo. 

— Neturėjau to galvoje, - šnabždėjo Kristis, dar sykį 
mane pabučiuodamas, nelygus jo kvėpavimas išda- 
vė baimę. Jis rausėsi mintyse, kad rastų man tinkamus 
paguodos žodžius ir atitaisytų padarytą žalą. - Mieloji 
Lara. Žinoma, kad jis gyvas. Žinoma, kad gyvas. Šššš, 
neverk. 

Šįsyk Krisčio bučinys buvo ilgesnis, ir pajutau, kaip 
jis kabinasi net dantimis, mane tildydamas. Manyje 
plykstelėjo didžiulis nerimas ir sustingdė kūną. Viduje 

tarsi įtūžęs vėjas siautėjo klaiki tuštuma. Jaučiant, kaip 
jis kūnu spaudžiasi prie manojo, rodėsi, kad visi mano 
atsiminimai apie jį - kaip jis verandoje paima mano 
ranką, apkabina tyliame mano miegamajame, vėliau 
įsiliepsnojusi aistra ir jo užuojauta - visa, regis, sulūžo 
neišlaikę jo bučinio svorio. Lūpomis apėmęs manąsias, 
Krisčio liežuvis stengėsi prievarta prasiveržti gilyn kaip 
koks laukinis padaras, tad sunkiai įstengiau kvėpuoti. 
Man sukilo panika ir ji prasiveržė balsu. Išsivadavau iš 
jo lūpų ir pradėjau šaukti, šis riksmas pratrūko netikė- 
tai garsiai. Atsipeikėjęs Kristis ranka siekė užspausti man 
burną, o kai prašė manęs nurimti ir nutilti, jo balse išgir- 
dau nerimą. Taip mudviems kaunantis ir mirštant pasku- 
tiniams švelniems jausmams, pasijutau tokia nešvari ir 
niekinga, kad mane užvaldė noras žiaukčioti ir atsikratyti 
viduje esančios tamsos ir dvoko. Žinojau, kad šį jausmą 
atsiminsiu visą gyvenimą, šį varginantį apgailestavimą, 
tarsi mano oda netikėtai būtų tapusi per maža, pernelyg 
įtempta ir purvina, kad pajėgčiau toliau su ja gyventi. 

Ir kai šis jausmas viduje pasidarė toks stiprus ir aš 
supratau, kad nebegalėsiu daugiau to pakelti, išgirdau 
balsą, ne savo, bet kažkur iš kitos pusės. Pamačiau žmo- 
gystą, o nuo ašarų aptemusios akys tik po akimirkos at- 
pažino Eivrilę. 

— Kas, po velnių, čia darosi? - nustėro ji, o jos balse 
pasigirdo nuostabos ir siaubo aimana. 

Akimirką buvau pernelyg priblokšta, kad įstengčiau 
pratarti bent žodį. Jos akyse mačiau sumišimą ir lėtą su- 

vokimą to, ko liudininke ji ką tik tapo. Kristis nuo ma- 
nęs atsitraukė iš panikos išplėtęs akis, juokingu kampu 
prie galvos prilipusiais plaukais. 

— Tai ne tai, ką tu manai, - pasakė jis lėkštu iš baimės 
balsu. 

Pažvelgusi išvydau, kaip Eivrilės veide pradeda ryš- 
kėti skausmas ir nusivylimas. Ji papurtė galvą ir nu- 
žvelgė mane. Jos žvilgsnyje viską suspėjau perskaityti: 
skausmą, pasišlykštėjimą ir išdavystę. Nežinojau, ką jai 
pasakyti. Giliai viduje pasimetė visi žodžiai. Kol visomis 
pastangomis bandžiau juos rasti, Eivrilė netikėtai apsi- 
suko ir stojus trumpai spengiančiai tylai Kristis pasilei- 
do jai pavymui, palikęs mane vieną tamsoje. 

Netikėtai kambarys nepaprastai sumažėjo. Širdžiai 
daužantis į šonkaulių grotas, degančia galva Kristis neiš- 
manė, ko griebtis. Tik stovėjo tarsi įbestas, klausydamasis 
krūtinę pripildžiusio pulsuojančio organo ir lauke piktai 
šnopuojančios jūros, kol galiausiai išgirdo ir kitą garsą — 
ant sofos tyliai kūkčiojo Lara. Žvilgtelėjęs žemyn Kristis 
pamatė, kad ji tarsi gindamasi susirietė embriono poza, 
tada dingtelėjo gėdingas supratimas - ji saugojosi nuo jo. 
Viena jo dalis troško pulti priešais Larą ant kelių ir mal- 
dauti atleidimo, tačiau Kristis suvokė, kad jų santykiams 
pakrypus tokia linkme tai nepadėtų. Vėjas trankė Eivrilės 
paliktas atviras duris, ir jam prieš akis vėl iškilo dukters 
veidas: jo šviesa ir šešėliai, iš siaubo išplėstos akys, kuriose 
buvo matyti, kaip į šipulius pažyra jos vaikiškas nekaltu- 
mas. Verksmas nurimo, ir žvilgtelėjęs į Larą Kristis išvydo, 
kaip ji veidu įsikniaubusi į delnus linguoja pirmyn atgal. 

- Eik, - tarstelėjo švelniai siūbuodama. - Eik. 


382 


Žengus į verandą, plūstelėjęs vėjo gūsis bloškė plau- 
kus atgal. Iš aukštai sidabriniame smėlyje Kristis paste- 
bėjo tamsų Eivrilės siluetą. Jis šūktelėjo dukters vardą, 
bet jį paskubomis pasigavęs vėjas nusinešė tolyn. Pasi- 
leidęs šlapiais laiptais Kristis kone parpuolė, bet ištiesęs 
ranką šiaip ne taip išsilaikė. Reikėjo žūtbūt susivokti, 
sutramdyti besidaužančią širdį ir nugara lakstančius pa- 
nikos virpesius, tačiau, užuot tai padaręs, Kristis leidosi 
į kojas, nusprendęs pasivyti Eivrilę, kol ši dar nespėjo 
grįžti namo. Nė neišmanydamas, ką pasakyti ir kaip pa- 
siaiškinti dukrai, jis tekinas skubėjo pakrante, klimpda- 
mas į drėgną ir sunkų smėlį, geliamas skausmo. Eivrilė 
buvo toli nuo jo atsiplėšusi, todėl, kai sunkiai kilnojantis 
krūtinei Krisčiui vargais negalais pavyko pasiekti na- 
mus, jis spėjo pamesti ją iš akiračio. 

Kai negalėdamas atgauti kvapo ir sunkiai švokšda- 
mas Kristis atsidūrė ant namų takelio, pro langą išvydo 
virtuvę. Kažkas jį privertė sustoti. Kristis akylai stebėjo, 
kas dedasi viduje. Po ryškia dienos šviesos lempa apsika- 
binusios mama su dukra siūbavo pirmyn atgal. Nors abi 
buvo panašaus ūgio, Kristis išvydo, kad Sorča spaudžia 
dukros galvą prie krūtinės: abiem rankom pasinėrusi į 
tamsius Eivrilės plaukus, jai į ausį šnabždėjo paguodos 
žodžius. Kristis nematė Eivrilės veido, bet aiškiai įžiū- 
rimas Sorčos veidas buvo kupinas nerimo ir sumišimo. 
buvo pradingusios už motinos nugaros. Kiaurai per- 
mirkęs Kristis matė, kaip Žmona stumteli Eivrilę į priekį 

ir pradeda ją klausinėti, Išvydus ašarotą dukters veidą, 
viduje netikėtai sukilo sielvartas, sumišęs su apgailes- 
tavimu. Krisčiui dingtelėjo, kad dar kiek, ir jis uždus. 
Nuo ryškios per langą sklindančios šviesos skaudėjo 
akys ir knietėjo atsitraukti, bet jis stovėjo tarsi prikaus- 
tytas. Krūtinę užgulė nuovargis, kaklas su pečiais atrodė 
tarsi sustingę, kankino toks baisus troškulys, jog atrodė, 
kad gerklė tarsi tuščias ir sausas urvas. Vis dėlto Kristis 
negirdėjo, puikiai žinojo, apie ką jiedvi kalbasi. Nepa- 
prastai norėjosi įsmukti į šiltą ir saugią virtuvę, tačiau 
tai padaręs jis sulaužytų jų gyvo paveikslo kerus, be to, 
ant jo akimirksniu pasipiltų pykčio, skausmo ir baisios 
išdavystės pripažinimo galia. Kristis žinojo, kad dabar 
negali ten pasirodyti. 

Gal tris ar keturias minutes jis stovėjo sulaikęs kvapą, 
o aplink pliaupė stiprus lietus. Kristis pabandė nusira- 
minti, perkratė mintyse, kaip derėtų elgtis toliau, tačiau 
galva nesiliovė degusi. Tą akimirką jis pasijuto apleistas, 
sutrikęs, apimtas skausmingo gailesčio. Iš gėdos degė 
veidas, buvo atėmę žadą. Atsiplėšęs nuo lango Kristis 
patraukė gilyn į naktį. 


Nebuvo kur eiti, todėl jis žingsniavo, kur akys mato, 
nebejausdamas nei lietaus, tiesa, ir šiaip mažumėlę apri- 
musio, nei drėgno ir klampaus smėlio po kojomis. Gal- 
voje viena kitą vydamos keitėsi mintys ir vaizdai. Prieš 
akis iškilo panaši į šią naktis, tik prieš daugelį metų, kai 

užklupęs Larą su kažkokiu vaikinu jis leidosi kur kojos 
veda, o krūtinėje kaip šiandien pašėlusiai trankėsi šir- 
dis. Tąsyk užlietas gėlos, kad jo nemyli, Kristis bėgo nuo 
skausmingos meilės, ieškodamas užuojautos ir prie- 
globsčio. Tą vakarą jis susirado Sorčą ir puolė jai į glė- 
bį, stačia galva pasinėrė į jos šilumą ir švelnumą, tar- 
si kompresą prie žaizdos spaudė ją prie savęs. Ir nors 
aną, pirmąją naktį Kristis atėjo pas Sorčą kerštu lieps- 
nojančia širdimi, bet, kai pajuto jos raminančių rankų 
šilumą ir artumą, jo pyktis pamažu atslūgo. Galvoje 
pralėkė gausybė prisiminimų, ir Kristis nuklydo į gra- 
žesnius laikus, kai vaikai dar buvo maži ir visa šeima 
drauge traukdavo pasivaikščioti pajūriu. Vaikai pirštu 
rodydavo į žuvėdras, jūrines šarkas ir perkūno oželius. 
Prieš akis praslinko vaizdas, kaip nedidelis jų būrelis 
stovėjo prie daubos ir stebėjo virš galvos klykaujančius 
tripirščius kirus. 

— Bet juk tai kirai, tėti, - šaukė Eivrilė, o jis ją pa- 
mokė, kaip paukštį galima atpažinti iš balso ir kaip jį 
pašaukti vardu. 

Avėdami guminiais batais ir vilkėdami striukėmis su 
gobtuvais visi keturi stovėjo ir šūkčiojo „kire, kire', o jų 
balsus pakėlęs aukštyn nusinešė vėjas. 

Eidamas Kristis pratrūko verkti. Ašaros pylėsi 
skruostais, bet jis nė nemanė jų nusibraukti, todėl jos 
upeliais riedėjo skruostais žemyn, pasiekdavo kaklą ir 
ištirpdavo ant jo. Kristis galvojo ir apie sūnų, tik me- 
tukų išmokusį vaikščioti, jo blyškų ir išsigandusį veidą, 

labiau panašų į Sorčos nei į jo. Paskutiniu metu itin reta 
jo šypsena giliai įstrigo širdyje. Kristis prisiminė, kaip 
dar visiškai mažyčiai vaikai taškydavosi bangose - prieš 
akis jis regėjo menkučius jų kūnelius, atviraširdžius vei- 
dus, kurie jam atrodė tokie gražūs, jautė džiaugsmą, kai 
virpėdami iš šalčio jie supdavosi į rankšluostį ir stipriai 
juo imdavo trinti kūną, girdėjo žmonos dūsavimą, kai ši 
bandydavo įsprausti juos į drabužius. Apie visa tai mąs- 
tydamas Kristis persiėmė sena meile Sorčai, įsižiebusia 
prieš šešiolika metų, meile, kuri buvo veikiau panaši į 
nostalgiją. Iš tikrųjų jis apsigavo manydamas radęs nau- 
ją paguodą, apsigavo dėl savo nekantrumo, ilgesio ir 
nenoro nurimti. Prisiminė, ko šį vakarą prikalbėjo Sor- 
čai, ausyse skambant išdavikiškiems žodžiams, ir viduje 
kažkas negrįžtamai nutrūko. 

Pasiekęs smailias uolas apsunkusia nuo alkoholio 
galva Kristis pradėjo jomis ropštis. Keistoje mėlynoje 
mėnulio šviesoje tolumoje lūžo bangos. Jis prisiminė 
žodį, prieš kelias savaites Sorčos ištartą Larai apibūdinti. 
Palūžusi. 

- Esi palūžęs žmogus! - išrėkė Kristis, sviesdamas 
žodžius į naktį, tačiau garsiai ištarti jie nuskambėjo ki- 
taip - keistai ir kvailai, todėl jis akimirksniu buvo pri- 
blokštas savo paties tuštybės, išdidumo ir silpnumo. Šitai 
suvokus, į galvą dingtelėjo naujas ir netikėtas sprendi- 
mas. Dar nebuvo per vėlu. Jis vis dar gali sugrįžti, įžengti 
į virtuvę, mesti iššūkį piktiems, skaudiems žodžiams ir 
pasiūlyti atsiprašymą bei pasižadėjimą. Akimirką ding- 

telėjo supratimas - kad ir kas nutiktų gyvenime, reikia 
žūtbūt susigrąžinti šeimą. Šis sprendimas atsilieps ir ki- 
toje gyvenimo srityje - jis būtinai atsikratys ta gėdinga 
rašymo priedanga. Maldaudamas ir atsiprašinėdamas 
galėtų nušliaužti pas Arturą; užgniaužęs išdidumą atsi- 
prašytų net Karlo Ringo. O Lara? Kristis nusprendė nuo 
jos laikytis atokiai, nes nežinojo, kuo viskas gali pasi- 
baigti, jei bandytų atsiprašinėti. 

Mėnulio šviesoje stypsojo juodos it derva uolos. Ne 
vienus metus prie jų žaidė Eivrilė su Džimu. Tarsi du di- 
džiuliai kauburiai vaikai išlįsdavo iš smėlio priešais siū- 
buojančią jūrą. Kristis jiems šaukdavo, kad savo spalva, 
galia ir didybe jie dabar nepaprastai panašūs į banginį. 
Kai sykį Džimas pargriuvo, blauzdoje atsivėrė gili žaiz- 
da, ją net teko siūti. Vėliau jie juokavo, kad net žaizda 
buvusi kaip banginio. 

Ropšdamasis uolomis, tolstant krantui ir aplink pla- 
kant vandeniui, Kristis mintimis nuklydo į vaikystę - 
kaip tą dieną jis atkeliavo į paplūdimį: sunkiai stūmėsi 
pakrantės sąnašomis, prie pirštų kabinosi smėlis, saulė 
negailestingai kepino galvą ir pečius. Pilnomis kišenė- 
mis kriauklyčių, žvyru aplipusiomis pėdomis jis iš tolo 
pastebėjo ją ilgomis, į vandenį panardintomis rankomis 
ir ant odos saulėje blizgančiais vandens lašeliais. Krūti- 
nėje net suspurdėjo širdis, pagalvojus, kiek daug vandens 
nuo to laiko nutekėjo. Tą akimirką, kai virš galvos plytėjo 
nesibaigianti dangaus tamsybė, nepaisant ryžto pradėti 
naują gyvenimą, Kristį ir vėl užvaldė nenugalimas noras 


387 


dar kartą, tikrai paskutinį, išgirsti jos balsą, išsitiesti ša- 
limais, skruostu priglusti prie nuogos jos krūties, uosti 
jos kūno druską, jausti kvėpavimo šilumą ir klausytis jos 
nerimstančios, melancholiškos širdies. Krisčiui magėjo 
ja save apsivyti, pasitiesti po savimi ir per save perleisti 
tarsi skystį ar sūrų tirpalą, bet jis tik pajuto, kaip žemė 
slysta iš po kojų, kaip jis stipriai trenkiasi pakaušiu į 
akmenis, o prie ausies tarytum kas sulūžta. Kristis pas- 
likas parsitiesė ant uolų, ir šaltas vanduo skalavo jam 
kojas. Į galvą dingtelėjo mintis, kokia likimo ironija, kad 
ir jam tekusi ta pati banginio žaizda. Staiga šalia pasigir- 
do jūros šnabždesys, ir Kristis pajuto iš ausies srūvantį 
skystį. Viršuje vėrėsi žvaigždėta dangaus platybė, kol pa- 
mažu viskas pradingo. 

Iš pradžių pasigirdo tylus šurmulys. Vėliau pro langą 
pastebėjau, kaip į pakrantę prigūžėjo visas būrys uni- 
formuotų pareigūnų ir civilių. Jie karstėsi uolomis, kur 
jis paskutinį kartą buvo pastebėtas, ir nusigavo anapus 
kyšulio. Nuo to laiko, kai prieš dvidešimt metų, čia buvo 
aptiktas negyvas kūdikis, o visa pakrantė, į kurią suplū- 
do Tralio miesto policija, teismo ekspertai iš Dublino 
ir visas būrys žurnalistų, buvo užtverta, taip nieko dau- 
giau šiose vietose ir nebuvo įvykę. Nors oficialiai buvo 
paskelbta, kad ieškomas asmuo, žinojau, kad iš tiesų jie 
ieško jo kūno. Aplink burbuliavo šnypščianti jūra, tran- 
kydamasi į uolas ir nusinešdama visus įrodymus. Nors 
pareigūnai, panarinę galvas, žvalgydamiesi budriomis 
akimis visur jo ieškojo, iš verandos stebėdama jūrą su- 
pratau, kad jie nieko nebesitikėjo, tik kad ši grobuonė 
greičiau sugrąžintų, ką pasiėmusi. Nors pakrantė skersai 

išilgai buvo nusėta jų pėdsakų, o nuo nerimstančio jų 
klampojimo išsidarkė sugulęs smėlis, nesilioviau galvo- 
jusi apie Sorčą ir vaikus name įlankos pakraštyje. Tą ato- 
kią vietą gaubė baimė ir nerimas, kol jie laukė žinių apie 
tai, kas neišvengiama. Negalėjau prisiversti jų aplankyti, 
nors mačiau, kaip jų kieme be paliovos keičiasi automo- 
biliai ir plūsta minios geranoriškai nusiteikusių žmonių, 
dosniai siūlančių maistą ir paguodą. Manęs ten niekas 
nelaukė. Pirmosiomis dienomis iš verandos stebėjau pa- 
krantę, mintimis nuklysdama į dar vienas liūdnas paieš- 
kas anapus vandenyno. Galvojau apie sukrautame laga- 
mine giliai paslėptą mažą batuką - dar vienos netekties 
pėdsaką. Nusileidus nakčiai ir ištuštėjus pakrantei, jūros 
vanduo negailestingai plakė žvirgždinio smėlio platybę. 

Trečią dieną pasigirdo beldimas į duris, ir kai jas pra- 
vėriau, už jų stovėjo du policininkai liūdna veido išraiš- 
ka. Mane persmelkė bloga nuojauta. Nors to ir tikėjau- 
si, nes tai atrodė neišvengiama it potvynis, giliai viduje 
vis dar ruseno viltis. Man atėmė žadą, ir aš instinkty- 
viai ranka prisidengiau burną. Policininkai prisistatė ir 
prieš pasiteiraudami, ar galėtų užeiti vidun, pasitikslino 
mano tapatybę. Supratau, ką visa tai reiškia, todėl, kai 
jaunesnysis sau pavymui uždarė duris ir kai abu atsisėdo 
priešais mane ant sofos, mane jau buvo spėjęs užvaldyti 
nerimas, o krūtinėje pašėlusiai daužėsi širdis. 

- Radote jį, tiesa? - paklausiau virpančiu balsu. 

Jiedu tarpusavyje susižvalgė, ir vyresnysis linktelėjo 
galvą. 

— Taip, ponia Simons, - atsakė jis liūdnai. - Rado- 
me. 

Policininkas buvo tamsiai rudų akių, o jo tartis išda- 
vė jį esant ne vietinį. Akimirką vyras atrodė nustebęs, 
kad taip greitai supratau jų buvimo čia priežastį. 

— Ak, Dieve brangus, - sušnabždėjau, o akys prisipil- 
dė karčių ašarų, kaip įmanydama bandžiau jas sulaikyti 
ir išlikti rami. - Kur jis... jo kūnas... buvo rastas? 

Abu patylėjo, vyresnysis jau žiojosi kažką sakyti, bet 
nepratarė nė žodžio, tik veide išryškėjo siaubas. 

— Ne, - galiausiai paaiškino jis. - Tai nebuvo kūnas. 
Atrodo, jūs ne taip mane supratote. 

— Neradote kūno? 

- Ponia Simons, jis buvo rastas gyvas. 

Papurčiau galvą negalėdama tuo patikėti. 

— Ponia Simons. 

— Buvo kalbama, kad ant uolų rasta kraujo. Bet da- 
bar jūs tvirtinate, kad jis gyvas? Nesuprantu. Kristianas 
gyvas? 

Šįsyk nebeištvėrė jaunesnysis, jo lūpos prasivėrė, 
kambaryje tarsi kas pasikeitė ir mane apėmė baimė. 

— Nenorime jūsų be reikalo jaudinti, - pasakė vyres- 
nysis. 

Sėdėjau nejudėdama iš vietos - buvo svarbu tą aki- 
mirką išlikti ramiai ir nemąstyti. Viduje iš pačių gelmių, 
rodos, kažkas sukilo - lyg pagarbi ramybė. Malda. Su- 
siliejau su ja visa savo esybe. Tą akimirką pamiršau vi- 
sas kitas maldas, visas naktį pasirašytas Fausto sutartis. 


391 


Manyje prabilusi malda nusmelkė viską, nes buvo tyra 
ir tikra. Mane supo garsai - už lango klykavo žuvėdros, 
girgždėjo mano senasis namas, bet aš girdėjau tik savo 
kvėpavimą ir savyje užgimusią maldą: prašau, tegu tai 
būna jis, tegu mano sūnus būna gyvas. Stebeilijau į rū- 
pestingą seržanto veidą, o man prie akių spėjo susikaupti 
užtvanka. Be galo troškau, kad jis ištartų šiuos žodžius. 

— Dar nieko nepatvirtinta, - atsargiai pradėjo jis, - 
tačiau sulaukėme pranešimų, kad buvo rastas berniu- 
kas, atitinkantis jūsų sūnaus aprašymą. Jis yra San Paulo 
ligoninėje. Buvo susisiekta su jo tėvu, ir jis jau pakeliui, 
kad patvirtintų vaiko tapatybę. Turiu jus įspėti, ponia 
Simons, kad kol viskas nėra galutinai patvirtinta, tai gali 
būti ir ne jūsų sūnus, nors visi faktai kol kas byloja jūsų 
labui. 

Šie žodžiai sklandė virš manęs, o galiausiai lyg susi- 
telkė į debesį. Oras prisipildė garsų, jų vibracija suvirpi- 
no galvą ir krūtinę. Neįstengiau nei kvėpuoti, nei maty- 
ti. Manyje kirbėjo sūnaus vardas, senos ašaros užplūdo 
visą mano esybę, o lūpos jau tarė jo vardą. Jo prisipildė 
visas kambarys. 

Tai atsitiko likus trims dienoms, kai buvo rastas 
Kristianas. Jo drabužiai kabėjo ant bangolaužio vielos, 
o kūnas su damba sudarė vientisą masę. Kai ši Žinia 
pasiekė mano ausis, pajutau tarsi palengvėjimą, bet ne- 
trukus jį pakeitė liūdesys. Galvojau apie Krisčio šeimą, 
apie tai, kaip jie turėtų jaustis, ir mane užplūdo nauja 
gėdos banga. 

Laidotuvės buvo surengtos paskubomis. Sėdėdama 
galiniame bažnyčios suole klausiausi, kaip kunigas pos- 
tringauja apie gerą mokytoją, mielą kaimyną, mylintį 
vyrą ir tėvą. Kalbėdamas jis ištarė žodžius „tragedija“ 
ir „anksčiau laiko atimta gyvybė“, o kai buvo nešamas 
karstas, kartu su visais sėdėjau panarinusi galvą. Moki- 
niai stovėjo garbės sargyboje. Bažnyčios kieme aplink 
girdėjau pilnus nuostabos šnabždesius apie tai, kas ga- 
lėjo jį pastūmėti tokį vėlų metą ropštis ant tų slidžių ir 
pavojingų uolų. Atrodo, jau buvo spėjęs pasklisti gan- 
das apie įvykį mokykloje, o kažkas dar užsiminė, kad 
tą pačią dieną pastebėjo Kristį nerimastingu žvilgsniu, 
išeinantį iš alkoholinių gėrimų parduotuvės. Netrukus 
pasklido įvairių teorijų ir išvadų. Keli net išdrįso pasam- 
protauti, esą Žmonai ir vaikams galbūt tai tik į naudą, 
kad viskas taip pasisuko. Šiaip ar taip, mirusiam žmogui 
negali iškelti bylos, o dar draudimo bendrovė... Nebeiš- 
tvėrusi panašių spėlionių, apsisukau ir pasišalinau. 

Po kelių dienų pasirodė nekrologas, jis pakartojo dalį 
kunigo kalbos. Buvo išspausdinti du Krisčio eilėraščiai. 
Juos skaitydami žmonės lingavo galvomis ir vėl kalbė- 
jo apie tragediją. Iki mokslo metų pabaigos buvo ras- 
tas pavaduojantis mokytojas, ir pamažu viskas sugrįžo 
į įprastas gyvenimo vėžes. Atėjo Žiema, siaučiantis vėjas 
pakrantėje pustė smėlį, todėl jau netrukus pradingo visi 
šių didelių paieškų pėdsakai. Kai išvykau, oras spėjo vi- 
siškai atšalti, o nuo Atlanto vandenyno pūtė atšiaurus 


vėjas. 

— Ar teko anksčiau būti Rio? - paklausė šalimais sė- 
dintis vyras. 

- Taip, - atsakiau. - Buvau ten prieš šešis mėnesius. — 
Prieš prisipažindamas, kad vyksta ten pirmą kartą, vyriš- 
kis kilstelėjo antakius. Tai buvo vyresnio amžiaus žmo- 
gus, įžengęs į šeštąją dešimtį, su neklusniais plaukais ant 
galvos. Jis papasakojo vykstantis į Rio skaityti paskaitos 
apie Europos teisėsaugą. Nebuvau tikra, kas tai yra, bet ir 
nepasiteiravau, tačiau kalbai įsisiūbavus vyriškis paaiški- 
no, kad pagrindinė jo tema - išmėginimas ordalijomis. 

- Išmėginimas ugnimi ar kitais kankinimais, - kal- 
bėjo nepažįstamasis, vardydamas visas šias vaizduotę 
žadinančias sąvokas tarsi kalbėtų apie verslą. 

Vyriškio kalbą pertraukė saugumo instrukcijos ir 
stiprus variklio ūžesys, lėktuvui įsismarkavus pakilimo 
aikštele ir kylant į orą. Sėdėjau prie lango ir dairiausi po 

šerkšno padengtus Hitrou laukus, tvarkingai padalintus 
žemės sklypus ir žeme vinguriuojančią upę. Mano kai- 
mynas pratęsė kalbą. 

— Praėjusiais metais lankiausi Pietų Amerikoje, - pa- 
sakojo jis. - Argentinoje, Buenos Airėse, - irgi darbo 
reikalais. 

Kai pasakiau, kad ir man ten teko pabuvoti, mudu 
mažumėlę pasikalbėjome apie tango San Telme, Reko- 
letos kapines ir spalvingus La Bokos pastatus. Vyriškis 
papasakojo, kad jo įstaiga buvusi šalia Gegužės aikštės. 
Pasiteiravau, ar jam teko matyti savaitinę Gegužės aikš- 
tės motinų demonstraciją. 

- Taip, - atsakė jis. - Taip, mačiau. Nors, tiesą pasa- 
kius, man visa tai pasirodė beprasmiška. 

— Kodėl? 

— Na, viskas priklauso nuo to, ką jie nori tuo pasa- 
kyti, - aiškino vyriškis. - Yra ir motinų, kas savaitę ren- 
giančių susitikimus ir reikalaujančių pasakyti, kur yra jų 
šeimos nariai, pradingę dar aštuntajame dešimtmetyje. 
Kaip jie tai vadina? 

— Desaparecidos*, - atsakiau. 

— Noriu pasakyti tik tiek, kad, jei jie tikisi atkreipti 
dėmesį į karinės valdžios, kurios nebėra jau dvidešimt 
metų, skriaudas, tai beprasmiška. Nebent atkreipia tu- 
ristų dėmesį. Bet jei šiomis protesto akcijomis jie tikisi 
susigrąžinti savo artimuosius, ką gi, - vyras trumpam 


* Desaparecidos (isp.) - dingusieji 

nutilo, mestelėjęs į mane, kaip man pasirodė, iš dalies ap- 
gailestaujantį, iš dalies globėjišką žvilgsnį, - man regisi, 
jie save apgaudinėja, nepripažindami akivaizdžios tiesos, 
kad desaparecidos nebėra tarp gyvųjų ir vargu ar pavyks 
išsiaiškinti, kas iš tiesų įvyko tuo tamsiuoju laikotarpiu. 

Minutėlę apie tai pamąsčiusi jutau, kaip viduje atgyja 
senas ginčas. 

— Galbūt dar yra vilties juos rasti. Net jei tai būtų tik 
kvailio viltis. 

Vyriškis mane nutvilkė malonia, bet atkaklia šypsena. 

— Mano brangioji, gali tai vadinti viltimi. Aš tai vadi- 
nu tiesos atmetimu. 

Galvojau dar šį tą jam pasakyti. Norėjau net paklaus- 
ti, ar jis pats turi vaikų, tačiau kaip tik tą akimirką pra- 
sidėjo skrydžio pramogos, ir siekdamas ausinių vyras 
palinko į priekį. Tinkama akimirka, atrodo, praėjo. O 
gal ir pačiai dingo noras ką nors įrodinėti. 

Policijos pareigūnai sugrįžo po kelių dienų, šįsyk 
jau su nuotrauka, kurią išsispausdino iš kompiuterio. 
Vis dar vilkėdama tamsiais drabužiais, nes buvau ką tik 
sugrįžusi iš laidotuvių, drebančiomis rankomis pastvė- 
rusi ne itin ryškią nuotrauką, nors ir sunkiai, atpažinau 
jo veidą. Sukrėsta negalėjau nuo jos atitraukti akių. Kai 
prisėdusi ir ranka užspaudusi burną lyg pamišusi kink- 
sėjau galvą, širdis prisipildė jaudulio. Dieną naktį ma- 
nęs neapleido baisus nerimas, kai be paliovos įdėmiai 
apžiūrinėdavau sūnaus veidą. Jame slypėjo užsispyri- 
mas. Vaikas nesišypsojo. Jo veido išraiška atrodė tarsi 

suaugusiojo. Apie tai pagalvojusi, imdavau mintimis 
klaidžioti vingriais teorijų koridoriais, kur jis buvo, ką 
matė, ką buvo verčiamas daryti. Į akis buvo įsiskverbęs 
atšiaurumas, kokio neprisiminiau buvus anksčiau. Tar- 
si būtų išaugęs iš vaikystės. Prieš akis iškildavo kadaise 
matytos nuotraukos su kariais paverstais vaikais - Bir- 
mos berniukais su cigaretėmis dantyse, vangia šypsena 
ir prie šono kybančiu AK-47, bet prisiminusi, kad sū- 
nus gyvas, nusiramindavau. Jau vien tai atrodė tikras 
stebuklas. Stengiausi neprarasti kantrybės įtikinėdama 
save, kad yra pakankamai laiko užpildyti visas prarajas 
ir išsiaiškinti viską, kas su juo nutiko. Koks gyvenimo 
paradoksas, kad atėjo laikas vėl tapti šio mažo berniūkš- 
čio, šios pažeidžiamos būtybės motina. Nesitvėriau savo 
kailyje jį pamatyti, vėl laikyti jį savo rankose, veidu pasi- 
nerti į jo plaukus ir leisti jo kvapui užpildyti mano jaus- 
mus. Prieš akis dvylikos valandų kelionė lėktuvu iki San 
Paulo, o iš oro uosto dar keturiasdešimt minučių kelio 
iki ligoninės. Oro uoste manęs lauks automobilis. Žvilg- 
čiodama į laikrodį skaičiavau, kiek liko valandų, kada ir 
vėl galėsiu jį pamatyti. Vaikas jau turėtų būti su tėvu, o 
netrukus ir aš ten pasirodysiu. 

Už lango plaukė debesys, ir kai lėktuvui pavyko iš 
jų išsivaduoti, toliau leidomės aiškia dangaus žydryne. 
Mano kaimynas, vis dar su ausinėmis, užsnūdo. Už 
lango vėl būriavosi kamuoliniai debesys, jie pasirodė 
tokie ryškūs, jog teko užsimerkti. Panirusi į tamsą gal- 
vojau apie praėjusį laiką ir savo paliktą vietą. Išsiųsti 

laiškai jau turėjo pasiekti adresatus. Viename tik iš man- 
dagumo pranešiau apie savo išėjimą iš darbo; į kitą voką 
be paaiškinimo ir atsiprašymo įdėjau raktus nuo savo 
namo - bent jau tokia paguoda, nes tik tiek ir tegalėjau 
padaryti. Kol skrodėme dangų, mintyse regėjau, kaip 
Sorča atplėšia voką, ir apimta gėdos prisiminiau, kaip jai 
nusikaltau. Mintimis nuklydau prie Eivrilės su Džimu 
ir jų netekties. Spėliojau, kaip viskas būtų susiklostę, jei 
Eivrilė tą vakarą nebūtų susipykusi su savo draugu ir ieš- 
kodama paguodos nebūtų atėjusi pas mane. Galvojau ir 
apie Alechą, apie mūsų keistą ir vangų pokalbį telefonu 
paskutinėmis dienomis. Tikėjausi, kad susitikus viskas 
bus kitaip. Prisiminiau mamą, žvilgsniu nuklydusią į jū- 
ros tolius ir prie krūtinės spaudžiančią karštos arbatos 
puodelį. Mąsčiau apie sūnų, atsigaunantį po neapsako- 
mai sunkaus išmėginimo, ir tarp mūsų išaugusį atstu- 
mą, tikėjausi, kad jis bus įveikiamas. Galiausiai prisimi- 
niau Kristianą ir tą lemtingą naktį jo akyse įsismelkusią 
tamsią aistrą ir neviltį. Galvojau apie tai, jog jis turėjo 
numirti, kad mano sūnus gyventų. Ilgai mąsčiau apie šią 
didžią paslaptį ir atsitiktinumą, skiriantį gyvuosius nuo 
mirusiųjų. 

Kai atsimerkiau, aplinkui tviskėjo ryškiai mėlyna ir 
balta spalvos. Užė lėktuvo variklis, selektoriaus ryšiu skli- 
do balsas, skelbiantis aukštį ir atvykimo laiką. Pažvelgiau 
pro langą ir mintimis vėl nuklydau į nenusakomus tolius. 
Iš lėto keldama galvą veidą patikėjau saulės šilumai. 

Padėka 


Norėčiau padėkoti daugybei žmonių, vienaip ar kitaip 
prisidėjusių, kad ši knyga išvystų dienos šviesą. Mano nuo- 
širdžiausia padėka Sheilai Pratschke ir Anameikerio „Ihe 
Tyrone Gutherie“ centrui, kuriame parašiau dalį knygos; 
Ann Kerry už suteiktą galimybę pagyventi jos namuose 
Keryje; Ciarai Considine ir nuostabių Airijos „Hodder 
Headline“ moterų komandai už jų paramą ir sunkų darbą; 
savo agentei Faith O'Grady už nuolatinius jos patarimus 
ir įsipareigojimus; Emily, Dom, Beccai ir Helen už puikią 
draugiją kelionėje po Pietų Ameriką; Thomui - už paaiški- 
nimą, kas yra pakrantės sąnašos; Conorui - už paskatini- 
mą rašyti. Veuve! 


Galiausiai norėčiau labiausiai padėkoti savo šeimai ir 


draugams už jų kantrybę, užsidegimą ir nenuilstančią pa- 


ramą. 

Šurmulingoje Brazilijos turgavietėje akimirksniu be pėd- 
sakų dingsta berniukas. 

Taip netikėtai ir žiauriai baigiasi nerūpestinga Laros ke- 
lionė po Pietų Ameriką su mylimuoju ir sūnumi. Po dvejų 
metų, palūžusi nuo bergždžių pastangų surasti sūnų, palikta 
mylimojo, vieniša Lara sugrįžta į savo vaikystės namus Piet- 
vakarių Airijoje. 

